
ROUTHLEDGE KLASIKINĖS SERIJOS PRATARMĖ 


Šis prieš pat Winnicotto mirtį 1971 metais parengtas straipsnių 
rinkinys yra skaitomas vėl ir vėl iš naujo tiek tų, kuriuos domina 
tik pačios idėjos, tiek ir tų, kurie siekia perprasti žmogaus esmę, 
tam kad galėtų jam padėti. Laisvai ir sklandžiai dėstydamas savo 
teoriją, Winnicottas nepamiršta mums vėl iš naujo priminti pa- 
grindinių savo minčių, kurias jis siekia perteikti šioje knygoje. 
Kiekvienas pasikartojimas įveda kokį naują elementą, tarsi auto- 
rius, nuolatos kartodamas savo idėjas, vis nustebintų pats save, 
atrasdamas ką nors naujo paties sukurtos trajektorijos gale. Mes, 
jo skaitytojai, iš to tik laimime, nes mums tenka galimybė sekti jo 
minčių raidą ir perprasti tą suvokimo lauką, kuriuo jis praturtino 
žmogaus vystymosi tyrimų sritį. 

Knyga pradedama straipsnio apie pereinamuosius objektus 
(1953) pristatymu. Šis straipsnis įkūnija daugumos kituose pra- 
nešimuose užfiksuotų pasiekimų visumą. Pagrindinis dėmesys 
sutelkiamas į erdvę tarp kūdikio ir motinos, reprezentuojamą 
objekto, kuris tuo pat metu yra kūdikio sukurtas ir atrastas, ir dėl 
to yra laisvės ir džiaugsmo šaltinis kūdikiams ir visiems tiems, 
kurie kada nors buvo kūdikiai. Motina pasirūpina, kad kūdikis 
gautų tai, ką jis pasirengęs įsivaizduoti, ir tokiu būdu ji užtikrina 
kūdikiui malonumą teikiančią egzistenciją šiame pasaulyje, kas, 
savo ruožtu, skatina kūdikio visagalybės pojūtį. Paprasčiausias 
minkšto žaislo ar antklodės vaidmens pripažinimas, arba suvo- 
kimas, Annos Freud žodžiais tariant, „užkariavo psichoanalizės 
pasaulį“, vos tik Winnicottas lengvai ir nesudėtingai mums iš- 


aiškino jo reikšmę, nors iki tol į tai buvo žiūrima iš viršaus. Ti- 

kriausiai tam, kad būtų įvertinta šios problemos svarba, prireikė 
ne vien tik vaikų psichoanalitiko, bet ir pediatro įžvalgų. Winni- 
cottas savo karjerą pradėjo kaip pediatras ir išliko juo iki karjeros 
pabaigos. Jo apskaičiavimais, per visą tą laiką, jis suteikė konsul- 
tacijų maždaug 60 tūkstančių motinų ir vaikų porų. 

Jis suvokė, kad vaikas, norėdamas pereiti nuo nesąmonin- 
go visų savo poreikių patenkinimo gimdoje prie gebėjimo pri- 
imti išorės pasaulio kitoniškumą, turi vystytis ilgą laiko tarpą, 
per kurį ankstyvąjį visagalybės pojūtį palaipsniui turi pakeisti 
nesunkiai įveikiamos frustracijos. Ta pati motina, kuri parūpino 
pereinamąjį objektą, ilgainiui nebeišgali patenkinti visų kūdikio 
poreikių, žinoma, atsižvelgiant į kūdikio gebėjimą augti, kylantį 
iš šių laipsniškų frustracijų. 

Su šia pereinamųjų objektų teorija Winnicottas supurtė 
visą mąstytojų apie Žmogaus prigimtį bendruomenę ir atkrei- 
pė jų dėmesį į niekados nesibaigiantį individo svyravimą tarp 
vidinio ir išorinio pasaulių. Taip Žmogaus gyvenime atsiran- 
da ištisinė priklausomybės būsena, todėl ir aplinkos poveikis 
žmogui visados išlieka be galo svarbus. Psichoanalizė, paremta 
pirmine ir vėlesnėmis Freudo teorijomis ir Klein įžvalgomis, iki 
tol nebuvo atkreipusi dėmesio į šį esminį faktą. Tik su Winni- 
cotto pagalba, mes dabar galime pripažinti aplinkos poveikį, 
tuo pat metu nepaneigdami psichoanalitinio vidinio pasaulio 
suvokimo. Winnicottas, užuot vaidinęs atskalūną, atvirai pripa- 
žino Freudo įžvalgas ir jo įtaką savo darbams, ir tai priartino jį 
prie kitų teoretikų, prisidėjusių prie psichoanalizės raidos. Ga- 
vęs galimybę tapti vadinamosios objektinės mokyklos lyderiu, 
Winnicottas jos išsižadėjo ir traukėsi kuo toliau nuo apaštališko 


vadovavimo tiems, kuriems jo darbai padarė didelę įtaką. Jis vi- 

suomet tikėjo tuo, kad kiekvienas individualus psichoanalitikas 
turi atrasti savąjį kelią, iš esmės iš naujo pats atrasdamas tai, 
ką kiti jau seniai yra atradę kitais būdais. Toks požiūris labai 
tinka ir patinka jaunesniems terapeutams, ieškantiems būdų, 
kaip išnaudoti individualias savo gyvenimo istorijas, talentus 
ir interesus. 

Nuo pereinamųjų objektų, įvairių pranešimų apie žaidimą 
ir kūrybiškumą, svarstymų apie kultūrą kaip pereinamosios er- 
dvės raidos rezultatus, mes pereiname prie revoliucinių Winni- 
cotto idėjų, išdėstytų paskutiniame jo straipsnyje „Objekto pa- 
naudojimas“. Čia Winnicottas pateikia mums naują suvokimą 
apie asmeninius veiksnius realybės kūrimo procese. Jis atkreipia 
dėmesį į santykius, kurie gali būti „naudingi“. Ypač svarbūs as- 
menys turi išgyventi nuolatinį sunaikinimo fantazijų srautą, ku- 
ris yra neišvengiama artumo pasekmė. Šis asmuo, jei tik sugeba 
išgyventi tą neapykantos protrūkį, kurį sukelia jo ar jos kitoniš- 
kumas, įgyja specialų gyvenimo pagalbininko ir viso to, kas yra 
nauja, puoselėtojo, statusą. Šis straipsnis, išleistas Winnicotto gy- 
venimo pabaigoje, atveria kelius tiems, kurie seka jo pėdomis. Ar 
gali būti tiesa, kad viskas, ką mes suvokiame, visas išorinis pa- 
saulis, visi santykiai ir jutiminės percepcijos, yra vertos dėmesio 
tik tuomet, jei sugeba atlaikyti sunaikinimo fantazijas? Ar gali 
taip būti, kad mes patikėsime, kad kažkas „yra“ tik tuomet, jei 
tas kažkas išlieka nepaisant iš mūsų kylančių destrukcinių pro- 
cesų? Naujausiuose darbuose apie regą randamos įžvalgos, pa- 
našu, neprieštarauja tai idėjai, kad mūsų matomas pasaulis yra 
pačių susikuriamas, o ne pasyviai juntamas ir suvokiamas. Win- 
nicotto teorija, kylanti vien iš jo paties ilgalaikių žmonių santy- 


kių ir bendravimo stebėjimų ir pabrėžianti dinamiškus konflik- 

te įsišaknijusio suvokimo procesus, yra tarsi trūkstama grandis 
tarp psichoanalizės ir neurofiziologijos. 

Šioje knygoje pateiktų idėjų visuma siūlo mums kompak- 
tišką, įvairiapusišką ir labai praturtinantį tezių — šokiruojančių 
savo originalumu ir poteksčių gausa - rinkinį. Vos išleista ši kny- 
ga tapo vienu pagrindinių psichoanalitinių leidinių ir išlaikė šį 
statusą iki šiol. Šiandien ji skamba taip pat naujai kaip ir tuomet, 
kai pasirodė pirmą kartą. 

Nė vienas rimtas psichologijos studentas neturėtų praleisti 
pro akis knygos Žaidimas ir realybė. Savo paties asmeninės kovos, 
paskatinusios šį įnašą, dėka, Winnicottas sugebėjo išsilaisvinti iš 
siauro ortodoksinio požiūrio, kurį Klein suformulavo iš to, ką 
buvo paveldėjusi iš Freudo, ir rasti savo paties kelią, paremtą 
tiesioginiais stebėjimais ir bandymais išsiaiškinti jų prasmę. Šios 
naujos kalbos ir terminijos dėka mes galime pažvelgti į žaidimo 
procesų svarbą mūsų gyvenime, į psichoterapiją kaip į paciento 
ir psichoterapeuto gebėjimų Žaisti persidengimą, kultūrinį gy- 
venimą kaip pereinamųjų reiškinių vedinį, ir naujomis akimis 
pamatyti daugelį kitų domėjimosi sričių. Žmogaus gyvenimas 
neįmanomas be įtampos, kylančios iš poreikio apsibrėžti save 
kaip atskirą ir skirtingą nuo kitų. Šis poreikis neturėtų kankinti 
pereinamąjį objektą turinčio kūdikio ir motinos, kuri turi suvok- 
ti kūdikio komforto ir ramybės poreikį. Tokia kūdikio susikurta 
poilsio zona ir tolimesnėse gyvenimo stadijose nepraranda savo 
svarbos. Žaidimas padeda susidoroti su realybės kitoniškumu. 
Žaidimo pasaulis su savo kultūrinės formos variacijomis lei- 
džia mums peržengti ribas ir atsinaujinti per bendras patirtis, 
kurioms tokie aprašymai nėra būtini. Winnicottas garsėjo savo 


užduodamu klausimu: dėl ko yra verta gyventi? Jis atkreipė į šį 

klausimą daugelio terapeutų dėmesį, kurie galbūt gali išgydyti 
savo pacientų ligas, bet vis tiek niekaip negali atsakyti į šį klau- 
simą. Įtikinantis Žaidimo ir realybės tekstas padės mums ieškoti 


šio atsakymo. 


dr. F. Robertas Rodmanas 


ĮŽANGA 


Ši knyga yra mano pranešimo „Pereinami objektai ir pereinami 
reiškiniai“ (1951) tęsinys. Pirma, norėčiau iš naujo pristatyti es- 
mines šio pranešimo hipotezes, nors tai ir būtų pasikartojimas. 
Toliau pristatysiu vėlesnius procesus, sukeltus mano paties ap- 
mąstymų ir klinikinės medžiagos vertinimų. Žvelgiant atgal į 
praėjusį dešimtmetį, mane vis labiau ir labiau stebina tai, kaip ši 
konceptualizacijos sritis buvo apleista psichoanalitinėse diskusi- 
jose, analitikų pokalbiuose ir literatūroje. Susidaro įspūdis, jog 
ši individo raidos ir individualios patirties sritis buvo apleista, 
o dėmesys sutelktas į dvasinę tikrovę - asmeninę ir vidujinę, į 
jos santykį su išorine ir visuotine realybe. Kultūrinė patirtis ne- 
atrado savo vietos teoriniuose apmąstymuose, kuriais analitikai 
remiasi savo darbuose ir svarstymuose. 

Žinoma, galima matyti, kaip ši sritis, kurią pavadinkim tar- 
pine, rado pripažinimą filosofų darbuose. Teologijoje ji aptinka- 
ma amžinos diskusijos apie duonos ir vyno pavertimą Kristaus 
kūnu forma. Visa savo jėga ji atsiskleidžia darbuose, priskiria- 
muose vadinamiems metafiziniams poetams (Donne'as ir kt.). 
Mano paties požiūris kyla iš kūdikių ir vaikų elgesio tyrinėjimo 
veiklos. Vertinant šių reiškinių vaidmenį vaiko gyvenime, svar- 
bu pripažinti, kokią svarbią vietą jame užima Mikė Pūkuotukas, 
ir čia aš su džiaugsmu turiu paminėti Schultzo komiksus apie 
Žemės riešutėlius. Tie, kurie gyvenime orientuojasi į kūrybiško 
ir lakia vaizduote paremto gyvenimo magiją, neturėtų pamiršti 
tokio universalaus fenomeno, kokį aš žadu nagrinėti šioje kny- 


goje, egzistavimo. 

Tikriausiai dėl to, kad kažkada dirbau pediatru, likimas 
taip jau nulėmė, kad, tapęs psichoanalitiku, pajutau šio reiškinio 
svarbą kūdikių ir vaikų gyvenime ir panorau susieti šį pastebė- 
jimą su teoriniu mąstymu, teigiančių, kad mes nuolatos esame 
vystymosi procese. 

Tikiuosi, kad skaitytojas jau suprato, kad šiame savo darbe 
kalbėsiu ne apie minkštą audeklą ar kūdikio naudojamą pliušinį 
meškiuką — man labiau rūpi ne pats naudojamas objektas, o tai, 
kaip jis yra naudojamas. Norėčiau atkreipti dėmesį į paradoksą, 
susijusį su kūdikio naudojamu objektu, kurį aš vadinu pereina- 
muoju objektu. Mano manymu, šis paradoksas turėtų būti prii- 
mamas toks, koks yra toleruojamas ir gerbiamas, o ne bandomas 
išspręsti. Pasitelkę atskalūnišką intelektinį mąstymą, galėtume 
lengvai išspręsti šį paradoksą, tačiau to kaina būtų paties para- 
dokso praradimas. 

Kai yra priimamas ir toleruojamas, šis paradoksas yra nau- 
dingas kiekvienam individui, kuris ne tik yra gyvas ir gyvena 
šiame pasaulyje, bet taip pat turi gebėjimą nuolatos praturtinti 
save tirdamas savo kultūrinį santykį su praeitimi ir su ateitimi. 
Šios pamatinės temos tąsa ir yra pagrindinė mano domėjimosi 


sritis šioje knygoje. 


Šioje knygoje rašydamas apie pereinamuosius reiškinius, aš, 
kaip ir prieš tai, vengiu pateikti pavyzdžių. Mano nenoro teikti 
pavyzdžių priežastys išlieka tos pačios, kaip ir pirminiame pra- 
nešime: pavyzdžiai gali būti traktuojami kaip tam tikros rūšies 
egzemplioriai ir sukelti nenatūralios ir dirbtinės klasifikacijos 
procesą, tuo tarpu tai, apie ką aš kalbu, yra universalu ir aprėpia 
begalinę įvairovę. Tą patį galima pasakyti apie žmogaus veidą, 


kai mes jį bandome apibūdinti nusakydami akių, nosies, burnos 

ar ausų formą, tačiau tai nekeičia fakto, jog nėra dviejų vienodų 
veidų, ir netgi labai nedaug yra veidų, kurie bent kiek panašūs 
vienas į kitą. Du veidai ramybės būsenoje gali būti panašūs, ta- 
čiau, atsiradus judesiui, jie iš karto tampa skirtingi. Vis dėlto, 
nepaisant mano vidinio pasipriešinimo, neketinu visiškai atsisa- 
kyti indėlio, kurį gali pasiūlyti pavyzdžiai. 

Kadangi šie reiškiniai susiję su ankstyvosiomis kiekvieno 
žmogaus raidos stadijomis, tirti galima be galo plačią klinikinę 
sritį. Kaip pavyzdį galiu paminėti Olive Stevenson atliktą tyrimą 
(1954), kurį panelė Stevenson atliko studijuodama vaikų priežiū- 
rą Londono ekonomikos mokykloje. Iš daktaro Bastiaanso teko 
sužinoti, kad Olandijoje medicinos studentams iš tėvų renkant 
informaciją apie jų vaikus, yra įprasta užduoti klausimus apie 
pereinamuosius objektus ir reiškinius. Iš faktų galima kai ko iš- 
mokti. 

Žinoma, surinkti faktai prašosi būti interpretuojami, ir tam, 
kad turima informacija ar tiesioginių kūdikių elgesio stebėjimų 
duomenys būtų iki galo išnaudoti, jie gretinami su teoriniais 
pastebėjimais. Taigi, tie patys faktai gali reikšti vieną vienam 
stebėtojui, ir visiškai kitą kitam. Vis dėlto tai yra daug žadan- 
ti sritis tiesioginiam stebėjimui ir netiesioginiams tyrimams, ir 
kartas nuo karto tyrimų rezultatai šios gana siauros srities tyrėją 
privers pripažinti ankstyvosiose stadijose kylančių prisirišimo 
prie objekto ir simbolių formavimo procesų kompleksiškumą ir 
svarbą. 

Man yra tekę girdėti apie vieną formalų šių reiškinių tyri- 
mą, ir norėčiau pakviesti skaitytoją sekti su juo susijusias publi- 
kacijas. Profesorė Renata Gaddini iš Romos vykdo labai išsamų 


tyrimą apie pereinamuosius reiškinius, remdamasi duomenimis 

iš trijų skirtingų socialinių grupių, ir ji jau yra suformulavusi ke- 
letą iš šių stebėjimų kylančių idėjų. Profesorė Gaddini pristato 
pirmtakų idėją, kuri leidžia jai į šią sritį įtraukti tokius reiškinius, 
kaip kumščių, pirštų ir nykščių ar liežuvio čiulpimas bei kom- 
plikacijos, susijusios su čiulptukų ir žindukų naudojimu. Be to, 
ji nagrinėja supimo fenomeną, pasireiškiantį tiek paties kūdikio 
ritminiais kūno judesiais, tiek suaugusių atliekamu kūdikio sū- 
pavimu lopšyje ar ant rankų. Plaukų tąsymas taip pat yra susijęs 
reiškinys. 

Tarp bandymų tirti pereinamųjų objektų fenomeną galima 
paminėti ir Josepho C. Solomono iš San Francisko darbus. Savo 
pranešime pavadinimu „Įkyri mintis kaip kultūrinis pereinama- 
sis objektas“ (1962) jis pristatė naują idėją. Nesu tikras, kiek aš 
sutinku su daktaro Solomono požiūriu, tačiau svarbiausia šio- 
je vietoje yra tai, kad, remiantis pereinamųjų reiškinių teorija, į 
daugelį senų problemų galima pažvelgti visiškai iš kitos pusės. 

Mano paties indėlis šioje knygoje turi būti vertinamas atsi- 
žvelgiant į tai, jog aš pats nebeturiu galimybės atlikti tiesioginių 
klinikinių kūdikių stebėjimų, kurie buvo visos mano ligšiolinės 
teorijos pagrindas. Tačiau aš ir toliau remiuosi tėvų pasakojimais 
apie jų patirtį su savo vaikais, suteikdamas jiems galimybę pa- 
sidalyti prisiminimais jiems tinkamomis aplinkybėmis ir jiems 
tinkamu laiku. Taip pat remiuosi pačių vaikų užuominomis apie 


jiems svarbius objektus ir technikas. 

PEREINAMIEJI OBJEKTAI IR 
PEREINAMIEJI REIŠKINIAI 


Šiame skyriuje aš pateiksiu pirminę hipotezę, pirmą kartą sufor- 


muluotą 1951 metais, bei du klinikinius pavyzdžius. 


1 PIRMINĖ HIPOTEZĖ 


Visiems gerai žinoma, kad vos gimę kūdikiai naudoja kumščius, 
nykščius ir kitus pirštus oralinei erotogeninei zonai stimuliuoti, 
siekdami patenkinti šioje zonoje kylančius instinktus, o taip pat 
nusiraminti. Taip pat gerai žinoma, kad po kelių mėnesių kūdi- 
kiai, nepaisant jų lyties, pradeda noriai žaisti su lėlėmis, ir kad 
daugumą motinų leidžia savo kūdikiams prisirišti prie specialių 
objektų, žinodamos, kad jiems, jeigu taip galima pasakyti, išsi- 
vystys priklausomybė šiems objektams. 

Tarp šių skirtingu laiku pasireiškiančių fenomenų yra ryšys, 
ir tam, kad jį nustatytume, būtų naudinga ištirti, kaip anksčiau 
pasireiškiantis reiškinys pereina į vėlesnįjį. Šiam tikslui galima 
pasinaudoti svarbių klinikinių stebėjimų medžiaga, kuri, galima 


sakyti, iki šiol buvo ganėtinai apleista. 


Pirmoji nuosavybė 


Moterys, kurioms nesvetimi motiniški rūpesčiai ir problemos, 


pačios pastebi ryškias tendencijas, susijusias su kūdikio pirmąja 

„ne aš“ nuosavybe. Kadangi šios tendencijos pasireiškia išoriš- 
kai, jas galima stebėti tiesiogiai. 

Įvykių seka, prasidedanti nuo kumščio burnoje ir pasibai- 
gianti kūdikio prisirišimu prie pliušinio meškiuko, lėlės ar kito 
minkšto ar kieto žaislo, gali būti labai skirtinga. 

Aišku yra tai, kad čia slypi kažkas svarbaus ir tai ne tik ora- 
linis jaudinimas ar pasitenkinimas, nors pastarasis gali būti viso 


kito pagrindas. Galima tirti daugelį svarbių aspektų, tarp jų ir 


šiuos: 

1. Objekto pobūdis. 

2. Kūdikio gebėjimas atpažinti objektą kaip „ne aš“ objektą. 
3. Objekto buvimo vieta - išorėje, viduje ar ant ribos. 

4. Kūdikio gebėjimas sukurti, sugalvoti, išrasti, pagaminti 


objektą. 


5. Prieraišaus santykio užgimimas. 


Sąvokas „pereinamieji objektai“ ir „pereinamieji reiškiniai“ aš 
pristačiau tarpinei patirties sričiai tarp nykščio ir pliušinio meš- 
kiuko, tarp oralinio erotizmo ir tikrojo objektinio santykio, tarp 
pirmojo kūrybiško veiksmo ir projekcijos to, kas jau yra nesą- 
moningai pasisavinta, tarp pirminio dėkingumo nesuvokimo ir 
dėkingumo pripažinimo (Sakyk: „ta“) nusakyti. 

Pagal šį apibrėžimą, kūdikio vapėjimas ir vyresnio vaiko 
poreikis pakartoti dainelių ir melodijų repertuarą prieš einant 
miegoti priklauso tai pačiai pereinamųjų reiškinių sričiai kaip ir 
naudojimasis objektais, kurie nėra kūdikio dalis, tačiau dar nėra 


ligi galo suvokiami kaip priklausantys išorinei realybei. 

Įprastinių tezių apie žmogaus prigimtį trūkumai 


Paprastai pripažįstama, kad, kalbant apie santykius tarp žmo- 
nių, teiginiai apie žmogaus prigimtį nėra pakankami net tuomet, 
kai yra atsižvelgiama į kūrybišką sąmonės bei pasąmonės, įskai- 
tant ir slopinamos pasąmonės veiklą. Dvejų paskutinių dešim- 
tmečių tyrimų rezultatai siūlo ir kelią žmonėms apibūdinti. Apie 
kiekvieną individą, pasiekusį fazę, kai membranos pagalba jis 
tampa vienetu su savomis išorės ir vidaus erdvėmis, galima pa- 
sakyti, kad jis turi savo vidinę realybę, vidinį pasaulį, kuris gali 
būti turtingas ar skurdus, kuriame gali vyrauti ramybė ar chao- 
sas. Tai padeda, tačiau ar to gana? 

Mano manymu, jei jau egzistuoja ši dviguba tezė, tuomet 
kyla poreikis ir šiai trigubai tezei: egzistuoja trečioji žmogaus 
gyvenimo dalis, dalis, kurios mes neturime teisės pamiršti — tai 
yra tarpinė patyrimo sritis, prie kurios egzistavimo prisideda tiek 
vidinė realybė, tiek ir išorinis gyvenimas. Šios srities egzistavi- 
mas nėra paneigtas, visų pirma dėl to, kad apie ją iš viso nėra 
kalbama neskaitant sutarimo, kad tai yra tarsi poilsio vieta indi- 
vidui, siekiančiam įgyvendinti savo žmoniškąją misiją ir išlaikyti 
savo vidinį ir išorinį gyvenimus atskirus, tačiau visados susietus 
tarpusavyje. 

Norint pabrėžti aiškų skirtumą tarp suvokimo ir apercepci- 
jos, neretai yra užsimenama apie „realumo patikrinimą“. Čia aš 
drįstu pareikšti apie tarpinės būklės tarp kūdikio nesugebėjimo 
ir augančio gebėjimo atpažinti ir pripažinti realybę egzistavimą. 
Šiai stadijai ištirti aš ėmiausi studijuoti iliuzijų esmę. Kūdikiui 
leidžiama gyventi iliuzijomis, o suaugusių gyvenime jos pasireiš- 
kia per meną ir religiją, tačiau, kai suaugęs žmogus ima pernelyg 


pasitikėti savo iliuzijomis ir versti jomis tikėti kitus, - tai laikoma 

beprotybės ženklu. Mus gali vienyti pagarba iliuziniam patyrimui, 
ir, jei norėtumėm, galėtumėm susirinkti kartu ir suburti grupę su 
tais, kurių iliuzijos panašios į mūsų. Tai būtų natūralus žmonių 
suskirstymo į grupes pagrindas. 

Tikiuosi, kad skaitytojas suvokia, kad aš nekalbu tiesiogiai 
apie mažo vaiko pliušinį meškiuką ar pirmą kartą, kai kūdikis 
ima naudoti savo kumštį (nykštį ar kitus pirštus). Mano tyrimų 
objektas yra ne pirmieji objektinių santykių objektai. Mane do- 
mina pirmosios nuosavybės fenomenas ir toji pereinamoji zona 


tarp subjektyvaus ir to, kas suvokiama objektyviai. 


Asmeninio elgesio modelio raida 


Psichoanalitinėje literatūroje gausu užuominų apie perėjimą nuo 
sąveikos „ranka-burna“ prie „ranka-genitalijos“ sąveikų, tačiau 
kur kas mažiau diskutuojama apie tolimesnį perėjimą prie tikrų- 
jų „ne aš“ objektų. Anksčiau ar vėliau kūdikio raidos procese 
pradeda ryškėti tendencija įtraukti „ne aš“ objektus į savo as- 
meninį elgesio modelį. Tam tikra prasme šie objektai yra krūties 
pakaitalas, tačiau ne šiuos dalykus ketiname nagrinėti. 

Kai kurie .kūdikiai mėgsta, įkišę nykštį į burną, glosty- 
ti veidą pirštais, rankomis atlikdami probacijos ir supinacijos 
(sukimo į išorę ir į vidų) judesius. Tokiu būdu burna aktyvi 
nykščio atžvilgiu, tačiau ne pirštų atžvilgiu. Pirštai, glostantys 
viršutinę lūpą ar kitą veido dalį, gali tarpti svarbesni už nykš- 
tį, kuris stimuliuoja tik burną. Be to, šis glostymo judesys gali 
būti atliekamas ir pavieniui, nesant tiesioginio nykščio ryšio su 
burna. 

Paprastai vienas iš žemiau pateiktų potyrių komplikuoja 


tokią autoerotinę patirtį kaip nykščio čiulpimas: 

(i) kūdikis kita ranka paima išorinį objektą, pavyzdžiui, pa- 
klodės ar antklodės kraštą, ir kiša į burną kartu su pirštais; 
arba 

(ii) vienu ar kitu būdu kūdikis laiko audinio kraštą burnoje, 
jį čiulpdamas, arba nečiulpdamas. Tarp dažniausiai tam 
naudojamų objektų galima paminėti servetėles ir (vėliau) 
nosines ir kitus lengvai ir pastoviai prieinamus daiktus; 
arba 

(iii) kūdikis ankstyvaisiais mėnesiais pradeda pešioti vilną ir ją 
rinkti bei naudotis surinkta vilna veidui glostyti. Retesniais 
atvejais vilna yra praryjama, kartais dėl to netgi kyla nema- 
lonumų; arba 

(iv) iš burnos imami leisti garsai, vapėjimas, kuriuos lydi anali- 


niai garsai, pirmosios muzikinės natos ir t. t. 


Galima įtarti, kad šiuos funkcinius patyrimus lydi mąstymo arba 
fantazavimo procesai. 

Visa tai aš vadinu pereinamaisiais reiškiniais. Be to, visų šių 
procesų rezultatas (tiriant kiekvieną vaiką atskirai) gali būti 
daiktas ar reiškinys, tarkim, vilnos gumuliukas arba paklodės ar 
pūkinės antklodės kraštelis, žodis ar melodija ar įprotis, kurie 
tampa gyvybiškai svarbūs kūdikiui pasiruošimo miegui procese, 
nes padeda nugalėti nerimą — ypač depresinio pobūdžio neri- 
mą. Kartais kūdikis randa ir ima naudotis kokiu nors minkštu ar 
kietu objektu, kuris tampa tuo, ką vadinu pereinamuoju objektu. 
Šis objektas pamažu įgyja vis didesnę svarbą. Tėvai suvokia šio 
objekto svarbą ir nepamiršta pasiimti jo ruošdamiesi kelionei. 
Motina nekreipia dėmesio, jei objektas susipurvina ar netgi įgyja 


nelabai malonų kvapą, nes žino, kad, jei imsis jo plauti, ji su- 

trukdys trapų patyrimo tęstinumą, ir taip objektas gali prarasti 
svarbią vietą kūdikio gyvenime. 

Mano manymu, pereinamieji reiškiniai paprastai pradeda 
reikštis tarp šešto ir aštunto arba dvylikto mėnesio. Aš sąmonin- 
gai palieku vietos nukrypimams ir variacijoms. 

Kūdikystėje susiformavę elgesio modeliai gali tęstis vaikys- 
tėje, ir pirminis minkštas objektas gali išlikti absoliučiai būtinas 
ruošiantis miegoti, vienatvės momentais ar gresiant depresijos 
priepuoliui. Tačiau sveiko vaiko interesų ratas paprastai plečiasi 
ir apima platesnį spektrą net tuomet, kai jaučiama artėjanti de- 
presinio nerimo būklė. Konkretaus objekto ar elgsenos poreikis, 
atsiradęs ankstyvaisiais mėnesiais, gali vėliau vėl iškilti, kai jau- 
čiama netekties grėsmė. 

Pirmoji nuosavybė naudojama kartu su kitomis konkrečio- 
mis technikomis, kurios kyla iš ankstyvosios kūdikystės ir gali 
būti dalis autoerotinių veiksnių, arba visiškai su jais nesusijusios. 
Pamažu pereinama prie kūdikių domėjimosi pliušiniais mešku- 
čiais ir lėlėmis bei kietais žaislais. Berniukai paprastai pereina 
prie domėjimosi kietais objektais, tuo tarpu mergaitės iš karto 
imasi imituoti šeimą. Tačiau svarbu paminėti, kad nėra jokio pas- 
tebimo skirtumo tarp mergaičių ir berniukų naudojimosi jų pirmaisiais 
„ne aš“ objektais, kuriuos aš vadinu pereinamaisiais objektais. 

Kūdikiui ėmus leisti garsų junginius („mam“, „te“, „da“), 
gali atsirasti „žodis“ ir pereinamajam objektui nusakyti. Vardas, 
kurį vaikas duoda ankstyviausiems savo objektams, paprastai 
yra labai svarbus, ir dažniausiai yra bent iš dalies susijęs su žo- 
džiu, kurį tėvai vartoja kūdikio objektui nusakyti. Pavyzdžiui, 
objekto vardas gali būti „maa“, o raidė „m“ kilusi iš suaugusių 


vartojamų žodžių, tokių kaip „mažylis“ ar „meškiukas“. 

Turiu paminėti, kad kartais vienintelis pereinamasis objek- 
tas kūdikiams gali būti motina. Arba kūdikio emocinė raida gali 
būti tiek sutrikusi, kad pereinamoji būklė tiesiog „prašokama“, 
arba tiesiog sutrikdoma įprastinė naudojamų objektų seka. Nors 


ši seka gali būti išlaikoma užslaptinta forma. 


Santykio ypatybių santrauka: 


1. Kūdikis pareiškia teises į objektą, o mes jas pripažįstam. 
Nepaisant to, nuo pat pradžių neišvengiamai esame tam 
tikra prasme visagaliai, turintys atėmimo galią. 

2. Objektas yra švelniai myluojamas, jaudinamai mylimas ar 
gadinamas. 

3. Objektas niekuomet negali būti keičiamas, nebent paties 
kūdikio. 

4. | Jis turi atlaikyti instinktyvius meilės ir neapykantos, o kar- 
tais netgi ir grynos agresijos, protrūkius. 

5. Kūdikiui objekto teikiama šiluma, tai, kaip jis juda, jo teks- 
tūra arba dar kas nors kūdikiui rodo, kad daiktas pasižymi 
savo paties gyvybingumu ir turi savą realybę. 

6. Mūsų požiūriu jis yra išorės dalis - tačiau ne kūdikio aki- 
mis. Bet nėra jis ir vidinis - daiktas nėra haliucinacija. 

7. Objektas neišvengiamai pamažu praranda svarbą, t.y. me- 
tams bėgant jis nėra visiškai pamirštamas, bet palaipsniui 
pereina į užmaršties zoną. Tuo aš noriu pasakyti, kad, kal- 
bant apie sveiką vaiko raidos procesą, objektas nėra „įsisa- 
vinamas“, o su juo susiję jausmai nebūtinai užgniaužiami. 
Jis nėra visiškai užmirštamas ir jo nėra gedima. Jis papras- 
čiausiai praranda turėtą reikšmę dėl to, kad pereinamieji 


reiškiniai ima sklaidytis po visą pereinamąją teritoriją tarp 

„Vidinės psichinės realybės“ ir „išorinio pasaulio, kurį vie- 
nodai suvokia du skirtingi žmonės“, kitaip sakant, po visą 


kultūrinę sferą. 


Nuo čia mano domėjimosi laukas išsiplečia į tokias sritis kaip 
žaidimas, meninė kūryba ir meno vertinimas, religiniai patyri- 
mai, sapnai, taip pat fetišizmas, melas ir vagystės, prieraišaus 
ryšio kilmė ir išnykimas, polinkis į narkotikus, obsesinių ritualų 


talismanai ir t. t. 


Pereinamojo objekto ir simbolizmo ryšys 


Tiesa, kad paklodės kampas (ar kitas pereinamasis objektas) sim- 
bolizuoja kitą dalinį objektą, pavyzdžiui, krūtį. Tačiau svarbu pa- 
minėti, kad objekto realumas yra svarbesnis už simbolinę jo reikš- 
mę. Tai, kad objektas nėra krūtis (ar motina), tačiau yra tikras, yra 
ne mažiau svarbu nei faktas, jog jis atstoja krūtį (ar motiną). 
Simbolizmas pasireiškia tuomet, kai kūdikis pradeda aiškiai 
skirti fantazijas nuo faktų, vidinius objektus nuo išorinių, pirminio 
kūrybiškumo ir percepcijos. Tačiau mano siūloma pereinamųjų 
objektų samprata leidžia tirti skirtumų ir panašumų pripažinimo 
procesą. Mano manymu, terminas, nusakantis simbolizmo esmę 
duotuoju laikotarpiu, terminas, apibūdinantis kūdikio perėjimą 
nuo visiško subjektyvumo prie objektyvumo, yra naudingas, o 
pereinamasis objektas (paklodės kampas ir pan.) yra tai, ką toje 
kelionėje patyrimo link mes galime tiesiogiai stebėti. 
Pereinamojo objekto fenomeną galima būtų suvokti netgi 
iki galo nesuvokiant simbolizmo esmės. Panašu, kad simboliz- 
mo apraiškas galima tirti tik stebint individo raidos procesą, ir 


kad jo reikšmė yra, geriausiu atveju, labai nepastovi. Pavyzdžiui, 

kalbant apie Kristaus kūną simbolizuojančią ostiją, naudojamą 
Šventojo sakramento metu, manau būsiu teisus teigdamas, kad 
Romos katalikų bendruomenei ji yra Kristaus kūnas, tuo tarpu 
Protestantų bendruomenei ji yra pakaitalas, priminimas, o ne pats 


kūnas. Vis dėlto, abiem atvejais ji yra simbolis. 


Klinikinis pereinamojo objekto aprašymas 


Kiekvienas, kas palaiko ryšį su tėvais, auginančiais vaikus, gali 
rasti be galo daug įvairios iliustracinės klinikinės medžiagos. Pa- 
vyzdžiai, kuriuos čia pateikiu, yra tik tam, kad primintų skaity- 


tojams apie panašius savo pačių išgyvenimus. 


Du broliai: 

skirtingai naudojamos ankstyvosios nuosavybės 
Iškreiptas pereinamojo objekto panaudojimas. X, šiuo metu sveikas vy- 
ras, turėjo išminti sunkų kelią brandos link. Motina, augindama 
X, kai jis buvo kūdikis, „mokėsi, ką reiškia būti motina“, ir dėl to, 
ką ji sužinojo augindama jį, jai pavyko išvengti tam tikrų klaidų 
auginant kitus vaikus. Buvo ir kitų išorinių aplinkybių, kėlusių jai 
nerimą dėl vienišos motinystės X gimimo metu. Savo, kaip moti- 
nos vaidmenį, ji vertino labai rimtai ir maitino X krūtimi iki sep- 
tinto mėnesio. Jos manymu, tai buvo per ilgas laiko tarpas ir dėl 
to buvo sunku vaiką atjunkyti. Jis niekuomet nečiulpė nykščio ar 
kitų pirštų, todėl jį atjunkius, vaikas „neturėjo ko griebtis“. Jis nie- 
kuomet neturėjo buteliuko ar čiulptuko, nepažino kitokio maitini- 
mo būdo. Jo prisirišimas prie jos pačios, kaip žmogaus, buvo labai 
tvirtas ir labai ankstyvas, ir jam reikėjo jos kaip asmens. 

Būdamas dvylikos mėnesių, jis „įsivaikino“ pliušinį triušiuką, 


kurį noriai mylavo, ir šie jo šilti jausmai triušiukui galiausiai per- 

augo į meilę tikriems triušiams. Ši pliušinio triušiuko fazė truko iki 
tol, kol Xsukako penkeri ar šešeri. Triušį galima būtų pavadinti mal- 
šinančiu objektu, tačiau jis niekuomet neatliko pereinamojo objekto 
funkcijų. Skirtingai nei tikras pereinamasis objektas, jis niekuomet 
nebuvo svarbesnis už motiną, kuri tapo beveik neatskiriama kū- 
dikio dalimi. Šio konkretaus berniuko atveju, nerimas, sukeltas 
žindymo nutraukimo po septynerių mėnesių, vėliau peraugo į as- 
tmą, kurią jam teko įveikti labai pamažu. Jam buvo labai svarbu 
susirasti darbą kuo toliau nuo gimtojo miesto. Jo prisirišimas prie 
motinos vis dar yra labai stiprus, tačiau jį galima apibūdinti kaip 


„normalų“ ar „sveiką“. Sis vyras niekados nebuvo vedęs. 


Tipiškas pereinamojo objekto panaudojimas. X'o jaunesnysis brolis, Y, 
nuo pat pradžių vystėsi pagal numatytą scenarijų. Dabar jis pats 
turi tris sveikus vaikus. Keturis mėnesius jis buvo maitinamas 
krūtimi, o paskui nesunkiai atjunkytas. Y jau ankstyvosiomis sa- 
vaitėmis ėmė čiulpti nykštį ir tai „padėjo jam daug lengviau įveik- 
ti atjunkymo laikotarpį nei vyresniajam broliui“. Netrukus po to, 
kai buvo nutrauktas maitinimas krūtimi, apie penktąjį ar šeštąjį 
mėnesį, jis „pasisavino“ antklodės kraštą, prasidedantį ties ta vie- 
ta, kur baigiasi siūlės. Jam patiko, jei kampe buvo išlindę nors kiek 
vilnos, kuria jis kutendavo sau nosį. Šis kampas labai ankstyvoje 
stadijoje tapo jo „maa“ - jis pats išrado šį žodį, vos tik pradėjo 
leisti garsų junginius. Jam sulaukus maždaug vienerių, antklodės 
kraštą jis sugebėjo pakeisti švelniai žalio džersio medžiagos skiau- 
te su raudonais kutais. Tai nebuvo „malšinantis objektas“, kaip 
kad depresiškojo vyresnėlių atveju, bet „raminantis objektas“. Tai 
buvo raminamasis, kuris visuomet suveikdavo. Tai yra tipinis pa- 
vyzdys to, ką aš vadinu pereinamuoju objektu. Kai Y buvo mažas 
berniukas, buvo aišku, kad nesvarbu, kas jam paduos jo „maa“, jis 


akimirksniu ims jį čiulpti ir nusiramins, o praėjus keletui minučių 

ir užmigs, jei tik miego metas netoli. Tuo pat metu jis nenustojo 


čiulpti nykščio, Y tai darė iki tol, kol jam sukako treji ar ketveri, 


ir pats atsimena, kaip čiulpė nykštį ir dėl to turėjo sukietėjimą ant 


rankos nykščio. Dabar jį (kaip tėvą) domina nykščio čiulpimas ir 


tai, kaip vaikai naudoja savo „maa“. 


Iš septynių šios šeimos vaikų istorijų galima išskirti keletą paste- 


bėjimų, kuriuos galima palyginti toliau pateiktoje lentelėje. 


X Berniukas 
Y Berniukas 
Mergaitė 
Dvyniai 
Berniukas 
Mergaitė 
Y vaikai 
Mergaitė 
Berniukas 


Pereinamieji objektai 


Motina 


„Maa“ 
Čiulptukas 
„Ee“ 
„Maa“ 
Nykštys 


„Mimis“ 


Triušis 


(malšinantis) 


Džersis 
(raminamasis) 
Asiliukas 
(draugas) 

Ee 

(apsauga) 
Antklodė 
(užtikrinimas) 
Nykštys 
(pasitenkinimas) 


Objektai 
(įvairūs) 


* Ši vieta neaiški, bet palikau taip, kaip buvo. D.W.W., 1971. 


Vaikų istorijų sekimo nauda 


Vaiko tipas 


Perdėtai 
prisirišęs 
prie motinos 


Laisvas 


Vėlyva 
branda 
Paslėpta 
psichopatija 
Vystosi 


gerai 


Vystosi 
gerai 


Vystosi 
gerai 


Kalbantis su tėvais neretai naudinga pasidomėti informacija apie 


visų šeimos vaikų ankstyvąsias technikas ir nuosavybes. Tai pa- 


dės išprovokuoti motiną palyginti savo vaikus vienu su kitais ir 


padės jai prisiminti ir palyginti išskirtinius jų požymius anksty- 


vame amžiuje. 

Vaiko indėlis 
Informaciją apie pereinamuosius objektus galima išgauti tiesiai 


iš vaiko. Pavyzdžiui: 


Angus (vienuolikos metų ir devynių mėnesių) papasakojo man, 
kad jo brolis „turi galybę pliušinių meškiukų ir visokių daiktų“, o 
prieš tai turėjo „mažyčių meškų“. Tada jis pradėjo pasakoti savo 
paties istoriją. Jis pats niekuomet neturėjo pliušinių meškučių. 
Buvo kažkoks varpelis ant virvutės, kurį jis tabaluodavo tol, kol 
galiausiai užmigdavo. Paskui tas varpelis tikriausiai nutrūko nuo 
virvutės ir tuo viskas pasibaigė. Tačiau buvo ir kai kas kita, dėl ko 
jis labai drovėjosi. Tai buvo purpurinis triušis su raudonomis aki- 
mis. „Man jis nepatiko. Aš jį mėtydavau, kur pakliūdavo. Dabar 
jis priklauso Džeremiui — aš jį atidaviau jam todėl, kad jis buvo 
negeras. Jis nukrisdavo nuo komodos. Jis vis dar mane aplanko. Man 
patinka, kai jis mane aplanko.“ Jis pats buvo nustebęs, kad staiga pra- 


šneko apie purpurinį triušį. 


Reikia pastebėti, kad šis vienuolikametis, pasižymintis norma- 
liu ir įprastu jo amžiui realybės pojūčiu, kalbėdamas apie savo 
pereinamojo objekto savybes ir veiksmus kalbėjo taip, tarsi jo re- 
alybės pojūtis būtų iki galo neišsivystęs. Vėliau, kai susitikau su 
motina, ji buvo labai nustebusi, kad Angus prisiminė purpurinį 


triušį. Ji lengvai atpažino jį iš spalvoto piešinio. 


Pavyzdžių prieinamumas 


Aš specialiai susilaikysiu nuo tolimesnės medžiagos apie šį atve- 
ji pateikimo, ypač todėl, kad nenoriu sudaryti neteisingo įspū- 
džio, jog tai, apie ką čia kalbu, yra retas atvejis. Beveik kiekvieno 
atvejo studijoje galima rasti įdomių su pereinamųjų reiškinių eg- 


zistavimu, arba jų nebuvimu, susijusių faktų. 

Teorinis tyrimas 


Remiantis priimta psichoanalizės teorija, galima pateikti keletą 


pastabų: 


1. Pereinamasis objektas atstoja krūtį ar kitą pirmojo santykio 
objektą. 

2. Pereinamasis objektas eina pirmiau nusistovėjusio realybės 
patikrinimo. 

3. Santykyje su pereinamuoju objektu kūdikis pereina nuo 
(magiškos) visagalės kontrolės fazės prie manipuliacinės 
kontrolės fazės (apimančios raumeninį erotizmą ir koordi- 
nacijos teikiamus džiaugsmus). 

4. Pereinamasis objektas ilgainiui gali tapti fetišo objektu ir 
tokiu būdu tapti suaugusiojo seksualinio gyvenimo dalimi. 
(Žr. Wulff (1946) darbą šia tema.) 

5. Pereinamasis objektas, dėl analinių erotinių sąsajų, gali būti 
siejamas su išmatomis (tačiau ne dėl to jis gali tapti purvi- 


nas ir įgauti nemalonų kvapą). 


Ryšys su vidiniu objektu (Klein) 


Pereinamojo objekto koncepciją įdomu palyginti su Melani Klein 
(1934) vidinio objekto koncepcija. Pereinamasis objektas nėra vi- 
dinis objektas (kūris yra psichinė koncepcija) - jis yra nuosavybė. 
Tačiau jis nėra (kūdikiui) ir išorinis objektas. 

Čia reiktų pateikti paaiškinimą. Kūdikis gali griebtis per- 
einamojo objekto tuomet, kai vidinis objektas yra gyvas ir rea- 
lus, arba pakankamai geras (ne pernelyg persekiojantis). Tačiau 
šio vidinio objekto savybės priklauso nuo išorinio objekto eg- 


zistavimo, gyvybingumo ir elgesio. Pastarojo kokios nors esmi- 

nės funkcijos defektas netiesiogiai lemia vidinio objekto negy- 
vybingą ar persekiojamą pobūdį! Jei išorinis objektas kurį laiką 
išlieka nepilnavertis, vidinis objektas praranda turėtą reikšmę 
kūdikiui ir tuomet, tik tuomet, pereinamasis objektas taip pat 
praranda savo svarbą. Taip pereinamasis objektas gali simboli- 
zuoti krūtį, tačiau tik netiesiogiai, per jo sąsajas su „vidine“ krū- 
timi. 

Pereinamasis objektas niekuomet nėra magiškai valdomas, 
kaip kad vidinis objektas, bet nėra ir visiškai nevaldomas, kaip 


kad reali motina. 


Iliuzijos ir jų griovimas 
Tam, kad paruoščiau pagrindą savo paties pozityviam indėliui 
šia tema, pirmiausia turiu aprašyti tai, kas, mano manymu, psi- 
choanalitiniuose darbuose, nagrinėjančiuose kūdikių emocinę 
raidą, yra neteisingai laikoma savaime suprantamais dalykais, 
net jei iš esmės jie yra suvokiami teisingai. 

Neturėdamas pakankamai geros motinos, vaikas neturi 
jokių galimybių pereiti nuo malonumo principo prie realybės 
principo arba prie pirminės identifikacijos stadijos ir toliau (Žr. 
Freud, 1923). Pakankamai gera „motina“ (kuri nebūtinai turi 
būti kūdikio tikroji motina) yra ta, kuri aktyviai prisitaiko prie 
kūdikio poreikių. Šis aktyvus prisitaikymas palaipsniui mažėja, 
atsižvelgiant į augantį kūdikio gebėjimą atlaikyti prisitaikymo 
trūkumą ir pakelti frustracijos pasekmes. Natūralu, kad kūdikio 
tikroji motina, tikėtina, tai sugebės atlikti geriau nei bet koks ki- 
tas asmuo, nes toks aktyvus prisitaikymas reikalauja nevaržomo 
ir nuolatinio rūpinimosi kūdikiu. Iš tiesų, kūdikio priežiūros re- 


" Šioje vietoje tekstas pakeistas, tačiau paremtas pirminiais teiginiais. 

zultatų sėkmingumą lemia atsidavimas, 0 ne protavimas ar inte- 
lektualinis išsilavinimas. 

Pakankamai gera motina, kaip jau minėjau, pradeda nuo 
beveik absoliutaus prisitaikymo prie savo kūdikio poreikių, ir, 
palaipsniui ir atsižvelgdama į kūdikio augantį gebėjimą kovoti 
su jos nesitaikymu prie jo poreikių, ji ima vis mažiau ir mažiau 
taikytis. 

Kūdikio priemonės kovoti su šiuo motinos atsisakymu tai- 


kytis prie jo poreikių apima: 


1. Kūdikio patirtį, dažnai pasikartojančią, jog frustracijos bū- 
sena trunka ribotą laiko tarpą. Savaime suprantama, iš pra- 
džių šis laiko tarpas turi būti labai trumpas. 

Vis didėjantį proceso pojūtį. 

Psichinės veiklos užuomazgos. 


Autoerotinio pasitenkinimo priemonių pasitelkimą. 


SB. 


Atmintį, praeities įvykių išgyvenimus iš naujo, fantazijas, 


sapnus - praeities, dabarties ir ateities sujungimą į visumą. 


Jei viskas klostosi gerai, frustracijos patirtis kūdikiui gali būti nau- 
dinga, nes nepilnas poreikio išpildymas objektus daro realiais — 
t. y. jie tampa nekenčiami, bet taip pat ir mylimi. Jei viskas klostosi 
gerai, to pasekmė yra ta, kad kūdikiui gali pradėti nepatikti, jei 
poreikis patenkinamas per greitai, nepaliekant vietos natūraliam 
jo sumažėjimui. Tai įvyksta dėl to, kad absoliutus prisitaikymas 
primena magiją ir tobulai veikiantis objektas labai priartėja prie 
haliucinacijos. Vis dėlto, pradžioje prisitaikymas turi būti beveik 
visiškai absoliutus, ir jeigu jis nebus toks, kūdikiui bus neįmano- 
ma išsiugdyti gebėjimo patirti ryšį su realybe, ar netgi papras- 


čiausiai susiformuoti išorinės realybės sampratą. 

Iliuzijos ir jų reikšmė 

Iš pradžių motina, prisitaikydama prie kūdikio poreikių beveik 
šimtu procentų, suteikia kūdikiui galimybę susikurti iliuziją, kad 
jos krūtis yra kūdikio dalis. Tarsi ji galėtų būti magiškai kūdi- 
kio kontroliuojama. Lygiai taip pat galime apibendrinti kūdikio 
priežiūrą ramybės etapais tarp susijaudinimo priepuolių. Visa- 
galybė yra beveik faktinė patyrimo dalis. Galutinė motinos už- 
duotis yra sugriauti šią iliuziją, tačiau ji niekaip to negalės pa- 
daryti, jei iš pat pradžių nesudarys pakankamai galimybių šiai 
iliuzijai užgimti. 

Kitais žodžiais tariant, krūtis yra kūdikio kuriama ir per- 
kuriama iš naujo iš jo gebėjimo mylėti ar (galima sakyti) iš po- 
reikio. Kūdikio dalimi tampa įsivaizduojamas fenomenas, kurį 
mes vadiname motinos krūtimi.? Motinos krūtis tinkamu mo- 
mentu atsiranda būtent toje vietoje, kurioje kūdikis ją pasiruošęs 
sukurti. 

Taigi Žmogus nuo gimimo susiduria su problema, kaip at- 
skirti tai, kas yra objektyviai suvokiama, nuo to, kas subjektyviai 
įsivaizduojama. Ieškant šios problemos sprendimo, nepasisekė 
tam Žmogui, kūrio motina nedavė jam pakankamai geros pra- 
džios. Pereinamoji sritis, apie kurią aš čia kalbu, yra sritis tarp pirmi- 
nio kūrybiškumo ir objektyvios percepcijos, paremtos realumo patikri- 
nimu. Pereinamieji reiškiniai pasireiškia ankstyvojoje iliuzijų kū- 
rimo stadijoje, be kurios žmogus negali suvokti idėjos apie savo 
santykį su objektu, kuris yra kitų suvokiamas ir pripažįstamas 
kaip išorinis tam Žmogui. 

2 Čia aš kalbu apie žindymą apskritai. Kai sakoma, kad pirmasis objektas yra krūtis, „krūtis“ 


šiame kontekste reiškia viso žindymo techniką, o ne vien kūno dalį. Motina gali būti pakan- 
kamai gera motina (tai, kaip aš ją apibūdinu) ir maitindama vaiką iš buteliuko. 

Pav. 1 perteikta mintis yra tokia: tam tikrame teoriniame taške 
ankstyvojoje individo raidos stadijoje kūdikis tam tikroje moti- 
nos sukurtoje aplinkoje sugeba suformuluoti mintį, kad kažkas 
gali patenkinti jo vis augantį instinktyvios įtampos sukurtą po- 
reikį. Iš pradžių kūdikis nežino, kas turi būti sukurta. Šiuo mo- 
mentu pasirodo motina. Paprastai ji pasiūlo savo krūtį ir paragi- 
na kūdikį žįsti. Motinos prisitaikymas prie kūdikio poreikių, jei 
atliekamas gerai, suteikia kūdikiui iliuziją, kad egzistuoja išorinė 
realybė, kuri atitinka kūdikio gebėjimą kurti. Kitais žodžiais ta- 
riant, tai, ką siūlo motina, ir tai, ką kūdikis galėtų įsivaizduoti, 
didžia dalimi sutampa. Žiūrint iš šalies, atrodo, kad vaikas tie- 
siog mato tai, ką motina jam siūlo, tačiau tai nėra visiška tiesa. 
Kūdikis mato krūtį tik todėl, kad jis pats ją būtų galėjęs sukurti 
toje vietoje ir tuo metu. Tarp motinos ir kūdikio nevyksta jokie 
mainai. Psichologine prasme kūdikis ima iš krūties, kuri yra jo 
dalis, o motina duoda pieno kūdikiui, kuris yra jos dalis. Psicho- 


logijoje mainų idėja yra paremta psichologo iliuzijomis. 

Pav. 2 iliuzijų sričiai suteikiama forma pailiustruoti tam, ką 
aš laikau pagrindine pereinamojo objekto ir pereinamųjų reiški- 
nių funkcija. Pereinamieji objektai ir pereinamieji reiškiniai su- 
teikia žmogui tai, kas jam bus svarbu visą gyvenimą - t. y. neu- 
tralią patirties sritį, kuri negali būti nuginčyta. Apie pereinamąjį 
objektą galima pasakyti tiek, kad tarp mūsų ir kūdikio turi egzistuoti 
susitarimas, kad mes niekuomet neužduosime jam klausimo: „Ar tu jį 
išsigalvojai, ar jis tau buvo pakištas iš šalies?“ Svarbiausia šioje vietoje 
yra tai, kad nėra poreikio priimti jokio sprendimo. Jokių panašių klau- 
simų užduoti nederėtų. 

Ši užslėpta problema, kuri, be abejonės, kankina kūdikį nuo 
pat pradžių, pamažu tampa akivaizdžia ir taip yra dėl to, kad pa- 
grindinė motinos užduotis (šalia to, kad suteiktų sąlygas iliuzijai 
susikurti) yra tą iliuziją sugriauti. Pagrindinė atjunkymo proceso 
užduotis yra sugriauti tą iliuziją, bet ji ir toliau išlieka viena pa- 
grindinių tėvų ir ugdytojų užduočių. Kitais žodžiais tariant, iliu- 
zijų klausimas yra neatskiriamas nuo žmogiškos esybės, ir joks 
žmogus negali jo išspręsti pats ar pati, nors teorinis šio klausimo 
suvokimas gali pasiūlyti teorinį jo sprendimą. Jei viskas klostosi 
gerai, šio laipsniško iliuzijų griovimo proceso metu paruošiamas 
pagrindas, būtinas išgyventi visas tas frustracijas, kurias mes 
apibūdiname vienu žodžiu „atjunkymas“. Tačiau reikia atminti, 
kad, kalbėdami apie su atjunkymu susijusių reiškinių (kuriuos 
Klein (1940) aiškiai nušvietė aprašydama savo depresinę pozici- 
ją) visumą, mes darome prielaidą apie pamatinio proceso, kurio 
metu suteikiama galimybė susikurti ir palaipsniui sugriauti iliu- 
ziją, egzistavimą. Sutrikus iliuzijų kūrimo ir griovimo procesui, 
iš kūdikio atimama galimybė būti atjunkytam ir patirti visų reiš- 


kinių, susijusių su atjunkymo procesu. Tokiu atveju šnekėti apie 

attunkymą yra beprasmiška. Paprasčiausias žindymo krūtimi 
nutraukimas nėra tapatus atjunkymo procesui. 

Normalaus vaiko atveju mes galime stebėti, kokią nepa- 
prastai didelę reikšmę turi atjunkymas. Stebėdami tas sudėtin- 
gas reakcijas, kurias sukelia atjunkymo procesą, mes galime būti 
tikri, kad jos gali pasireikšti tik dėl to, kad iliuzijų kūrimo ir grio- 
vimo procesas praėjo taip puikiai, kad galime jį visiškai užmiršti 


kalbėdami apie patį atjunkymą. 


Iliuzijų kūrimo ir griovimo teorijos raida 

Čia daroma prielaida, kad realybės tikrinimo procesas niekuo- 
met nesibaigia ir kad nė vienas žmogus nėra laisvas nuo įtam- 
pos, kylančios bandant suderinti vidinę ir išorinę realybes, o 
palengvėjimas ateina iš tarpinės patyrimo zonos (palyg. Rivie- 
re, 1936), kuri nėra kvestionuojama (menai, religija, ir pan.). Ši 
tarpinė zona yra tiesioginė žaidimų zonos, kurioje galima rasti 
žaidimuose „paskendusį“ vaiką, tąsa. 

Kūdikystėje ši zona reikalinga tam, kad padėtų vaikui 
užmegzti ryšį su pasauliu, o jai atsirasti padeda pakankamai 
gera motinos globa lemiamoje ankstyvojoje stadijoje. Čia la- 
bai svarbu yra išorinės emocinės aplinkos ir tam tikrų fizinės 
aplinkos elementų, kaip kad pereinamųjų ar kitokių objektų, 
tąsa (laike). ' 

Pereinamieji reiškiniai tėvų yra toleruojami todėl, kad jie in- 
tuityviai pripažįsta objektyvaus suvokimo keliamą įtampą. Mes 
nereikalaujame iš kūdikio pripažinti situacijos subjektyvumą ar 
objektyvumą ten, kur yra pereinamasis objektas. 

Jei suaugęs Žmogus iš mūsų pareikalautų pripažinti jo su- 


bjektyvių reiškinių objektyvumą, mes iš karto atpažintumėme ir 

diagnozuotumėme pamišimą. Tačiau jei suaugęs Žmogus geba 
mėgautis savo asmenine tarpine zona, nieko nereikalaudamas 
iš kitų, tuomet ir mes galime pripažinti savo tarpines zonas ir 
netgi su džiaugsmu pastebėti, kad kai kas jose sutampa su kitų 
žmonių tarpinėmis zonomis, pavyzdžiui, per bendrą narių patir- 


tį meno, religiniuose ar filosofiniuose būreliuose. 


Santrauka 


Šiame skyriuje atkreipiamas dėmesys į gausią stebėjimų medžia- 
gą, susijusią su ankstyvosiomis sveiko kūdikio patirtimis, pasi- 
reiškiančiomis per jo santykį su pirmąja nuosavybe. 

Pirmoji nuosavybė, žvelgiant atgal, yra susijusi su autoero- 
tiniais reiškiniais, tokiais kaip kumščio ar nykščio čiulpimas, o 
žiūrint į priekį —- su pirmuoju minkštu ar kietu žaislu arba lėle. Ji 
susijusi tiek su išoriniu objektu (motinos krūtis), tiek ir su vidi- 
niais objektais (magiškai iššaukiama krūtimi), tačiau nėra tapati 
nė vienam iš jų. 

Pereinamieji objektai ir pereinamieji reiškiniai priklauso 
iliuzijų sričiai, kuri yra patyrimo pradžios pagrindas. Sąlygas 
šiai ankstyvajai raidos stadijai pasireikšti sudaro motina, kuri 
turi ypatingą gebėjimą prisitaikyti prie savo kūdikio poreikių, 
taip leisdama kūdikiui susikurti iliuziją, kad tai, ką jis susikuria, 
egzistuoja iš tikrųjų. 

Ši tarpinė patyrimo sritis, kurios priklausymas vidinei ar 
išorinei (bendrai) realybei nėra kvestionuojamas, užima didelę 
kūdikio patyrimų dalį, ir yra išlaikoma visą gyvenimą intensy- 
vių patyrimų, kuriuos sukelia menas, religija ar kūrybinis moks- 


linis darbas, forma. 

Kūdikio pereinamasis objektas ilgainiui praranda savo reikš- 
mę, ypač tuomet, kai ima vystytis kultūriniai interesai. 

Iš šių apmąstymų kyla tolimesnė išvada, kad paradokso pri- 
pažinimas gali duoti teigiamų rezultatų. Paradokso išsprendimas 
gali vesti prie asmens gynybos mechanizmų, kurie suaugusiuose 
asmenyse gali būti aptinkami teisingo ir neteisingo tapatybės or- 


ganizavimo forma (Winnicott, 1960a). 


2 TEORIJOS TAIKYMAS 


Savaime suprantama, kad tai ne objektas yra pereinamas. Objektas 
simbolizuoja kūdikio perėjimą iš stadijos, kurioje jis ir motina yra 
viena esybė, prie stadijos, kurioje jis egzistuoja per santykį su motina 
kaip kažkoks atskiras ir išorinis daiktas. Kalbant apie šią stadiją daž- 
nai sakoma, kad vaikas išauga iš narcisistinio santykio su objektais, 
tačiau aš vengiu vartoti šį terminą, nes nesu tikras, kad jis reiškia 
būtent tai, ką turiu omenyje. Be to, šis terminas neapima priklau- 
somybės idėjos, kuri yra esminė ankstyvosiose stadijose, kol vaikas 
įsitikina, kad daiktai gali egzistuoti net tuomet, kai jie nėra jo dalis. 


Su pereinamaisiais reiškiniais susijusios 


v 


psichopatologijos 


Pirmojoje dalyje aš stengiausi kuo aiškiau pabrėžti, jog pereina- 
mieji reiškiniai yra visiškai normalus dalykas. Vis dėlto, atliekant 
klinikinius atvejų tyrimus galima aptikti tam tikrų patologijų. 
Norėdamas pavaizduoti, kaip vaikas siekia susidoroti su atsky- 
rimu ir praradimu, aš atkreipiu dėmesį į tai, kaip atskyrimas gali 


paveikti pereinamųjų reiškinių eigą. 

Gerai žinoma, kad, jeigu motinos ar kito asmens, nuo 
kurio kūdikis yra priklausomas, nėra šalia, automatiškai neį- 
vyksta jokių pokyčių, kadangi kūdikis prisimena ir palaiko 
mentalinį motinos paveikslą, arba tai, ką mes vadiname vidi- 
ne motinos reprezentacija, kuri išlieka tam tikrą laiko tarpą. 
Jei motinos nėra šalia ilgiau, nei šis laiko tarpas, skaičiuojamas 
minutėmis, valandomis ar dienomis, tuomet prisiminimas, 
arba vidinė motinos reprezentacija, ima blėsti. Jei taip įvyksta, 
pereinamieji reiškiniai palaipsniui praranda prasmę ir kūdikis 
nebegali jų patirti. Mes galime stebėti, kaip objektas praranda 
turėtą reikšmę. Prieš pat praradimo konstatavimą, kartais mes 
galime pastebėti perdėtą naudojimąsi objektu, kas reiškia, kad 
kūdikis bando paneigti grėsmės, kad objektas praras prasmę, 
egzistavimą. Siekdamas pailiustruoti šį neigimo aspektą, aš pa- 
teiksiu trumpą klinikinį pavyzdį apie vieno berniuko santykį 


su virvute. 


Virvutė 


1955 metų kovo mėnesį į Padingtono Gryn Vaikų ligoninės psicholo- 
gijos skyrių motina ir tėvas atvedė septynerių metų berniuką. Kartu 
su jais atėjo dar du šeimos nariai: dešimties metų mergaitė, lankanti 
mokyklą, skirtą sutrikusio vystymosi vaikams, ir iš pažiūros nor- 
mali maža ketverių metų mergaitė. Juos atsiuntė šeimos daktaras, 
nustatęs eilę sindromų, rodančių berniuką turint elgesio sutrikimų. 
Berniuko buvo paprašyta atlikti intelekto testą, kurio rezultatas 
buvo 108. (Visos kitos detalės, kurios nėra tiesiogiai susijusios su pa- 


grindine šio skyriaus tema, praleistos.) 


Pirmo pasimatymo su tėvais metu aš atlikau ilgą interviu, kur 


jie pateikė man aiškų vaiko raidos ir raidos sutrikimų paveikslą. 

Tačiau jie pamiršo paminėti vieną labai svarbią detalę, kuri iškilo 
per pokalbį su berniuku. 

Buvo nesunku pastebėti, kad motina buvo depresiška as- 
menybė, ir ji pripažino, kad yra gulėjusi ligoninėje dėl depresijos. 
trejų metų ir trijų mėnesių, kai gimė jo sesutė. Tai buvo pirmasis 
reikšmingas išsiskyrimas, o antrasis įvyko tuomet, kai berniu- 
kui buvo treji metai ir vienuolika mėnesių, ir kai motinai buvo 
atliekama operacija. Kai berniukui buvo ketveri metai ir devyni 
mėnesiai, motina buvo dviems mėnesiams paguldyta į psichia- 
trinę ligoninę, ir šiuo laikotarpiu juo rūpinosi motinos sesuo. Tuo 
metu visi, kam buvo tekę berniuką prižiūrėti, vieningai sutarė, 
kad jis yra sudėtinga asmenybė, nors ir turi labai gerų bruožų. 
Jo elgesys buvo labai permainingas ir jis galėjo visus išgąsdin- 
ti, pareikšdamas, kad supjaustys motinos seserį į mažus gaba- 
liukus. Pradėjo reikštis įvairios manijos, kaip kad, pavyzdžiui, 
neįveikiamas potraukis laižyti daiktus ir žmones, maniakiškų 
gerklinių garsų leidimas. Berniukas dažnai neklausė nurody- 
mų ir ožiavosi. Jam akivaizdžiai kėlė nerimą vyresniosios sesers 
psichinis sutrikimas, tačiau jo raidos sutrikimai, atrodo, pradėjo 
vystytis prieš šiam faktoriui įgyjant didesnę reikšmę. 

Po susitikimo su tėvais, aš turėjau asmeninį pokalbį su 
berniuku, kuriaine dalyvavo dar du su psichiniais ligoniais dir- 
bantys socialiniai darbuotojai ir du lankytojai. Iš pat pradžių 
berniukas sudarė visiškai normalaus vaiko įspūdį ir noriai įsi- 
traukė į mano pasiūlytą keverzonių žaidimą. (Šio žaidimo metu 
aš impulsyviai nubraižau keletą linijų ir paprašau vaiko paversti 
tą keverzonę piešiniu. Paskui vaikas turi ką nors pakeverzoti, ir 


tuomet jau mano eilė iš to ką nors sukurti.) 

Šiuo konkrečiu atveju keverzonės žaidimas pateikė įdomių 
rezultatų. Automatiškai atsiskleidė berniuko apatija, ir, kad ir ką 
aš jam pasiūlyčiau, jis viską paversdavo kuo nors, susijusiu su 


virve. Tarp dešimties jo piešinių buvo šie: 


Kilpa 

Botagas 

Botkotis 

Yo-yo Žaidimo virvelė 
Sumegzta virvė 

Dar vienas botkotis 


Ir dar vienas botkotis. 


Po šio pokalbio su berniuku, sekė dar vienas susitikimas su tė- 
vais, kurio metu aš pasidomėjau šia berniuko fiksacija. Jie buvo 
patenkinti, kad aš apie tai užsiminiau, o anksčiau nieko nebuvo 
minėję todėl, kad nemanė, jog tai gali turėti kokios nors reikš- 
mės. Jie papasakojo, kad berniukas perdėtai domėjosi viskuo, 
kas susiję su virvėmis. Tiesą pasakius, beveik visuomet įėję į 
kambarį, kuriame jis žaisdavo, jie rasdavo kėdes, virvele pririš- 
tas prie stalo, ar pagalvę, pririštą prie židinio. Jie užsiminė, kad 
pastaruoju metu berniuko perdėtas domėjimasis virvėmis įgijo 
naują bauginantį bruožą, kuris juos privertė susirūpinti labiau 
nei paprastai. Neseniai berniukas buvo virvę aprišęs apie kaklą 
savo sesutei (tai pačiai sesutei, kurios gimimas buvo jo pirmojo 
išsiskyrimo su motina priežastis). 

Šiuo konkrečiu atveju aš žinojau, kad mano galimybės ko 
nors imtis labai ribotos: berniuko ir jo tėvų aš negalėsiu matyti 
dažniau nei kartą šešis mėnesius, nes jie gyveno kaime. Todėl 


ėmiausi štai ko: paaiškinau motinai, kad berniukas stengiasi 

įveikti išsiskyrimo baimę, pasinaudodamas virve jis bando už- 
kirsti išsiskyrimui kelią, kaip kad suaugęs žmogus bando užkirs- 
ti kelią išsiskyrimui, pasinaudodamas telefono paslaugomis. Ji 
sureagavo gana skeptiškai, tačiau pasiūliau jai, kad, jeigu šiuose 
mano žodžiuose galiausiai įžvelgtų kokią nors prasmę, pasitai- 
kius tinkamai progai tegu pasikalba apie tai su berniuku ir papa- 
sakoja jam tai, ką aš papasakojau jai, ir, atsižvelgdama į berniuko 
atsaką, tikslingai plėtoja išsiskyrimo temą. 

Iš tų Žmonių daugiau negirdėjau nieko, kol po šešių mė- 
nesių jie vėl apsilankė pas mane. Motina nepateikė man atas- 
kaitos apie tai, ko buvo imtasi, tačiau, man pasidomėjus, ji pa- 
pasakojo man tai, kas nutiko po jų vizito pas mane. Iš pradžių 
ji manė, kad tai, ką jai aiškinau buvo kvaila, kol vieną vakarą ji 
apie tai užsiminė berniukui ir pamatė, kad jis labai noriai ėmė 
kalbėti apie savo santykį su ja ir baimę dėl jų ryšio. Ji paprašė 
berniuko padėti jai prisiminti visus jų išsiskyrimus, ir iš jo at- 
sako suprato, kad tai, ką aš jai aiškinau, buvo tiesa. Be to, po jų 
pokalbio žaidimai su virve baigėsi. Objektai nebebuvo raišioja- 
mi, kaip kad anksčiau. Po to jie turėjo dar daug pokalbių apie 
tai, kodėl berniukas jaučia atstumą tarp savęs ir motinos. Jų 
metu ji padarė labai svarbią išvadą: svarbiausias jų išskyrimas 
buvo tuomet, kai ji rimtai susirgo depresija. Pasak jos, taip at- 
sitiko dėl to, kad ji ne tik išvažiavo kažkur kitur, bet nutraukė 
bet kokius ryšius su juo, nes buvo paskendusi į savo pačios 
problemas. 

Vėlesnio susitikimo metu motina prasitarė, kad, praėjus 
metams po jos pirmojo pokalbio su berniuku, šis vėl grįžo prie 
savo pomėgio raišioti virvėmis visus objektus, kuriuos rasda- 


vo namuose. Iš tiesų, ji ruošėsi gultis į ligoninę operacijai, todėl 

paaiškino berniukui: „Iš tavo žaidimų su virvėmis matau, kad 
nerimauji dėl mano išvykimo, tačiau šį kartą išvykstu tik kele- 
tui dienų: man atliks nedidelę operaciją.“ Po šio pokalbio nauja 
žaidimų su virvėmis fazė baigėsi vos prasidėjusi. 

Su šia šeima aš ir toliau palaikau ryšius ir esu padėjęs 
keletu klausimų, susijusių su berniuko mokyklinių ugdymu 
ir kitais reikalais. Neseniai, praėjus ketveriems metams nuo 
pirmojo pokalbio, tėvas pranešė apie naują perdėto domėjimo- 
si virvėmis fazę, sietiną su nauja motinos depresijos banga. Ši 
fazė truko du mėnesius - ji baigėsi po to, kai visa šeima išva- 
žiavo atostogų ir, tuo pat metu, pagerėjo ekonominė šeimos 
padėtis (po ilgo nedarbingumo laikotarpio tėvas susirado dar- 
bą). Dėl pastarosios priežasties pagerėjo motinos būklė. Tėvas 
užsiminė apie dar vieną įdomią detalę, susijusią su aptariama 
tema. Šios paskutiniosios fazės metu berniukas su virve atliko 
triuką, kuris, tėvo manymu, buvo reikšmingas, nes rodė, kaip 
glaudžiai visa tai susiję su liguistu motinos nerimu. Vieną 
dieną grįžęs namo, jis rado berniuką kabant ant virvės žemyn 
galva. Jo kūnas atrodė suglebęs, ir jis gana neblogai vaidino 
mirusį. Tėvas. suprato, kad privalo elgtis taip, lyg nebūtų to 
pastebėjęs, ir pusę valandos dirbo sode, kol berniukui nusi- 
bodo ir jis baigė savo žaidimą. Tai buvo didelis tėvo gebėjimo 
tvardytis patikrinimas. Vis tik kitą dieną vaikas pakartojo tą 
pačią sceną ant medžio, kurį galima matyti pro virtuvės langą. 
Sukrėsta motina, išsigandusi, kad berniukas pasikorė, išlėkė į 
lauką. 

Siekiant suprasti šį atvejį, verta paminėti dar keletą de- 
talių. Nors berniuko, kuriam šiuo metu yra vienuolika metų, 


raidoje toliau pastebima „kieto vyruko“ tendencija, jis yra labai 

drovus bei greitai susijaudina. Jis turi keletą pliušinių meškiu- 
kų, kuriuos laiko savo vaikais. Niekas nedrįsta prie jo ištarti, 
kad jie yra tik žaislai. Jis yra jiems ištikimas, dažnai juos my- 
luoja, siuva jiems drabužius. Tėvo nuomone, taip rūpindamasis 
savo šeima ir vaidindamas jų motiną, jis susikuria saugumo 
jausmą. Jei į namus ateina svečių, jis tuojau pat sukrauna meš- 
kiukus ant sesers lovos, nes niekam už šeimos ribų nevalia Ži- 
noti, kad jis turi savo šeimą. Be to, berniukas linkęs uždelsti 
tuštinimosi procesą ir sulaikyti išmatas. Todėl nesunku spėti, 
kad jam būdinga identifikacija su motina, kylanti iš jo paties 
netikrumo dėl ryšio su ja, ir tai gali išsivystyti į homoseksua- 
lumą. Tuo tarpu perdėtas domėjimasis virvėmis gali išsivystyti 


į iškrypimą. 


Pastabos 


Šioje vietoje reikėtų pateikti keletą pastabų: 


1. [virvę galima Žiūrėti kaip į visų kitų bendravimo technikų 
išraišką. Virvė padeda sujungti, taip pat ji padeda apvynio- 
ti objektus bei suimti į vieną tarpusavyje nesusijusius daik- 
tus. Šia prasme virvė bet kuriam žmogui gali turėti simbo- 
linę reikšmę, o perdėtas domėjimasis virvėmis gali reikšti 
nesaugumo jausmo arba minties apie bendravimo trūkumą 
atsiradimą. Šiuo konkrečiu atveju galime kalbėti apie tai, 
kad berniuko domėjimasis virve rodo kažkokį nukrypimą, 
ir yra labai svarbu sugebėti nustatyti tą pokytį, po kurio 
jau galėsime kalbėti apie berniuko iškrypimą. Tai padaryti 
bus lengviau, jei nepamiršime, kad virvės funkcija kinta ir 


nuo bendravimo funkcijos pereinama prie išsiskyrimo nei- 

gimo funkcijos. Kaip išsiskyrimo neigimo funkcijos vykdy- 
toja, virvė pati tampa svarbiu daiktu, turinčiu pavojingų 
savybių, — ir dėl to reikia išmokti ją suvaldyti. Šiuo atveju 
panašu, kad motina vos spėjo išmokti suvaldyti berniuko 
perdėtą domėjimąsi virvėmis, kol dar nebuvo per vėlu, kol 
virvės panaudojimas vis dar buvo siejamas su kažkokia 
viltimi. Kai vilties nebėra, o virvė ima simbolizuoti išsisky- 
rimo neigimą, atsiduriama kur kas sudėtingesnėje situaci- 
joje, kurią, dėl atsiradusios papildomos naudos, atnešamos 
stengiantis suvaldyti daiktą įgytais įgūdžiais, pataisyti yra 
be galo sunku. 

Šis atvejis taptų ypač svarbus ir įdomus, jei paaiškėtų, 


kad jis teikia galimybę stebėti iškrypimo užgimimą. 


Iš čia pateiktos medžiagos mes taip pat galime matyti, 
kokį vaidmenį gali atlikti tėvai. Kai tėvams suteikiama 
galimybė, jie gali būti labai naudingi, ypač turint omeny- 
je faktą, kad psichoterapeutų niekuomet nebus tiek, kad 
tinkamai pasirūpintų visais, kuriems reikia gydymo. Šiuo 
atveju kalbame apie gerą šeimą, kuriai dėl tėvo nedarbo 
atėjo sunkūs laikai, tačiau kuri, nepaisant milžiniškų sun- 
kumų, galinčių kilti dėl socialinių priežasčių ir pačioje 
šeimoje, sugebėjo prisiimti visą atsakomybę už atsilikusią 
mergaitę ir išgyventi motinos depresinės ligos priepuo- 
lius, kurių metu ji buvo paguldyta į ligoninę. Tokia šeima 
turėtų pasižymėti nepaprasta stiprybe, ir, remiantis šia 
prielaida, buvo nuspręsta pasiūlyti šeimai pačiai pasirū- 
pinti savo vaiko terapija. Terapijos proceso metu jie daug 


sužinojo apie save, tačiau jiems turėjo būti paaiškinta, 

ką jie turi daryti. Jiems reikėjo, kad jų pasiekimai būtų 
įvertinti iš šalies ir kad visas procesas būtų verbalizuotas. 
Tai, kad jie sugebėjo pažvelgti į savo vaiko problemas per 
ligos prizmę, šiems tėvams suteikė pasitikėjimo savo ga- 
limybėmis patiems išspręsti kartas nuo karto iškylančius 


sunkumus. 


1969 metais pridėta pastaba 


Praėjus dešimtmečiui po to, kai buvo parašyta ši ataskaita, aš jau 
galiu tvirtai pasakyti, kad berniukas negalėjo būti išgydytas. Iš- 
liko nesveikas ryšys su motinos depresine liga, ir niekaip nepa- 
vykdavo jo sulaikyti nuo pabėgimo į namus. Toliau nuo namų 
galbūt būtų buvę galima skirti jam asmeninio gydymo progra- 
mą, tačiau namuose to įgyvendinti neįmanoma. Namuose jis ir 
toliau išlaikė tą elgesio modelį, kurį galima buvo stebėti jau pir- 
mojo interviu metu. 

Paauglystėje šis berniukas įgijo naujų priklausomybių, ypač 
nuo narkotikų, ir negalėjo palikti namų išsilavinimui įgyti. Visi 
siekiai atskirti jį nuo motinos buvo nesėkmingi, nes jis visuomet 
pabėgdavo į namus. 

Jis tapo nemaloniu paaugliu, kuris visą laiką voliojosi ant 
sofos ir švaistė laiką bei intelektualinį savo potencialą (kaip jau 
minėjome, jo IO yra 108). 

Išlieka klausimas: ar gydytojas, tiriantis šį narkotikų pri- 
klausomybės atvejį, atkreiptų dėmesį į pereinamųjų reiškinių 


srities psichopatologiją? 

3 KLINIKINĖ MEDŽIAGA: 
FANTŲ ASPEKTAI 


Toliau šioje knygoje aš aprašysiu keletą idėjų, kilusių man atlie- 
kant klinikinius tyrimus, kai pajutau, kaip mano paties suformu- 
luota pereinamųjų reiškinių teorija daro įtakos tam, ką matau ar 
girdžiu ir darau tų tyrimų metu. 

Šioje vietoje, norėdamas pavaizduoti, kaip pats praradimo 
jausmas gali tapti būdu apjungti į visumą savo paties patirtį, aš 
pateiksiu jums klinikinę medžiagą iš susitikimų su suaugusiu 
pacientu. 

Ši medžiaga paremta vienos moteriškos lyties pacientės se- 
sijos analize, ir ją čia pateikiu todėl, kad joje galima rasti gausią 
pavyzdžių, charakterizuojančių tą milžinišką erdvę tarp objekty- 


vumo ir subjektyvumo, įvairovę. 


Ši pacientė, turinti keletą vaikų ir pasižyminti aukštu intelektu, 
kurį panaudoja savo darbe, kreipėsi į mane dėl plataus simptomų 
spektro, kurie visi kartu dažniausiai apibūdinami vienu žodžiu: 
„Šizoidinis“. Tikėtina, kad tie, kuriems tenka su ja bendrauti, ne- 
pastebi jos ligos, ir ji yra labai mėgstama bei vertinama. 

Ši sesija prasidėjo nuo to, kad pacientė papasakojo savo sapną, 
kurį galima būtų apibūdinti kaip depresišką. Jame buvo galima 
atpažinti tiek akivaizdžią, tiek užslėptą informaciją apie godžią ir 
dominuojančią psichoanalitikę moterį. Tai lėmė jos troškimą susi- 
grąžinti ankstesnį psichoterapeutą, buvusį jai svarbia vyro figūra. 
Tai yra sapnas, 0 sapnai gali būti naudojami kaip medžiaga inter- 
pretacijai. Pacientė džiaugėsi, kad ji ėmė daugiau sapnuoti. Be to, 
ji papasakojo ir apie keletą praturtėjimų realiame pasaulyje. 

Kartas nuo karto ją apima tai, ką galima pavadinti fantazavi- 


mu. Ji įsivaizduoja, kad keliauja traukiniu, įvyksta avarija. Kaip jos 

vaikai sužinos, kas jai nutiko? Kaip sužinos jos psichoterapeutas? 
Ji šaukia, tačiau jos motina to negirdi. Tuomet ji ėmėsi kalbėti apie 
baisiausią jai nutikusį dalyką, kai ji paliko katę kuriam laikui ir po 
to keletą valandų girdėjo katės kniaukimą savo galvoje. Tai buvo 
„pernelyg baisu“ ir prilygo tiems išsiskyrimams, kuriuos jai teko 
patirti vaikystėje, išsiskyrimams, kurių ji pati nesugebėjo įsisąmo- 
ninti ir kurie dėl to buvo trauminiai bei vertė ją susikurti naują 
apsaugos sistemą. 

Šios analizės medžiaga didele dalimi susijusi su negatyviąja 
santykių puse, kitaip sakant, laipsniško žlugimo jausmu, kurį pa- 
tiria vaikas, kai tėvai jam yra nepasiekiami. Pacientė labai jautriai 
priima visus šiuos klausimus, kai yra kalbama apie jos vaikus, ir 
sunkumus, su kuriais jai teko susidurti auginant pirmąjį vaiką, ji 
iš dalies aiškina tuo, kad vieną kartą, kai ji laukėsi antrojo vaiko, 
jie su vyru išvažiavo atostogų ir paliko pirmagimį trims dienoms, 
nors šiam dar nebuvo suėję dveji. Ji pasakojo, kad vaikas nesu- 
stodamas verkė kelias valandas, o, grįžus namo, visi bandymai 
užmegzti ryšį ilgą laiką nedavė jokių rezultatų. 

Mes kalbėjome apie tai, kad gyvūnams ir mažiems vaikams 
neįmanoma paaiškinti, kas vyksta. Katė juk negalėtų suprasti. 
Taip pat ir dvejų metų nesulaukusiam vaikui negalima paaiškinti, 
kad laukiama naujagimio, nors „vaikui sulaukus dvidešimt mėne- 
sių ar panašiai“, darosi vis labiau įmanoma paaiškinti tai žodžiais, 
kuriuos vaikas suprastų. 

Kai paaiškinti nėra įmanoma, ilgesniam laikui palikusį kūdikį mo- 
tina, žiūrint kūdikio akimis, yra mirusi. Būtent taip jis suvokia mirtį. 

Tai gali būti dienų, valandų, ar netgi minučių klausimas. Iki 
tam tikros ribos motina yra gyva, o peržengusi šią ribą, ji yra mi- 
rusi. Tarp šių dviejų būsenų yra brangi pykčio akimirka, tačiau ji 
labai trumpa, o kartais iš viso nėra patiriama ir pasižymi smurto 


baimės potencialu. 

Čia prieiname du kraštutinumus, kurie labai skiriasi vienas 
nuo kito: motinos mirtis jai esant šalia ir jos mirtis, kai ji nebe- 
gali vėl pasirodyti iš naujo ir tuo pačiu vėl atgyti. Tai susiję su ta 
trumpa akimirka, kai vaikas dar nesugeba atgaivinti žmonių savo 
vidinėje realybėje, nepaisant matymo, jutimo ir uoslės teikiamų 
įrodymų. 

Galima sakyti, kad mūsų aptariamos pacientės vaikystė buvo 
nuolatinės šios srities pratybos. Kai jai buvo maždaug vienuolika, 
ji buvo evakuota dėl karo. Ji visiškai pamiršo savo vaikystę ir tė- 
vus, tačiau visą laiką kovojo už savo teisę nevadinti ją prižiūrėju- 
sių suaugusių „dėde“ ir „teta“, kaip kad buvo įprasta. Visus tuos 
metus ji sugebėjo niekaip jų nevadinti, ir tai buvo tėvų nebuvimo 
šalia pasekmė. Reikia suprasti, kad šis elgesio modelis buvo už- 
programuotas ankstyvojoje vaikystėje. 

Šioje vietoje mano pacientė priėjo išvados, vėlgi susijusios su 
transferencija, kad vienintelis realus dalykas yra trūkumas - ki- 
taip sakant, mirtis, nebuvimas ar amnezija. Sesijos eigoje išsiaiški- 
nome, kad jai amnezija ir tai ją nervino, o man labai svarbu buvo 
išsiaiškinti, kad egzistuoja kažkoks užtemimas ir kad šis užtemi- 
mas yra vienintelis realus dalykas. Amnezija yra reali, o tai, kas 
yra užmiršta, yra praradę savo realumą. 

Toliau tęsdama šias mintis, pacientė prisiminė, kad konsultacijų 
kabinete yra užklotas, kurį ji kartą yra apsigobusi, o kitą kartą pa- 
naudojusi regresiniam epizodui analitinės sesijos metu. Šiuo metu ji 
nebeina pasiimti to užkloto ir jo nebenaudoja. Priežastis, dėl kurios 
užkloto nebėra (nes ji nebeina jo pasiimti), yra realesnė nei pats už- 
klotas, kurį psichoterapeutas galėtų jai atnešti, kaip kad jis norėjo 
padaryti dabar. Po šių pasvarstymų ji supranta, kad užkloto nebėra, 
arba, tiksliau, ji suvokia užkloto nerealumą ir simbolinę to reikšmę. 

Nuo čia toliau plėtojama simbolių idėja. Jos buvęs psichotera- 


peutas „visuomet man bus svarbesnis už dabartinį mano psicho- 

terapeutą“. Ji pridūrė: „Jūs man galite padaryti daugiau gero, bet 
aš vis tiek jį mėgsiu labiau. Tai bus net tuomet, kai aš jį visiškai 
pamiršiu. Jo neegzistavimas yrą tikresnis už Jūsų egzistavimą.“ 
Galbūt šie žodžiai perteikti ne visiškai tiksliai, bet būtent tai ji no- 
rėjo man pasakyti savais žodžiais, ir būtent tai ji norėjo, kad aš 
suprasčiau. 

Būtent dabar tiktų pristatyti nostalgijos fenomeną: pavojingą 
asmens prisirišimą prie vidinės prarasto objekto reprezentacijos. 
Ši tema vėl pasirodo toliau aprašomoje atvejo ataskaitoje (p. 75). 

Paskui pacientė kalbėjo apie savo vaizduotę ir ribas to, kas, jos 
manymu, buvo realu. Ji pradėjo sakydama: „Iš tikrųjų aš netikė- 
jau, kad prie mano lovos stovi angelas, kita vertus, prie mano riešo 
grandine buvo pririštas erelis.“ Tai jai neabejotinai buvo realu, ir 
didžiausias dėmesys čia turėtų būti atkreiptas į pasakymą „gran- 
dine pririštas prie riešo“. Be to, ji turėjo baltą žirgą, kuris buvo 
tiek realus, kiek tik kas nors gali būti realu, ir ji „pririšdavo jį prie 
medžio bei visa kita“. Dabar ji tikrai norėtų turėti baltą arklį, kad 
galėtų kaip nors pateisinti šį balto žirgo egzistavimo realumą ir 
taip padaryti iš tiesų realiu. Jai šnekant, aš jaučiau, kaip lengvai 
šias mintis galima būtų pavadinti haliucinacijomis, jei tik nebūtų 
atsižvelgta į jos tuometinį amžių ir neeilinius išgyvenimus, susiju- 
sius su pakartotiniu visais kitais atžvilgiais gerų tėvų praradimu. 
Ji sušuko: „Tikriausiai man reikia kažko, kas niekados nedingtų.“ 
Mes kartu su ja performulavome šiuos žodžius ir nusprendėme, 
kad realu yra tai, kas neegzistuoja. Grandinė - erelio neegzistavi- 
mo, kuris yra pozityvus elementas, paneigimas. 

Nuo čia mes perėjome prie simbolių, kurie blanksta. Ji tvirti- 
no, kad, nepaisant išsiskyrimų, ji sugebėjo savo simbolius paversti 
realiais ilgam laikui. Mes abu kartu pastebėjome, kad tam buvo 
panaudotas jos aukštas intelektas, tačiau už tai teko sumokėti. 


Skaityti pradėjo anksti, ir skaitė iš tiesų daug. Taip pat ji daug mąs- 

tė nuo ankstyvo amžiaus ir visuomet naudodavosi savo intelektu 
problemoms spręsti, be to, jai tai patiko. Tačiau labai palengvėjo 
(mano manymu), kai pasakiau jai, kad visą laiką nuo šio naudoji- 
mosi savo intelektinėmis galimybėmis yra neatskiriama psichinio 
defekto baimė. Ji labai greitai tai susiejo su savo domėjimusi au- 
tizmu sergančiais vaikais ir stipriu susisaistymu su draugo šizof- 
renija - būkle, kuri rodo psichinio defekto egzistavimą, nepaisant 
aukšto intelekto. Ji jautėsi be galo kalta dėl savo didžiavimosi in- 
telektiniais gebėjimais, kurie visuomet buvo gana akivaizdus jos 
bruožas. Jai buvo sunku pagalvoti, kad jos draugas galbūt turėjo 
galingą intelektinį potencialą, tačiau pasuko į priešingą pusę ir 
nuėjo psichinio atsilikimo keliu per psichinę ligą. 

Pacientė papasakojo apie keletą technikų, kurias ji susikūrė iš- 
siskyrimams įveikti. Pavyzdžiui, ji pasidarė popierinį vorą, nuo 
kurio kiekvieną dieną, kai mama buvo išvykusi, nutraukdavo 
po vieną koją. Taip pat ji naudodavosi prošvaistėmis, kaip kad 
ji pati jas pavadino, ir kurių metu ji staiga pamatydavo, pavyz- 
džiui, žaislinį savo šuniuką Tobį ir sušukdavo: „O štai ir Tobis“. 
Vienoje šeimos nuotraukoje ji su savo šuniuku Tobiu, žaisliuku, 
kurį ji prisimindavo tik šių trumpų prošvaisčių metu. Tai privertė 
pacientę prisiminti baisų nutikimą, kai jos mama tarė: „Bet mes 
„girdėjome“, kaip tu verkei, kai mes buvome išvykę.“ Jie buvo už 
keturių mylių. Jai tuo metu buvo dveji, ir ji pagalvojo: „Ar gali taip 
būti, kad mama man pamelavo?“ Tuo metu ji nežinojo, kaip į tai 
reaguoti, todėl pasistengė paneigti tai, ką Žinojo esant tiesą - tai, 
kad jos motina iš tiesų jai pamelavo. Paskui jai buvo sunku patikė- 
ti savo motinos apgaulinga išore, nes visi aplinkui jai sakė: „Tavo 
mama yra tiesiog nuostabi.“ 

Ir tada mes priėjome prie idėjos, kuri bent jau man buvo nauja. 
Štai prieš mane buvo paveikslas vaiko, kuris turėjo pereinamųjų 


objektų, galima buvo užfiksuoti gana akivaizdžius pereinamuo- 

sius reiškinius, kurie visi vaikui turėjo kažkokios simbolinės reikš- 
mės ir buvo jam realūs, tačiau palaipsniui, arba, tiksliau pasakius, 
dažnai trumpam laikui, jis būdavo priverstas abejoti daiktų, kuriuos 
tie reiškiniai simbolizavo, realumu. Kitaip sakant, jeigu jie simboliza- 
vo motinos atsidavimą ir patikimumą, jie patys išliko realūs, ta- 
čiau tai, ką jie simbolizavo, buvo nerealu. Motinos atsidavimas ir 
patikimumas buvo nerealūs. 

Ši baimė kankino ją visą gyvenimą — baimė prarasti gyvūnėlį, 
baimė prarasti savo vaikus - ir privertė ją suformuluoti tokį teiginį: 
„Viskas, ką aš turiu, yra tai, ko aš neturiu.“ Tai yra beviltiška pa- 
stanga viską, kas yra negatyvu ir neegzistuoja, paversti paskutiniu 
apkasu, kuris padės apsisaugoti nuo visko pabaigos. Tai, kas nega- 
tyvu ir neegzistuoja, yra vienintelis dalykas, kuris yra pozityvus. 
Kai ji tai suprato, paklausė savo psichoterapeuto: „Ir ko Jūs galite 
imtis?“ Aš nieko neatsakiau, ir ji tarė: „Supratau.“ Pagalvojau, kad 
ji galbūt įsižeidė dėl visiško mano abejingumo. Tariau: „Aš tyliu 
todėl, kad nežinau, ką pasakyti.“ Ji greitai paaiškino, kad viskas 
gerai. Iš tiesų tyla ją džiugino, ir jai apskritai būtų labiau patikę, jei 
nebūčiau pasakęs visiškai nieko. Galbūt, būdamas nebyliu psicho- 
terapeutu, aš galėčiau jos akyse tapti jos buvusiu psichoterapeutu, 
kurio ji visuomet ieškos kituose. Ji visuomet lauks jo sugrįžtant ir 
tariant „Puiku!“ ar ką nors panašaus. Ir tai tęsis dar ilgai po to, kai 
ji visiškai pamirš, kaip jis atrodo. Aš pagalvojau, kad jos prasmė 
buvo tokia; kai jis visiškai paskęs bendroje subjektyvioje erdvėje, 
jis susijungs su tuo, ką ji turėjo, kai ji turėjo motiną ir prieš tai, kai 


ji ėmė pastebėti motinos trūkumus, tai yra jos stoką. 


Išvada 


Šios sesijos metu mes klajojome po visą erdvę tarp subjektyvu- 
mo ir objektyvumo, o baigėme sesiją savotišku žaidimu. Ji ruošėsi 


vykti į kelionę traukiniu į savo vasarnamį ir tarė man: „Norėčiau, 

kad vyktumėte su manimi, bent jau iki pusiaukelės.“ Ji kalbėjo 
apie tai, kąjei reiškė faktas, kad ji palieka mane. Išsiskyrimas tetu- 
rėjo trukti savaitę, tačiau tai buvo savotiška vasaros atostogų repe- 
ticija. Taip pat buvo aišku, kad praėjus kuriam laikui, kai ji mane 
paliks, tai jau nebebus taip svarbu. Taigi vidurio stotelėje aš turiu 
išlipti ir „grįžti kitu traukiniu“, ir ji pajuokė mano pabrėžtus iden- 
tifikavimosi su motina aspektus, pridurdama: „Kelionė bus labai 
varginanti, aplink bus pilna vaikų ir kūdikių, ir jie vis lips ant jūsų, 
tikriausiai vems jums ant kelių, ir taip jums ir reikia.“ 

(Skaitytojas turėtų suprasti, kad nebuvo jokios kalbos apie tai, 
kad aš iš tikrųjų galėčiau ją lydėti šioje kelionėje.) 

Prieš išeidama ji tarė: „Ar žinote, kad, kai aš buvau evakuo- 
jama (karo metu), buvau įsitikinusi, kad vykstu pažiūrėti, ar mano 
tėvai bus ten. Man atrodo, kad aš tikrai tikėjau, kad juos ten rasiu. 
(Tai rodo, kad namuose jų iš tikrųjų nebuvo.) Jai prireikė metų ar 
dvejų, kad rastų atsakymą į savo mįslę. O atsakymas buvo tas, 
kad tėvų ten nebuvo, ir tai buvo realybė. Štai ką ji anksčiau man 
buvo minėjusi apie užklotą, kurio nebenaudojo: „Juk žinote, kad 
užklotas gali būti labai jaukus, tačiau realybė yra kur kas svarbiau 
už jaukumą, todėl užkloto nebuvimas gali būti svarbesnis už patį 


užklotą.“ 


Šis klinikinis fragmentas rodo, kaip vertinga yra atsižvelgti į 
skirtumus, kurie egzistuoja tarp reiškinių dėl jų padėties erdvėje 


tarp išorinės, arba bendros, realybės ir tikro sapno. 


|| 


SAPNAI, FANTAZIJOS 
IR GYVENIMAS 


PIRMINĖS DISOCIACIJOS 
ATVEJO STUDIJA 


Šiame skyriuje aš iš naujo bandysiu parodyti subtilius kokybi- 
nius skirtumus, egzistuojančius tarp skirtingų fantazavimo rū- 
šių. Ypatingą dėmesį atkreipsiu į tai, kas yra apibūdinama kaip 
fantazavimas, ir dar kartą pasinaudosiu medžiaga, kurią surin- 
kau vienos sesijos metu iš paciento, kurio gydyme kontrastas 
tarp fantazavimo ir sapnavimo buvo ne tik reikšmingas, bet net- 
gi sakyčiau, esminis? 

Atvejis, kurį čia aptarsiu, yra vidutinio amžiaus moters, 
kuri pati, analizės pagalba, palaipsniui suvokia mastą, kuriuo 
fantazavimas (arba kažkas panašaus į užsisvajojimą) trukdė jai 
visą gyvenimą. Šiuo metu jau aišku, kad ji jaučia esminį skir- 
tumą tarp fantazavimo ir skirtingų sapnavimo alternatyvų iš 
vienos pusės ir realaus gyvenimo bei santykio su realiais objek- 
tais iš kitos pusės. Sapnai ir gyvenimas su netikėtu aiškumu 
gali būti priskiriami vienai reiškinių grupei, o svajojimas - kitai. 
Sapnavimas yra suderinamas su objektinio santykio užmezgi- 
mu realiame pasaulyje, o gyvenimas realiame pasaulyje dera su 


? Požiūriui į šią temą iš kito kampo apžvelgti, siūlau paskaityti straipsnį „Maniakiška gyny- 
ba“ (1935), išleistą Winnicotto (1958a). 

sapnų pasauliu mums, bent jau psichoanalitikams, puikiai Ži- 
nomais būdais. Fantazavimas, tuo tarpu, išlieka atskiru reiški- 
niu, sugeriančiu energiją, tačiau niekuo neprisidedančiu nei prie 
sapnavimo, nei prie gyvenimo. Tam tikra prasme fantazavimas 
pacientės gyvenime išliko statišku reiškiniu. Kitaip tariant, jis 
atsirado labai ankstyvame amžiuje, o fantazavimo modelis susi- 
formavo jai būnant dvejų ar trejų metų. Tikėtina, kad šis reiški- 
nys pasirodė kartu su kumščio čiulpimo fenomenu, kaip „išgiji- 
mo priemone“. 

Dar viena savybė, leidžianti atskirti šias dvi skirtingas reiš- 
kinių grupes, yra ta, kad, nors didelė dalis sapnų ir tikro gyve- 
nimo jausmų gali būti slopinami, tai yra visai kas kita nei fanta- 
zavimo turinio neprieinamumas. Fantazavimo neprieinamumas 
yra siejamas su disociacija, o ne su slopinimu. Palaipsniui, šiai 
pacientei sveikstant ir tampant vientisa asmenybe bei pradedant 
atsikratyti savo griežtai susistemintų disociacijų, ji pradeda su- 
vokti“, kokią milžinišką reikšmę jai visą gyvenimą turėjo fanta- 
zijos. Tuo pat metu jos fantazijos pamažu virsta į su sapnais ir 
realybe susijusius vaizduotės produktus. 

Kokybiniai skirtumai gali būti labai subtilūs ir sunkiai apra- 
šomi, o didieji skirtumai vis dėlto priklauso nuo to, ar egzistuoja 
disociacijos būklė, ar ne. Pavyzdžiui, pacientė sėdi mano kabine- 
te sesijos metu ir gali tuo pat metu regėti pro langą lopinėlį dan- 
gaus. Vakaras. Ji taria: „Aš esu tuose rausvuose debesyse ir galiu 
sau po juos vaikščioti.“ Tai, žinoma, gali būti vaizduotės polė- 
kis. Tai gali būti vienas iš būdų, kaip vaizduotė gali praturtinti 
mūsų gyvenimą, ir lygiai taip pat tai gali būti medžiaga sapnui. 


Tuo pat metu, mano pacientės atveju, tai gali būti kažkas, kas yra 


* Nes turi poziciją, kurioje galėtų tai suvokti. 

priskiriama disociacijos būklei, ir tai gali niekuomet nepatekti į 
sąmonės sritį, nes niekuomet nėra vientisos asmenybės, geban- 
čios įsisavinti bei pastebėti tas disociacijos būkles, kurios gali 
egzistuoti bet kuriuo duotu momentu. Pacientė gali sėdėti savo 
kambaryje ir, visiškai nieko nedarydama, tik kvėpuodama, (savo 
vaizduotėje) nutapyti paveikslą, arba nuveikti ką nors įdomaus 
savo darbe, arba išeiti pasivaikščioti po kaimo vietovę, nors ją 
stebinčiajam ir atrodo, kad nieko neįvyko. Tiesą pasakius, tikė- 
tina, kad nieko taip ir neįvyks, nes esant disociacijos būklėje tiek 
daug visko vyksta viduje. Kita vertus, ji gali sėdėti savo kam- 
baryje ir galvoti apie rytojaus darbus bei kurti įvairius planus, 
arba mąstyti apie artėjančias atostogas, - ir tai gali būti vaizduote 
paremtas pasaulio, kuriame sapnai ir realus pasaulis yra vienas 
ir tas pats, studijavimas. Tokiu būdu ji vis svyruoja nuo sveikos 
prie nesveikos būklės - ir vėl prie sveikos. 

Reiktų pastebėti, kad laiko faktorius veikia priklausomai 
nuo to, ar ji fantazuoja, ar sapnuoja. Fantazuojant, tai kas vyks- 
ta, vyksta iš karto, nors, kita vertus, tai nevyksta apskritai. Šios 
panašaus pobūdžio būklės analizuojant pripažįstamos skirtin- 
gomis todėl, kad jas nustatyti siekiantis psichoterapeutas gali 
vadovautis indikacijomis, rodančiomis disociacijos laipsnį. Ne- 
retai iš žodinio paciento pasakojimo apie tai, kas dedasi jo gal- 
voje, neįmanonia nustatyti skirtumo tarp šių dviejų pavyzdžių, 
ir yra tikėtina, kad visiems laikams liks užkoduotas sesijos gar- 
so įrašuose. 

Ši konkreti moteris galėtų pasigirti gana išskirtiniais talen- 
tais ar įvairiomis meninės raiškos galimybėmis, be to, ji pakan- 
kamai daug žino apie gyvenimą ir savo galimybes įsisavinti, kad 


suprastų, jog, kalbant populiariais terminais, ji praleido savo 

šansą ir kad ji nuolatos praleidžia savo šansą (nuo pat savo gyve- 
nimo pradžios). Neišvengiamai ji nuvilia ne tik save, bet ir gimi- 
nes bei draugus, kurie į ją deda nemažai vilčių. Jai atrodo, kad, 
jei žmonės deda į ją vilčių, vadinasi jie iš jos kažko tikisi, ir tai iš- 
ryškina jos esminį trūkumą. Visa tai pacientei kelia be galo didelį 
sielvartą ir apmaudą ir yra pakankamai įrodymų, kad, nesant 
pagalbos, jai grėstų savižudybės pavojus, ir tai būtų vienintelė 
žmogžudystė, kurią ji galėtų kada nors įvykdyti. Jeigu jai tektų 
susidurti su žmogžudyste, ji imtųsi ginti savo objektą ir pajustų 
impulsą nusižudyti ir taip, atimant savo gyvybę, užbaigti visus 
rūpesčius. Savižudybė nebūtų sprendimas - ji tik reikštų kovos 
pabaigą. 

Tokiu atveju priežastinį ryšį, tokį kaip šis, nustatyti be galo 
sunku, tačiau galbūt vertėtų trumpai paminėti kai ką iš šios pa- 
cientės ankstyvosios vaikystės, kas turėtų bent kiek reikšmės. 
Ankstyvasis jos santykis su motina labai greitai ir labai anksty- 
vame amžiuje iš patenkinamo perėjo prie iliuzijų griovimo, nusi- 
vylimo ir vilties užmegzti normalų santykį su aplinkos objektais 
praradimo. Panašią tendenciją galima būtų atsekti ir mergaitės 
santykyje su tėvu. Tam tikru laipsniu tėvas sugebėjo ištaisyti tai, 
ką padarė motina, tačiau galiausiai jis pasidavė elgesio modeliui, 
kuris jau buvo tapęs vaiko dalimi, todėl jis irgi patyrė nesėkmę 
vaiko auklėjime - ypač todėl, kad elgėsi su mergaite kaip su po- 
tencialia moterimi ir nekreipė dėmesio į tai, kad ji buvo potenci- 
alus vyras? 

Kad paprasčiau būtų suprasti, kaip formavosi šis mergaitės 
elgesio modelis, reikėtų pažvelgti į ją kaip į mažą mergaitę, kuri 


turi keletą vyresnių brolių ir seserų — ji šeimoje jauniausia. Šie 


* Moteriškų elementų apžvalgą rasite 5-ame skyriuje. 

vaikai dažnai buvo paliekami savo valiai, iš dalies todėl, kad jie 
puikiai sugebėjo rasti kuo užsiimti, patys organizavo savo Žai- 
dimus ir, laikui bėgant, vis geriau mokėsi sutarti tarpusavyje. 
Tačiau šis jauniausias vaikas atėjo į pasaulį, kur jam jau buvo vis- 
kas suorganizuota iš anksto, dar prieš pradedant eiti į darželį. Ji 
buvo labai protinga ir kažkokiu būdu sugebėjo prisiderinti pati, 
arba kitus priversti prisiderinti. Tačiau grupė jai daug nereiškė, o 
ji grupei daug irgi nereiškė, nes jos dalyvavimas buvo paremtas 
tik nuolankumu. Žaidimai jos nedžiugino, todėl, kad juose jai 
paprasčiausiai tekdavo atlikti jai priskirtą vaidmenį, o kiti jau- 
tė, kad jai kažko trūksta, nes ji aktyviai nedalyvauja žaidimuose. 
Vis dėlto, visai tikėtina, kad vyresnieji vaikai nepastebėjo, kad 
jų sesutė iš esmės buvo kažkur kitur. Kaip mes išsiaiškinome se- 
sijų metu, mano pacientė, žaisdama kitų Žmonių jai primestus 
žaidimus, visą laiką fantazavo. Ji iš tiesų gyveno šiame fantazijų 
pasaulyje, kurį susikurti jai leido disocijuota psichinė būklė. Ši 
jos disocijuota asmenybės pusė niekados netapo vientisos asme- 
nybės dalimi. Ilgą laiką šis fantazavimas buvo jos savigyna, ir 
ji stebėjo save iš šalies žaidžiant kitų vaikų primestus žaidimus 
taip, tarsi stebėtų ką nors kitą. 

Dėl šios disociacijos būklės, kurią dar labiau paaštrino eilė 
gana nemažų frustracijų, kylančių iš to, kad jos pastangos tapti 
vientisa asmenybe niekados nebuvo sėkmingos, mano pacientė 
tapo vienos srities eksperte: ji išmoko, gyventi savo disocijuotą 
gyvenimą, tuo pat metu apsimesdama, kad žaidžia su kitais vai- 
kais. Disociacijos būklė niekuomet nebuvo absoliuti ir teiginys, 
kurį aš pateikiau apie jos santykius su broliais ir seserimis, ti- 
kriausiai niekados nebuvo iki galo teisingas, tačiau jame yra pa- 


kankamai tiesos, kad jis būtų naudingas mūsų atvejui nagrinėti. 

Augdama mano pacientė pamažu susikūrė tokį gyvenimą, 
kuriame niekas, kas vyko iš tiesų, neturėjo jai didelės reikšmės. 
Palaipsniui ji tapo viena iš daugelio, kurie nesijaučią egzistuo- 
jantys kaip Žmonės ir kaip vientisos asmenybės. Visą tą laiką, 
jai to nežinant, kai ji mokėsi mokykloje, o vėliau ir dirbo savo 
darbovietėje, jos viduje vyko atskiras gyvenimas toje jos asme- 
nybės dalyje, kuri buvo disocijuota. Kitaip sakant, tai reiškia, kad 
jos gyvenimas buvo disocijuotas nuo pagrindinės jos asmenybės 
pusės, kuri gyveno nuosekliai sudėliotame fantazijų pasaulyje. 

Pažvelgus į šios pacientės gyvenimą, akivaizdu, kad ji visą 
tą laiką bandė suvienyti šias dvi asmenybės puses, tačiau jos pa- 
stangos visuomet pasireikšdavo kokia nors protesto forma, kuri 
nuteikdavo prieš ją visuomenę. Visą tą laiką jai užteko drąsos ir 
sveikatos teikti viltį ir leisti giminėms ir draugams pajusti, kad ji 
kada nors išgarsės, ko nors pasieks, ar bent jau sugebės džiaugtis 
gyvenimu. Įgyvendinti šį pažadą vis dėlto buvo neįmanoma, nes 
(kaip mes kartu pamažu ir skausmingai išsiaiškinome) pagrindi- 
nis jos gyvenimas vyko tuomet, kai ji visiškai nieko nedarydavo. 
Nieko nedarymas dažniausiai būdavo maskuojamas kokia nors 
veikla, kurią mes nusprendėme savo pokalbiuose vadinti tiesiog 
kumščio čiulpimu. Vėlesnės to išraiškos buvo nuolatinis intensy- 
vus rūkymas ir įvairūs dėmesį prikaustantys žaidimai. Ši ir ki- 
tokia beprasmiška veikla jai neatnešdavo jokio džiaugsmo. Ji tik 
užpildydavo tuštumą, kuri buvo natūrali būklė ir susiformuoda- 
vo tuomet, kai ji nieko nedarydavo, tuo pat metu, kai darydavo 
be galo daug. Psichoterapijos metu jai kilo didžiulė baimė, nes 
suprato, kad galėjo pragulėti visą gyvenimą psichiatrinės ligoni- 
nės lovoje, nelaikydama savo išmatų, inertiška ir visiškai nejudri, 


tuo pat metu aktyviai gyvendama savo fantazijų pasaulyje, ku- 

riame ji buvo visagalė, ir šioje disociacijos būklėje galėjo patirti 
neregėtų dalykų.“ 

Kai tik pacientė imdavosi kokios nors veiklos, kaip kad 
skaityti ar piešti, ji susidurdavo su savo ribotumu, kuris jai kėlė 
nepasitenkinimą, nes čia ji nebuvo visagalė, kaip kad savo fan- 
tazijų pasaulyje. Jos būsenai nusakyti galima būtų remtis realy- 
bės principu, tačiau, tokiu atveju kaip šios pacientės, teisingiau 
yra šnekėti apie disociaciją, kaip jos asmenybės struktūros faktą. 
Tiek, kiek ji buvo sveika ir kartais elgdavosi kaip vientisa asme- 
nybė, ji gana puikiai sugebėjo kovoti su frustracijomis, kylančio- 
mis iš realybės principo. Tačiau, jai esant nesveikos būklės, to 
daryti nereikėjo, nes su realybe ji paprasčiausiai nesusidurdavo. 

Šios pacientės būklę galima būtų pailiustruoti, nupasakojus 


du jos sapnus. 


Du sapnai 


1. Ji yra pilname Žmonių kambaryje ir žino, kad yra susiža- 
dėjusi ir turės tekėti už kažkokio apsileidėlio. Ji apibūdino 
vyrą, kuris jai niekaip negalėtų patikti realybėje. Ji pasisuka 
į savo kaimyną ir taria: „Tas vyras yra mano vaiko tėvas.“ 
Su mano pagalba, šioje vėlyvoje psichoterapijos stadijoje ji 
pripažino sau turinti vaiką ir sugebėjo pasakyti, kad jam 
yra maždaug dešimt metų. Iš tikrųjų vaiko ji neturi, tačiau 
iš šio sapno ji suprato, kad jau daugelį metų ji turi vaiką ir 
kad tas vaikas tvarkingai auga. Beje, tai padėjo paaiškinti 


vieną iš sesijos pradžioje jos pateiktų klausimų, kuris skam- 


" Ši patirtis labai skiriasi nuo „visagalybės patyrimo“, kurį aš aprašiau kaip esminę „ne aš“ 
atskyrimo nuo „aš“ proceso dalį (palyg. Winnicott, 1962). „Visagalybės patyrimas“ yra neats- 
kiriama priklausomybės fenomeno dalis, tuo tarpu ši visagalybė kyla iš beviltiškumo, kurį 


sąlygoja priklausomybė. 

bėjo taip: „Sakykite, ar Jūsų manymu aš rengiuosi kaip vai- 
kas, nors esu vidutinio amžiaus moteris?“ Kitais žodžiais 
tariant, ji beveik sugebėjo pripažinti, kad ji turi aprengti tą 
vaiką, kuris gyvena joje, lygiai taip, kaip turi aprengti tą vi- 
dutinio amžiaus moterį, kuri ji yra. Ji prasitarė man, kad tas 


vaikas yra mergaitė. 


2. Ankstesnės sesijos metu, vykusios prieš savaitę, buvo pri- 
statytas dar vienas sapnas, kuriame ji jautė didžiulį pasi- 
piktinimą savo motina (kuriai ji yra visiškai atsidavusi), nes 
sapne jos motina atėmė teisę iš savo dukters, tai yra jos pa- 
čios, rūpintis jos pačios vaikais. Jos manymu, sapnas buvo 
labai keistas. Ji tarė: „Juokingiausia, jog susidaro toks įspū- 
dis, lyg aš norėčiau vaiko, nors, kai mąstau sąmoningai, aš 
esu įsitikinusi, kad viskas, ko reikia vaikams - tai apsaugoti 
juos nuo jų pačių gimimo.“ Ji pridūrė: „Tarsi mane būtų pa- 
slapčia užvaldęs jausmas, kad kai kuriems žmonėms gyve- 


nimas visai neatrodo toks prastas.“ 


Žinoma, kaip ir bet kuriuo atveju, apie šiuos sapnus galima dar 
daug būtų papasakoti, bet daug ką nusprendžiau praleisti, nes 
tai nėra visiškai susiję su konkrečia problema, kurią čia nag- 
rinėju. 

Pacientė, pasakodama apie sapną, kuriame matė savo vaiko 
tėvą, kalbėjo be įsitikinimo ir visiškai nejausmingai. Tik sesijai 
įsibėgėjus, kai buvo praėjusi maždaug valanda su puse, ji pra- 
dėjo reikšti jausmus. Baigiantis dviems sesijos valandoms, prieš 
pacientei išeinant, ji patyrė naują neapykantos savo motinai 
bangą — neapykantos, kuri savo esme buvo skirtinga nuo prieš 


tai buvusios. Tai buvo daug arčiau troškimo nužudyti, nei kad 

neapykantos, ir ji jautė, kad ši neapykanta, labiau nei kada nors 
prieš tai, buvo nukreipta į konkretų dalyką. Dabar ji buvo įsitiki- 
nusi, kad tasai apsileidėlis vaiko tėvas buvo užsimaskavęs kaip 
apsileidėlis tam, kad paslėptų nuo jos motinos tai, kad jis buvo 
jos tėvas, jos motinos vyras, kuris tuo pat metu buvo jos vaiko 
tėvas. Tai reiškė, kad ji jautėsi beveik taip, lyg motina būtų ją nu- 
žudžiusi. Čia mes aiškinomės tai, kas vyko sapnuose ir tikrame 
gyvenime, neklaidžiodami po fantazijas. 

Šiuos du sapnus atpasakojau tam, kad skaitytojas pamaty- 
tų, kaip ta medžiaga, kuri buvo įsišaknijusi fantazijų srityje, yra 
išleidžiama į sapnų ir realų gyvenimą, kurie daugeliu atžvilgiu 
yra vienas ir tas pats. Tokiu būdu pacientei pamažu darėsi vis 
aiškesnis skirtumas tarp fantazavimo ir sapnavimo (t. y. gyveni- 
mo), ir pacientė pamažu vis aiškiau galėjo išreikšti tą skirtumą 
psichoterapeutui. Reikia pastebėti, kad kūrybiškas žaidimas yra 
siejamas su sapnavimu ir gyvenimu, tačiau ne su fantazavimu. 
Taigi tarp šių dviejų reiškinių teorijų egzistuoja didžiuliai skirtu- 
mai, nors ir toliau išlieka nelengva nustatyti diagnozę ar ką nors 
aiškiai nuspręsti pagal duotą pavyzdį. 

Pacientė suformulavo klausimą: „Kai aš vaikščioju po tą 
rausvą debesį, ar tai mano vaizduotė praturtina mano gyvenimą, 
ar tai vyksta tas dalykas, kurį Jūs vadinate fantazavimu, - kai aš 
nedarau nieko,ir jaučiuosi, kad neegzistuoju?“ 

Man ši sesija atnešė nemažai svarių rezultatų. Jos metu 
supratau, kad fantazavimas trukdo veikti ne tik realiame išori- 
niame pasaulyje, bet ir ypač veikia sapnus ir asmeninę psichinę 


realybę, kuri yra individo asmenybės pagrindas. 


Mano manymu, būtų naudinga aptarti dvi vėlesnes šios pacien- 


tės psichoterapijos sesijas. 

Pacientė pradėjo taip: „Jūs minėjote, kad fantazijos braunasi 
į sapnų pasaulį. Tą naktį po sesijos aš pabudau vidurnaktį ir pa- 
mačiau save įnirtingai kerpant, siuvant ir modeliuojant suknelę. 
Buvau labai įsikarščiavusi, nors iš tiesų nieko nedariau. Ar tai 
sapnas ar fantazija? Aš puikiai supratau, kas vyksta ir ką tai reiš- 
kia, bet buvau jau pakirdusi.“ 

Šis klausimas man pasirodė ypač sunkus, nes, mano ma- 
nymu, tai, ką pacientė patyrė, buvo visiškai ant ribos tarp to, ką 
vadiname sapnavimu, ir to, ką vadiname fantazavimu. Tai buvo 
psichosomatinis išgyvenimas. Pacientei atsakiau: „Juk mes to ne- 
galime pasakyti!“ Taip pasakiau, nes tai buvo tiesa. 

Toliau mes kalbėjome apie tai, kad fantazavimas yra ne- 
konstruktyvus ir kenkia pacientei bei verčia ją jaustis nesveika. 
Žinoma, toks savęs kankinimas neleido jai ko nors imtis. Ji pa- 
sakojo, kad mėgsta žaisdama pasiansą per radiją klausytis po- 
kalbių, bet ne muzikos. Šis pomėgis puikiai dera su disociacijos 
būkle, ir netgi ją skatina taip suteikdamas pacientei pojūtį, kad 
disociacijos būklė gali būti apjungta į visumą arba panaikinta. 
Aš jai apie tai užsiminiau, ir ji pateikė dar vieną tokio elgesio, 
atliekamo man kalbant, pavyzdį. Ji prasitarė, kad, klausydama 
manęs, ji žaidė su rankinuko užtrauktuku (Kodėl jis įsiūtas bū- 
tent šioje pusėje? Kaip sunku jį užtraukti!) Ji jautė, kad ši disoci- 
juota veikla jai buvo svarbesnė, nei klausytis to, ką aš kalbėjau. 
Mes abu bandėme spręsti iškilusį klausimą, kaip fantazavimas 
susijęs su sapnais. Staiga jai šovė į galvą mintis ir ji pasakė, kad 
šios fantazijos esmė yra tokia: „Tai tu taip manai.“ Ji ėmėsi mano 
pateiktos jos sapno interpretacijos ir sudirbo ją į skudurus. Ne- 
abejotinai ji sapnavo, ir tas sapnas jai atsibudus virto fantazija, 


ir ji patikino mane, kad fantazuodama ji buvo jau galutinai pra- 

budusi. Ji tarė: „Mums reikia kito žodžio, kuris reikštų ne sa- 
pnavimą ir ne fantazavimą.“ Tą akimirką ji man pranešė, kad ji 
jau „iškeliavo į darbą ir šiuo metu tvarko darbo reikalus“ - taip, 
kalbėdama su manimi, ji tuo pačiu metu mane paliko ir perėjo 
į disociacijos būklę bei jautėsi tarsi ne savo kailyje. Ji prisiminė, 
kaip skaitė eilėraščio žodžius, bet jie nieko nereiškė. Ji pastebėjo, 
kad toks joks kūno dalyvavimas jos fantazijose sukelia nemažą 
įtampą, bet kadangi niekas iš tikro nevyksta, ji jaučiasi taip, tarsi 
jai būtų užsikimšusios vainikinė arterijos, pakilęs kraujo spau- 
dimas ar atsiradusi skrandžio opa (kuri ją iš tiesų kamavo). Da- 
bar ji nori ko nors imtis, išnaudoti kiekvieną budraus gyvenimo 
minutę, kad galėtų ištarti: „Dabar yra dabar, o ne vis rytoj ir ry- 
toj.“ Galima sakyti, kad ji pastebėjo psichosomatinės kulminaci- 
jos taško nebuvimą savo gyvenime.? Pacientė toliau papasakojo, 
kad ji stengiasi kiek įmanoma suplanuoti savaitgalius, tačiau jai 
paprastai sunku atskirti veiklą paralyžiuojantį fantazavimą nuo 
tikro planavimo, kai veikla yra numatoma ir laukiama. Didelį 
sielvartą ir nerimą pacientei kelia tai, kad dėl jos neveiklumo tie- 
sioginė aplinka ją išduoda. 

Mokyklos koncerte vaikai dainavo „Kaip didingai švyti 
dangus“ lygiai taip pat, kaip ji pati tą dainą dainavo prieš pen- 
kiasdešimt penkerius metus, ir ji negalėjo atsikratyti minties, 
kad kai kurie iš tų vaikų bus kaip ji ir niekados nesužinos, kad 
dangus švyti, nes bus amžinai paskendę kokiose nors fanta- 
zijose. 

Galiausiai mes ėmėme aptarinėti pačioje pradžioje jos pa- 
pasakotą sapną (apie tai, kaip ji kirpo suknelę), kuris pasirodė jai 


" Visiškai kitokį panašios patirties tipą aš aptariau, kalbėdamas apie ego orgazmą (Win- 
nicott, 1958a). 

jau prabudus ir buvo tarsi jos apsauga nuo sapnavimo. „Bet kaip 
ji tai galėjo žinoti?“ Fantazijos ją užvaldė kaip piktoji dvasia. Nuo 
čia ji perėjo prie to, kokį ji jaučia poreikį nepriklausyti nuo nie- 
ko kito tik nuo savęs, kad nuo jos priklausytų kiti ir ji visuomet 
jaustųsi kontroliuojanti situaciją. Staiga ji suvokė, kad tas fanta- 
zavimas buvo visai ne sapnas, ir iš to, kaip ji sureagavo, aš supra- 
tau, kad anksčiau ji to fakto iki galo nebuvo įsisavinusi. Štai kaip 
viskas vyko: ji pabudo, ir pabudusi pamatė, kad įnirtingai siuva 
suknelę. Ji man tarsi sakė: „Manėte, kad aš sapnuoju. Nagi, Jūs 
klydote!“ Šioje vietoje aš galėjau pereiti prie sapno atitikmens — 
sapno apie suknelės siuvimą. Šios pacientės terapijos kontekste 
aš tikriausiai pirmą kartą sugebėjau suformuluoti skirtumą tarp 
sapnavimo ir fantazavimo. 

Jos fantazija buvo pati paprasčiausia - apie suknelę. Sukne- 
lė neturėjo jokios simbolinės reikšmės. Šuo yra šuo ir jis yra tiktai 
šuo. Tačiau aš, su pacientės pagalba, sugebėjau parodyti, kad, jei 
tai būtų sapnas, suknelė iš tiesų turėtų simbolinę reikšmę. Mes 


nusprendėme tai aptarti. 


Beformiškumo sritis 


Pagrindinis žodis, kurio prireiks nagrinėjant šį sapną, yra befor- 
miškumas, arba būklė, kurioje, prieš kam nors imantis ją mode- 
liuoti, karpyti, formuoti ir siūti, egzistuoja vien tik medžiaga. 
Kitais žodžiais tariant, sapne tai būtų komentaras apie pacientės 
asmenybę ir jos pačios nuomonę apie save. Jei tai būtų sapnas, 
jis tik iš dalies būtų apie suknelę. Be to, iš jos pasitikėjimo savo 
psichoanalitiku, kuris turįs neutralizuoti viską, ką ji atsinešė iš 
vaikystės, jai kiltų viltis, kad iš to beformiškumo galima būtų ką 


nors padaryti. Vaikystės aplinka neleido jai būti beforme ir ver- 

tė ją save modeliuoti ir „karpyti“ pagal kitų žmonių išgalvotas 
formas.š 

Pačioje sesijos pabaigoje ją užplūdo galingas jausmas, susi- 
jęs su mintimi, kad vaikystėje nebuvo nė vienos Žmogaus (žvel- 
giant pacientės akimis), kuris būtų supratęs, kad ji ką nors daryti 
pradėti galėjo tik nuo beformiškos būklės. Tai pripažinusi, ji la- 
bai įsiuto. Jei ši sesija atnešė kokių nors terapinių rezultatų, tai jie 
daugiausia buvo sukelti šio galingo ją užklupusio pykčio prie- 
puolio - pykčio, kuris buvo į kažką nukreiptas, ne beprotiško, o 


logiška motyvacija pagrįsto pykčio. 


Atėjusi į kitą susitikimą —- dar vieną dviejų valandų sesiją —- pa- 
cientė man pranešė, kad nuo praeito apsilankymo ji labai daug 
nuveikė. Ji labai jaudinosi, kad nepraleistų kokios detalės, kuri, 
mano nuomone, galėtų reikšti progresą. Ji jautė, kad svarbiausias 
žodis yra tapatybė. Didžiąją šios ilgos sesijos pirmos valandos 
laiko dalį sudarė pacientės pasakojimas apie tai, ką ji nuveikė, 
kaip ji iškuopė mėnesius ar netgi metų metus besikaupusią ne- 
tvarką, kaip ji atliko kokį nors konstruktyvų darbą. Jai neabejo- 
tinai patiko didžioji dalis to, ką ji padarė. Tačiau visą tą laiką ji 
demonstravo didžiulę baimę prarasti savo tapatybę, baimę, kad 
ji taip buvo užprogramuota ir kad visą tą laiką ji tik žaidė, jog yra 
suaugus, žaidė,kad daro progresą, kad galėtų pasipuikuoti prieš 
savo psichoterapeutą, žaidė pagal jo sukurtas taisykles. 

Diena buvo labai karšta ir klientė buvo pavargusi, todėl ji 
atsilošė kėdėje ir greitai užmigo. Ji vilkėjo suknelę, kurią pati pa- 
sisiuvo tam, kad galėtų su ja eiti į darbą ir ateiti pas mane. Ji 
miegojo apie dešimt minučių. Pabudusi ji toliau reiškė abejones 


" Tai galima laikyti nuolankumo, kaip apgaulingos asmenybės sistemos kūrimo pagrindo, 
pavyzdžiu (palyg. Winnicott, 1960a). 

apie to, ką ji buvo nuveikusi namuose ir kas jai netgi suteikė pa- 
sitenkinimą, pagrįstumą. Svarbiausias pastebėjimas, jai pakirdus 
iš miego, buvo tas, kad ji jautėsi nevykėlė dėl to, kad negalėjo 
prisiminti savo sapnų. Tarsi ji būtų užmigusi tik tam, kad su- 
sapnuotų sapną, ir ji pajuto didžiulį palengvėjimą, kai pasakiau 
jai, kad ji užmigo tik todėl, kad norėjo miego. Pasakiau jai, kad 
sapnai yra kažkas, kas nutinka žmogui miegant. Tuomet ji staiga 
pajuto, kad miegas jai labai padėjo. Ji norėjo miego, o pabudusi 
jautėsi kur kas tikresnė, ir kažkokiu būdu tai, kad ji nieko ne- 
sapnavo, nebebuvo taip svarbu. Ji kalbėjo apie tai, kaip kartais 
akys nustoja fokusuoti ir tu žinai, kad daiktai yra ten kažkur, bet 
tujų nematai, —- ir kad jos mąstymas buvo lygiai toks pats. Nesu- 
fokusuotas. Aš atsakiau: „Bet sapnuojant miego metu, mąstymas 
niekuomet nėra sufokusuotas, nes jis nesutelkiamas į jokį objek- 
tą, nebent tai būtų toks sapnas, kurį reikėtų atsinešti į budrųjį 
pasaulį ir apie jį papasakoti.“ Aš turėjau omenyje žodį iš ankstes- 
nės sesijos - „beformiškumas“ — ir taikiau jį bendram svajonių ir 
sapnų reiškiniui, o ne konkrečiai sapnavimui.? 

Likusioje sesijos dalyje daug ko pasiekėme, nes pacientė 
jautėsi tikra ir ji noriai stengėsi su manimi, savo psichoterapeu- 
tu, išspręsti savo problemą. Ji pateikė labai gerą pavyzdį, kaip 
fantazijose staiga atsitinka neapsakomai daug ir kaip tai para- 
lyžiuoja išorinę veiklą. Aš tai priėmiau kaip užuominą, kaip 
reikėtų suprasti jos sapną. Fantazija buvo apie tai, kaip žmonės 
ateina ir užima jos butą. Ir viskas. Sapnas apie tai, kaip žmonės 
ateina ir užima jos butą būtų susijęs su jos ieškojimu naujų gali- 
mybių savo asmenybei, taip pat jos mėgavimusi galimybe iden- 


* Galima tikėtis skirtingo šių kraštutinių atvejų EEG efekto, priklausomai nuo to, kuris iš jų 
dominuoja vienoje ar kitoje fazėje. 

tifikuotis su kitais žmonėmis, tarp jų ir su tėvais. Tai priešingas 
jausmas tam, kurį ji jautė anksčiau - kad jos veiksmai formuo- 
jami iš šalies, — ir tai leidžia jai tapatintis su kitais žmonėmis 
be baimės prarasti savo tapatybę. Savo interpretacijai paremti, 
aš, atsižvelgdamas į pacientės domėjimąsi poezija, aš suradau 
tinkamą palyginimą. Pasakiau, kad fantazavimas teturi vieną 
temą. Jame nėra jokios poetinės vertės. Tačiau analogiškas sapnas 
buvo poetiškas, kitaip sakant, jis buvo sukurtas iš daugelio skir- 
tingų sluoksnių — praeities, dabarties ir ateities, vidinio ir išo- 
rinio, - kurių visi buvo tiesiogiai susiję su ja pačia. Būtent šio 
sapnuose randamo poetiškumo ir trūksta jos fantazijose, ir dėl 
to man sunku pateikti reikšmingų fantazijų interpretacijų. Man 
net nešauna į galvą mintis pasinaudoti kaip nors ta fantazijų 
medžiaga, kurios su kaupu galiu pririnkti iš latentinėje fazėje 
esančių vaikų. 

Pacientė, su vis didėjančiu pasitikėjimu ir gilėjančiu su- 
pratimu, ėmėsi peržvelgti visą mūsų nuveiktą darbą, ypatingą 
dėmesį atkreipdama į sapno simbolizmą, kurio taip trūksta jos 
fantazijoms. 

Tuomet ji leidosi į įsivaizduojamos ateities planavimo sritį, 
ateities, kuri teikė laimės ateityje viltį ir kuri skyrėsi nuo fanta- 
zavimo pastovumo ir ieškojimo pasitenkinimo čia ir dabar. Visą 
tą laiką aš turėjau būti labai atsargus (ir aš jai apie tai užsimi- 
niau), kad neparodyčiau savo pasitenkinimo tuo, ką ji nuveikė, 
ir tuo didžiuliu pokyčiu, kuris įvyko joje - tai labai lengvai galėjo 
sukelti jai jausmą, kad ji prisiderino, kad teisingai atliko mano 
nurodytą vaidmenį, o tai, savo ruožtu, galėtų išprovokuoti mak- 
simalų pasipriešinimą ir gražinti ją į fantazijų pastovumo būseną 


bei apsimetinėjimą kantria, ir grąžinti kitus susijusius įpročius. 

Tada jai į galvą šovė mintis ir ji paklausė: „Apie ką šnekėjo- 
me praeitą kartą?“ (Šiai pacientei būdinga, kad ji nepamena pra- 
eitų sesijų, net jeigu jos ją stipriai paveikia, kaip kad buvo šiuo 
atveju.) Aš buvau pasiruošęs atsakymą - „beformiškumas“, ir, 
jį išgirdusi, ji vėl grįžo prie praeitos sesijos sąsajų, kurias buvau 
išvedęs apie suknelės medžiagos beformiškumą prieš ją suker- 
pant, ir jos jausmo, kad niekas niekados nepripažino jos poreikio 
viską pradėti nuo beformės būklės. Ji dar kartą pakartojo, kad 
tą dieną jautėsi pavargusi ir aš užsiminiau, kad tai kažką reiškė, 
ir negalima sakyti, kad tai nereiškė nieko. Tam tikru laipsniu tai 
yra savikontrolės apraiška: „Aš pavargusi - aš einu miegoti.“ Tas 
pats jausmas ją buvo užvaldęs automobilyje. Ji buvo pavargusi, 
tačiau neužmigo, nes tuo metu vairavo. Tačiau čia ji galėjo sau 
leisti užmigti. Staiga ji pajuto galimybę pasveikti ir tai jai užėmė 
kvapą. Ji tai išreiškė tokiais žodžiais: „Galbūt aš galėsiu pati už 
save atsakyti. Galbūt galėsiu save kontroliuoti ir apdairiai nau- 
dotis savo vaizduote.“ 

Šioje ilgoje sesijoje buvo likę padaryti dar vieną dalyką. Pa- 
cientė vėl užsiminė apie pasianso žaidimą, kuris, jos manymu, 
buvo jai tikras liūnas, ir paprašė mane pagalbos išsiaiškinti šį 
reiškinį. Pasinaudodamas tuo, ko kartu buvome pasiekę, pasa- 
kiau jai, kad pasiansas yra dar viena fantazavimo forma, akliga- 
tvis, todėl ašjai čia niekuo negalėjau padėti. Jei, kita vertus, tai, ką 
ji man pasakoja, yra sapnas („sapnavau, kad žaidžiu pasiansą“), 
tuomet aš galėčiau pasinaudoti ta medžiaga ir ją interpretuoti. 
Galėčiau pasakyti: „Tu kovoji su likimu arba su Dievu, kartais lai- 
mėdama, kartais pralaimėdama, o šios kovos tikslas yra valdyti 
keturių karališkų šeimų likimus.“ Nuo šios vietos ji pati galėjo 


tęsti be jokios pagalbos ir jos komentaras buvo toks: „Aš valandų 

valandas žaisdavau pasiansą savo tuščiame kambaryje, o kamba- 
rys iš tikrųjų tuščias buvo todėl, kad, kai aš žaidžiu, aš neegzis- 
tuoju.“ Tuomet ji pridūrė: „Taigi aš vėl tampu sau įdomi.“ 

Sesijai pasibaigus, ji nenorėjo išeiti, tačiau, skirtingai nuo 
kitų sesijų, ne todėl, kad jai reikėjo palikti vienintelį žmogų, su 
kuriuo gali aptarti jai rūpimus klausimus, bet šį kartą visų pirma 
dėl to, kad bijojo, jog grįžusi namo ji gali vėl atkristi. Kitaip sa- 
kant, ji bijojo, kad jos apsaugos sistema nėra pakankamai patva- 
ri. Užuot galėjusi numatyti viską, kas toliau įvyks, ji nebežinojo, 
ar grįžusi namo ji darys tai, ką norėjo daryti, ar ją vėl užvaldys 
pasianso dėliojimo manija. Buvo akivaizdu, kad ji ilgėjosi to užti- 
krintumo, kurį turėjo sirgdama, ir be galo nerimavo dėl to neuž- 
tikrintumo, kuris atsiranda kartu su laisve rinktis. 

Šios sesijos pabaigoje aš padariau išvadą, kad praeita sesija 


turėjo pacientei didžiulį poveikį. 


Kita vertus, gerai žinojau, kaip pavojinga yra per daug pasitikėti 
ir būti pernelyg patenkintam rezultatais. Šioje gydymo stadijoje, 
labiau nei bet kada, buvo reikalingas psichoterapeuto nešališku- 
mas. Savo darbe mes gerai žinome, kad kiekvieną kartą mes pra- 


dedame iš naujo, ir kuo mažiau turėsime vilčių, tuo bus geriau. 


II] 
ZAIDIMAS: 
TEORINIAI PASTEBĖJIMAI 


Šiame skyriuje aš bandysiu apsvarstyti idėją, kurią man pakišo 
mano darbas, tačiau kurią taip pat nulėmė mano paties raidos 
stadija duotuoju momentu, kas mano darbui suteikė šiokio tokio 
gyvumo. Turiu paminėti, kad mano darbas, kurio didžiąją dalį 
sudaro psichoanalizė, taip pat apima ir psichoterapiją, ir šiame 
skyriuje nematau tikslo aiškiai atskirti šių terminų reikšmių ir 
toliau šioje knygoje vartosiu juos pakeistinai. 

Mano tezė, kaip kad dažnai būna, yra be galo paprasta ir jos 
esmei perteikti daug žodžių tikrai nereikia. Psichoterapija vyksta 
tuomet, kai yra suderinami du žaidimai — kai paciento žaidimas sude- 
rinamas su psichoterapeuto žaidimu. Psichoterapija yra ne kas kita, o 
dviejų žmonių bendras žaidimas. Todėl tuomet, kai žaidimas yra neį- 
manomas, psichoterapeuto pastangos yra nukreiptos į tai, kad pacientas 
galėtų žaisti. Nors nesiruošiu čia pateikti literatūros apžvalgos, 
manau, jog negalima nepaminėti Milner, nuostabiai rašiusios 
simbolių formavimo tema, darbų (1952, 1957, 1969). Vis dėlto, 
negaliu leisti, kad jos išsamiai atlikta studija užkirstų man kelia 
žaidimo temą aptarti savais žodžiais. Milner (1952) vaikų žaidi- 


mą sieja su suaugusių koncentracija: 


„Kai pamatau... kad aš galiu ne tik atsargiai regresuoti, tačiau ir 


dalyvauti periodinėje kūrybiško santykio su pasauliu stadijoje...“ 

Milner kalba apie „ikiloginį subjekto ir objekto susiliejimą“. Aš 
stengiuosi atskirti šį susiliejimą ir susiliejimą tarp subjektyvaus 
objekto bei objektyviai suvokiamo objekto.!? Esu įsitikinęs, kad 
tai, ką bandau daryti, yra nesvetima ir Milner tyrimams. Štai dar 


vienas iš jos pastebėjimų: 


„Tos akimirkos, kai pirminis poetas, gyvenantis mumyse, su-kūrė 
mums išorinį pasaulį, atrasdamas ką nors pažįstamo nepažįsta- 
mame, daugelio žmonių yra tikriausiai pamirštamos arba saugo- 
mos kokioje nors atminties slėptuvėje, nes jos per daug primena 
dievų apreiškimus, kad galėtų būti sumaišytos su kasdieniu mąs- 


tymu.“ (Milner, 1957.) 


Zaidimas ir masturbacija 


Prieš plėtodamas šią temą toliau, norėčiau kai ką išsiaiškinti. 
Psichoanalitinėje literatūroje ir diskusijose žaidimo klausimas 
labai jau dažnai artimai siejamas su masturbacija ir įvairiausio- 
mis jausminėmis patirtimis. Tiesa, kad kiekvieną kartą, susidūrę 
su masturbacijos fenomenu, mes mąstome: ar tai buvo fantazija? 
Taip pat tiesa, kad stebėdami žaidimo procesą, mes svarstome, 
kokia fizinio jaudinimo forma yra susijusi su mūsų stebimo žai- 
dimo tipu. Tačiau žaidimas turi būti nagrinėjamas kaip atskira 
tema, atskirai nuo instinktų sublimacijos koncepcijos. 

Labai gali būtį, kad savo mintyse taip glaudžiai susieję šiuos 
du reiškinius (žaidimą ir masturbaciją), mes rizikuojame kažką 
praleisti. Aš bandžiau parodyti, kad vaikų žaidimuose mastur- 


bacijos elemento iš esmės nėra, arba, kitais žodžiais tariant, jei 


“ Norėdami apžvelgti tolimesnes diskusijas šia tema, galite pasiskaityti mano straipsnius 
pavadinimais „Ego integracija ir vaiko raida“ (1962) ir „Konkrečių priešybių tyrimus sąlygo- 
janti komunikacija ir jos trūkumas“ (1963a). 

vaikui žaidžiant instinktyvaus dalyvavimo eigoje fizinio jaudi- 
nimo elementas tampa akivaizdus, žaidimas baigiasi, arba bet 
kokiu atveju yra sugadintas (Winnicott, 1968a). Tiek Kris (1951), 
tiek ir Spitz (1962), remdamiesi panašaus pobūdžio duomenimis, 
praplėtė autoerotizmo koncepciją (taip pat palyg. Khan, 1964). 

Aš siekiu pristatyti naują tezę apie žaidimą, ir mane iš tiesų 
stebina, kaip mažai psichoanalitinėje literatūroje galima aptik- 
ti ko nors vertų tezių žaidimo procesų tema. Bet kurios vaiko 
elgseną tiriančios mokyklos analizės pagrindą sudaro vaikų žai- 
dimai, todėl būtų labai keista, jeigu, norint rasti gerų tezių apie 
žaidimą, reikėtų kreiptis ne į psichoanalitikus, o kitus šia tema 
rašiusius autorius (pavyzdžiui, Lowenfeld, 1935). 

Natūralu, kad pirmiausia į akis krinta Melanine Klein (1932) 
darbas, tačiau noriu pabrėžti, kad aprašydama tai, kas susiję su 
žaidimu, ji pirmiausia domisi, kaip žaidimas gali būti panaudo- 
jamas kokiam nors tikslui pasiekti. Pavyzdžiui, terapeutas nori 
užmegzti su vaiku santykį ir žino, kad vaikams kartais trūksta 
kalbos įgūdžių, kad jie galėtų perteikti tą galybę subtilybių, ku- 
rias tie, kas ieško, lengvai gali pastebėti žaidimuose. Čia aš nesie- 
kiu sukritikuoti Melanie Klein ar kitų autorių, aprašiusių, kaip 
žaidimas gali būti panaudojamas vaikų psichoanalizės metu. 
Greičiau aš tenoriu užsiminti apie galimybę, kad bendroje as- 
menybės teorijoje psichoanalitikai buvo taip užsiėmę, ieškodami 
būdų, kaip panaudoti žaidimo turinį tam, kad galėtų stebėti vai- 
ką, jog nedaug teparašė apie patį žaidimą kaip fenomeną. Noriu 
pastebėti, kad aš sąmoningai pabrėžiu skirtumą tarp skirtingų 
žodžio „žaidimas“ prasmių. 

Visa tai, ką aš rašau apie žaidžiančius vaikus, gali būti pri- 


taikyta ir suaugusiems, tik šiuos atvejus aprašyti yra sudėtin- 

giau, nes visa paciento medžiaga daugiausia pateikiama verba- 
line forma. Mano nuomone, suaugusių psichologijos tyrimuose 
mes turėtume tikėtis aptikti žaidimo elementus ne rečiau, nei 
kad esame įpratę juos aptikti savo darbe su vaikais. Žaidimas 
pasireiškia, pavyzdžiui, per parenkamus žodžius, balso intona- 


ciją ir netgi humoro jausmą. 


Pereinamieji reiškiniai 

Man žaidimas kaip fenomenas ėmė reikštis visiškai naujomis 
spalvomis nuo tada, ka: pradėjau nagrinėti pereinamųjų reiški- 
nių temą, ieškodamas pereinamųjų reiškinių pasireiškimų pačio- 
mis subtiliausiomis formomis nuo pačios ankstyviausios — per- 
einamojo objekto panaudojimo ar pereinamosios nusiraminimo 
technikos — iki galutinių Žmogaus gebėjimo išgyventi kultūrinę 
patirtį fazių. 

Manau, kad čia būtų tinkama vieta atkreipti dėmesį į tai, 
kad psichoanalitikų rateliuose ir psichiatrijos ekspertų pasau- 
lyje apskritai mano pereinamųjų reiškinių aprašymai susilau- 
kė didžiulio susidomėjimo. Man įdomu tai, kad ši idėja puikiai 
prigijo visose srityse, susijusiose su vaiko priežiūra, ir kartais 
jaučiu, kad šioje srityje gavau daug daugiau dėmesio, nei kad 
man priklausytų. Tai, ką vadinu pereinamaisiais reiškiniais, yra 
visuotinis fenomenas, ir tiesiog reikėjo, kad kas nors atkreiptų 
dėmesį į jų egzistavimą ir galimybes, kurias jie teikia teorijos kū- 
rimui. Wulffas (1946), kaip pastebėjau, jau buvo rašęs apie vaikų 
ir kūdikių naudojimąsi fetišais, o Annos Freud psichoterapijos 
klinikoje, dirbant su mažais vaikais, buvo stebimas šių objektų 


panaudojimas. Man yra tekę klausytis, kaip Anna Freud kalbėjo 

apie labai glaudžiai su pereinamaisiais reiškiniais susijusį talis- 
mano panaudojimą (palyg. A. Freud, 1965). A. A. Milno hero- 
jus Mikė Pūkuotukas tapo nemirtingu. Be kitų autorių, Schulz ir 
Arthur Miller'! taip pat yra rašę apie šiuos objektus, kuriuos aš 
vėliau nurodžiau ir įvardinau. 

Padrąsintas pereinamųjų reiškinių koncepcijos sėkmės, aš 
tikiuosi, kad tai, ką aš čia bandau pasakyti apie žaidimą, gali būti 
taip pat palankiai priimta. Kai kurie žaidimo aspektai dar nėra 
suradę savo vietos psichoanalitinėje literatūroje. 

Skyrelyje apie kultūrinę patirtį ir jos vietą (VII skyrius), aš 
sukonkretinsiu savo idėją apie žaidimą, tvirtindamas, kad žaidi- 
mas turi vietą ir laiką. Jis nevyksta viduje, kad ir kokią šio žodžio 
prasmę mes paimtumėme (nelaimei, žodis „viduje“ psichoana- 
litinėse diskusijose turi galybę įvairiausių reikšmių). Nevyksta 
žaidimas ir išorėje, kitaip sakant, jis nėra dalis nepripažįstamo 
pasaulio, „ne-aš“ srities, kurią individas nusprendžia pripažinti 
(kad ir kaip sudėtinga ar skausminga tai būtų) kaip visiškai išo- 
rinį, egzistuojantį už magiškos individo kontrolės ribų. Tam, kad 
kontroliuotų išorę, individas turi kažką daryti - nepakanka vien 
mąstyti ar svajoti, o am, kad kažką padarytum, reikia laiko. Žaisti 


reiškia daryti. 


Žaidimas laike ir erdvėje 


Tam, kad suteikčiau vietos žaidimui, aš kaip prielaidą priėmiau 
potencialios erdvės tarp kūdikio ir motinos egzistavimą. Si poten- 


ciali erdvė gali labai skirtis priklausomai nuo kūdikio gyvenimiš- 


“ Miller (1963): Šios istorijos pabaiga labai sentimentali ir todėl ji, mano manymu, praranda 
bet kokį ryšį su vaikystės stebėjimais. 

kų patirčių, susijusių su motina ar motiniška figūra. Šią potenci- 
alią erdvę aš priešpastatau (a) vidiniam pasauliui (susijusiam su 
psichosomatiniu santykiu) ir (b) tikrajai, arba išorinei, realybei 
(kuri turi savo išmatavimus, kuri gali būti tiriama objektyviai ir 
kuri, nepaisant to, kaip ji gali kisti ją stebinčio individo akyse, 
priklausomai nuo jo būklės, iš tikrųjų išlieka nepakitusi). 

Dabar galiu iš naujo pabandyti suformuluoti tai, ką čia no- 
riu pasakyti. Noriu mesti iššūkį nusistovėjusiai tvarkai, kurioje 
pirmą vietą užima psichoanalizė, tuomet seka psichoterapija, 
žaidimo medžiaga ir tik tuomet eina pats žaidimas, ir pasiūlyti 
jai atvirkštinę tvarką. Kitaip sakant, būtent žaidimas yra universa- 
lus, ir nuo jo priklauso sveikata: žaidimas skatina augimą ir tuo 
pačiu sveikatą, žaidimas veda prie grupinių santykių, žaidimas 
gali būti komunikacijos forma psichoterapijoje, ir, galiausiai, psi- 
choanalizė išsivystė kaip itin specializuota žaidimo, kurio metu 
komunikuojama su pačiu savimi ir kitais, forma. 

Žaidimas yra natūralus dalykas, o psichoanalizė yra labai 
sudėtingas dvidešimto amžiaus reiškinys. Bet kuriam psicho- 
terapeutui naudinga būtų atsiminti, jog esame skolingi ne tik 
Freudui, bet ir tam natūraliam ir universaliam reiškiniui, kurį 
vadiname žaidimu. 

Vargu, ar būtina pailiustruoti tokį akivaizdų dalyką kaip žai- 


dimas, tačiau aš vis tiek nusprendžiau pateikti du pavyzdžius. 


Edmundas, dvejų su pusę metų 


Motina į mane kreipėsi dėl savo pačios problemų, o kartu su savi- 
mi atsivedė ir Edmundą. Mums kalbant su jo motina, Edmundas 
buvo mano kabinete, todėl aš tarp mūsų erdvių pastačiau stalą 


ir mažą kėdutę, kuria jis galėjo panorėjęs naudotis. Jis atrodė 

rimtas, bet ne išsigandęs ar prislėgtas. Jis iš karto paklausė: „Kur 
žaislai?“ Tai yra viskas, ką jis pasakė per visą valandą. Akivaiz- 
du, kad jam buvo pasakyta, kad jis galįs tikėtis rasti žaislų, ir aš 
paaiškinau, kad žaislai yra kitame kabineto gale ant grindų po 
knygų lentyna. 

Netrukus jis pasigriebė pilną kibirėlį žaislų ir lėtai bei atsar- 
giai žaidė visą tą laiką, kol vyko jo motinos konsultacija. Motina 
sugebėjo tiksliai nurodyti tą momentą, kai, būdamas dvejų metų 
ir penkių mėnesių, Edmundas ėmė mikčioti ir netrukus iš viso 
nustojo kalbėti, nes „mikčiojimas jį baugino“. Man ir jo motinai 
aptarinėjant jos pačios ir Edmundo situaciją, jis pasidėjo ant stalo 
keletą mažų traukinukų ir pradėjo juos visaip rūšiuoti ir jung- 
ti tarpusavyje. Jis buvo vos už dviejų pėdų nuo savo motinos. 
Praėjus kiek laiko, jis užšoko motinai ant kelių ir trumpam ap- 
simetė kūdikiu. Motinos atsakas buvo natūralus ir deramas. Jis 
akimirksniu nušoko žemėn ir vėl pradėjo Žaisti prie stalo. Visa 
tai vyko tuo tarpu, kai mes su motina buvome įnikę į gilias dis- 
kusijas. 

Maždaug po dvidešimties minučių Edmundas pagyvėjo ir nu- 
ėjo į kitą kabineto galą, ieškodamas naujų žaislų. Iš ten buvusios 
maišalynės jis išsitraukė susipainiojusią virvę ir ją atsinešė prie 
stalo. Motina (kurią akivaizdžiai paveikė jo pasirinkimas, tačiau ji 
nesuprato jame glūdinčios simbolinės prasmės) pastebėjo: „Savo 
nešnekiausiais momentais Edmundas yra be galo lipšnus ir jam la- 
bai reikia kabintis į mano realią krūtį, sėstis ant mano realių kelių.“ 
Prieš jam pradedant mikčioti, Edmundas jau atrodė pasiruošęs 
ieškoti kontakto, tačiau, pradėjęs mikčioti, jis vėl ėmė nesivaldyti, 
o po to ir visiškai nustojo kalbėti. Maždaug tuo metu, kai vyko 
ši konsultacija, jis, atrodo, vėl pamažu linko į bendradarbiavimą. 
Motinos manymu, tai buvo ženklas, kad vaikas atsigauna po ne- 


sėkmingo raidos etapo. 

Nuolatos stebėdamas Edmundo žaidimą, aš sugebėjau ir to- 
liau palaikyti pokalbį su motina. 

Dabar Edmundo burnoje, jam bežaidžiant su naujais žaislais, 
buvo susiformavęs seilių burbulas. Jis be galo susidomėjo virve. 
Motina užsiminė, kad, kai buvo kūdikis, jis nepriimdavo į burną 
nieko, išskyrus krūtį, kol paaugęs perėjo tiesiai prie puodelio. „Jis 
nepakenčia pakaitalų“, aiškino ji, turėdama omenyje jo atsisaky- 
mą gerti iš buteliuko ir kad atsisakymas priimti pakaitalus tapo 
neatskiriama jo asmenybės dalimi. Netgi motinos motina, kurią 
jis labai mėgsta, nėra visiškai priimama, nes ji nėra tikroji moti- 
na. Visą savo gyvenimą naktimis jį ramino jo paties motina. Jam 
gimus kilo problemų dėl maitinimo krūtimi, ir pirmosiomis die- 
nomis ir savaitėmis jis laikėsi įsikabinęs į ją bedante savo burny- 
te, tarsi norėdamas apsidrausti nuo motinos pastangų apsaugoti 
save, tuomet lengvai pažeidžiamą. Kai jam buvo dešimt mėnesių 
ir išdygo dantis, vieną kartą jis įkando motinai, tačiau kraujas ne- 
pasirodė. 

„Sujuo, kai buvo kūdikis, nebuvo taip lengva, kaip su pirmuo- 
ju vaiku.“ 

Visa tai kiek užtruko ir susipynė su kitais klausimais, kuriuos 
Edmundo motina norėjo su manimi aptarti. Edmundas pradėjo 
ypač domėtis vienu virvės galu, kuris buvo palaidas ir skyrėsi 
nuo likusios virvės dalies, susiraizgiusios į gniužulą. Kartas nuo 
karto jis atlįkdavo judesį, tarsi „įjungdamas“ laisvą virvės galą, 
lyg šis būtų elektros laidas, į motinos šlaunį. Reikia pastebėti, kad 
nors jis „nepripažino jokio pakaitalo“, virvę naudojo kaip simbolį, 
reiškiantį jo sąjungą su motina. Buvo akivaizdu, kad virvė tuo pat 
metu simbolizavo ir atskirumą, ir sąjungą, pasireiškiančią per ko- 
munikaciją, simbolį. 

Motina man papasakojo, kad Edmundas turėjo pereinamąjį 


objektą, vadinamą „mano antklode“ - ją galėjo atstoti bet kuri ant- 

klodė su šilko apvadais, kuri primindavo jam ankstyvojoje kūdi- 
kystėje turėtos antklodės apvadus. 

Šioje vietoje Edmundas lengva ranka paliko žaislus, užlipo ant 
sofos ir kaip gyvūnas ėmė šliaužti link motinos, o ją pasiekęs, su- 
sirangė ant jos kelių. Ten jis išbuvo kokias tris minutes. Motinos 
atsakas vėl buvo natūralus ir neperdėtas. Tuomet jis išsirangė ir vėl 
grįžo prie žaislų. Dabar jis virvę (kuri jam akivaizdžiai patiko) pa- 
klojo kaip patalą kibirėlio apačioje ir pradėjo krauti į kibirėlį žaislus, 
tarsi norėtų, kad jie gulėtų jaukioje ir minkštoje vietoje, kaip kad 
lopšys ar lovytė. Tuomet sekė dar vienas kartas, kai jis prisiglaudė 
prie motinos ir vėl grįžo prie žaislų, o tada jau buvo pasiruošęs eiti 
namo, nes aš ir motina baigėme aptarti jai rūpėjusius klausimus. 

Šio žaidimo metu jis pailiustravo tai, apie ką motina pasakojo 
žodžiu (nors ji tuo pat metu kalbėjo ir apie save). Jis savyje išvystė 
potvynius ir atoslūgius primenantį judėjimą priklausomybės link 
ir tolyn nuo jos. Tačiau tai nebuvo vaiko psichoterapija, nes dirbau 
aš su motina. Tai, ką Edmundas padarė, tiesiog pademonstravo, 
kokios mintys sukasi jo galvoje, kol mes su motina kalbėjomės 
apie jai rupėjusius klausimus. Aš nesiruošiau nieko interpretuoti 
ir spėju, kad vaikas būtų žaidęs lygiai taip pat, jei nebūtų buvę nie- 
ko, kas stebėtų ir reaguotų į jo bendravimo signalus - tuo atveju 
jis tikriausiai būtų bendravęs su kažkuria savo paties dalimi, kurią 
galima pavadinti stebinčiuoju ego. Taip jau nutiko, kad aš sekiau, 
kas vyko ir tokiu būdu atstojau jam tą komunikaciją (palyg. Win- 
nicott, 1967b). 


Diana, penkerių metų 


Antruoju atveju, kaip ir su Edmundu, aš vienu metu turėjau atlikti 
dvi paralelias sesijas: konsultaciją su motina, kurią buvo apėmusi 
gili neviltis, ir palaikyti žaismingą santykį su Diana. Ji turėjo mažą 


brolį (namuose), kuris buvo sutrikusio intelekto ir turėjo įgimtą 

širdies ydą. Motina atėjo pasikalbėti apie tai, kokį poveikį šie bro- 
liuko negalavimai turėjo jai pačiai ir Dianai. 

Mano pokalbis su motina truko valandą. Visą tą laiką Diana 
buvo su mumis, ir mano užduotis buvo triguba: įdėmiai klausyti 
ir skirti visą įmanomą dėmesį motinos poreikiams, žaisti su vaiku 
ir tuo pačiu metu stengtis įvardinti Dianos žaidimo pobūdį. 

Tiesą pasakius, nuo pat pradžių Diana pati ėmėsi kontroliuoti 
situaciją, nes, vos man atvėrus duris įleisti motiną, ši maža mer- 
gytė prisistatė, ištiesdama į priekį savo pliušinį meškiuką. Aš nė 
nepažvelgiau į motiną ar į ją pačią, bet iš karto perėjau prie meš- 
kiuko ir paklausiau: „Koks jo vardas?“ „Tiesiog Meškiukas“, atsa- 
kė mergytė. Taip nuo pat pradžių tarp manęs ir Dianos užsimezgė 
ypatingas ryšys, ir tam, kad atlikčiau pagrindinį savo darbą - t. y. 
patenkinčiau motinos poreikius, man reikėjo išlaikyti tą užsimez- 
gusį ryšį. Visą laiką, kol buvo konsultacijų kabinete, Diana reikala- 
vo mano dėmesio, tačiau aš sugebėjau skirti motinai visą dėmesį, 
kurio jai reikėjo, ir tuo pat metu žaisti su Diana. 

Aprašydamas šį atvejį, kaip ir aprašydamas Edmundo atvejį, 
aš papasakosiu viską, kas įvyko tarp manęs ir Dianos, o konsulta- 
cijų su motina medžiagą paliksiu nuošalyje. 

Mums trims atėjus į konsultacijų kabinetą, visi susėdome į 
savo vietas: motina atsisėdo ant sofos, o Diana - ant mažos kėdu- 
tės prie vaikiško staliuko. Diana paėmė savo meškiuką ir įkišo jį 
man į priekinę švarko kišenę. Ji norėjo patikrinti, kiek toli jis įlįs, 
tuomet ėmėsi tirti mano švarko pamušalą ir domėtis įvairiomis ki- 
šenėmis ir tuo, kaip jos nesusisiekia viena su kita. Visa tai vyko tuo 
pat metu, kai mudu su motina rimtai kalbėjomės apie sutrikusio 
mąstymo broliuką, kuriam buvo dveji su puse, ir Diana nuspren- 
dė pateikti papildomos informacijos: „Jis širdyje turi skylę.“ Buvo 
akivaizdu, kad žaisdama viena ausimi ji klausėsi mūsų pokalbio. 


Man pasirodė, kad ji susitaikė su broliuko fizine negalia, sukeltą 

širdyje esančios skylės, tačiau psichinis atsilikimas nepateko į jos 
suvokimo diapazoną. 

Žaisdamas su Diana be terapeutinės perspektyvos, leidau sau 
būti žaismingu. Vaikai daug lengviau žaidžia, jei suaugusieji su- 
geba ir gali sau leisti būti žaismingais. Aš staiga pridėjau ausį prie 


/, 
! 


meškiuko savo kišenėje ir tariau: „Jis kažką pasakė!“ Ji labai su- 
sidomėjo. Tariau: „Man atrodo, kad jis nori, kad kas nors su juo 
pažaistų“, ir papasakojau jai, kad paieškojus kitame kabineto gale 
po lentyna esančioje žaislų krūvoje ji gali rasti avinėlį iš vilnos. 
Mano užslėptas tikslas, matyt, buvo išimti tą meškiuką iš savo ki- 
šenės. Diana nuėjo ir atsinešė avinėlį, kuris buvo gerokai didesnis 
už meškiuką, irji entuziastingai palaikė mano idėją apie meškiuko 
ir avinėlio draugystę. Kuriam laikui ji padėjo avinėlį ir meškiuką 
vieną šalia kito ant sofos šalia motinos. Aš, savaime suprantama, 
tęsiau savo pokalbį su motina, ir, reikia pastebėti, kad Diana iš- 
laikė susidomėjimą tuo, ką mes kalbėjome, - tai darė ta jos asme- 
nybės pusė, kuri siekė identifikuotis su suaugusiais ir suaugusių 
pažiūromis. 

Žaisdama su žaisliniais gyvūnėliais, Diana nusprendė, kad šie 
yra jos vaikai. Ji pakišo juos po savo rūbeliais, tarsi būtų nėščia. 
Po kurio laiko ji pareiškė, kad jie tuojau gims, tačiau „tai nebus 
dvyniai“. Ji aiškiai pabrėžė, kad pirmiausia gims avinėlis, o tik po 
to - meškiukas. Po gimdymo ji padėjo savo du naujagimius ant lo- 
vos, kurią atstojo grindys, ir juos apklojo. Iš pradžių ji padėjo vie- 
ną vienoje „lovos“ pusėje, o kitą - kitoje ir paaiškino, kad jei juos 
suguldytų kartu, jie imtų muštis. Jie gali „susitikti per vidurį lovos 
po antklode ir muštis“. Po kiek laiko ji padėjo juos kartu miegoti 
vieną šalia kito per improvizuotos lovos vidurį. Tuomet ji nuėjo 
į kitą kambario galą ir atsinešė daug žaislų kibiriuke ir dėžėse. Ji 
išdėliojo žaislus ant grindų, šalia improvizuotos lovos galvūgalio, 


ir pradėjo su jais žaisti. Žaidimas buvo metodiškas, mergaitė vystė 

keletą temų, kurios tarpusavyje nesisiejo. Tuomet aš vėl pakišau 
jai savo mintį: „Žiūrėk tu man! Tu dėlioji ant grindų aplink savo 
kūdikių galvas sapnus, kuriuos jie sapnuoja savo mieguose.“ Ši 
idėja ją suintrigavo ir ji ėmėsi ją įgyvendinti, visaip dėliodama 
savo naujagimiams jų sapnus. Visa tai motinai ir man davė laiko, 
kurio taip reikėjo tam darbui, kurį mudu stengėmės kartu atlikti. 
Kaip tik tuo metu motina pravirko ir prarado pusiausvyrą, ir Dia- 
na pakėlė akis, pasiruošusi sunerimti. Aš jai tariau: „Mama verkia, 
nes ji galvoja apie tavo broliuką, kuris labai serga.“ Šis tiesus ir 
faktinis paaiškinimas Dianą nuramino, ji ištarė „skylė širdyje“ ir 
ėmėsi toliau padėti kūdikiams sapnuoti jų sapnus. 

Taigi Diana nebuvo atvesta pas mane pakalbėti apie jos būklę, 
ir jai pačiai nereikėjo ypatingos pagalbos - ji tiesiog žaidė su mani- 
mi ir viena pati, tuo pat metu iš dalies pasinėrusi į motinos būklę. 
Man buvo aišku, kad motina Dianą atsivedė, nes pati pernelyg 
nerimavo dėl tiesioginio pokalbio su manimi apie nerimą, kurį jai 
kėlė sergantis sūnus. Kitą kartą motina pas mane jau atėjo viena, 
nes jai nebereikėjo, kad vaikas kiek prablaškytų situaciją. 

Kai kitą dieną mes susitikome su motina vieni, aptarėme tai, 
kas įvyko per ankstesnę sesiją, kai ji buvo atėjusi su Diana, ir mo- 
tina paminėjo vieną labai svarbią detalę, kad Dianos tėvas nau- 
dojosi dukros tiesmukiškumu ir labiausiai žavisi ja tuomet, kai 
ji elgiasi kaip maža suaugusioji. Šiuo atveju galima kalbėti apie 
ankstyvą ego formavimąsi ir vaiko tapatinimąsi su motina bei 
perdėtą dalyvavimą motinos problemų, sukeltų broliuko ligos ir 
nenormalumo, sprendime. 

Žvelgdamas atgal į tai, kas įvyko, galiu pasakyti, kad Diana 
buvo pasiruošusi vizitui dar prieš ateidama, nors jis ir nebuvo 
skirtas jai. Iš to, ką man papasakojo motina, buvo akivaizdu, kad 
Diana buvo gerai pasirengusi užmegzti santykį su manimi, tar- 


si būtų žinojusi, kad eina į konsultaciją su psichoterapeutu. Prieš 

išeidama, ji pasiruošė pasiimti su savimi pirmąjį iš savo kada 
nors turėtų meškiukų ir pereinamąjį objektą, kurio kurį laiką jau 
nenaudojo. Pastarojo ji galiausiai nusprendė neimti, tačiau atėjo 
pasiruošusi žaidimo forma perteikti praeitus išgyvenimus. Tuo 
pat metu mes su Dianos motina galėjome stebėti jos sugebėjimą 
identifikuotis su savo motina ne tik per nėštumą, bet ir per pasi- 


rengimą prisiimti atsakomybę už rūpinimąsi broliu. 


Čia, kaip ir Edmundo atveju, žaidimas buvo savigydos priemonė. 
„Abiem atvejais rezultatai buvo panašūs į tuos, kurių galima būtų 
tikėtis po psichoterapijos sesijos, kurios metu pasakojimas būtų 
papildomas psichoterapeuto interpretacijomis. Psichoterapeutas 
galbūt nebūtų aktyviai įsitraukęs į žaidimą su Diana, kaip kad aš 
padariau, sakydamas, kad girdžiu meškutį šnekant, arba užsimin- 
damas apie Dianos vaikų sapnus, išdėstytus ant žemės. Tačiau šis 
paties susikurtas drausmingumo principas galbūt būtų užkirtęs 
kelią kai kuriems iš kūrybingesnių Dianos žaidimo aspektų. 
Šiuos du pavyzdžius pasirinkau paprasčiausiai dėl to, kad 
tai buvo du vienas po kito sekę atvejai iš mano praktikos, kurie 
abu vyko tą patį rytą, kai rašiau straipsnį, kuris ir sudaro šio sky- 


riaus pagrindą. 


ŽAIDIMO TEORIJA 


Galima pabandyti aprašyti santykių, susijusių su vaiko raidos 

procesu, seką ir pažiūrėti, kuri vietą šioje sekoje priklauso žai- 

dimui. 

A. Kūdikis ir objektas yra susilieję į vieną visumą. Kūdikis į 
objektą žiūri subjektyviai, o motina turi pasirūpinti, kad tai, 


ką vaikas nori pamatyti, taptų realybe. 

B. Objektas atstumiamas, vėl pripažįstamas ir suvokiamas jau 
objektyviai. Šis sudėtingas procesas labai priklauso nuo to, 
ar yra motina arba motinos vaidmenį atliekanti figūra, kuri 
būtų pasiruošusi jame dalyvauti ir atiduoti atgal tai, kas yra 


atimama. 


Tai reiškia, kad motina (ar motinos dalis) yra tarpinėje būsenoje 
tarp to, ką kūdikis turi galimybę atrasti, ir pačios laukimo būti 
atrasta. 

Jei motina gali be trukdžių atliktį šį vaidmenį tam tikrą lai- 
ko tarpą, tuomet vaikas turi galimybę patirti magiškos kontrolės 
galią, kitaip sakant, patirti tai, kas, kalbant apie vidinę psichiką, 
vadinama „visagalybe“ (palyg. Winnicott, 1962). 

Šioje pasitikėjimu grįstoje būklėje, kuri gali atsirasti tada, 
kai motina sugeba gerai atlikti šį sudėtingą darbą (tačiau kurios 
negali būti tada, jei motina šio darbo neatlieka), vaikas gali pra- 
dėti mėgautis patirtimi, kylančia iš „visagalybės“ vidinės psi- 
chikos procesų atžvilgiu ir jo gebėjimo paveikti faktinį pasaulį 
sąjungos. Pasitikėjimas motina šioje vietoje atstoja pereinamąją 
žaidimų aikštelę, kurioje ir gimsta magija, nes vaikas tam tikra 
prasme iš tiesų išgyvena visagalybės būklę. Visa tai primena Erik- 
sono darbą apie tapatybės formavimą (Erikson, 1956). Aš tai va- 
dinu pereinamojo pobūdžio aikštele, nes būtent čia ir prasideda 
žaidimas. Žaidimų aikštelė yra ta potenciali erdvė, kuri gali skir- 
ti arba jungti motiną ir vaiką. 

Žaisti yra neapsakomai įdomu. Įsidėmėkite: žaidimo pro- 
cesas įdomus ne dėl to, kad stimuliuoja tam tikrus instinktus! Žaisti 
įdomu dėl rizikingos sąveikos tarp asmeniškos psichinės realy- 
bės ir faktinio pasaulio kontrolės galimybių. Tai magijos kelia- 


ma rizika —- magijos, ateinančios iš kūdikystės metu užgimusio 

santykio, kuriuo galima pasitikėti. Tam, kad būtų patikimas, šis 
santykis turi būti pagrįstas motinos meile, jos meilės-neapykan- 
tos santykiu arba jos santykiu su objektais, bet ne reakcijų forma- 
vimo procesu. Kai pacientas nesugeba žaisti, psichoterapeutas, 
prieš imdamasis interpretuoti kitus elgesio aspektus, turi atsi- 


žvelgti į šį be galo svarbų simptomą. 


C. Kita stadija pasireiškia gebėjimu būti vienam kitų Žmonių 
akivaizdoje. Šioje stadijoje vaikas žaidžia remdamasis prie- 
laida, kad jį mylintis ir dėl to esantis patikimas asmuo yra 
prieinamas ir išlieka prieinamas tuomet, kai jis pamiršta- 
mas ir vėl prisimenamas. Vaikas jaučia, kad tas asmuo at- 
spindi tai, kas vyksta žaidimo metu." 

D. Vaikas ruošiasi naujai stadijai, kurioje dvi žaidimo sferos 
persidengia ir jomis mėgaujamasi. Pirmiausia, žinoma, su 
kūdikiu žaidžia motina, ji atsargiai stengiasi prisiderinti 
prie vaiko nustatytų žaidimo taisyklių. Tačiau anksčiau ar 
vėliau ji pristato savo žaidimą ir pamato, kad kūdikiai ski- 
riasi vienas nuo kito pagal savo gebėjimą mėgautis arba ne- 
simėgauti naujų idėjų, kurios nėra jų pačių, diegimu. Tokiu 


būdu tiesiamas kelias į tarpusavio santykius žaidime. 


Iš naujo peržiūrėdamas dokumentus, kurie žymi mano paties 
mąstysenos ir suvokimo raidą, pastebiu, kad dabartinis mano 
susidomėjimas žaidimo vaidmeniu pasitikėjimu grįstuose san- 
tykiuose, kurie gali užsimegzti tarp motinos ir kūdikio, visuo- 
met buvo mano konsultacijos technikų dalimi, kaip kad galima 
matyti iš žemiau pateikiamo pavyzdžio, pasirodžiusio pirmojoje 


“ Sudėtingesnius šio patyrimo aspektus aš aptariau savo straipsnyje „Gebėjimas būti vie- 
nam“ (1958a). 

mano knygoje (Winnicott, 1931). Vėliau, praėjus dešimčiai metų, 
aš jį detalizavau savo pranešime pavadinimu „Kūdikių stebėji- 


mas kontroliuojamose situacijose“ (Winnicott, 1941). 


Iliustracinis atvejis 


Mergaitė pirmą kartą apsilankė ligoninėje būdama šešių mėnesių, 
kur jai buvo nustatytas lengvos formos plonosios žarnos uždegi- 
mas. Ji buvo pirmas kūdikis šeimoje, maitinama krūtimi. Iki šešių 
mėnesių jai dažnai užkietėdavo viduriai, tačiau vėliau tai baigėsi. 

Septynių mėnesių ji vėl buvo atgabenta į ligoninę, nes niekaip 
neužmigo, nuolatos verkė. Ji sublogavo po maitinimo ir nebegalė- 
jo mėgautis maitinimu krūtimi. Teko jai pasiūlyti maisto papildus, 
ir per keletą savaičių atjunkymo procesas buvo baigtas. 

Devynių mėnesių ją ištiko priepuolis, ir šie priepuoliai ėmė 
kartotis, dažniausiai apie penktą valandą ryto, praėjus maždaug 
ketvirčiui valandos nuo pabudimo. Priepuoliai veikė abi puses ir 
trukdavo apie penkias minutes. 

Kai mergaitei buvo vienuolika mėnesių, priepuoliai kartojosi 
gana dažnai. Motina pastebėjo, kad ji gali užkirsti kelią priepuo- 
liams, nukreipdama mergaitės dėmesį kur nors kitur. Vieną dieną 
jai tai teko daryti keturis kartus. Vaikas pasidarė nervingas, pašok- 
davo nuo kiekvieno garso. Vienas priepuolis ją ištiko bemiegant. 
Kito priepuolio metu ji prisikando liežuvį, dar - ji nelaikydavo 
šlapimo. 

Būdama vienerių metų amžiaus, ji patirdavo nuo keturių iki 
penkių priepuolių per dieną. Buvo pastebėta, kad kartais po mai- 
tinimo ji atsisėsdavo, susilenkdavo dvilinka ir pratrūkdavo verkti. 
Išgerdavo apelsinų sulčių — ir vėl pratrūkdavo. Vieną rytą ji pa- 
budo ir iš karto prasidėjo priepuolis, po kurio ji užmigo, tačiau 


netrukus vėl pabudo, ir prasidėjo naujas priepuolis. Maždaug 

šiuo metu po priepuolių sekdavo noras miegoti, tačiau net šio- 
je sunkioje stadijoje motina, atitraukdama vaiko dėmesį, dažnai 
galėdavo sustabdyti priepuolį ankstyvoje stadijoje. Maždaug tuo 
laiku aš užsirašiau tokią pastabą: 
„Man paėmus ją ant kelių, ji be perstojo verkia, tačiau nerodo 
jokio priešiškumo. Verkdama, ji nerūpestingai tampo mane už 
kaklaraiščio. Atidavus ją atgal motinai, ji nerodo jokio susido- 
mėjimo šiuo pokyčiu ir toliau verkia, verkia vis graudžiau ir 
graudžiau, kai yra rengiama ir išnešama iš pastato.“ 
Šioje stadijoje man teko matyti vieną iš priepuolių, kuris susidėjo 
iš toninės ir kloninės stadijų, po kurių mergaitė užmigo. Vaikas pa- 
tirdavo nuo keturių iki penkių tokių priepuolių per dieną, ir visą 
dieną praleisdavo verkdama, tačiau naktį dažniausiai miegodavo. 
Išsamūs tyrimai nerodė jokių fizinės ligos požymių. Dienos 
metu, priklausomai nuo poreikio, jai būdavo duodama Bromido. 
Vienos konsultacijos metu mergaitė sėdėjo man ant kelių, o 
aš ją apžiūrinėjau. Ji slapukiškai pabandė įkasti man į krumplius. 
Praėjus trims dienoms, aš vėl laikiau ją ant kelių ir žiūrėjau, ką ji 
darys. Ji įkando man į krumplius trejetą kartų taip stipriai, kad 
vos neperkando odos. Po to maždaug penkiolika minučių be per- 
stojo žaidė, mėtydama ant grindų menteles. Visą tą laiką ji verkė, 
lyg būtų labai nelaiminga. Dar po dviejų dienų aš ją laikiau ant 
kelių pusę valandos. Per praėjusias dvi dienas ji buvo patyrusi ke- 
turis traukulių priepuolius. Iš pradžių ji kaip visuomet verkė. Ji 
vėl labai smarkiai įkando man į krumplius, šį kartą nerodydama 
jokio kaltės jausmo, o paskui pradėjo žaisti, kandžiodama mane 
ir mėtydama menteles - sėdėdama man ant kelių ji išmoko mėgautis 
žaidimu. Po kurio laiko ji pradėjo rankų pirštais čiupinėti savo kojų 
pirštus, todėl aš nuaviau jai batus, numoviau kojines. Tuomet kurį 
laiką ji, sutelkusį visą savo dėmesį, ėmė tyrinėti. Atrodė, kad ji 


atrado ir vis iš naujo sau bandė įrodyti, kad, dideliam jos džiaugs- 

mui, menteles galima įsikišti į burną, mėtyti ant žemės ir pamesti, 
tačiau kojų pirštų nutraukti neįmanoma. 

Praėjus keturioms dienoms, pas mane atėjo motina, ir pasa- 
kė, kad po paskutinės konsultacijos kūdikis tapo „visiškai kitu 
vaiku“. Ji ne tik kad nebepatyrė nė vieno priepuolio, bet ir gerai 
miegojo naktį ir visą dieną būdavo laiminga be bromido. Praėjus 
dar vienuolikai dienų, pagerėjimas išsilaikė be medikamentų. Po 
keturiolikos dienų neįvyko nė vieno priepuolio ir motina paprašė 
baigti gydymą. 

Po metų aš vėl aplankiau šį vaiką, ir nuo paskutinės konsul- 
tacijos nepasireiškė nė vienas simptomas. Aš pamačiau visiškai 
sveiką, laimingą, intelektualų ir draugišką vaiką, kuriam patinka 
žaisti ir kurio nekamuoja net plačiai paplitusios nerimo priepuolių 


formos. 


Psichoterapija 


Šioje vaiko žaidimo ir kito asmens žaidimo persidengimo zonoje 
yra galimybė praturtinti vaiko patirtį. Mokytojas siekia pratur- 
tinti. Tačiau terapeutą domina tik paties vaiko raidos procesai 
ir tai, kaip pašalinti blokus, kurie šią raidą stabdo ir gali tapti 
gana akivaizdūs. Psichoanalizės teorija leido šiuos blokus geriau 
suprasti. Tačiau tik labai siauriai mąstantis žmogus galėtų pa- 
sakyti, kad psichoanalizė yra vienintelis būdas panaudoti vaiko 
žaidimą terapijoje. 

Būtų neblogai nepamiršti, kad pats žaidimas yra terapija. 
Jau pats gebėjimas priversti vaiką Žaisti yra tiesioginis ir visuo- 
tinis terapijos pritaikymas, kuris padeda įtvirtinti teigiamą so- 
cialinį požiūrį į žaidimą kaip reiškinį. Šis požiūris apima pri- 


pažinimą, kad žaidimas visuomet gali kelti baimę. Į žaidimus 

ir jų organizavimą turi būti žvelgiama kaip į bandymą užbėgti 
už akių baimę keliančiam žaidimo aspektui. Vaikams žaidžiant, 
šalia turi būti atsakingas asmuo, tačiau tai nereiškia, kad šis at- 
sakingas asmuo turi kištis į vaikų žaidimus. Jeigu žaidimą reikia 
imtis organizuoti, tai reiškia, kad vaikas ar vaikai nesugeba patys 
žaisti kūrybiškai, kaip kad aš čia apibrėžiu kūrybiškumą. 

Pagrindinė mintis, kurią čia noriu perteikti, yra tokia: Žai- 
dimas yra patirtis — visuomet kūrybiška patirtis, patirtis, esanti 
tam tikrame vietos ir laiko kontinuume, žaidimas yra pamatinė 
gyvenimo forma. 

Žaidimo rizika kyla iš to, kad žaidimas visuomet vyksta 
ties teorine riba, skiriančia tai, kas subjektyvu, nuo to, kas suvo- 
kiama objektyviai. 

Mano tikslas šiame skyriuje yra tiesiog priminti, kad vai- 
ko žaidimas savyje savaime talpina viską, nors psichoterapeutas 
turi prisidėti kuriant žaidimo medžiagą, t. y. žaidimo turinį. Ži- 
noma, per kontroliuojamo ar profesionalo vadovaujamo žaidi- 
mo valandą mes galime išgauti kur kas tikslesnį vaizdą nei kad 
stebėdami nesibaigiantį žaidimą namuose ant grindų (palyg. 
Winnicott, 1941), tačiau mūsų darbe yra naudinga suvokti, kad 
pagrindas to, ką mes darome, yra paties paciento žaidimas - kū- 
rybiška patirtis apibrėžtame laike ir erdvėje, kuri pacientui yra 
absoliučiai reali. 

Be to, šis pastebėjimas leidžia mums suvokti, kaip gili 
psichoterapija gali būti atliekama, nepasitelkiant į pagalbą in- 
terpretacijos technikų. Geras to pavyzdys yra Axline (1947) iš 
Niujorko darbas. Jos darbas apie psichoterapiją mums yra be 
galo svarbus. Aš ypač vertinu Axline darbą visų pirma dėl to, 


kad jis puikiai dera su mano pastebėjimu, susijusiu su tuo, ką 

aš vadinu „terapeutinėmis konsultacijomis“ — kad svarbiausias 
yra tas momentas, kurio metu vaikas pats nustebina save. Mano 
įžvalgių interpretacijų akimirkos yra kur kas mažiau reikšmin- 
gos (Winnicott, 1971). 

Interpretacija, pateikta tuomet, kai medžiaga dar nėra jai 
pribrendusi, yra ne kas kita, o indoktrinacija, ir skatina nuolan- 
kumą (Winnicott, 1960a). Dėl to interpretacija, pateikiama už 
paciento ir psichoterapeuto tarpusavio žaidimo ribų, sukelia pa- 
sipriešinimą. Kai pacientas paprasčiausiai neturi galimybių Žžais- 
ti, nėra reikšminga ir gali sukelti sumaišųį. Kai vyksta abipusis 
žaidimas, interpretacija, pateikiama pagal priimtus psichoana- 
litinius principus, gali būti terapeutiškai naudinga. Norint, kad 
psichoterapija būtų sėkminga, šis žaidimas turi būti spontaniškas, o 


ne paremtas paklusnumu ir nuolankumnu. 


Santrauka 


(a) Tam, kad suvoktumėme žaidimo idėją, yra naudinga at- 
kreipti dėmesį į susitelkimą, kuris būdingas Žžaidžiantiems 
vaikams. Turinys nėra svarbus. Tai, kas svarbu, yra beveik 
visiško atsiribojimo būsena, savo pobūdžiu panaši į vyres- 
nių vaikų ir suaugusių susikaupimo būseną. Žaisdamas vai- 
kas tarsi apsigyvena tokioje erdvėje, kurią palikti yra labai 
nelengva ir į kurią prasibrauti taip pat yra labai nelengva. 

(b) Ši žaidimo erdvė nėra vidinė psichinė realybė. Ji egzistuoja 
individo išorėje, nors ir nėra išorinio pasaulio dalis. 

(c) Šioje žaidimo erdvėje vaikas renka objektus ir reiškinius iš 
išorinio pasaulio, kuriuos paskui panaudoja, pasitelkdamas 


savo vidinę arba asmeninę realybę. Nehaliucionuodamas, 

(d) 


(e) 


(f) 


(g) 


(h) 


(i) 


vaikas atskleidžia dalį savo sapnų potencialo ir patalpina 
šią sapnų pasaulio dalį tarp pasirinktų išorinės realybės fra- 
gmentų. 
Žaisdamas vaikas manipuliuoja išoriniais reiškiniais tam, 
kad papildytų sapnų pasaulį, o pasirinktus išorinius reiški- 
nius apgaubia iš sapnų kylančiais jausmais ir reikšmėmis. 
Egzistuoja tiesinė raidos progresija nuo pereinamųjų reiški- 
nių prie žaidimo, nuo žaidimo prie bendro žaidimo ir nuo 
to prie kultūrinio patyrimo. 
Žaidimas reikalauja pasitikėjimo ir priklauso potencialiai 
erdvei tarp (to, kas anksčiau buvo) kūdikio ir motiniškos 
figūros. Kūdikis šiuo atveju yra beveik absoliučios pri- 
klausomybės būsenoje, o motiniškos figūros prisitaikymo 
funkcija kūdikio akimis yra savaime suprantama ir negin- 
čytina. 
Žaidimo procese dalyvauja kūnas: 
e padeda manipuliuoti objektais; 
e kai kurie intensyvaus susidomėjimo atvejai yra susiję 
su tam tikrais kūniško susijaudinimo aspektais. 
Kūniškas susijaudinimas erotogeninėse zonose nuolatos 
kelią grėsmę žaidimo procesui, o tuo pačiu ir vaiko savęs, 
kaip asmenybės, suvokimui. Instinktai yra didžiausia grės- 
mė tiek Žaidimui, tiek ir ego: juos stimuliuodama, kažkokia 
išorinė jėga išnaudoja vaiko instinktus ir padeda naikinti 
vaiko pojūtį, kad jis egzistuoja kaip autonominis vienetas. 
Tai daro žaidimą neįmanomą (palyg. Khan, 1964). 
Žaidimas kelia pasitenkinimą. Šis teiginys teisingas net tuo- 
met, kai žaidimas kelia didžiulį nerimą. Pasiekus nepake- 


liamą nerimo lygį, žaidimas gali tapti nebeįmanomas. 

(j) 


Malonumą keliantis žaidimo elementas išlieka tol, kol ins- 
tinktų sužadinimas tampa besaikis. Pasiekęs tam tikrą taš- 
ką, instinktų sužadinimas turi vesti į: 

+ aukščiausią kulminacijos tašką; 

+ nesugebėjimą pasiekti kulminacijos tašką ir iš to ky- 
lančią mentalinę sumaištį ir fizinį diskomtfortą, ku- 
riuos išgydyti gali tik laikas; 

o alternatyvų kulminacijos tašką (tėvų ar socialinės re- 


akcijos išprovokavimą, pyktį ir t. t.) 


Apie žaidimą galima pasakyti, kad jis pasiekė savo prisotinimo 


(k) 


tašką, kuris simbolizuoja gebėjimą išlaikyti patirtį. 

Žaidimas iš esmės yra jaudinanti ir rizikinga patirtis. Ši cha- 
rakteristika kyla me iš instinktų sužadinimo, bet iš rizikos, 
kuri priklauso nuo vaiko galvoje vykstančios sąveikos tarp 
to, kas yra subjektyvu (beveik haliucinavimo), ir to, kas yra 


suvokiama objektyviai (tikra, arba bendra realybė). 


IV 
ZAIDIMAS: 


KŪRYBINĖ VEIKLA 
IR SAVITUMO PAIEŠKOS 


Dabar aš norėčiau aptarti labai svarbią žaidimo savybę: žaidimo 
metu, ir tikriausiai tik žaidimo metu, vaikai ir suaugę yra visiškai 
laisvi būti kūrybiškais. Šis pastebėjimas man kilo formuojant per- 
einamųjų reiškinių koncepciją ir atsižvelgiant į sudėtingąją per- 
einamųjų objektų teorijos pusę, kurioje kalbama apie paradoksą, 
kuris turi būti priimamas ir toleruojamas, bet ne sprendžiamas. 
Dar viena šioje vietoje reikšminga teorijos detalė yra susiju- 
si su žaidimo erdve - ši tema plačiau nagrinėjama III, VII ir VIII 
šios knygos skyriuose. Šioje koncepcijoje svarbu yra tai, kad, tuo 
tarpu kai vidinė psichinė realybė turi tam tikrą vietą mintyse, 
pilve, galvoje arba dar kurioje nors individo asmenybės vietoje, o 
tai, kas vadinama išorine realybe, egzistuoja už šių ribų, žaidimo 
ir kultūrinės patirties erdvė gali būti nustatyta, pasinaudojant 
potencialios erdvės tarp motinos ir kūdikio koncepcija. Kalbant 
apie skirtingų individų raidą, reikia pastebėti, kad ši trečioji — 
potenciali erdvė tarp motinos ir kūdikio — yra be galo vertinga, 
ir jos vertė priklauso nuo vaiko ar suaugusiojo, apie kurį yra kal- 
bama, patyrimo. Prie šių idėjų aš vėl grįšiu V skyriuje, kur ban- 
dysiu atkreipti dėmesį į tą faktą, jog individo emocinės raidos 
negalima apibūdinti individualiais terminais, ir kai kuriose sri- 


tyse —- O ši yra viena išjų, galbūt netgi pati pagrindinė - aplinkos 

elgesys sąlygoja individo asmeninę raidą, ir dėl šios priežasties 
į ją yra būtina atsižvelgti. Kaip psichoanalitikas, aš manau, kad 
šios idėjos daro įtaką tam, ką aš darau, nekeisdamos, mano gi- 
liu įsitikinimu, mano atsidavimo svarbiausiems psichoanalizės 
aspektams, kurių mes mokome savo studentus ir kurie sudaro 
bendrą psichoanalizės - tokios, kokią mes ją suprantame, kylan- 
čią iš Freudo darbų, - mokymo pagrindą. 

Čia aš noriu pabrėžti, kad jokiais būdais nesistengiu paly- 
ginti psichoterapiją su psichoanalize ar pateikti tokį šių procesų 
aprašymą, kuris leistų nubrėžti tarp jų aiškią skiriamąją liniją. 
Mano siūlomas bendrasis principas yra toks: psichoterapija vyksta 
sąveikaujant dvejoms — paciento ir terapeuto — žaidimų erdvėms. Jeigu 
terapeutas negali žaisti, jis šiam darbui paprasčiausiai netinka. 
Jei pacientas negali žaisti - reikia padaryti ką nors, kas leistų 
pacientui Žaisti, o tuomet jau gali prasidėti psichoterapijos pro- 
cesas. Žaidimas yra be galo svarbus dėl to, kad tik žaisdamas 


pacientas gali būti kūrybiškas. 


SAVITUMO PAIEŠKOS 


Šiame skyriuje aš nagrinėsiu savitumo paieškas ir dar kartą ban- 
dysiu įrodyti teiginį, kad tam, jog kažką šioje paieškoje pasiek- 
tum, yra būtinos tam tikros sąlygos. Šios sąlygos yra susijusios 
su tuo, ką mes paprastai vadiname kūrybiškumu. Žaidimo metu, 
ir tik žaidimo metu, kiekvienas vaikas ar suaugęs gali leisti sau 
būti kūrybišku ir išnaudoti visą savo asmenybės potencialą - ir 
tik per kūrybiškumą kiekvienas individas gali atrasti save. 

(Su šiuo pastebėjimu yra susijęs faktas, jog tik žaidimo metu 


yra įmanoma komunikacija, išskyrus nebent tiesioginę komuni- 

kaciją, kuri priklauso psichopatologijos arba kraštutinio nebran- 
dumo sričiai.) 

Klinikinėje praktikoje dažnai pasitaiko sutikti žmonių, ku- 
riems reikia pagalbos bandant atrasti save ir kurie bando ieškoti 
savęs savo kūrybiškų patyrimų produktuose. Tačiau tam, kad 
galėtume padėti šiems pacientams, privalome šį bei tą Žinoti apie 
patį kūrybiškumą. Tai yra tarsi mes žvelgtume į kūdikį anksty- 
vojoje kūdikystės stadijoje ir iš karto peršoktume prie vaiko, lai- 
kančio rankoje išmatas arba išmatas primenančią medžiagą ir 
bandančio ką nors iš tos medžiagos padaryti. Tokio pobūdžio 
kūrybiškumas yra svarbus ir lengvai įsisąmoninamas, bet kūry- 
biškumą kaip pilnatviško gyvenimo požymį reikėtų tirti atskirai. 
Mano išvada yra ta, kad savitumo paieškos, paremtos tuo, ką ga- 
lima padaryti iš savo išmatų, yra paieška, kuri pasmerkta nieka- 
dos neturėti pabaigos ir niekados neatnešti sėkmingų rezultatų. 

Savitumo paieškose konkretus asmuo gali sukurti ką nors 
vertingo meno pasauliui, tačiau visuotinai pripažintas ir sėkmin- 
gas menininkas gali būti neatradęs savęs. Savitumas iš tiesų nėra 
tai, kas gali būti atrasta kūno ar minties produktuose, kad ir ko- 
kie šie kūriniai būtų vertingi grožio, meistriškumo ar paveikumo 
požiūriu. Jeigu menininkas (bet kurios srities) ieško savęs, tuo- 
met su visišku užtikrintumu galima pasakyti, kad jam ar jai jau 
teko susidurti su nesėkme bendroje kūrybiško gyvenimo srityje. 
Pabaigtas kūrinys niekuomet neišgydo pamatinės savitumo po- 
jūčio stokos. 

Prieš imdamasis šią idėją vystyti toliau, turiu pristatyti an- 
trąją temą, kuri yra tiesiogiai susijusi su pirmąja, bet kuri reika- 
lauja atskiro dėmesio. Ši antroji tema susijusi su tuo, kad asmuo, 


kuriam mes norite padėti, gali tikėtis po mūsų paaiškinimų pa- 

sijusti išgijęs. Šis asmuo gali pasakyti: „Suprantu, ką norite pa- 
sakyti: aš esu savimi tuomet, kai esu kūrybiškas ir kai elgiuosi 
kūrybiškai, taigi mano paieškos, galima sakyti, yra baigtos“. Iš 
tiesų realybė retai kada atitinka šį aprašymą. Šio pobūdžio dar- 
be mes žinome, kad netgi teisingas paaiškinimas gali būti nee- 
fektyvus. Asmeniui, kuriam mes siekiame padėti, reikia naujos 
patirties specializuotoje aplinkoje. Ši patirtis yra nesąmoningo 
pobūdžio arba, galima sakyti, primenanti neintegruotos asme- 
nybės trypčiojimą vietoje. Šį reiškinį atvejo aprašyme aš pavadi- 
nau beformiškumu (II skyriuje). 

Reikia atkreipti dėmesį į aplinkos, kurioje individas veikia, 
patikimumą ar nepatikimumą. Mes esame pastatomi prieš po- 
reikį diferencijuoti tarp sąmoningos veiklos ir jai priešingos ne- 
sąmoningos būties. Tai primena Balinto (1968) formuluotę apie 
nepiktybinę ir piktybinę regresijas (taip pat žr. Khan, 1969). 

Aš čia bandau nurodyti atsipalaidavimui būtinas aplinky- 
bes. Kalbant laisvos asociacijos terminais, tai reiškia, kad ant so- 
fos sėdinčiam pacientui ar vaikui pacientui, sėdinčiam tarp žais- 
lų ant grindų, turi būti leidžiama komunikuoti tarpusavyje ne- 
susijusių — nebent kokiu nors neurologiniu ar fiziologiniu būdu, 
kuris gali būti neįmanomas nustatyti - idėjų, minčių, impulsų ir 
pojūčių seką. Kitaip sakant, tik sugebėjęs nustatyti tikslą, nerimo 
šaltinį ar pasitikėjimo stoką, terapeutas galės atrasti ir nustatyti 
ryšį (ar ryšius) tarp skirtingų laisvos asociacijos medžiagos kom- 
ponentų. 

Atsipalaidavimo būklė, kuri pasireiškia esant pasitikėjimui 
ar pripažinus profesionalumu paremtą terapeutinę aplinką (ar 
ji būtų psichoanalitinė, ar psichoterapeutinė, paremta socialiniu 


darbu, architektūrinė ar kokia kita), leidžia pasireikšti tarpusa- 

vyje nesusijusių minčių sekoms, kurias terapeutas turi pripažinti 
esančias būtent tokias, kokios jos ir yra, neieškodamas reikšmin- 
gų mintis tarpusavyje siejančių gijų (palyg. Milner, 1957). 

Tarp šių dviejų būsenų egzistuojantį kontrastą galima pai- 
liustruoti pateikus pavyzdį apie pacientą, kuris po darbo suge- 
ba atsipalaiduoti, tačiau nesugeba pasiekti tokios poilsio būklės, kuri 
leistų pasireikšti kūrybinėms paieškoms. Pagal šią teoriją, nuoseklią 
temą atskleidžianti laisvoji asociacija yra veikiama nerimo, o 
minčių nuoseklumas yra gynybos mechanizmas. Šioje vietoje 
tikriausiai reikėtų pažymėti, kad yra pacientų, kuriems kartais 
reikia, kad terapeutas atkreiptų jų dėmesį į tą beprasmybę, kuri 
pasireiškia žmogui esant ramybės būklėje, pačiam pacientui net 
nekomunikuojant tos beprasmybės, kitaip sakant, pacientui ne- 
jaučiant poreikio beprasmybę susisteminti. Susisteminta bepras- 
mybė jau yra gynyba, lygiai taip, kaip chaoso sisteminimas yra 
chaoso neigimas. Terapeutas, kuris nesugeba atlikti šios užduo- 
ties ir suvokti šio komunikacijos būdo, pasineria į bevaises pa- 
stangas atrasti beprasmybėje kokią nors sistemą, dėl ko pacien- 
tas nusprendžia palikti beprasmybės erdvę, nes tiesiog nesugeba 
tos beprasmybės iškomunikuoti. Taigi dėl terapeuto poreikio at- 
rasti prasmę beprasmybėje, prarandama galimybė atsipalaiduo- 
ti. Pacientas nesugebėjo atsipalaiduoti dėl netinkamų aplinkos 
sąlygų, kurios savo ruožtu sugriovė pasitikėjimo jausmą. Tera- 
peutas, pats to nežinodamas, išdavė savo profesionalumą, ir tai 
padarė tam, kad pasirodytų esąs gudrus analitikas, gebąs įžvelg- 
ti tvarką chaose. 

Gali būti, kad visa tai atsispindi dviejose skirtingose mie- 
go fazėse: REM (aktyvioji miego fazė) ir NREM (pasyvioji miego 


fazė). 

Tam, kad geriau perteikčiau tai, ką noriu pasakyti, man pri- 


reiks tokios sekos: 


(a) atsipalaidavimas pasitikėjimo, paremto patyrimu, sąlygo- 
mis; 

(b) kūrybiška, fizinė ir protinė veikla, pasireiškianti žaidimo 
metu; 


(c() šių patyrimų visuma, sudaranti savitumo pojūčio pagrindą. 


Visuma arba atspindėjimas priklauso nuo to, ar individas, kuris 
gali būti patikimas terapeutas (ar draugas), kuris yra (netiesio- 
ginės) komunikacijos priėmėjas, suteikia pakankamą grįžtamą- 
jį ryšį. Šiomis specializuotomis sąlygomis individas gali susi- 
imti ir egzistuoti kaip visuma - ne kaip gynybos mechanizmas, 
skirtas nerimui nugalėti, bet kaip „Aš ESU, esu gyvas, esu savi- 
mi“ išraiška (Winnicott, 1962). Žvelgiant iš šio taško, viskas yra 


kūrybiška. 


PAVYZDINIS ATVĖJIS 


Šioje vietoje aš pasinaudosiu medžiaga apie pas mane besigy- 
dančią moterį, kuri į sesijas atvykstą kartą per savaitę. Prieš at- 
einant pas mane, jai buvo taikytas ilgų šešerių metų gydymo 
ciklas, kurio mėtu pas terapeutą lankydavosi penkis kartus per 
savaitę. Tačiau paaiškėjo, kad jai reikia, kad sesija būtų neapi- 
brėžtos trukmės, o tam aš turėjau laiko tik kartą per savaitę. Ne- 
trukus susitarėme, kad sesijos truks tris valandas, dar vėliau jas 
sutrumpinome iki dviejų valandų. 

Jeigu man pavyks teisingai perteikti tai, kas vyko sesijos 


metu, skaitytojas pastebės, kad aš susilaikiau nuo interpretacijų 


ŽAIDIMAS IR REALYBĖ | 103 


ilgą laiko tarpą ir dažniausiai stengiausi neišleisti iš viso jokio 
garso. Ši griežta disciplina pasiteisino. Aš viską užsirašinėjau, 
nes tai man padeda prisiminti, kas vyko praeitoje sesijoje, kai 
sesijos vyksta tik kartą per savaitę, be to, pastebėjau, kad šiuo 
atveju užrašinėjimas niekaip netrukdė sesijos eigai. Be to, aš daž- 
nai atpalaiduoju savo mintis, užsirašydamas interpretacijas, ku- 
rių garsiai neišsakau. Atlygio už tai, kad neišsakau interpretacijų 
garsiai, sulaukiu tuomet, kai pacientas ar pacientė pati prieina 
prie tos pačios interpretacijos, nors ir valanda ar dviejomis vė- 
liau, nei kad būčiau priėjęs aš. 

Mano pateikiamas atvejis yra prašymas visiems terapeu- 
tams leisti pasireikšti paciento gebėjimui Žaisti, kitaip sakant, 
būti kūrybiškiems, atliekant analitinį darbą. Paciento kūrybišku- 
mas gali labai greitai būti užgniaužtas dėl didelio terapeuto Ži- 
nojimo. Žinoma, nėra taip svarbu, kiek terapeutas žino, jei tik jis 
sugeba tas žinias nuslėpti ir susilaikyti nuo jų demonstravimo. 

Leiskite man pabandyti perteikti tai, ką pajutau dirbdamas 
su šia paciente. Tačiau noriu paprašyti skaitytojo kantrybės, kaip 
kad aš turėjau būti kantrus tam, kad tinkamai atlikčiau savo 


darbą. 


Pavyzdinė sesija 


Pirmiausia, keletas praktinių detalių iš pacientės gyvenimo: apie 
miegą, kuris iš karto sutrinka jai susinervinus, apie knygas, pa- 
dedančias užmigti, - vieną gerą, kitą bauginančią; pacientė daž- 
nai būna pavargusi, tačiau pernelyg susinervinusi, dėl to neri- 
mastinga; dažnai jaučia pagreitėjusius širdies dūžius, kaip kad 


dabar. Be to, ją kankina su maitinimu susiję sunkumai: „Aš noriu 

įprasti valgyti tuomet, kai jaučiuosi alkana.“ (Maistas ir knygos 
šiame padrikame kalbėjime kažkokiu būdu savo esme yra suly- 
ginami.) 

„Kai paskambinote, tikiuosi, supratote, kad aš buvau per- 
nelyg pakylėta.“ (Pakilios nuotaikos). 

„Taip, manau, kad supratau“, - atsakiau aš. 

Apgaulingo pagerėjimo fazės apibūdinimas. 

„Tačiau žinojau, kad buvau neteisi.“ 

„Viskas atrodo teikia daug vilčių, kol suvokiu, kad...“ 

„Depresija ir žudikiški jausmai — tai aš, tai esu aš net tuo- 


met, kai esu linksma.“ 


(Praėjo pusė valandos. Pacientė tą laiką sėdėjo ant žemos kėdės arba ant 


grindų, arba vaikščiojo aplinkui.) 


Ilgas ir lėtas teigiamų ir neigiamų vieno iš pacientės pasivaikš- 
čiojimų aspektų aprašymas. 

„Atrodo, kad aš nesugebu BUTI - ne aš iš tiesų žiūriu - į 
ekraną - pro akinius — kūrybiško žiūrėjimo tiesiog nėra. Ar tai 
panašu į kūdikį, įsivaizduojantį motinos krūtį? Ankstesnio gy- 
dymo metu vieną dieną, man grįžtant namo po sesijos, virš gal- 
vos praskrido lėktuvas. Kitą dieną papasakojau terapeutui, kad 
įsivaizdavau, jog pati buvau lėktuvas ir skridau aukštai padangėje. 
Tuomet lėktuvas 'atsitrenkė į žemę ir sudužo. Terapeutas paaiškino: 
„Štai kas nutinka, kai įsivaizduoji save esant kuo nors kitu ir vi- 
duje įvyksta dužimas.“ P 

„Sunku prisiminti - nežinau, ar tai tiesa - iš tiesų net neži- 
nau, ką noriu pasakyti. Tarsi mano viduje būtų visiškas chaosas, 
tarsi būčiau po dužimo.“ 


“ Neturiu galimybių patikrinti šio pasakojimo apie buvusio terapeuto interpretaciją tikslumo. 

(Praėjo trys ketvirčiai valandos.) 


Dabar ji įdėmiai žvelgė pro langą, prie kurio stovėjo, ir stebėjo 
žvirblį, kuris gnaibė duonos plutą, o paskui „griebė trupinį ir 
nusinešė jį į savo lizdą - ar kurs nors kitur“. Tuomet: „Oi, staiga 


prisiminiau sapną.“ 


Sapnas 


„Viena mokinė vis atnešdavo savo pieštus piešinius. Kaip aš galė- 
jaujai pasakyti, kad tuose piešiniuose nesimatė jokio tobulėjimo? 
Pamaniau, kad būdama viena ir stodama akistaton su savo de- 


presija... Verčiau nustočiau stebėjusi žvirblius - negaliu galvoti.“ 


(Dabar ji sėdėjo ant grindų, galvą laikydama ant pagalvės, esančios ant 


kėdės.) 


„Nežinau...ir vis dėlto turi būti vienoks ar kitoks tobulėjimas.“ 
(Iliustracijoje pateiktos jos gyvenimo detalės.) „Tarsi nebūtų to- 
kio dalyko kaip AŠ. Baisi knyga apie jaunus paauglius pavadini- 


mu Sugrąžinti tušti. Štai kaip aš jaučiuosi.“ 
(Praėjo valanda.) 


Ji toliau kalbėjo apie poeziją, pacitavo Christinos Rosetti eilėraštį 
„Mirštant“. 
„Mano gyvenimas baigiasi, o mano pumpure žioji opa.“ 


177 


Tuomet tarė man: „Tu atėmei iš manęs Dievą 
(Ilga pauzė.) 


„Aš tiesiog spjaunu tai, kas ant liežuvio. Nežinau, apie ką čia 


kalbu. Nežinau... Nežinau...“ 


106 | ŽAIDIMAS IR REALYBĖ 


(Ilga pauzė.) 


(Vėl žiūri pro langą. Tuomet seka penkios minutės absoliučios tylos.) 
„Tiesiog skraidau padebesyse.“ 
(Praėjo maždaug valanda su puse.) 


„Pasakojau jums apie tapymą pirštais ant grindų ir tai, kaip 
aš išsigandau. Negaliu pakęsti tapymo pirštais. Gyvenu visiš- 
kame jovale. Ką man daryti? Jei priversiu save tapyti ar skai- 
tyti — ar tai duos ką gero? [Atodūsiai.] Nežinau... matote, tam 
tikra prasme man nepatinka jovalas, kuris atsiranda, kai tapau 


pirštais.“ 
(Vėl padeda galvą ant pagalvės.) 

„Aš nenoriu daugiau eiti į šį kabinetą.“ 
(Tyla.) 


„Nežinau. Jaučiuosi visiškai nereikšminga.“ 

Padriki pavyzdžiai apie mano elgesį su ja, kurie vertė ją 
jaustis nereikšminga. 

„Aš vis galvoju, kad tai buvo dešimt minučių, kurios kai- 
navo man gyvenimą.“ (Nuoroda į pirminę traumą, kuri dar nėra 
tiksliai apibrėžta, bet prie kurios vis grįžtama.) 

„Manau, kad tam, kad pasekmės taptų tokios gilios, trauma 
turėjo būti pakartota ne vieną kartą.“ 

Pasakojimas apie jos pačios požiūrį į skirtingus savo vai- 
kystės etapus — kaip ji nuolatos stengėsi jaustis reikšminga, vis 
bandydama prisitaikyti prie to, ko iš jos buvo tikimasi. Tinkamai 


parinkta poeto Gerardo Malney'aus Hopkinso citata. 

(Ilga pauzė.) 


„Tai apgailėtinas nereikšmingumo pojūtis. Aš nereikšminga... 
Dievo nėra, o aš esu nereikšminga. Įsivaizduokite, mergaitė man 
atsiuntė atviruką iš savo atostogų.“ 

Čia aš įsiterpiau: „Tarsi jai kažką reikštumėte.“ 

Ji atsakė: „Galbūt.“ 

Aš tariau: „Tačiau Jūs nieko nereiškiate nei jai, nei kam ki- 
tam.“ 
Ji atsakė: „Suprantate, manau, kad man reikia surasti tokį 
žmogų [kuriam aš rūpėčiau], kuris rūpėtų man, ką nors, kas 
sugebėtų suvokti, priimti tai, ką matė mano akys ir ką girdė- 
jo mano ausys. Tikriausiai geriau būtų pasiduoti, nematau... 
ne...“ (Verkia ant grindų, palinkusi virš ant kėdės padėtos pa- 


galvės.) 
Čia ji, kaip kad jai būdinga, susiėmė ir atsiklaupė ant kelių. 


„Matote, aš visą dieną šiandien neužmezgiau su Jumis jokio ry- 


šio.“ Aš pritardamas suniurnėjau. 


Norėčiau pastebėti, kad iki šiol pristatyta medžiaga buvo pateikta nesu- 
3 opas p ia ii k aa 
sisteminto ir beformio pobūdžio motorinio ir sensorinio žaidimo forma, 


kuri leido pasireikšti beviltiškumo pojūčiui ir verkšlenimui. 


Ji kalbėjo toliau: „Tai tartum du žmonės, sėdintys kažkokiame ki- 
tame kambaryje, kurie susitiko pirmą kartą. Mandagus pokalbis, 


sėdint ištiesus nugaras kėdėje.“ 
(Šios pacientės sesijų metu aš iš tiesų sėdžiu kėdėje ištempęs nugarą.) 
„Negaliu to pakęsti. Man negera. Bet tai nesvarbu, nes tai 


tik aš.“ 


108 ŽAIDIMAS IR REALYBĖ 


Toliau seka daugiau mano pavyzdžių apie mano poelgius, 


rodančius: ji tai tik ji, todėl nesvarbu. 


(Pauzė su atodūsiu, išduodančiu beviltiškumo ir menkavertiškumo jausmą.) 


Rezultatai (t. y. po beveik dviejų valandų). 


Dabar pagaliau galime stebėti klinikinį pokytį. Pirmą kartą šios 
sesijos metu pacientė atrodė esanti kabinete kartu su manimi. Tai 
buvo papildoma sesija. Ją jai paskyriau vietoje turėjusios vykti 
jai įprastu laiku, kurią jai teko praleisti. 

Tarsi pirmą kartą kreipdamasi į mane, ji tarė: „Man smagu, 
kad supratote, jog man reikėjo šios sesijos.“ 

Dabar sesijos medžiaga ėmė suktis apie tai, ko ji konkrečiai 
nekentė, ir ji ėmė ieškoti flomasterių, kuriuos žinojo galinti pas 
mane surasti. Tuomet paėmė lapą popieriaus ir ju0dą flomasterį ir 


nupiešė savo gimtadienio atvirutę. Ji pavadino ją „Mirtadieniu“. 


Dabar ji aiškiai buvo tame pačiame kabinete su manimi. Pralei- 
džiu keletą detalių ir pastebėjimų, kurių visi buvo persmelkti ne- 


apykantos. 
(Pauzė.) 


Dabar ji ėmėsi apžvelgti įvykusią sesiją. 


„Bėda ta, kad negaliu prisiminti, ką Jums kalbėjau - ar aš kalbė- 


jau tik su savimi?“ 


Interpretacinė intervencija 


Čia aš ėmiausi interpretacijos: „Įvyksta įvairiausių dalykų, ku- 
rie paskui nukeliauja užmarštin. Tai yra nesuskaitoma daugybė 


mirčių, kurias Jums tenka patirti. Tačiau jei šalia būtų kas nors, 

kas nors, kas galėtų Jums papasakoti, kas įvyko, tuomet tų įvy- 
kių detalės taptų Jūsų dalimi ir Jūs nebemirtumėte iš naujo.“ 

Ji ištiesė ranką link pieno pakelio ir paklausė, ar galėtų jo 
atsigerti.? 

Aš atsakiau: „Gerkite kiek tik norite.“ 

Ji tarė: „Ar aš Jums sakiau...? (Šioje vietoje ji prakalbo apie 
pozityvius jausmus ir išgyvenimus, kurie buvo tarsi įrodymas, 
kad ji egzistuoja realiame ir tikrame pasaulyje.) „Jaučiu, kad aš 
užmezgiau kažkokį kontaktą su tais Žmonėmis... nors kažkas 
čia...“ (Grįžta prie verkšlenimo, persisvėrusi per kėdės kraštą.) 
„Kur Jūs? Kodėl aš tokia vieniša?...Kodėl aš niekam neberūpiu?“ 

Šioje vietoje iškilo reikšmingi vaikystės prisiminimai, susiję 
su gimtadienio dovanomis ir jų svarba, bei pozityvūs ir negaty- 


vūs gimtadieniniai išgyvenimai. 


Čia praleidžiu nemažai medžiagos, nes tam, kad ji būtų nors kiek supran- 
tama, reikėtų pateikti naujos faktinės informacijos, kuri šiam atvejui pri- 
statyti nėra reikalinga. Viskas rodė, kad artėjama link neutralios zonos, 


kurioje pacientė galiausiai ir atsidūrė — nors rezultatai liko neaiškūs. 
„Jaučiu, kad ne... Jaučiu, kad ši sesija nieko man nedavė“. 
(Pauzė.) 


„Jaučiuosi, lyg būčiau atėjusi su kažkuo susitikti, bet tas kažkas 


taip ir nepasirodė.“ 


“ T. y., savitumo pagrindas yra neintegruota būsena, kuri vis dėlto, niekados negali būti 
individo stebima ir prisimenama, ir dėl to yra prarandama, nebent būtų stebima ir perpasa- 
kojama kito individo, kuriuo galima pasitikėti, kuris tą pasitikėjimą pateisina ir nuo kurio 
galima būti priklausomam. 

“* Šių sesijų metu mano kabinete visuomet galima rasti arbatinuką, kavos, arbatos ir tam 


tikros rūšies sausainių. 

Tada aš pastebėjau ryšį tarp to, kad ji užmiršdavo vieną 
akimirką po kitos, ir to, kad jai nuolatos reikėjo, kad būtų at- 
kartojamos prarastos detalės, atsižvelgiant į laiko faktorių. Aš jai 
perpasakojau tai, ką ji kalbėjo, pirmiausia kalbėdamas apie jos 
gimimą (gimtadienio-mirtadienio simbolizmas), o paskui apie 
savo paties elgesį, visais įmanomais būdais parodydamas, kokia 
ji nereikšminga. 

Ji kalbėjo toliau: „Žinote, man toks jausmas, kad aš gimiau... 
[emocijų protrūkis]. Jei tik to iš viso nebūtų buvę! Tai nuo manęs 
nepriklauso - tai kas kita nei depresija.“ 

Aš tariau: „Jei Jūs iš viso nebūtumėte egzistavusi, viskas 
būtų buvę gerai.“ 

Ji: „Bet kas gali būti baisiausia — tai paneigta egzistencija! 
Nėra buvę karto, kai aš būčiau pagalvojusi: kaip gerai, kad aš 
gimiau! Visą laiką atvirkščiai - galvoju, kad geriau nebūčiau gi- 
musi. Bet ką gali žinoti. Galbūt - nežinau - čia yra tiesos: jeigu 
kažkas negimsta, ar ten nieko nėra, ar yra maža siela, kuri laukia, 


kada galėsianti įsiskverbti į naują kūną?“ 


Toliau seka elgesio pokytis, rodantis, kad pacientė ima pripažinti mano 


egzistavimą. 


„Aš niekados neleidžiu Jums šnekėti!“ 

Aš: „Dabar Jūs norite, kad aš šnekėčiau, tačiau bijote, kad 
pasakysiu ką nors gera.“ 

Ji: „Mano galvoje sukosi mintis: „Tik neverskite manęs norėti 
BŪTI!“'* Tai citata iš Gerardo Manley'aus Hopkinso eilėraščio.“ 
“ Faktinė citata iš eilėraščio pavadinimu „Dvėselienos paguoda“ būtų tokia: 

„Ne, aš nebūsiu... 


„„be galo pavargęs, nebegaliu verkti. Galiu, 
Galiu kažką, tikėti, laukti ateinančios dienos, rinktis nebūtį.“ 

Toliau mes kalbėjomės apie poeziją, kaip jai padeda poe- 
zijos kūriniai, kuriuos ji moka mintinai, kaip ji gyvendavo nuo 
eilėraščio iki eilėraščio (kaip kad užkietėję rūkaliai gyvena nuo 
cigaretės iki cigaretės), nors ir nesuprasdama eilėraščio prasmės 
ir nepajausdama eilėraščio taip, kaip jį jautė ir suprato dabar. (Jos 
citatos visuomet į temą, nors dažniausiai ji nesupranta jų pras- 
mės.) Šioje vietoje aš Dievą pavadinau AŠ ESU — tai naudinga 
koncepcija žmogui, kuris negali pakęsti BŪTIES. 

Ji tarė: „Žmonės Dievu naudojasi kaip terapeutu - jis yra 
kažkas, kas yra kažkur šalia, kol mes žaidžiame.“ 

Aš atsakiau: „Kuriam Jūs rūpite“, - į ką ji atsakė: „To pasa- 
kyti negalėčiau, nes negaliu būti tuo tikra.“ 

Aš tariau: „Ar tai labai viską pagadino, kai aš tai pasakiau?“ 
(Nerimavau, kad sugadinau labai gerą sesiją.) 

Bet ji atsakė: „Ne! Tai visiškai kas kita, jei tai sakote Jūs, 
nes jei aš Jums rūpiu... Aš noriu daryti tai, kas Jums patiktų... 
Matote, religinis auklėjimas - tai didžiulė bėda. Velniop gerąsias 
mergaites!“ 


Ji susimąsčiusi ištarė: „Tai rodo, kad aš nenoriu pasveikti!“ 


Tai pavyzdys, atspindintis pačios pacientės atliekamą interpretaciją, ku- 
riai aš būčiau užkirtęs kelią, jeigu būčiau užbėgęs jai už akių ir pateikęs 


tą pačią interpretaciją ankstesnės sesijos metu. 


Aš užsiminiau, kad tai, kas jai duotuoju laikotarpiu būtų gerai — 
tai pasveikti, kitaip sakant, pabaigti gydymą ir taip toliau. 

Dabar pagaliau aš galėjau grįžti prie sapno, - kuriame mer- 
gaitės piešiniai nerodė jokio tobulėjimo, - čia tai, kas buvo neigia- 
ma, buvo teigiama. Teiginys, kad pacientė negalavo yra teisingas, 


jai buvo negera, o tai, kad ji atrodė geriau, buvo apgaulė, kaip 

kad jos gyvenimas buvo apgaulė, nes ji nuolatos stengėsi būti 
gera, bandydama prisitaikyti prie moralinio šeimos kodo. 

Ji tarė: „Taip, aš naudojuosi savo akimis, ausimis ir ranko- 
mis kaip instrumentais, aš niekuomet šimtu procentų negaliu pa- 
sakyti, kad aš ESU. Aš leidau savo rankoms klajoti aplinkui. Ti- 
kėjausi atrasti save, užmegzti ryšį su savimi... Bet negalėjau. Man 
būtų reikėję klajoti valandų valandas. Negalėjau sau to leisti.“ 

Mes aptarėme, kodėl kalbėjimasis su savimi nepasiūlo jokio 
atsako, nebent šį pokalbį su savimi atpasakotų kas nors kitas. 

Ji tarė: „Bandžiau Jums parodyti, kokia aš būnu, kai esu vie- 
na su savimi [per pirmąsias dvi sesijos valandas], taip aš mąstau 
būdama viena, nors ir neišreiškiu to žodžiais, nes negaliu sau 
leisti kalbėtis su savimi (tai būtų beprotybė). 

Toliau ji kalbėjo apie galybę veidrodžių jos kambaryje, ku- 
riuose ji ieškojo kito Žmogaus, suteiksiančio jai kokį nors atsaką. 
(Nors aš buvau šalia, ji siekė man parodyti, kad niekas jai negali 
suteikti jokio atsako.) Todėl aš tariau: „Jūs ieškojote savęs, o ne ko 


kito.“!7 


Dėl šios interpretacijos nesu tikras, nes ji dvelkia siekiu nuraminti, nors 
sąmoningai to tikrai nesiekiau. Aš norėjau pasakyti, kad ji egzistuoja ieš- 


kodama, 0 ne rasdama ar būdama surasta. 


Ji atsakė: „Norėčiau nustoti ieškojusi ir tiesiog BŪTI. Taip, ieško- 
jimas yra įrodymas, kad „aš“ egzistuoju.“ 

Dabar pagaliau aš galėjau grįžti prie atsitikimo, kai ji jautė 
lyg būtų buvusi lėktuvas, kuris paskui sudužo. Būdama lėktuvu, 
ji galėjo BŪTI, bet tuomet įvyko savižudybė. Šią interpretaciją ji 


“ Kartas nuo karto ji pakartodavo šią citatą „Tai Margaritos tu gedi“ (iš Hopkinso poemos 
„Pavasaris ir ruduo“). 

noriai priėmė ir pridūrė: „Tačiau aš verčiau jau būsiu ir sudušiu, 
nei kad iš viso NEBUSIU.“ 


Netrukus po to jai buvo laikas išeiti. Sesijos darbas buvo baigtas. Reikėtų 
pastebėti, kad per penkiasdešimties minučių sesiją nebūtų nieko pavykę 
pasiekti. Mes turėjome tris valandas, kurias galėjome prašvaistyti ir iš- 


naudoti taip, kaip mums reikėjo. 


Kalbant apie po šios sekusią sesiją, reikia paminėti, kad mums 
vėl prireikė dviejų valandų pasiekti tą tašką, kuriame pavyko at- 
sidurti šiandieną (ir apie kurį ji buvo pamiršusi). Tuomet pacien- 
tė pasakė tai, kas puikiai tinka apibendrinti viskam, ką noriu čia 
perteikti. Ji uždavė klausimą, o aš atsakiau, kad atsakymas į jos 
klausimą gali išprovokuoti ilgą ir įdomią diskusiją, bet tai, kas 
mane labiausiai domino, buvo pats klausimas. Aš tariau: „Jums 
kilo idėja užduoti klausimą.“ 

Po to ji ištarė žodžius, kuriais man pačiam teks pasinaudoti 
tam, kad pasakyčiau tai, ką turiu omenyje. Ji lėtai ir jausmingai 
ištarė: „Taip, suprantu, remiantis mano klausimu, kaip kad ir 
mano ieškojimu, būtų galima postuluoti MANO egzistenciją.“ 

Taip ji pati atliko esminę interpretaciją - kad jos klausimas 
galėjo kilti tik iš to, ką galima būtų pavadinti jos kūrybiškumu — 
kūrybiškumu, kuriam pasireikšti reikėjo atsipalaidavimo, o ne 


integracijos ir susitelkimo. 


Pastaba 


Ieškojimas gali kilti tik iš padriko beformio funkcionavimo, arba 
iš rudimentinio žaidimo, kaip kad neutralumo zonoje. Tik čia, 


šioje padrikoje asmenybės būklėje gali atsirasti tai, ką mes vadi- 

name kūrybiškumu, kuris, jeigu yra vėliau apmąstomas, - tačiau 
tik tuomet, jei yra apmąstomas, - tampa sistemine individo dalimi 
ir galiausiai tai leidžia individui būti atrastam ir, galiausiai, pos- 
tuluoti savo „aš“ egzistavimą. 

Iš viso to galima pateikti keletą pasiūlymų terapeutinei 
procedūrai: reikia sudaryti sąlygas beformei patirčiai ir kūry- 
biškiems impulsams - tiek motoriniams, tiek ir sensoriniams, — 
kurie yra žaidimo įrankiai. O žaidimas yra visos žmogaus eks- 
perimentinės egzistencijos pagrindas. Mes nustojame būti intra- 
vertais ar ekstravertais. Mes patiriame gyvenimą pereinamųjų 
reiškinių zonoje, kurioje susipynę subjektyvumas ir objektyvus 
stebėjimas, zonoje, kuri yra tarpinė tarp vidinės individo realy- 


bės ir bendro realaus pasaulio, kuris yra išorinis individams. 

V 


KURYBIŠKUMAS IR 
JO IŠTAKOS 


KUŪRYBIŠKUMO IDĖJA 


Tikiuosi, kad skaitytojas neprieštaraus, jei kūrybiškumą apibrėši- 
me bendrais terminais, neapribodami šio žodžio sėkmingos ir pri- 
pažintos kūrybos apibrėžimais, o suteikdami šiam žodžiui pras- 
mę, atspindinčią visą įmanomą požiūrių į išorinę realybę spektrą. 
Kūrybinė apercepcija, labiau nei kas kitas, priverčia indi- 
vidą pajusti, jog gyventi verta. Jai priešingas yra nuolankumu 
paremtas santykis su išorine realybe, pagal kurį pasaulis ir jo 
detalės yra pripažįstamos, tačiau tik kaip kažkas, prie ko reikia 
prisitaikyti arba šiek tiek pakeisti. Nuolankumo sampratai bū- 
dingas individualios egzistencijos beprasmiškumo pojūtis ir ji 
yra sietina su idėja, jog niekas gyvenime nėra reikšminga ir kad 
gyventi apskritai nėra verta. Ne vienas žmogus, kurį laiką pagy- 
venęs kūrybiškai, vėliau skausmingai suvokia, kad didžiausią 
savo laiko dalį jis praleidžia nekūrybiškai, tarsi būtų tik priemo- 
nė kito Žmogaus - ar netgi mašinos - kūrybiškumui atskleisti. 
Šis antrasis egzistavimo pasaulyje būdas psichiatrijoje yra 


laikomas liga.!* Vienaip ar kitaip, mūsų teorija paremta įsitikini- 


18 Šį klausimą aš esu aptaręs savo straipsnyje pavadinimu „Klasifikacija: Ar egzistuoja psi- 
choanalitinis indėlis į psichiatrinės klasifikacijos sritį?“ (1959-64). Taigi, jeigu skaitytoją tai 
domina, jis gali pasiskaityti šį mano straipsnį. 

mu, kad kūrybiškas gyvenimas yra sveika būsena, o nuolanku- 
mas yra liguisto gyvenimo pagrindas. Neabejotina, kad bendros 
mūsų visuomenės nuostatos ir amžiaus, kuriame mes gyvena- 
me, filosofinė atmosfera prisideda prie šio požiūrio gyvavimo — 
požiūrio, kuriuo mes vadovaujamės čia ir dabar. Gyvenant kitoje 
vietoje ar kitame amžiuje, mūsų požiūris galbūt būtų kitoks. 

Šios dvi kūrybiško ir nekūrybiško gyvenimo alternatyvos 
gali būti aiškiai supriešintos. Mano teorija būtų daug paprastes- 
nė, nei kad yra dabar, jei egzistuotų nors viena situacija ar vienas 
atvejis, kuriame pasireikštų viena iš šių kraštutinių alternatyvų. 
Problemą labai apsunkina tai, kad objektyvumo laipsnis, kuriuo 
remiamės kalbėdami apie išorinę realybę tam tikro individo at- 
žvilgiu, yra kintamas dydis. Tam tikra prasme objektyvumas yra 
reliatyvus terminas, nes visuomet tai, kas yra objektyviai suvo- 
kiama, tuo pat metu yra subjektyviai įsivaizduojama."? 

Nors būtent tai yra šios knygos nagrinėjimo objektas, reikia 
atkreipti dėmesį, kad yra nemažai žmonių, kuriems išorinė realy- 
bė tam tikra prasme visuomet išlieka subjektyviu reiškiniu. Kraš- 
tutiniais atvejais žmogų ima kankinti haliucinacijos — vienus tik 
tam tikromis išskirtinėmis akimirkomis, kitus, galimas daiktas, 
ir nuolatos. Šiai būsenai apibūdinti egzistuoja galybė posakių 
(„keistuolis“, „kojomis žemės nesiekia“, „skraido padebesiais“), 
o psichiatrijoje tokius individus mes vadiname šizoidiniais. Mes 
žinome, kad tokie žmonės gali būti vertinami kaip asmenybės ar 
bendruomenės atstovai, kad jie gali būti laimingi. Tačiau nereikia 
pamiršti, kad jiems —- o ypač tiems, kurie su jais gyvena, - tenka 
susidurti su tam tikrais nepatogumais. Vieni jų lengvai duodasi 


* Žr. The Edge of Objectivity (1960) ir kitus darbus, kuriuose sprendžiamas kūrybiškumo vai- 
dmens moksle klausimas. 

visiškai suklaidinami subjektyvaus savo požiūrio į pasaulį, kiti 
gali tvirtai stovėti ant kojų daugelyje gyvenimo sričių, bet vado- 
vautis apgaulinga logika kitose, dar kiti nėra užmezgę tvirto psi- 
chosomatinio ryšio tarp kūno ir sielos, todėl sunkiai orientuojasi 
aplinkoje. Fizinė negalia, kaip kad sutrikęs regėjimas ar klausa, 
kartais dar labiau paaštrina šią būklę, kurioje kuriamas sumišęs 
pasaulėvaizdis ir kurioje haliucinacinę būseną sunku atskirti nuo 
fizinių sutrikimų sukeltos negalios. Kraštutiniu atveju aprašo- 
mas asmuo yra laikinai ar visam laikui uždaromas į psichiatrinę 
ligoninę, kur jam priklijuojama šizofreniko etiketė. 

Mums labai svarbu tai, kad kliniškai neįmanoma nubrėžti 
aiškios linijos tarp fizinės sveikatos būklės ir šizoidinės būklės, ar 
netgi visiškos šizofrenijos. Nors mes neneigiame šizofrenijos pa- 
veldimumo faktoriaus ir atskirais atvejais pripažįstame fizinės 
negalios įtaką, mums kelia įtarimą bet kuri šizofrenijos teorija, 
kuria bandoma šią ligą atskirti nuo kasdienio gyvenimo ir indivi- 
do vystymosi tam tikroje aplinkoje universalijų. Aplinkos veiks- 
niai mums atrodo gyvybiškai svarbūs, ypač pačioje kūdikystės 
etapo pradžioje, ir būtent dėl šios priežasties mes ėmėme tirti 
aplinką, palankią Žmogui ir žmogaus vystymuisi (tiek, kiek ta 
aplinka veikia žmogų apskritai) (palyg. Winnicott, 1963b, 1965). 

Žmonės gali visai neblogai gyventi ir atlikti netgi išskirtinės 
vertės darbus, ir tuo pat metu būti šizoidinės asmenybės arba 
šizofrenikai. Dėl menko savo realybės pojūčio jie gali būti ligo- 
niai psichiatrine prasme. Antra vertus, reikia paminėti, kad yra 
ir tokių Žmonių, kurie taip giliai įleidę šaknis į objektyviai suvo- 
kiamą realybę, kad juos galima laikyti visiškai priešingos rūšies 
ligoniais, neturinčiais jokio ryšio su savo subjektyviu pasauliu ir 


nesugebančiais kūrybiškai pažvelgti į faktus. 

Lengviau susivoksime šiuose kebliuose dalykuose prisi- 
minę, kad haliucinacijos yra su sapnais susiję reiškiniai, kurių 
metu sapnai pereina į budriąją mūsų gyvenimo fazę. Haliuci- 
nacijos yra ne ką didesnė liga nei analogiškas reiškinys, kurio 
metu dienos įvykiai ir tikrų atsitikimų prisiminimai atsiduria 
miego ir sapnų formavimosi fazėje.“? Iš tiesų, jei pažvelgsime į 
savo pačių pateikiamus šizoidinių individų aprašymus, pastebė- 
sime, kad mūsų vartojami žodžiai paprastai minimi kalbant apie 
mažus vaikus ir kūdikius, ir būtent šiame etape mes paprastai 
aptinkame reiškinius, būdingus mūsų šizoidiniams ir šizofre- 
niškiems pacientams. 

Šiame skyriuje dėstomos problemos knygoje yra nagrinė- 
jamos ten, kur jos iškyla —- ankstyvojoje individo augimo ir vys- 
tymosi stadijoje. Tiesą pasakius, man labai rūpėtų ištirti ir nu- 
statyti tą momentą, kai kūdikis tampa „šizoidiniu“ (šis terminas 
nėra vartojamas kalbant apie kūdikius dėl jų nesubrendimo ir 
ypatingos padėties asmenybės vystymosi ir aplinkos vaidmens 
atžvilgiu). 

Šizoidiniai žmonės tiek pat nepatenkinti savimi kiek ir eks- 
travertai, negalintys užmegzti ryšio su sapnais. Šios dvi žmonių 
grupės pas mus ateina psichoterapinės pagalbos, nes, pirmuoju 
atveju, jie nenori praleisti savo gyvenimo negrįžtamai nutolę nuo 
realių gyvenimo faktų, o antruoju atveju jie jaučiasi praradę ryšį 
su sapnais. Tiek vieni, tiek kiti jaučia, kad kažkas yra ne taip, 
kad jų asmenybės yra susidvejinusios ir kad jie norėtų sulaukti 
pagalbos ieškant vientisumo būklės, arba laiko ir erdvės susijun- 
gimo būsenos, kurioje egzistuoja vienas viską savyje talpinantis 


“ Nors tai ir yra neatskiriama Freudo hipotezės apie sapnų formavimą dalis, šis faktas per- 
nelyg dažnai yra pamirštamas (palyg. Freud, 1900). 

„aš“, one atskiri elementai, išdėlioti po skirtingus skyrelius“, ar 


išmėtyti, kur papuola. 


Tam, kad galėtume apžvelgti teoriją, kuria terapeutai remiasi at- 
likdami savo darbą, ieškodami, kokią vietą užima kūrybiškumas, 
kaip jau minėjau, yra būtina diferencijuoti tarp kūrybos proceso 
ir meno darbų. Iš tikrųjų kūryba gali apimti viską nuo paveikslo, 
namo, sodo, kostiumo, šukuosenos iki simfonijos ar skulptūros — 
net namuose pagamintą maistą galima vadinti kūryba. Visus 
šiuos daiktus geriausia būtų vadinti kūriniais. Mane labiausiai 
domina visuotinis kūrybiškumas. Jis yra sudėtinė gyvenimo da- 
lis. Galimas daiktas, kad jis būdingas ir kitiems gyvūnams, o ne 
vien žmonėms, tačiau gyvūnams bei žemesnio intelektinio pa- 
jėgumo Žmonėms? jis yra daug mažiau svarbus nei žmonėms, 
kurie pasižymi vidutiniu ar aukštu intelekto lygiu. Mūsų nagri- 
nėjamas kūrybiškumas susijęs su tuo, kaip individas traktuoja 
išorinę realybę. Esant pakankamam protiniam pajėgumui ir in- 
telekto lygiui, kurio užtenka tam, kad žmogus galėtų gyventi ir 
dalyvauti bendruomenės gyvenime, viskas, kas vyksta, yra kū- 
rybiška, išskyrus tuomet, kai individas serga ar yra ribojamas 
esminių išorės faktorių, trikdančių kūrybinį procesą. 

Kalbant apie antrąjį iš šių veiksnių, reikėtų paminėti, kad 
klaidinga apie kūrybiškumą galvoti kaip apie kažką, kas gali 
būti visiškai sunaikinta. Bet skaitydami apie individus, kurie yra 
išnaudojami namuose, ar praleidžia savo gyvenimą koncentra- 


cijos stovyklose arba nuolatos persekiojami negailestingo po- 


“ Konkretų šio reiškinio pavyzdį aš esu aptaręs kitur (1966), kalbėdamas apie obsesinę 
neurozę. 

“ Reikia skirti tarp pirminio mentalinio defekto ir klinikinių defektų, kurie yra šalutiniai, kai 
kalbama apie vaikystės šizofreniją ir autizmą, ir kt. 

litinio režimo atstovų, pamatysime, kad tik vienas kitas iš šių 
individų sugeba išlaikyti kūrybiškumą. Jie, žinoma, daugiausia 
ir kenčia (Winnicott, 1968b). Iš pradžių gali pasirodyti, kad visi 
kiti, kurie egzistuoja (ne gyvena) tokiose patologinėse bendruo- 
menėse, atsisakė bet kokios vilties ir dėl to nustojo kentėti — ir 
dėl to jie prarado tą savybę, kuri juos darė žmonėmis, o praradę 
ją, jie nebesugeba kūrybiškai žvelgti į pasaulį. Šios aplinkybės 
susijusios su blogąja civilizacijos puse. Šiomis aplinkybėmis mes 
galime stebėti, kaip aplinkos veiksniai vėlyvuoju asmenybės rai- 
dos laikotarpiu gali sugriauti individų kūrybiškumą (palyg. Bet- 
telheim, 1960). 

Tai, ko yra bandoma pasiekti čia, - tai atrasti tinkamą būdą 
tirti individus, kurie į šį pasaulį atėjo nekūrybiškai, arba kurie 
labai anksti prarado prigimtinį kūrybišką požiūrį į išorės reiški- 
nius. Mane domina priežastinis ryšys. Ekstremaliais atvejais ga- 
lima kalbėti apie nuo pat pradžių egzistuojančius santykinius ap- 
ribojimus asmeniniam gebėjimui kūrybiškai gyventi pasireikšti. 

Kaip jau nurodžiau anksčiau, reikia nepamiršti, kad visai 
gali būti, jog Žmogaus gebėjimas gyventi kūrybiškai negali būti 
visiškai sunaikintas ir kad netgi kraštutiniais nuolankumo ir 
apgaulingos asmenybės susiformavimo atvejais, kažkur giliai 
paslėptas egzistuoja slaptas gyvenimas, kuris teikia pasitenki- 
nimą, nes yra Kūrybiškas ir savitas kiekvienam individui. Pagal 
nepasitenkinimo lygį galima spręsti, kiek giliai jis yra užslėptas 
ten, kur negali būti praturtintas per gyvenimišką patirtį (Win- 
nicott, 1968b). 

Sakykime, kad ypač sudėtingu atveju visa tai, kas yra realu 
ir svarbu, kas yra asmeniška, savita ir kūrybiška, yra užslėpta ir 


nerodo jokių egzistavimo ženklų. Tokioje būklėje atsidūrusiam 

individui, tikėtina, nelabai rūpi, ar jis gyvas, ar miręs. Kai indi- 
vido gyvenime įsivyrauja tokia kraštutinė padėtis, savižudybė 
paranda prasmę, ir pats individas neturi jokio supratimo apie 
tai, ką jis ar ji kažkada galėjo savyje turėti, ar kas buvo prarasta 
(Winnicott, 1960a). 

Todėl į kūrybinį impulsą reikėtų žvelgti kaip į atskirą reiš- 
kinį, kažką, kas, savaime suprantama, kas yra būtina menininkui 
tam, kad jis galėtų sukurti meno kūrinį, bet tuo pačiu ir kažką, 
ką turi kiekvienas — kūdikis, vaikas, paauglys, suaugęs Žmogus 
ar senolis - kiekvienas, kas gali sveikai į ką nors pažvelgti ar są- 
moningai ko nors imtis, - ar tai būtų tepliojimasis išmatomis, ar 
verksmo užtęsimas tam, kad galima būtų pasimėgauti muziki- 
niais garsais. Jis ne ką mažiau pasireiškia kasdieniame sutrikusio 
vystymosi vaiko mėgavimęsi kvėpavimo stebuklu, nei kad vien- 
kartiniame įkvėpime, kurį jaučia architektas, staiga supratęs, ką 
jis nori pastatyti, kai jis galvoja apie medžiagas, kurias galima 
panaudoti tam, kad šis kūrybinis impulsas galėtų įgauti formą, 
regimą ir kitiems žmonėms. 

Psichoanalitikai, bandantys nagrinėti kūrybiškumo temą, 
yra linkę pamesti pagrindinę temą. Apimtas kūrybinio polėkio, 
išradingas analitikas dažnai yra linkęs imtis tirti kokią nors iš- 
skirtinę kūrybinio meno pasaulio asmenybę ir siūlyti antrinius 
ar netgi tretinius pastebėjimus, nekreipdamas dėmesio į viską, 
ką galima būtų pavadinti pirmine medžiaga. Galima imtis tirti 
Leonardo da Vinčio asmenybę ir pateikti labai svarbių ir įdomių 
komentarų apie jo darbų sąsajas su tuo, kas vyko jo kūdikystėje. 
Nemažai galima būtų nuveikti tiriant homoseksualumo įtaką jo 
darbams. Tačiau šios ir kitos aplinkybės, aptinkamos žymių vyrų 


ir moterų asmenybių darbuose ir gyvenimuose, aplenkia pagrin- 

dinę kūrybiškumo idėjos detalę. Tokios didžių asmenybių stu- 
dijos neišvengiamai erzina paprastus menininkus ir kūrybingus 
žmones. Šios studijos gali atrodyti erzinančios visų pirma dėl to, 
kad mums atrodo, jog jos kažkur veda, jog štai jau tuoj mums 
paaiškins, kodėl tas vyras buvo toks didis ar ta moteris pasiekė 
tiek daug, tačiau jau pati tyrimo kryptis yra klaidinga. Pagrindi- 
nė - paties kūrybinio impulso - tema yra apeinama. Kūrinys yra 
kažkur tarp stebėtojo ir menininko kūrybiškumo. 

Žinoma, nenoriu teigti, kad kas nors kada nors sugebės pa- 
aiškinti kūrybinį impulsą, todėl mažai tikėtina, kad kas nors to 
iš viso imsis, tačiau naudinga būtų nustatyti ryšį tarp kūrybiško 
gyvenimo ir gyvenimo apskritai. Taip pat galima pabandyti nu- 
statyti priežastis, dėl kurių gali būti prarastas kūrybiškas gyveni- 
mas ir dėl kurių individas gali prarasti jausmą, kad pasaulis yra 
realus ar reikšmingas. 

Galima įsivaizduoti, kad tam tikru laikotarpiu — tarkime, 
prieš tūkstantį metų — kūrybiškai gyveno tik keletas žmonių 
(palyg. Foucault, 1966). Tam, kad būtų aiškiau, galime sakyti, 
kad, kalbant apie laikotarpį iki tam tikros datos, tik be galo iš- 
skirtiniai vyras ar moteris galėjo pasiekti visuminę asmeninės 
raidos stadiją. Iki tam tikros datos milijonai šioje planetoje gyve- 
nusių Žmonių, visai įmanoma, niekuomet nepatyrė jausmo, ką 
reiškia būti individu, ar prarado jį kūdikystėje ar labai anksty- 
voje vaikystėje. Ši tema iš dalies rituliojama Freudo darbe Mozė 
ir monoteizmas (1939) ir tiesiogiai paliečiama išnašoje, kurią aš 
laikau be galo svarbia Freudo darbo detale: Breastedas vadino 
ji „pirmuoju individu Žmonijos istorijoje“. Mes negalime lengvai 
identifikuotis su ankstyvųjų laikų vyrais ir moterimis, kurie tu- 


rėjo tokį stiprų ryšį su bendruomene ir gamta bei nepaaiškina- 

mais reiškiniais, kaip kad saulėtekis ir saulėlydis, žaibai ir že- 
mės drebėjimai. Tam, kad vyrai ir moterys galėtų tapti laike ir 
erdvėje integruotais vienetais, gebančiais gyventi kūrybiškai ir 
egzistuoti kaip individai, reikėjo mokslo. Monoteizmo pasirody- 
mas neišvengiamai susijęs su šia žmogiško mentalinio funkcio- 
navimo stadija. 

Tolimesnį indėlį nagrinėjant kūrybiškumo temą įvedė Me- 
lani Klein (1957). Šis indėlis kilo iš Klein domėjimosi agresyviais 
impulsais ir destruktyviomis fantazijomis, kylančiomis labai 
ankstyvame individualaus kūdikio gyvenimo etape. Klein rutu- 
lioja kūdikių destruktyvumo idėją ir skiria jai deramą dėmesį, 
tuo pat metu iškeldama naują ir labai svarbią idėją apie erotinių 
ir destruktyvių impulsų susiliejimą kaip sveikatos ženklą. Klein 
tezė apima ir reparacijos bei restitucijos koncepcijas. Vis dėlto, 
mano nuomone, Klein darbas, kad ir koks būtų svarbus, nenagri- 
nėja paties kūrybiškumo klausimo ir dėl to gali jį tik dar labiau 
užtemdyti. Tačiau mums jos darbas yra reikalingas dėl ten nagri- 
nėjamo kaltės jausmo, už kurio slypi Freudo esminė dviprasmy- 
bės, kaip individo brandos, koncepcija. 

Į sveikatą galima žvelgti kaip į susiliejimą (erotinių ir des- 
truktyvių potraukių), o tai dar primygtiniau skatina mus tirti 
agresijos ir destruktyvių fantazijų ištakas. Daugelį metų psicho- 
analitinėje metafiziologijoje agresijos pagrindu buvo laikomas 
pyktis. 

Aš norėčiau iškelti mintį, kad tiek Freudas, tiek ir Klein šio- 
je vietoje peršoko kliūtį ir griebėsi paveldimumo kaip išsigelbė- 
jimo. Mirties instinkto koncepciją galima traktuoti kaip pirminės 
nuodėmės principo atkartojimą. Mėginau išrutulioti temą, jog 


tiek Freudas, tiek ir Klein vengė išvadų apie visišką priklauso- 

mybę - tarp jų ir apie priklausomybę nuo išorės faktorių (Winni- 
cott, 1960b). Jeigu priklausomybė iš tiesų reiškia priklausomybę, 
tuomet individualaus kūdikio istorijos negalima nagrinėti re- 
miantis tik paties kūdikio patirtimi. Turi būti aptartos ir aplinkos 
sąlygos, kurios arba patenkina priklausomybės poreikius, arba 
jų nepatenkina (Winnicott, 1945, 1948, 1952). 

Reikia tikėtis, kad psichoanalitikai sugebės pasinaudoti 
pereinamųjų reiškinių teorija tam, kad apibūdintų, kaip paten- 
kinamos aplinkos sąlygos aktyviausiose raidos stadijose padeda 
individui įveikti tą begalinį šoką, kurį jis patiria suvokęs nesąs 
visagalis.“ Tai, ką aš vadinu „subjektyviu objektu“ (Winnicott, 
1962), palaipsniui siejasi su objektyviai suvokiamais objektais, 
tačiau tai įvyksta tik tuomet, kai patenkinamos aplinkos sąlygos, 
arba „vidutinė laukiama aplinka“ (Hartmannas, 1939), leidžia 
kūdikiui būti pamišusiu —- pamišusiu ta prasme, kuri leidžiama 
tik kūdikiams. Šis pamišimas tampa tikru pamišimu tik tuomet, 
jei jis pasireiškia vėliau gyvenime. Kūdikystės stadijoje tai yra ne 
kas kita, o tai, apie ką aš kalbėjau, aptardamas paradokso priė- 
mimą: vaikas sukuria objektą, tačiau tas objektas nebūtų buvęs 
sukurtas, jei jis jau prieš tai nebūtų egzistavęs. 

Paprastai, individai arba gyvena kūrybiškai ir jaučia, kad 
gyvenimą gyventi verta, arba jie negali gyventi kūrybiškai ir abe- 
joja gyvenimo verte. Šis kintamasis žmonių gyvenime yra tiesio- 
giai susijęs su aplinkos sąlygų kokybe ir kiekybe ankstyviausioje 
kūdikio gyvenimiškos patirties stadijoje. 

Nors psichoanalitikai deda visas pastangas aprašyti indivi- 
do psichologiją ir dinaminius raidos procesus bei gynybos siste- 


2 - "— . . „e. . " . . -. 4 . 
? Su tuo individas susiduria daug anksčiau, nei kad išmoksta pasinaudoti tokiais mentali- 
niais mechanizmais, kaip kad kryžminis susitapatinimas. 

mą, taip pat individą valdančius impulsus ir varomąsias jėgas, 
šiuo momentu, kai kūrybiškumas užgimsta arba neužgimsta 
(arba yra prarandamas), teoretikai turi atkreipti dėmesį į aplin- 
ką, ir jokia tezė apie individą, kaip izoliuotą esybę, negali paaiš- 
kinti šios esminės - kūrybiškumo šaltinio - problemos. 

Čia yra svarbu paminėti vieną ypatingo pobūdžio kom- 
plikaciją, kuri kyla iš fakto, kad, nors moterys ir vyrai daug ką 
turi bendra, vis dėlto jie daug kuo ir skiriasi. Akivaizdu, kad kū- 
rybiškumas yra vienas iš bendrų vardiklių, bendras vyrams ir 
moterims, kaip kad bendras jiems yra ir sielvartas dėl kūrybiško 
gyvenimo praradimo ar neturėjimo. Siūlau panagrinėti šį klausi- 


mą kiek kitu kampu. 


VYRUOSE IR MOTERYSE RANDAMI 
ATSKILĘ VYRISKI IR MOTERISKI 
ELEMENTAI“ 


Nei psichoanalizės ratelyje, nei už jo ribų niekas per daug nenu- 
stebs, išgirdęs idėją, kad vyrai ir moterys turi „polinkį į biseksu- 
alumą““. 

Čia pabandysiu pasinaudoti tuo, ką sužinojau apie biseksu- 
alumą nagrinėdamas psichoanalizės darbus, kuriuose žingsnis 
po žingsnio einama kažkokios išvados link arba koncentruo- 
jamasi ties viena detale. Šiame skyriuje nebus siekiama atsekti 
žingsnius, kurių psichoanalitikai ėmėsi tam, kad surinktų tokio 
pobūdžio medžiagą. Reikia paminėti, kad dažniausiai prieš tai, 
kai tokio pobūdžio medžiaga įgauna reikšmę ir jai suteikiama 


“ Pranešimas, perskaitytas Britanijos psichoanalitikų bendruomenės susitikime 1966 m. va- 


sario 2 d., ir peržiūrėtas publikacijai Forumo žurnale. 

pelnyta pirmenybė, tenka nemažai ką nuveikti. Sunku įsivaiz- 
duoti, kaip galima būtų išvengti šių paruošiamųjų darbų. Lėtas 
psichoanalitinio darbo tempas yra gynybos sistemos apraiška, ir 
psichoanalitikas turi tai gerbti, kaip kad mes gerbiame visas gy- 
nybos sistemas. Nors tai pacientas nuolatos moko psichoanaliti- 
ką, šis, bent jau teoriniu požiūriu, turėtų nusimanyti apie klau- 
simus, susijusius su giliausiais ir esminiais asmenybės bruožais, 
kitaip jis gali nepastebėti ir nesugebėti patenkinti naujų porei- 
kių, kurie iškyla tuomet, kai pacientas galų gale iškelia į pavir- 
šių giliai užslėptas paslaptis, taip suteikdamas progą mutacinei 
interpretacijai. Pateikdamas savo interpretaciją, psichoanalitikas 
parodo, kurią dalį to, ką pacientas siekė iškomunikuoti, jis suge- 
bėjo įsisavinti. 

Idėjos, kurią bandau perteikti šiame skyriuje, pagrindas 
yra kūrybiškumas, kaip vienas iš bendrų bruožų, būdingų tiek 
vyrams, tiek moterims. Tačiau kai kada kūrybiškumas laikomas 
moterų prerogatyva, o kartais - tik vyrams būdingu bruožu. Pas- 


tarąjį teiginį norėčiau panagrinėti plačiau. 


Klinikiniai duomenys 
Pavyzdinis atvejis 
Siūlau pradėti nuo klinikinio pavyzdžio. Kalbėsime apie viduti- 
nio amžiaus vedusį vyrą su šeima, sėkmingą vienos iš profesijų 
atstovą, ir jo gydymą. Psichoterapija vyko pagal klasikinį scena- 
rijų. Šio vyro psichoanalizės istorija labai ilga, ir aš tikrai nesu 
pirmasis jo psichoterapeutas. Jo paties pastangų, taip pat ir visų 
mūsų psichoterapeutų, pavyko nemažai ką pakeisti jo asmeny- 


bėje. Tačiau yra kažkas, kas, jo teigimu, neleidžia jam sustoti. 

Prieš kreipdamasis į mane, jis žinojo, kad tai, dėl ko jis kreipėsi į 
terapeutą, nebuvo pasiekta. Jis žinojo kad sustoti būtų per dide- 
lis praradimas. 

Paskutinėje šio psichoanalizės atvejo fazėje pavyko pasiek- 
ti kažko, kas buvo nauja man pačiam. Tai susiję su tuo, kaip aš 


traktavau tuos jo asmenybės aspektus, kurie priskirtini prie ne- 
vyriškų. 


Vieno penktadieninio apsilankymo metu pacientas pateikė man 
eilinę ataskaitą. Kas mane sudomino tą penktadienį, buvo tai, 
kad vyras kalbėjo apie penio pavydą. Šį terminą aš vartoju sąmo- 
ningai ir noriu pabrėžti, kad šioje vietoje, atsižvelgiant į sesijos 
medžiagą ir jo pateiktą ataskaitą, šis terminas yra deramas. Ži- 
noma, šis terminas - penio pavydas - dažniausiai nevartojamas 
kalbant apie vyrą. 

Tai, kaip aš nusprendžiau elgtis šiuo atveju, lėmė tam tikrų 
pokyčių šioje konkrečioje psichoanalizės stadijoje. Nutaikęs tinka- 
mą momentą, aš tariau: „Aš klausausi ir girdžiu kalbant mergaitę. 
Puikiai suvokiu, kad Jūs esate vyras, tačiau aš girdžiu mergaitę ir 
kalbuosi su mergaite. Šiai mergaitei aš turiu pasakyti: „Jūs kalbate 
apie penio pavydą.“ 

Norėčiau pabrėžti, kad tai neturi nieko bendra su homosek- 
sualumu. 

(Vėliau kažkas man paaiškino, kad mano interpretacija šiuo 
atveju buvo artima žaidimui ir visiškai nepanaši į autoritetu pa- 
remtą interpretaciją, kuri yra artima indoktrinacijai.) 

Iš gilaus poveikio, kurį padarė mano interpretacija, man buvo 
aišku, kad ji buvo tinkamoje vietoje ir tinkamu laiku. Iš tiesų, aš 
tikriausiai nepasakočiau apie šį atvejį šiame kontekste, jeigu tą 
penktadienį prasidėjęs procesas nebūtų bent kiek sėkmingas. Aš 
buvau pripratęs prie gero darbo, gerų interpretacijų, gerų ir greitų 

rezultatų rutinos, todėl jaučiau didžiulį nusivylimą ir neviltį kie- 
kvieną kartą, kai šis pacientas paminėdavo, kad kažkas esminio 
liko nepakitę - tai buvo kažkas, kas vertė šį vyrą ketvirtį amžiaus 
dirbti prie savo paties psichoanalizės. Ar mano pastangos jam pa- 
dėti sulauks tokio paties likimo, kaip ir kitų terapeutų? 

Šį kartą galėjau stebėti tiesioginį mano interpretacijos poveikį, 
kuris pasireiškė racionalaus pripažinimo forma, ir palengvėjimą, 
o paskui dar keletą mažiau akivaizdžių rezultatų. Po trumpos 
pauzės pacientas ištarė: „Jeigu aš kam nors papasakočiau apie šią 
mergaitę, mane palaikytų pamišusiu.“ 

Viskas galėjo tuo ir baigtis, tačiau, žvelgdamas atgal, džiau- 
giuosi, kad aš pasiryžau eiti toliau. Sekanti mano pastaba nuste- 
bino mane patį ir iš esmės apsprendė visą reikalą. Aš tariau: „Tai 
ne Jūs man ar kam kitam apie ją prasitarėte, tai 24 pamačiau tą 
mergaitę ir išgirdau ją kalbant, nors prieš mane ant sofos sėdėjo 
pats tikriausias vyras. Tai aš esu pamišęs.“ 

Toliau šios minties plėtoti man neteko, nes ji buvo kuo puikiau- 
siai suprasta. Pacientas prisipažino, kad dabarjis jautėsi kaip visiš- 
kai sveikas žmogus, apsuptas beprotybės. Kitais žodžiais tariant, 
jis pasijuto išsilaisvinęs iš jį kankinusios dilemos. Kaip vėliau jis 
pats prasitarė: „Aš pats niekuomet negalėčiau ištarti (žinodamas, 
kad esu vyras), kad „aš esu mergaitė“. Aš nesu tiek pamišęs. Ta- 
čiau tai pasakėte Jūs, ir Jus išgirdo abi mano asmenybės pusės.“ 

Mano tariamas pamišimas leido jam pažvelgti į save, tarsi jis 
būtų mergaitė, žiūrint mano akimis. Tačiau jis žino esąs vyras ir tuo 
niekuomet nesuabejojo. 

Ar tai, kas čia vyko, nėra akivaizdu? Iš mano pusės, tam, kad 
pasiekčiau tą supratimo lygį, kurį jaučiuosi pasiekęs, man buvo 
būtina patirti gilų asmeninį išgyvenimą. 

Ši sudėtinga situacija mano pacientui buvo labai svarbi, nes 


mes kartu buvome priėję prie išvados (nors ir negalėjome to įrody- 

ti jokiais būdais), kad jo motina (kuri dabar jau mirusi) iš pat pra- 
džių į jį žiūrėjo kaip į naujagimę mergaitę ir tik paskui ėmė matyti 
jame berniuką. Kitaip sakant, jis turėjo prisiderinti prie motinos 
tvirto įsitikinimo, kad jis kaip kūdikis turi būti, o paskui - kad 
yra, mergaitė. (Jis buvo antras vaikas, pirmas taip pat buvo ber- 
niukas.) Iš psichoterapijos seansų metu gautos medžiagos galima 
tvirtai spręsti, kad ankstyvuoju laikotarpiu paciento motinos elge- 
sys ir fizinis kontaktas su juo rodė, kad ji nesugebėjo jo traktuoti 
kaip vyriškos lyties atstovo. Šios ankstyvosios patirties pagrindu 
vėliau susiformavo paciento gynybinė sistema, tačiau tai motinos 
„pamišimas“ lėmė, kad ji jame matė mergaitę, o ne berniuką, ir aš 
tai sugebėjau iškelti į paviršių, pripažindamas, kad „tai aš esu pa- 
mišęs“. Tą penktadienį jis paliko kabinetą giliai paveiktas ir jaus- 
damas, kad tai buvo didžiulis posūkis jo psichoanalizėje, kurio jis 
taip ilgai laukė (nors, kaip jau minėjau, visą laiką iki tol galima 
buvo kalbėti apie nenutrūkstamą progresą, nes viskas buvo atlie- 
kama teisingai).“ 

Toliau norėčiau pateikti dar keletą detalių, susijusių su tuo 
penktadieniniu susitikimu. Kitą pirmadienį jis vėl atėjo pas 
mane ir pranešė, kad serga. Man buvo akivaizdu, kad tai infek- 
cija, ir aš jam pasakiau, kad kitą dieną jo žmona turėtų taip pat 
susirgti, kas iš tiesų ir nutiko. Nepaisant to, jis paprašė manęs 
interpretuoti jo ligą, kuri prasidėjo šeštadienį, tarsi ji būtų psicho- 
somatinio pobūdžio. Jis man bandė išaiškinti, kad penktadienio 
naktį jis apturėjo patenkinamą seksualinę sueitį su savo žmona, 
todėl šeštadienį jis turėjo jaustis geriau, tačiau užuot pasijutęs ge- 
riau, jis susirgo ir jautėsi nekaip. Man pavyko fizinius simptomus 
palikti nuošalėje ir kalbėti tik apie tai, kodėl jis pasijuto blogai 
po to, kas, jo manymu, turėjo būti gydomojo poveikio išgyveni- 


“ Detalesnę diskusiją apie motinos kaip veidrodžio vaidmenį vaiko vystymosi procese gali- 
ma paskaityti 9-ame skyriuje. 

mas. (Juk, iš tiesų, jis galėjo pasakyti: „Man sloga, tačiau jaučiuosi 
daug geriau.“) 

Tolimesnės mano interpretacijos sekė ta pačia kryptimi kaip ir 
penktadienį. Aš tariau: „Jūs jaučiatės taip, lyg turėtumėte pajus- 
ti palengvėjimą, nes išgirdote mano interpretaciją, kuri išlaisvino 
vyrą jumyse. Tačiau ta mergaitė, su kuria aš šnekėjau, nenori, kad vyras 
būtų išlaisvintas, ir, tiesą pasakius, jis jos iš viso nedomina. Tai, ko 
nori ji, yra visiškas jos ir jos teisių į jūsų kūną pripažinimas. Jos 
penio pavydas labiausiai pasireiškia pavydu jums, kaip vyrui.“ 
Kalbėjau toliau: „Bloga savijauta kyla iš moteriškosios Jūsų asme- 
nybės pusės, tos mergaitės, nes ji visuomet tikėjosi, kad psicho- 
analizė padės nustatyti, jog iš tikrųjų šis vyras — tai yra Jūs, yra 
ir visuomet buvo mergaitė (o „bloga savijauta“ yra pregenitalinis 
nėštumas). Vienintelis dalykas, ko ši mergaitė galėjo ir norėjo tikė- 
tis iš psichoanalizės, yra išvada, kad Jūs esate mergaitė.“ Iš to, ką 
pasakiau, galima buvo pradėti suvokti jo įsitikinimą, kad psichoa- 
nalizė niekuomet nesibaigs.? 

Per po to sekusias savaites pavyko išgauti nemažai medžiagos, 
patvirtinančios mano interpretacijos ir mano vertinimų tikrumą, ir 
pacientas pamažu ėmė jausti, kad jo psichoanalizės procesas gali 
turėti pabaigą. 

Vėliau pastebėjau, kad paciento pasipriešinimas ėmė reikštis 
tuo, kad jis bandė paneigti mano teiginio, kad „tai aš esu, kuris 
esu pamišęs“ svarbą. Jis ėmė kartoti, kad tai tik mano kalbėjimo 
stilius — kalbos figūra, kuri labai greitai gali pasikeisti. Tačiau aš 
supratau, kad tai tėra vienas iš iliuzinės transferencijos pavyz- 
džių, kurie dažnai į keblią padėtį pastato tiek pacientus, tiek ir 
psichoanalitikus, o problemos sprendimo paslaptis slypėjo mano 
interpretacijoje, nuo kurios, turiu pripažinti, aš vos nesusilaikiau. 


“ Tikiuosi, kad bus teisingai suprasta, kad aš nesistengiu įrodyti, jog realiai fizinei šio vyro 
ligai - gripui - atsirasti emociniai jo pojūčiai turėjo tiek pat įtakos, kiek ir fiziniai. 

Kai aš pagaliau radau laiko apgalvoti viską, kas įvyko, pasijutau 
kiek sutrikęs. Nebuvo jokios naujos teorinės koncepcijos, jokio 
naujo procedūrinio principo. Tiesą pasakius, mes su pacientu 
šiame taške jau buvome atsidūrę anksčiau. Tačiau tai buvo kaž- 
kas nauja - kažkas nauja mano požiūryje ir jo gebėjime išnaudoti 
mano pateiktą interpretaciją. Nusprendžiau pasiduoti tam, kas 
mane vedė iš vidaus, kad ir kas tai būtų, o to rezultatus pateiksiu 


toliau šiame skyriuje. 


Disociacija 
Pirmas dalykas, kurį pastebėjau ir kurio anksčiau niekaip nega- 
lėjau pripažinti, - tai visiška disociacija tarp vyro (ar moters) ir 
priešingą lytį turinčios asmenybės pusės. Šiuo atveju, vyriškos 
lyties paciento disociacija buvo beveik absoliuti. 

Taip aš atradau naują būdą išnaudoti senas savo žinias apie 
disociaciją ir susimąsčiau, kaip tai gali paveikti mano darbą su 
kitais mano pacientais — tiek vyrais, tiek ir moterimis, berniukais 
ir mergaitėmis. Todėl nusprendžiau plačiau panagrinėti šį diso- 
ciacijos tipą, palikdamas nuošalyje, bet nepamiršdamas ir kitų 


asmenybės pasidalijimo tipų. 


Vyrų ir moterų 
vyriški ir moteriški elementai?? 


Siuo atveju galima kalbėti apie disociaciją, kuri buvo ties suny- 
kimo riba. Disociacijos gynybos sistema pamažu ruošėsi užleisti 
vietą biseksualumui, kaip visuminio „aš“ savybei. Aš įžvelgiau, 


* Aš ir toliau kurį laiką vartosiu šią terminologiją (vyriški ir moteriški elementai), nes ne- 
žinau jokių kitų aprašomųjų terminų, kurie čia derėtų. Savaime suprantama, kad terminai 
„aktyvūs“ ir „pasyvūs“ nėra teisingi, todėl toliau plėtodamas savo argumentą naudosiuosi 


man prieinama terminija. 

kad tai, su kuo susidūriau, buvo grynai moteriškas elementas. Iš 
pradžių mane nustebino tai, kad prie šios išvados galėjau prieiti 
vien naudodamasis medžiaga, kurią man pateikė vyriškos lyties 
pacientas.* 

Ir po didžiojo atradimo toliau vyko šio atvejo klinikiniai 
stebėjimai. Dalis palengvėjimo, kuris sekė mums priartėjus prie 
naujos bendro darbo programos, atėjo dėl to, kad dabar mes 
galėjome paaiškinti, kodėl mano gerai pasvertos interpretacijos 
apie objektų panaudojimą, oralinį erotinį pasitenkinimą transfe- 
rencijoje, oralines sadistines idėjas, paciento domėjimąsi psicho- 
analitikų kaip daliniu objektu ar žmogumi, turinčiu krūtis arba 
penį, — kodėl visos šios interpretacijos nebuvo revoliucinio po- 
būdžio. Jos buvo priimamos, tačiau - kas iš to? Dabar, pasiekus 
naują suvokimo tašką, pacientas jautė tarp jo ir manęs užsimez- 
gusį ryšį, kas buvo labai akivaizdu. Jis buvo susijęs su tapatybe. 
Grynai moteriškasis atsiskyręs elementas pajuto vienybę su ma- 
nimi, kaip su psichoterapeutu, o tai vyriškajai asmenybės pusei 
leido pajusti, kad jis pradeda naują gyvenimą. Mane ši detalė be 
galo paveikė, kaip kad galima matyti iš to, kiek aš savo teorijos 


plėtotėje remiuosi šio atvejo tyrimu. 


> Šioje vietoje būtų logiška šalia mano aprašyto atvejo pateikti kitą į jį panašų atvejį, kuriame 
pagrindinė pacientė būtų mergaitė arba moteris. Pavyzdžiui, apie tai, kaip jauna moteris 
pasakojo man apie savo ankstyvąją latentinę fazę, kai ji norėjo būti berniuku. Ji daug laiko ir 
energijos išeikvojo svajodama, kas būtų, jei ji turėtų penį. Jai reikėjo suvokti tą keistą dalyką, 
kad ji, akivaizdžiai būdama mergaite — ir laiminga mergaite, tuo pat metu (10 procentų jos 
asmenybės buvo disocijuota) visą laiką žinojo, kad ji yra berniukas. Iš to sekė jos įsitikinimas, 
kad vaikystėje ji buvo iškastruota ir taip iš jos buvo atimtas destrukcinis potencialas. Taip 
pat iš to kilo pacientės noras nužudyti savo motiną ir visa gynybinė jos sistema, kuri buvo 
esminė jos asmenybės dalis. 

Tačiau aš nenoriu, pateikdamas klinikinių pavyzdžių, nukreipti skaitytojo dėmesį nuo 
pagrindinės temos. Be to, jei mano idėjos yra teisingos ir visuotinės, tuomet kiekvienas skai- 
tytojas pats ar pati galės nuspręsti, kurie atvejai jo ar jos asmeninėje aplinkoje byloja apie 
vyriškų ir moteriškų elementų vyruose ir moterys disociaciją, o ne represiją. 

Priedas prie klinikinės dalies 


Gali pasirodyti labai naudinga iš naujo peržvelgti visą savo tu- 
rimą klinikinę medžiagą naujomis akimis, turint omenyje šį di- 
sociacijos — mergaitės, kaip atskalos vyriškos lyties paciento as- 
menybėje — atvejį. Akimirksniu ši tema gali tapti be galo plati 
ir sudėtinga, todėl verta šioje vietoje pateikti keletą reikšmingų 


pastabų. 


(a) Psichoterapeutas gali labai nustebti sužinojęs, kad visą lai- 
ką bendravo ir bandė analizuoti atsiskyrusiąją asmenybės 
dalį, kai tuo tarpu pagrindinė veikiančioji asmenybės dalis 
buvo matoma tik tuomet, kai pacientas ją perteikdavo kaip 
projekciją. Tai panašu į atvejį, kai, begydant vaiką, paaiškė- 
ja, kad taip netiesioginiu būdu yra gydomas vienas ar kitas 
iš tėvų. Ši problema gali pasireikšti pačiomis įvairiausiomis 
variacijomis. 

(b) Priešingos lyties elementas gali būti tiek atsiskyręs, kad, pa- 
vyzdžiui, pacientas vyras gali visiškai nejausti jokio ryšio 
su ta atsiskyrusia asmenybės dalimi. Tai dažniausiai atsitin- 
ka tuomet, kai likusioji asmenybės dalis yra visiškai sveika 
ir integruota. Tais atvejais, kai veikiančioji asmenybės pusė 
jau yra suskilinėjusi, mažiau stengiamasi sau įrodyti, kad 
„aš esu sveikas“, todėl mažiau pasipriešinimo jaučiama ir 
idėjai „aš esu mergaitė“ (jei kalbama apie vyrą) arba „aš esu 
berniukas“ (jei kalbama apie moterį). 

(c() Klinikiniais metodais įmanoma nustatyti beveik absoliučią 
priešingos lyties pobūdžio disociaciją išorės faktorių atžvil- 
giu labai ankstyvame amžiuje, kuri vėliau gali susilieti su 


kitomis disociacijomis į vieną gynybos sistemą, paremtą 

įvairių tapatybių persipynimu. Ši vėliau susiformavusi gy- 
nybos sistema gali kliudyti pacientui psichoanalizės metu 
išgyti nuo ankstyvojo asmenybės skilimo. 

(Šioje vietoje galioja aksioma, kad pacientas visuomet ver- 
čiau sieks iki galo išnaudoti savo.asmenybės vidinius veiks- 
nius, teikiančius jam priemones vykdyti visagalę kontrolę, 
užuot tiesiogiai reagavęs į negatyvų aplinkos veiksnį - ar tai 
būtų iškraipymas, ar nesėkmė. Aplinkos įtaka - nesvarbu, 
ar ji būtų bloga ar gera - mūsų darbe paprastai pasireiškia 
kaip traumą kelianti idėja, kurią sunku pakelti dėl to, kad 
ji nepatenka į paciento visagalybės zonos ribas. Tai galima 
palyginti su melancholiko tvirtinimu, jog jis esąs atsakingas 
už visą blogį.) 

(d) Atskilusioji priešingos lyties asmenybės dalis paprastai vi- 
suomet išlieka to paties amžiaus arba vystosi be galo lėtai. 
Tuo tarpu visiškai išgalvoti veikėjai, gyvenantys asmens vi- 
dinėje psichinėje realybėje, bręsta, bendrauja tarpusavyje, 
sensta ir galiausiai miršta. Pavyzdžiui, vyras, kuriam reikia 
jaunų mergaičių kompanijos, kad šios palaikytų jo atskilusią 
mergaitišką asmenybės pusę gyvą, galbūt vėliau savo tikslui 
pasiekti pasitenkins vyresnių, santuokinio amžiaus mergi- 
nų, kompanija. Tačiau per tą laiką, kol jis sulauks devynias- 
dešimties metų, labai abejotina, kad vidutinis jį dominančių 
mergaičių amžius pasieks trisdešimt. Dar daugiau, vyriškos 
lyties paciento viduje slypinti jauna mergaitė (savyje talpi- 
nanti grynai mergaitiškos ankstyvos formacijos elementus) 
gali turėti labai mergaitiškų požymių, pavyzdžiui, jausti pa- 
sididžiavimą augančiomis krūtimis, penio pavydą, pasijusti 


nėščia, neturėti jokių vyriškų išorinių lytinių organų ir netgi 

(e) 


gali jaustis turinti moteriškus seksualinius organus ir mė- 
gautis seksualine patirtimi kaip moteris. 

Čia svarbu visa tai, apie ką čia buvo kalbama, įvertinti 
psichiatrijos terminais. Vyras, kuris siekia seksualinės 
patirties su jauna mergaite, labai galimas daiktas, labiau 
linkęs identifikuotis su mergaite, nei kad su pačiu savimi. 
Tai leidžia jam pažadinti mergaitišką seksualumą ir su- 
teikti jai pasitenkinimą. Už tai jis sulaukia tik labai men- 
ko pasitenkinimo kaip vyras, be to, jis nuolat turi ieškoti 
vis naujos mergaitės — tai priešingas objektų pastovumui 
poreikis. 

Kitas kraštutinumas yra impotencija. Tarp šių dviejų kraštu- 
tinumų galima aptikti įvairiausių potencijos lygių, susimai- 
šiusių su įvairiausiais priklausomybės tipais ir laipsniais. 
Tai, kas yra laikoma normalu, priklauso nuo socialinių tam 
tikros socialinės grupės lūkesčių tam tikru laikotarpiu. Juk 
galima būtų įsivaizduoti, kad kraštutinai patriarchalinėje 
visuomenėje seksualinė sueitis prilygsta išprievartavimui, 
tuo tarpu ekstremaliai matriarchalinėje visuomenėje vyras, 
turintis-atskilusį moterišką elementą ir galintis patenkinti 
daug moterų, turi didesnę paklausą, net jei tai darydamas 
jis paneigia save. 

Tarp šių kraštutinumų taip pat galima priskirti biseksu- 
alumą ir mažiau nei optimalios seksualinės patirties lū- 
kesčius. Tai puikiai dera su įsitikinimu, jog būti socialiai 
sveikam reiškia jausti lengvą depresiją — išskyrus galbūt 
atostogų metu. 

Įdomu tai, kad šis atsiskyrusio moteriško elemento egzista- 


vimas užkerta kelią homoseksualiai veiklai. Mano paciento 

(t) 


atveju, jis visuomet kritiniu momentu išvengdavo homo- 
seksualaus pobūdžio pasiūlymų, nes (kaip jis tai suprato 
ir man paaiškino) homoseksualūs santykiai liudytų apie jo 
vyriškumą, apie kurį jis (žvelgiant iš atsiskyrusios moteriš- 
kosios asmenybės pusės pozicijų) niekuomet nenorėjo gir- 
dėti nieko apibrėžto. 

(Paprastai, normalaus biseksualumo atveju, mintys apie ho- 
moseksualumą nesukelia tokių prieštaravimų visų pirma 
dėl to, kad analinis faktorius (kuris yra antraeilis dalykas) 
neturi viršenybės lyginant su felacija, o felacinės sąjungos 
atveju asmens biologinė lytis nėra svarbi.) 

Panašu, kad graikų mitologijoje pirmieji homoseksualai 
buvo vyrai, kurie imituodavo moterų elgesį tam, kad galė- 
tų kuo labiau priartėti prie aukščiausiosios deivės. Tai vyko 
matriarchalinėje eroje, po kurios sekė patriarchalinė dievų 
sistema, kurios galva buvo Dzeusas. Dzeusas (patriarcha- 
linės sistemos simbolis) buvo idėjos apie vyro seksualinę 
meilę berniukui pradininkas, o ši idėja labai prisidėjo prie 
moterų statuso sumenkėjimo. Jei tai yra teisinga idėjų rai- 
dos istorijos interpretacija, tuomet joje aš atradau tai, ko 
man reikia, kad galėčiau apjungti klinikinius atsiskyrusio 
moteriškojo asmenybės elemento vyriškos lyties pacientuo- 
se stebėjimus su teorija apie santykius su objektais. (Atsi- 
skyrusio vyriško asmenybės elemento moteriškos lyties pa- 
cientėse stebėjimas mūsų darbe yra ne ką mažiau svarbus, 
tačiau tai, ką turiu pasakyti apie santykį su objektais, gali 
būti perteikta naudojantis tik vienu iš dviejų galimų disoci- 


acijos pavyzdžių.) 

Pirminių stebėjimų santrauka 


Mūsų teorijoje yra svarbu apimti tiek moteriškus, tiek ir vyriškus 
asmenybės elementus berniukuose ir vyruose bei mergaitėse ir 
moteryse. Šie elementai gali būti atsiskyrę vienas nuo kito skir- 
tingais — ir netgi labai aukštais - laipsniais. Ši mintis mus skatina 
tirti klinikinį tokio tipo disociacijos poveikį ir atidžiau studijuoti 
pačius vyriškus ir moteriškus elementus atskirai. 

Aš jau pateikiau keletą pastebėjimų pirmuoju iš šių dviejų 
klausimų - apie klinikinį poveikį, - o dabar norėčiau plačiau pa- 
kalbėti apie tai, ką vadinu distiliuotais vyriškais ir moteriškais 


elementais (ne vyriškais ir moteriškais asmenimis). 


Grynai vyriški ir moteriški elementai 
Pasvarstymai apie objektinio santykio skirtumus 


Pabandykime palyginti ir supriešinti grynus be priemaišų vyriš- 
kus ir moteriškus elementus jų santykio su objektais atžvilgiu. 
Norėčiau paminėti, kad elementas, kurį aš vadinu „vyriš- 
ku“, varomas instinktų, keliauja nuo aktyvaus santykio prie 
pasyvaus. Nagrinėdami šią idėją toliau, mes galime kalbėti 
apie instinktyvų kūdikio impulsą, pasireiškiantį jo santykyje 
su motinos krūtimi ir maitinimo procesu, o vėliau ir kalbėdami 
apie bet kokį patyrimą — susijusį su erotogeninėmis zonomis 
bei šalutiniais impulsais ir pasitenkinimo šaltiniais. Grynasis 
moteriškas elementas, tuo tarpu, su krūtimi (ar motina) susijęs 
taip, jog kūdikis tampa krūtimi (arba motina) ta prasme, kad objektas 
tampa subjektu. Šiame procese aš neįžvelgiu jokio instinktyvaus 


impulso. 

(Nereiktų pamiršti, kokią prasmę žodis „instinktas“ turi 
etologijoje, tačiau aš labai abejoju, kad imprintingas" iš viso gali 
paveikti naujagimį. Noriu čia ir dabar pareikšti, kad, mano įsi- 
tikinimu, imprintingo, kaip proceso poveikio, tyrimai apskritai 
yra nereikšmingi tiriant ankstyvąjį kūdikių santykį su objektais. 
Jis neturi nieko bendra ir su išsiskyrimo trauma, patiriama apie 
antruosius vaiko gyvenimo metus - ojuk iš šios tariamos sąsajos 
ir kildinama pirminė imprintingo svarba.) 

Subjektyvaus objekto terminas vartojamas kalbant apie pir- 
mąjį objektą - objektą, kuris dar nėra atmestas kaip „ne aš“ reiški- 
nys. Minėtame moteriškojo elemento santykyje su „krūtimi“ yra 
praktiškai įgyvendinama subjektyvaus objekto koncepcija, o šio 
proceso rezultatas yra perėjimas prie objektyviojo subjekto - ki- 
taip sakant, savitumo idėjos ir realumo pojūčio, kylančio iš savi- 
tos tapatybės pajautimo. 

Kad ir kokia sudėtinga galiausiai taptų psichologija, tyrinė- 
janti savitumo pojūtį ir tapatybės susiformavimą vaikui augant, 
savitumo suvokimas gali susiformuoti tik šio santykio, reiškian- 
čio BUVIMĄ, pagrindu. Šis buvimo pojūtis pasireiškia anksčiau 
nei idėja apie objekto-subjekto ribų išnykimą, nes tuo metu dar 
nėra nieko be tapatybės. Du atskiri asmenys gali jaustis taip, lyg, 
būtų vienas, tačiau kūdikis ir objektas iš tiesų yra vienas. Ter- 
minas „pirminė identifikacija“ tikriausiai ir buvo sukurtas šiam 
reiškiniui, kurį čia aprašinėju, apibūdinti. Aš noriu parodyti, ko- 
kia svarbi ši pirmoji patirtis visiems kitiems po jos sekantiems 
identifikacijos procesams. 

Projekcinė ir introjekcinė identifikacijos formos kyla iš šios 
pirmosios patirties, kurios metu jos yra tapačios viena kitai. 


* Paveldėti reakcijų impulsai jautriais raidos etapais — vert. past. 

Augant kūdikiui ir formuojantis ego, tai, ką aš vadinu gry- 
nojo moteriškojo elemento objektiniu santykiu, perauga į tai, 
kas tikriausiai yra paprasčiausia iš visų patirčių - į buvimą. Čia 
galima atrasti kartų tęstinumą — buvimą, kuris perduodamas iš 
kartos į kartą per moteriškąjį elementą vyrams ir moterims bei 
vyriškos ir moteriškos lyties kūdikiams. Manau, kad ši mintis jau 
buvo išsakyta anksčiau, tačiau visuomet kalbant tik apie moteris 
ir mergaites, kas iš esmės komplikuoja klausimą. Moteriškasis 
elementas egzistuoja tiek moteryse, tiek ir vyruose. 

Vyriškojo elemento objektinis santykis atvirkščiai - supo- 
nuoja atskirumą. Vos tik ėmus formuotis ego sistemai, kūdikis 
objektą automatiškai ima suvokti kaip atskirą, arba „ne aš“, ir 
patiria id“ pasitenkinimą, taip pat ir pyktį, kylantį iš frustraci- 
jos. Impulsų patenkinimas sustiprina kūdikio atsiskyrimą nuo 
objekto ir skatina objekto objektifikaciją. Nuo šiol, atsižvelgiant 
vien tik į vyriškąjį elementą, tapatybės formavimosi procesas 
turi remtis sudėtingais mentaliniais mechanizmais, kurių atsi- 
radimui, ištobulėjimui reikia laiko, kol jie galiausiai tampa ne- 
atskiriama kūdikio veikimo sistemos dalimi. Tačiau žvelgiant iš 
moteriškojo elemento perspektyvos, tapatybės formavimasis rei- 
kalauja labai nesudėtingos mentalinės struktūros, todėl ši pirmi- 
nė tapatybė gali susiformuoti labai anksti. Taip pagrindas, reika- 
lingas paprasčiausiam buvimui, gali būti patiestas (tarkime) nuo 
pat gimimo, galbūt net dar anksčiau, arba netrukus po gimimo, 
arba nuo tos akimirkos, kai protas išsilaisvina nuo jam funkcio- 
nuoti kliudančių trukdžių, sukeltų vėlyvo brendimo ar smegenų 
pažeidimo gimdymo proceso metu. 


* Lot. „tai“ — tai Freudo įvestas terminas, reiškiantis nesąmoningą ir paveldimą asmenybės 
struktūrinį darinį, vienintelį psichinės energijos šaltinį. - vert. past. 

Psichoanalitikai, galima sakyti, ypatingą dėmesį skyrė vy- 
riškajam elementui ir impulsyviajam objektinio santykio aspek- 
tui, tačiau apleido tą subjekto-objekto tapatybės pusę, į kurią aš 
čia siekiu atkreipti dėmesį ir kuri sudaro paties paprasčiausio 
gebėjimo būti pagrindą. Vyriškasis elementas daro, tuo tarpu 
moteriškasis elementas (tiek vyruose, tiek ir moteryse) yra. Čia 
galima paminėti ir tuos vyrus iš graikų mito, kurie siekė su- 
sitapatinti su aukščiausiąja deive. Iš čia kyla ir kai kurių vyrų 
giliai įsišaknijęs pavydas visoms moterims, kurių moteriškąjį 
elementą vyrai linkę laikyti savaime suprantamu, nors kartais 
ir klaidingai. 

Panašu, kad frustracija susijusi su pasitenkinimo siekimu. 
Buvimo patirtis sietina su kai kuo kitu, kas yra ne frustracija, o 


žalojimas. Šią konkrečią detalę norėčiau panagrinėti plačiau. 


Tapatybė: vaikas ir krūtis 


To, ką aš čia vadinu moteriškojo elemento santykiu su krūtimi, 
neįmanoma apibūdinti, nepasirėmus pakankamai geros ir nepa- 
kankamai geros motinos koncepcija. 

(Šioje vietoje pastarasis pastebėjimas dar svarbesnis nei kal- 
bant apie pereinamuosius objektus ir pereinamuosius reiškinius. 
Pereinamasis objektas rodo motinos gebėjimą taip perteikti pa- 
saulį, kad vaikui iš pat pradžių nėra privaloma suvokti, kad tas 
objektas nėra sukurtas jo paties. Kalbant apie šio skyriaus temą, 
be galo svarbu yra pabrėžti adaptacijos svarbą: motina arba su- 
teikia vaikui galimybę pajusti, kad krūtis yra kūdikio dalis, arba 
ne. Krūtis šioje vietoje yra buvimo, o ne darymo simbolis.) 

Šis gebėjimas būti pakankamai geru moteriškojo elemento 


tiekėju priklauso nuo subtiliausių elgesio detalių. Norint plačiau 

panagrinėti šią temą, vertėtų atsiversti Margaret Mead ir Eriko 
Eriksono darbus, kuriuose jie aprašė tai, kaip motinos priežiūra 
skirtingose kultūrose lemia individualių gynybos sistemų susi- 
formavimą labai ankstyvame amžiuje ir pakloja pagrindus subli- 
macijai vėlesniame amžiuje. Tai labai subtilūs klausimai, kuriuos 


reikia spręsti atskirai tiriant konkrečią motiną ir konkretų vaiką. 


Aplinkos poveikis 


Dabar norėčiau grįžti prie pačios ankstyviausios stadijos, kurio- 
je, subtiliausių motinos elgesio su kūdikiu detalių pagrindu, for- 
muojasi tam tikras elgesio modelis. Šį nepaprastą aplinkos fak- 
toriaus pavyzdį reikėtų aptarti plačiau. Arba motina ir jos krūtis 
yra, taigi ir kūdikis gali būti tol, kol motina ir kūdikis rudimen- 
tinėje jo sąmonėje nėra atsiskyrę vienas nuo kito, arba motina 
to pasiūlyti negali, ir kūdikis turi vystytis iš viso neturėdamas 
gebėjimo būti, arba turėdamas tokį gebėjimą, tačiau labai ribotą. 

(Klinikinėje praktikoje reiktų ištirti ir atvejį, kuriame kūdi- 
kis yra priverstas tapatintis su krūtimi, kuri yra aktyvi - t. y. krū- 
timi, kuri yra vyriškasis elementas ir kuri nėra tinkama pirminei 
tapatybei formuotis, nes tam reikia krūties, kuri yra, o ne krūties, 
kuri daro. Užuot „buvęs kaip“, kūdikis tokiu atveju privalo „da- 
ryti kaip“, arba kad jam būtų kas nors daroma, kas, žvelgiant iš 
mūsų pozicijos, yra vienas ir tas pats.) 

Motina, kuri geba sėkmingai įgyvendinti tai, apie ką aš čia 
pasakoju, padeda vystytis vaikui, kurio „grynai moteriškoji“ as- 
menybės pusė nejaučia pavydo dėl krūties, nes šiam vaikui krū- 
tis yra tapati jo arjos „aš“, o „aš“ yra tapatus krūčiai. Pavydo ter- 
miną galima vartoti tuomet, kai kalbama apie kankinantį krūties 


nesugebėjimą būti kažkuo, kas paprasčiausiai YRA. 

Vyriškojo ir moteriškojo elementų supriešinimas 
Šiame skyriuje pristatyti svarstymai paskatino mane suformu- 
luoti gana įdomią tezę apie grynai vyriškuosius ir grynai mo- 
teriškuosius vyriškos ar moteriškos lyties kūdikio asmenybės 
aspektus. Žvelgiant iš savo pozicijų, galiu pasakyti, kad moteriš- 
kojo elemento objektinis santykis neturi nieko bendra su impulsais (ar 
instinktais). Instinktyviais impulsais paremtas objektinis santykis 
priklauso vyriškajam elementui, gyvuojančiam moteriškojo ele- 
mento neužterštoje asmenybėje. Ši argumentacija kelia nemažai 
keblumų, tačiau panašu, kad, norint pasakyti ką nors apibrėžto 
apie pirmines individo emocinės raidos stadijas, yra būtina at- 
skirti (ne berniukus nuo mergaičių) grynąjį berniukišką elementą 
nuo grynojo mergaitiško elemento. Klasinės tezės apie ieškojimą, 
išnaudojimą, oralinį erotizmą, oralinį sadizmą, analines stadijas 
ir t. t. kyla iš gyvenimo pagal vyriškojo elemento principą. Tuo 
tarpu tyrimai apie tapatybės formavimą, paremtą introjekcijos ar 
įtraukimo procesais, yra tyrimai apie bendrą vyriškų ir moteriš- 
kų elementų patirtį. Grynojo moteriško elemento tyrimai veda 
mus kai kur kitur. 

Grynojo ir neužteršto moteriškojo elemento tyrimai veda 
mus link BUVIMO, kuris formuoja vienintelį įmanomą savęs at- 
radimo ir egzistencijos pojūčio pagrindą (taip pat ir gebėjimą iš- 
siugdyti vidinį „aš“, būti talpykla ir gebėti išnaudoti projekcijos 
ir introjekcijos mechanizmus bei suvokti pasaulį per introjekciją 
ir projekciją). 

Rizikuodamas būti apkaltintas pasikartojimu, noriu dar 
kartą pareikšti: kai mergaitiškas elementas, esantis moteriškos 
ar vyriškos lyties kūdikyje ar paciente, atranda krūtį, iš esmės 


taip yra atrandamas savasis „aš“. Ką moteriškos lyties kūdikis 

daro su krūtimi? Atsakymas į šį klausimą labai paprastas: mer- 
gaitiškas asmenybės elementas yra krūtis ir jai būdingos visos 
krūties, o tuo pačiu ir motinos, savybės, todėl ji yra geidžiama. 
Bėgant laikui, geidžiamas ima reikšti valgomas, o tai savo ruožtu 
reiškia, kad kūdikis dėl savo geidžiamumo arba - kalbant įman- 
triau - gebėjimo sužadinti, yra pavojuje. Šis gebėjimas sužadinti 
gali išprovokuoti kieno nors vyriškąjį elementą ką nors padaryti. 
Tokiu būdu vyro penis gali būti žadinantis moteriškasis elemen- 
tas, galintis išprovokuoti vyriškojo elemento veiklą mergaitės 
kūne. Tačiau (reikia pabrėžti) jokia moteris ar mergaitė iš esmės 
tokia nėra: psichiniu požiūriu sveikame kūne - tiek mergaitės, 
tiek ir berniuko — egzistuoja kintamas mergaitiško elemento kie- 
kis. Be to, čia įtakos turi ir paveldimumo faktorius, todėl visiškai 
įmanoma rasti berniuką su stipresniu mergaitišku elementu nei 
kad šalia jo stovinti mergaitė, kuri gali turėti mažesnį grynojo 
moteriško elemento potencialą. Prie viso to dar pridėkime skir- 
tingo laipsnio motinos gebėjimą perduoti tą geros krūties ar tos 
motiniškos funkcijos, kurią simbolizuoja gera krūtis, geidžiamu- 
mą, ir pamatysime, kad kai kurie berniukai ir mergaitės yra pa- 
smerkti įgyti polinkį į vieną kurią pusę pakrypusį biseksualumą 
ir būti pasvirusiems į priešingą pusę, nei kad gamta jiems lėmė. 
Čia man kyla klausimas: ką Šekspyras norėjo pasakyti, pa- 
teikdamas mums Hamleto asmenybės ir charakterio aprašymą? 
Hamletas, kaip kūrinys, iš esmės pasakoja apie tą baisią 
dilemą, kurioje atsidūrė pagrindinis veikėjas Hamletas ir iš ku- 
rios nebuvo jokios išeities, nes jis kentėjo nuo disociacijos, kuri 
reiškėsi jo viduje kaip gynybos mechanizmas. Būtų nepaprastai 
džiugu išvysti, kaip Hamletą suvaidintų visą tai gerai įsisąmo- 


ninęs aktorius. Šis aktorius pirmąją monologo eilutę - „būti ar 

nebūti...“ — tikriausiai perteiktų ypatingai, kitaip nei visi kiti. Jis 
tai ištartų taip, lyg bandytų iki galo išsiaiškinti tai, kas negali būti 
suprasta: „būti... ar ...“, po to sektų pauzė, nes iš tiesų pagrindi- 
nis veikėjas Hamletas nežino, kokia galėtų būti alternatyva. Galų 
gale jis atrastų pačią banaliausią iš įmanomų alternatyvų - „... ar 
nebūti“, ir nuo tada prasidėtų jo kelionė, kuri veda į niekur. Ir kas 
yra kilniau, ar nusilenkti dvasioj / Strėlėms ir dūžiams atšiauraus 
likimo, / Ar su ginklu prieš negandų marias / Į kovą stot ir jais 
nusikratyt? (III veiksmas, Hamletas / Šekspyras; vertė A. Churgi- 
nas. — Kaunas: Valstybinė grožinės literatūros leidykla, 1946.) 
Šiose eilutėse Hamletas pereina prie sadomazochistinės alterna- 
tyvos ir palieką temą, nuo kurios buvo pradėjęs. Likusioji pjesės 
dalis yra bandymas detaliai aprašyti problemą. Tai yra: Hamle- 
tas šioje stadijoje vaizduojamas kaip ieškantis alternatyvos „būti“ 
idėjai. Jis siekia išreikšti tą disociaciją, kuri įvyko tarp jo asmeny- 
bės vyriškojo ir moteriškojo elementų. Šie elementai harmoningai 
egzistavo tarpusavyje iki pat tėvo mirties, išreikšdami skirtingus 
jo dvasiškai turtingos asmenybės aspektus. Taip, aš rašau taip, 
lyg kalbėčiau apie žmogų, o ne įsivaizduojamą veikėją. 

Žvelgiant mano akimis, šis sudėtingas monologas yra sudė- 
tingas visų pirma todėl, kad Hamletas pats neturi nė menkiau- 
sios nuojautos apie jį kamuojančią dilemą - ji priklausė pakitu- 
siai jo būklei. Šekspyras šį tą žinojo, tačiau Hamletas neturėjo 
progos apsilankyti Šekspyro pjesėje. 

Jei į pjesę žiūrėsime iš šios perspektyvos, tuomet pamaty- 
sime, kad Hamleto pakitęs požiūris į Ofeliją ir jo žiaurumas jos 
atžvilgiu yra ne kas kita, kaip kad atmetimas jo paties moteriš- 
kojo elemento - dabar atskilusio ir bandomo atiduoti jai, kai tuo 


tarpu nepageidaujamas vyriškasis elementas grasina užvaldyti 

visą Hamleto asmenybę. Jo žiaurumas Ofelijos atžvilgiu gali būti 
interpretuojamas kaip nenoras atsisveikinti su atskilusiuoju jo 
asmenybės moterišku elementu. 

Todėl tik pačioje pjesėje (jeigu būtų turėjęs galimybę ją per- 
skaityti ar pamatyti) Hamletas galėjo išvysti savo dilemos pri- 
gimtį. Pjesėje, vadinamoje pjesės viduje, to rasti jis negalėjo, nes 
jis pats ją pastatė tam, kad galėtų leisti pasireikšti vyriškajam savo 

Gerai paieškoję pamatysime, kad panaši dilema, su kuria 
teko susidurti Šekspyrui pačiam, sudaro problemos, slypinčios 
už jo sonetų turinio, pagrindą. Tačiau taip nusprendę, mes už- 
mirštumėme esminį jo sonetų bruožą —- pačią poeziją. Iš tiesų, 
kaip kad yra pasakęs profesorius L. C. Knigtsas (1946), labai len- 
gva yra užmiršti pjesėse pulsuojančią poeziją, užuot pasinėrus 
į veikėjų aprašymus, nagrinėjant juos tarsi jie būtų istorinės as- 


menybės. 


Santrauka 


1. Šiame skyriuje aš išnagrinėjau, kokią reikšmę man ir mano 
darbui turėjo naujas mano suvokimas apie disociacijos, pa- 
sireiškiančios kai kuriems vyrams ir moterims per jų santy- 
kį su tais moteriškais ir vyriškais elementais ir jų pagrindu 
suformuluotomis asmenybės dalimis, svarbą. 

2.  Apžvelgiau dirbtinai atskirtus vyrišką ir moterišką ele- 
mentus ir išsiaiškinau, kad, bent jau laikinai, į objektus 
nukreiptus impulsus (taip pat ir pasyvią jų išraišką) aš esu 
linkęs sieti su vyriškuoju elementu, tuo tarpu moteriškojo 


elemento charakteristikos kalbant apie objektinį santykį yra 

tapatybė, teikianti vaikui buvimo, o vėliau ir savitumo po- 
jūučio, pagrindą. Tačiau buvimo patirties pagrindo mes ga- 
lime ieškoti tik visiškoje vaiko priklausomybėje nuo moti- 
nos gebėjimo arba negebėjimo palaikyti patį ankstyviausią 
moteriškojo elemento funkcionavimą. Jau esu rašęs: „Nėra 
jokios prasmės vartoti terminą „id“ nusakyti reiškiniams, 
kurie savo funkcionavimu neaprėpė, neužfiksavo ir nepa- 
tyrė ego.“ (Winnicott, 1962.) 

Dabar galiu pasakyti: „Po to, kai esi, gali daryti ir tau gali 


daryti. Tačiau pirmiausia reikia būti.“ 


Papildoma pastaba apie vogimą 


Tiek berniukų, tiek ir mergaičių vogimas priklauso vyriškajam 
elementui. Kyla klausimas: kas yra šio reiškinio atitikmuo, kal- 
bant apie berniukų ir mergaičių moteriškąjį elementą? Galimas 
atsakymas: moteriškasis elementas skatina individą užimti mo- 
tinos vietą ar pasiglemžti jos rūbus, taip įgyjant geidžiamumą ir 


gebėjimą suvilioti, kuris yra pavogtas iš motinos. 

VI 


OBJEKTO PANAUDOJIMAS 
IR OBJEKTINIO SANTYKIO 
UŽMEZGIMAS PER 
SUSITAPATINIMĄ" 


Šiame skyriuje aš siūlau aptarti objekto panaudojimo idėją. Anks- 
tesniuose skyriuose plačiai nagrinėjome šiai temai giminingą 
objektinio santykio sampratą, kuriai buvo skirtas deramas dė- 
mesys. Objekto panaudojimo idėja, tuo tarpu, nebuvo giliai na- 
grinėjama — netgi nebuvo konkrečiai paminėta. 

Mano darbas apie objekto panaudojimą kyla iš klinikinio 
darbo patirties ir tobulai atitinka mano paties sukurtą raidos mo- 
delį. Žinoma, negaliu teigti, kad kiti tyrėjai tiesiog sekė mano nu- 
statytu idėjų raidos modeliu, tačiau norėčiau paminėti, kad šioks 
toks nuoseklumas pastebimas, ir šis nuoseklumas atitinka mano 
darbuose nustatytą tvarką. 

Tai, ką turiu pasakyti šiame skyriuje, yra neapsakomai pa- 
prasta. Nors tai kyla iš mano, kaip psichoanalitiko, patirties, 
negaliu pasakyti, kad tai galėjo kilti iš mano psichoanalitinio 
darbo patirties prieš dvejus dešimtmečius, nes tuomet dar ne- 


buvau išradęs judesių transferencijos technikos, kurią tuojau pat 


* Remiantis pranešimu, perskaitytu Niujorko psichoanalitikų bendruomenės susiti- 
kime 1968 m. lapkričio 12 d. ir išleistu straipsniu Tarptautiniame psichoanalizės žurnale, 


Nr. 50 (1969). 

čia ir aprašysiu. Pavyzdžiui, tik pastaraisiais metais aš išmokau 
kantriai laukti, kol sulauksiu, kaip, per vis didėjantį paciento 
pasitikėjimą psichoanalitine technika ir aplinka, ims reikštis 
natūralus transferencijos plėtros procesas, - ir nesugadinti šio 
natūralaus proceso savo interpretacijomis. Reikia pažymėti, 
kad aš čia kalbu apie interpretacijų pateikimą pacientui, o ne 
pačias interpretacijas. Man net baisu pagalvoti, kiek kartų esu 
tam tikros klasifikacijos kategorijos pacientams užkirtęs kelią į es- 
minius pasikeitimus, arba kiek kartų juos uždelsiau, - ir visa 
tai dėl mano paties poreikio pateikti efektingą interpretaciją. Jei 
tik gebėsime šiek tiek palaukti, pacientas pats kūrybiniu keliu 
pasieks supratimą, ir tai suteiks jam begalinį džiaugsmą - ir šis 
džiaugsmas šiandien man teikia kur kas didesnį pasitenkinimą 
nei jausmas, jog pasakiau kažką gudraus. Manau, kad aš dabar 
interpretuoju iš esmės tam, kad pademonstruočiau pacientui 
savo suvokimo ribas. Tvirtai tikiu principu, kad pacientas - ir 
tik pats pacientas - turi atsakymus. Mes galime jam ar jai pa- 
dėti — arba ne — aprėpti tai, kas yra Žinoma, ir nesiginčydami 
tai priimti. 

Kaip priešybė tam, ką tik ką aprašiau, egzistuoja interpre- 
tacinis psichoanalitiko darbas, kurį jis privalo atlikti ir kuris iš 
esmės skiria analizę nuo savianalizės. Norint, kad šios psichoa- 
nalitiko pateikiamos interpretacijos turėtų poveikį, jos turi būti 
susietos su paciento gebėjimu patalpinti psichoanalitiką už subjek- 
tyvių reiškinių lauko ribų. Tuomet viskas priklauso nuo paciento 
gebėjimo pasinaudoti psichoanalitiku, kas ir yra pagrindinė šio 
skyriaus tema. Mokymo procese, kaip ir vaiko maitinime, gebė- 
jimas panaudoti objektus laikomas savaime suprantamu, tačiau 


mūsų darbe yra svarbu ištirti gebėjimo panaudoti objektus atsi- 

radimą ir raidą, bei sugebėti pripažinti paciento nesugebėjimą 
naudotis objektais tuomet, kai tai yra faktas. 

Ribinio tipo atvejų analizė geriausiai tinka stebėti subtilius 
fenomenus, teikiančius užuominų apie grynai šizofreniškas bū- 
kles. Sakydamas „ribinis atvejis“ aš turiu omenyje tuos atvejus, 
kai paciento sutrikimo pagrindas yra psichozė, tačiau jis ar ji turi 
pakankamai psichoneurotinio organizuotumo, kad, kiekvieną 
kartą svarbiausiam psichotiniam nerimui gresiant prasiveržti į 
paviršių grynąja forma, pacientas sugeba atpažinti ir pripažinti 
neurozę ar psichosomatinį sutrikimą. Tokiais atvejais psichoana- 
litikas gali pats to nenorėdamas metų metus slaptai tarpininkau- 
ti palaikant paciento poreikį būti neurotišku (o ne išprotėjusiu) 
ir būti gydomam nuo neurozės. Psichoanalizė duoda rezultatų 
ir visi lieka patenkinti. Vienintelė bėda ta, kad psichoanalizė ne- 
turi pabaigos. Ji gali būti nutraukta, pacientas netgi gali susiimti 
ir mobilizuoti savo neurotišką asmenybę tam, kad galėtų sesiją 
pabaigti ir išreikšti padėką. Tačiau iš tikrųjų pacientas gerai Žino, 
kad jo ar jos vidinė (psichosomatinė) būklė nė kiek nepakito ir 
kad psichoanalitiko ir paciento slaptas bendrininkavimas atnešė 
ne ką kitą, o nesėkmę. Netgi nesėkmė gali būti vertinga, jei tik 
psichoanalitikas ir pacientas sugebės ją pripažinti. Psichoanali- 
zės pabaigoje pacientas yra vyresnis, ir jo galimybės žūti nelai- 
mingo atsitikimo metu ar mirti pakirstam ligos padidėja, todėl 
savižudybės galima ir išvengti. Be to, kol psichoanalizė tęsėsi, 
buvo visai smagu. Jei psichoanalizė galėtų būti vienas iš gyveni- 
mo būdų, tuomet galima būtų sakyti, kad gydymu pavyko pa- 
siekti to, ko buvo siekiama. Tačiau psichoanalizė nėra gyvenimo 
būdas. Mes visuomet tikimės, kad pacientai baigs mūsų gydymą 


ir mus pamirš, kad pats gyvenimas jiems bus vienintelė reika- 


150 | ŽAIDIMAS IR REALYBĖ 


linga terapija. Nors mes rašome darbus apie šiuos ribinius atve- 
jus, viduje ta beprotybė, kurios nesugebame atrasti ir pagydyti, 
mums kelia didžiulį nerimą. Plačiau visa tai aprašyti aš paban- 
džiau savo darbe apie klasifikaciją (Winnicott, 1959-64). 

Tikriausiai reikėtų dar kiek palaukti prieš pateikiant savo 
paties sampratą apie tai, kuo objektinis santykis skiriasi nuo 
objekto panaudojimo. Objektinio santykio atveju subjektas lei- 
džia pasireikšti tam tikriems pokyčiams savo paties viduje. 
Šiems pokyčiams apibūdinti mums netgi teko išrasti naują ter- 
miną: „kateksis“. Objektas tampa reikšmingu. Veikia projekcijos 
ir tapatinimosi mechanizmai, ir objektas yra bandomas išsemti 
tol, kol subjektas objekte, praturtiname jausmo, atranda dalelę 
savęs. Šiuos pokyčius lydi fizinė veikla (kad ir kokia nepastebi- 
ma), vedanti susijaudinimo ir funkcinio orgazmo link. (Šiame 
kontekste aš specialiai nusprendžiau neužsiminti apie santykio 
aspektą, pasireiškiantį kryžminio tapatinimosi forma, žr. psl. 115. 
Šį aspektą nusprendžiau praleisti šioje vietoje todėl, kad jis susi- 
jęs su raidos faze, kuri eina po - o ne prieš - tą, kurią aptarinėju 
šiame skyriuje. Toji fazė — tai perėjimas nuo visiško asmens už- 
darumo aplinkai ir santykių su subjektyviais objektais prie nau- 
dojimosi objektais.) 

Objektinis santykis yra tokia subjekto patirtis, kuri, žvel- 
giant iš subjekto pozicijų, gali būti apibūdinama kaip visiškai izo- 
liuota (Winnicott, 1958b, 1963a). Tačiau, kai aš kalbu apie objekto 
panaudojimą, objektinio santykio egzistavimą aš laikau savaime 
suprantamu ir jį tiesiog papildau keletu naujų bruožų, susijusių 
su objekto pobūdžiu ir elgsena. Pavyzdžiui, objektas, kurį no- 
rima panaudoti, turi būti realus ta prasme, kad turi priklausyti 


mūsų bendrai realybei, o ne būti tiesiog projekcijų pluošto rezul- 

tatas. Tai, mano manymu, yra pagrindinis skirtumas, egzistuo- 
jantis tarp objektinio santykio ir objekto panaudojimo procesų. 

Jeigu šiuo klausimu aš esu teisus, tuomet galima daryti išva- 
dą, kad objektinio santykio aptarimas psichoanalitikui yra daug 
paprastesnis veiksmas nei diskusija apie objekto panaudojimą, 
nes objektinis santykis gali būti tiriamas kaip subjektyvus reiš- 
kinys, o psichoanalizėje visuomet naudinga sugebėti panaikinti 
visus aplinkos faktorius, išskyrus tuomet, kai aplinkos faktoriai 
gali būti laikomi projekciniais mechanizmais. Tačiau tiriant objek- 
to panaudojimą išeities nėra: psichoanalitikas turi atsižvelgti į 
objekto pobūdį, nes objektas yra realus daiktas, o ne projekcija. 

Kurį laiką aš viską taip ir paliksiu: objektinis santykis gali 
būti apibūdinamas iš individualaus subjekto pozicijų, tuo tarpu 
objekto panaudojimui apibūdinti reikia visų pirma pripažinti ne- 
priklausomą objekto egzistenciją ir tai, kad jis ten buvo visą laiką. 
Pamatysite, kad būtent šios problemos mus labiausiai ir domina, 
tyrinėjant tą sritį, į kurią aš savo darbuose bandžiau atkreipti dė- 
mesį ir kurią pavadinau pereinamaisiais reiškiniais. 

Tačiau šis pokytis neįvyksta savaime, vien tik per brandos 
procesą. Būtent ši detalė mane ir domina. 

Apžvelkime tai klinikiniais terminais: įsivaizduokime, kad 
du kūdikiai yra žindomi krūtimi. Vienas kūdikis žįsta iš savęs, 
nes kūdikis ir krūtis (žiūrint kūdikio akimis) dar nėra tapę ats- 
kirais reiškiniais. Kitas Žįsta iš šaltinio, kuris nėra jis pats - iš 
objekto, su kuriuo galima elgtis neapdairiai be jokių pasekmių 
kūdikiui, nebent objektas sugalvotų keršyti. Motinos, kaip ir 
psichoanalitikai, gali būti pakankamai geros ir nepakankamai 
geros: vienos gali, o kitos negali padėti vaikui pereiti nuo objek- 


tinio santykio prie objekto panaudojimo. 

Čia norėčiau priminti, kad esminis pereinamųjų objektų 
ir pereinamųjų reiškinių koncepcijos aspektas yra paradoksas ir 
paradokso priėmimas: kūdikis objektą sukūrė, tačiau objektas jau 
buvo ir laukė, kol bus sukurtas ir pateks į „kateksį“. Aš bandžiau 
atkreipti dėmesį į šią pereinamųjų reiškinių savybę teigdamas, 
kad, pagal nustatytas žaidimo taisykles, mes niekuomet negali- 
me reikalauti iš kūdikio atsakymo į klausimą: ar tu tai sukūrei, 
ar tai tik atradai? 

Dabar jau jaučiuosi pasiruošęs pereiti tiesiai prie savo tezės. 
Gali susidaryti įspūdis, kad aš to vengiu, tarsi bijočiau, kad, man 
pristačius savo tezę, mano darbas bus baigtas, nes ta tezė tokia 
jau paprasta. 

Tam, kad galėtų objektą panaudoti, subjektas turi išsiugdy- 
ti gebėjimą panaudoti objektus. Tai iš dalies yra perėjimas prie 
realybės principo. 

Šis gebėjimas negali būti įgimtas, o jo atsiradimas kūdikiui 
augant taip pat negali būti laikomas savaime suprantamu. Gebė- 
jimo panaudoti objektą raida yra dar vienas pavyzdys, įrodantis, 
kad brandos procesas priklauso nuo lengvinančių aplinkos fak- 
torių.“ 

Kalbant apie eiliškumą, galima sakyti, kad pirmiausia atsi- 
randa objektinis santykis, o galiausiai — objekto panaudojimas, 
tačiau tarp šių dviejų reiškinių yra tikriausiai sudėtingiausias 
žmogaus raidos etapas, ir būtent šioje vietoje pasireiškia pačios 
įkyriausios nesėkmės, dėl kurių žmonės vėliau kreipiasi į psicho- 
terapeutus. 


* Pasirinkdamas tokį knygos, kurią išleido Tarptautinės psichoanalitikų bibliotekos leidykla 
(1965), pavadinimą - Brandos procesai ir vystymuisi palanki aplinka — aš neslėpiau, kad man 
įtaką padarė dr. Phylliso Greenacre'o pranešimas (1960) Edinburgo kongrese. Deja, šio fakto 
pačioje knygoje pripažinti aš nesugebėjau. 

Kas vyksta tarp objektinio santykio ir objekto panaudoji- 
mo? Subjektas patalpina objektą už subjekto visagalės kontrolės 
zonos ribų, kitaip sakant, subjektas ima suvokti objektą kaip išo- 
rinį reiškinį, o ne projektuojamą esybę - iš tiesų pripažįsta objek- 
tą, kaip turintį teisę egzistuoti atskirai nuo subjekto?! 

Šis pokytis (nuo objektinio santykio prie objekto panaudojimo) 
reiškia, kad subjektas sunaikina objektą. Todėl laisvamanis filosofas 
galėtų pareikšti, kad toks dalykas, kaip objekto panaudojimas, iš 
viso negali egzistuoti: jei objektas yra išorinis, subjektas objektą su- 
naikina. Tačiau jei šis filosofas būtų priverstas pakilti iš savo fotelio 
ir atsisėsti ant grindų su pacientu, jis pamatytų, kad egzistuoja tar- 
pinė pozicija. Kitais žodžiais tariant, jis pamatytų, kad po „subjek- 
tas užmezga santykį su objektu“ eina „subjektas sunaikina objektą“ 
(pastarajam tapus išoriniu), o po to gali sekti „objektas išlieka po su- 
naikinimo“. Išlikimas gali būti, arba jo gali nebūti. Todėl objektinio 
santykio teorijoje atsiranda naujas aspektas. Subjektas sako objek- 
tui: „Aš tave sunaikinau“, o objektas vis dar egzistuoja ir gali priimti 
šią komunikaciją. Todėl toliau subjektas sako: „Labas, objekte!“ „Aš 
tave sunaikinau.“ „Aš tave myliu.“ „Tu man esi svarbus dėl to, kad 
išgyvenai, nors aš tave ir sunaikinau.“ „Tave mylėdamas, aš visą 
laiką bandau tave sunaikinti (pasąmoninėje) fantazijoje.“ Ir būtent 
čia užgimsta individo fantazija. Dabar subjektas gali panaudoti išli- 
kusį objektą. Svarbu paminėti, kad subjektas objektą sunaikina dėl 
to, kad objektas yra už jo visagalės kontrolės ribų. Nemažiau svar- 
bu paminėti, kad tai pats sunaikinimo aktas patalpina objektą už 
subjekto visagalės kontrolės zonos ribų. Tokiu būdu objektas susi- 
kuria autonomiją ir savitą gyvenimą bei, priklausomai nuo turimų 
savybių (ir jeigu išgyvena), prisideda prie subjekto vystymosi. 


* Tai suvokti man padėjo W. Cliffordas M. Scottas (asmeninė komunikacija, 1940). 

Kitais žodžiais tariant, dėl objekto išlikimo subjektas gali 
pradėti gyvenimą objektiniame pasaulyje, ir jo gaunama nauda 
yra neišmatuojama, tačiau subjektas turi priimti ir viso to kainą, 
kuri yra nesibaigiančio naikinimo proceso, vykstančio pasąmo- 
nės fantazijose ir susijusio su objektiniu santykiu, pripažinimas. 

Leiskite man pasikartoti. Tai yra pozicija, kurią individas 
ankstyvosiose emocinės raidos stadijose gali pasiekti tik per išli- 
kimą ir patekimą į „kateksį“ objektų, kurie yra naikinami dėl to, 
kad yra realūs ir tuo pačiu tampa realūs todėl, kad yra naikinami 
(yra sunaikinami, todėl ir naudotini). 

Nuo šiol, pasiekus šią stadiją, projekciniai mechanizmai pa- 
deda pastebėti tai, kas yra, tačiau jau nebėra priežastis, dėl kurios 
objektai yra. Mano manymu, šioje vietoje aš nuklydau nuo teo- 
rijos, pagal kurią išorinė realybė konceptualizuojama tik per in- 
divido projekcinius mechanizmus. Štai ir pristačiau beveik visą 
savo tezę. Tačiau dar ne visiškai, nes aš negaliu tiesiog priimti 
kaip fakto teiginio, kad pirmasis subjekto impulsas objekto at- 
žvilgiu (suvokiamo objektyviai, o ne subjektyviai) yra destrukty- 
vaus pobūdžio. (Anksčiau aš pavartojau terminą „neapdairiai“, 
norėdamas tiesiog suteikti skaitytojui galimybę kažką įsivaiz- 
duoti, aiškiai nenurodydamas, ką jis turėtų pamatyti.) 

Pagrindinė šios tezės prielaida yra tokia: nors subjektas ne- 
siekia sunaikinti subjektyviai suvokiamo objekto (kuris yra pro- 
jekcijos išraiška), naikinimo impulsas ima reikštis ir tampa es- 
miniu tuomet, kai objektas yra pradedamas suvokti objektyviai, 
kaip turintis autonomiją ir priklausantis „bendrai“ realybei. Tai 
yra sudėtingoji mano tezės dalis, bent jau mano požiūriu. 

Paprastai yra sutariama, kad realybės principas sukelia in- 


dividui pyktį ir sužadina reakcinio naikinimo impulsą, tačiau, 

pagal mano tezę, naikinimo procesas atlieka svarbų vaidmenį 
kuriant realybę ir suvokiant objektą kaip egzistuojantį už savojo 
„aš“ ribų. Tam, kad tai galėtų įvykti, būtinos tam tikros palan- 
kios sąlygos. 

Tereikia plačiau panagrinėti realybės principą. Kiek man 
žinoma, poky mes galime užfiksuoti tuomet, kai projekciniai 
mechanizmai leidžia subjektui susipažinti su objektu. Tai nėra tas 
pats, kas tvirtinti, jog objektas subjektui egzistuoja dėl subjekto 
projekcinių mechanizmų veikimo. Iš pradžių stebėtojas vartoja žo- 
džius, kurie, atrodo, tinka apibūdinti abiems idėjoms vienu metu, 
tačiau, pažvelgę atidžiau, pamatysime, kad šios idėjos anaiptol 
nėra identiškos. Būtent šitai ir lėmė mano tyrimų kryptį. 

Toje raidos stadijoje, kurią mes čia tiriame, subjektas kuria 
objektą, atradinėdamas patį išorės pasaulį, ir čia reikia paminėti, 
kad šis patyrimas priklauso nuo objekto gebėjimo išlikti. (Svarbu 
paminėti, kad šiame kontekste „išlikti“ reiškia „nekeršyti“.) Jei šie 
procesai vyksta psichoanalizės metu, tuomet psichoterapeutas, jo 
analitinės technikos ir psichoterapinė aplinka - visi šie reiškiniai 
gali atlaikyti arba neatlaikyti destruktyvių paciento atakų. Ši des- 
truktyvi veikla yra paciento bandymas patalpinti psichoterapeu- 
tą už visagalės kontrolės zonos ribų, kitaip sakant, į realų pasaulį. 
Be maksimalios destrukcijos patirties (kai objektas nėra apsaugo- 
tas) subjektas niekuomet nesugebės priskirti psichoterapeuto išo- 
rės pasauliui, todėl jis negalės išgyventi nieko kito, kaip tam tikrą 
savianalizės formą, pasinaudodamas psichoterapeutu kaip dali- 
ne savo asmenybės projekcija. Kalbant žindymo terminais, tokiu 
atveju pacientas gali žįsti tik iš savęs ir negali naudotis krūtimi 
tam, kad priaugtų svorio. Pacientas gali netgi mėgautis šia psi- 


choanalitine patirtimi, tačiau jis niekuomet iš esmės nepasikeis. 

Ir jei psichoterapeutas yra subjektyvaus pobūdžio reiški- 
nys, tuomet ką galima pasakyti apsivalymą? Reikalinga tolimes- 
nė tezė apie apsivalymo našumą.“? 

Psichoanalitinėje praktikoje pozityvūs pokyčiai, sukelti šio- 
je srityje, gali būti labai gilūs. Jie nepriklauso nuo interpretacinio 
darbo. Jie priklauso nuo psichoterapeuto gebėjimo atlaikyti ata- 
kas ir išlikti, tačiau psichoterapeuto reakcija neturėtų kisti koky- 
biniu požiūriu ir peraugti į atsakomuosius veiksmus. Šias atakas 
terapeutui atlaikyti gali būti labai sunku/? ypač tuomet, kai jos 
pasireiškia haliucinacinėmis formomis arba per manipuliaciją, 
kuri verčia terapeutą imtis to, kas techniniu požiūriu yra labai ne- 
teisinga. (Vienas iš tokių dalykų yra pasirodyti nepatikimam tuo- 
met, kai patikimumas yra vienintelis reikšmingas dalykas, norint 
išlikti - tiek tuomet, kai kalbama apie fizinį išgyvenimą, tiek tuo- 
met, kai išlikimas reiškia atsakomųjų veiksmų nebuvimą.) 

Psichoterapeutas visuomet linkęs pateikti savo interpreta- 
cijas, tačiau tai neturi trukdyti procesui, o pacientui jos kartais 
gali pasirodyti lyg tam tikra savigynos forma, tarsi terapeutas 
bandytų atremti paciento ataką. Geriau palaukti, kol toji fazė 
praeis ir jau pojos, kartu su pacientu, aptarti, kas tuo metu vyko. 
Žinoma, tai gali būti visiškai pagrįstas žingsnis, nes psichotera- 
peutas taip pat turi savų poreikių, tačiau žodinė interpretacija 
šiuo momentu nėra būtina ir gali sukelti tam tikrų pavojų. Svar- 
biausia psichoterapeutui šiuo momentu yra išlikti ir nekeisti 
savo analitinės technikos. Pabandykite įsivaizduoti, kokia skaus- 
minga pacientui būtų fizinė psichoterapeuto mirtis, jei ji įvyktų 


* Kita užduotis, kuri laukia pereinamųjų reiškinių tyrinėtojo, - tai performuluoti šią proble- 
mą apsivalymo terminais. 
* Jei psichoterapeutas žino pacientą turint revolverį, mano manymu, šio darbo geriau ne- 


atlikinėti. 

psichoterapijos proceso metu. Tačiau net fizinė terapeuto mirtis 
nebūtų tokia baisi kaip jo požiūrio į atsakomąsias priemones 
pasikeitimas. Pacientas turi tiesiog rizikuoti. Paprastai psichoa- 
nalitikas išgyvena šiuos transferencijos poslinkius ir kiekvienos 
fazės pabaigoje sulaukia apdovanojimo, kuris įteikiamas meilės 
forma pasąmoninės destrukcijos fone. 

Mano požiūriu, idėja apie raidos stadiją, susijusią su objektų 
išlikimu, turi nemažai įtakos teorijai apie agresijos ištakas. Netei- 
singa sakyti, kad kelių dienų kūdikis pavydi krūties. Tačiau tei- 
ginys apie tai, kad, nesvarbu, kokio amžiaus būtų kūdikis, kai jis 
ima suvokti krūtį kaip išorės objektą (už projekcinės zonos ribų), 
automatiškai ima trokšti tą krūtį sunaikinti, yra pagrįstas. Čia 
labai svarbus yra motinos vaidmuo, nes ji yra pirmasis asmuo, 
kuris turi padėti kūdikiui įveikti šią pirmąją kliūtį iš daugelio, 
su kuriomis dar teks susidurti ateityje, — ir tai ji turi padaryti 
išgyvendama kūdikio ataką. Tai tinkamas momentas kūdikio 
raidoje, nes kūdikis yra dar labai silpnas, todėl nėra sunku atlai- 
kyti jos bandymus sunaikinti. Tačiau tai nėra taip paprasta, kaip 
kad gali pasirodyti: kūdikiui ėmus kandžiotis ir kelti skausmą, 
motinų reakcija labai greitai perauga į moralizavimą.?* Tačiau 
visa ši kalba apie „krūtį“ yra ne kas kita, kaip žargonas. Čia kal- 
bama apie viską, kas yra susiję su vystymusi ir gebėjimu naudo- 
tis objektais, — fazę, kurioje adaptacija yra tiesiogiai susijusi su 
priklausomybe. 

Vėliau pamatysite, kad nors aš čia vartoju terminą „naiki- 
nimas“, tikrasis sunaikinimas yra objekto nesugebėjimas išlikti. 
Jeigu objektas išlikti sugeba, naikinimas tėra potencialus. Žodis 


“ Iš tiesų, kūdikio raidos procesas gali labai komplikuotis, jei ji ar jis gimsta su dantimi, nes 


tuomet jie niekuomet negali kandžioti krūties vien dantenomis. 

„naikinimas“ vartojamas apibūdinti ne kūdikio impulsą naikinti, 
bet objekto polinkį neišlikti, kas reiškia ne tik fizinį sunaikinimą, 
bet ir kokybės ar požiūrio pokyčius. 

Šiame skyriuje mano pristatomas naujas požiūris į tam ti- 
krus dalykus leidžia kalbėti apie naują prieigą agresijos ištakų 
teorijoje. Pavyzdžiui, nėra reikalo įgimtai agresijai teikti dau- 
giau reikšmės nei kitiems įgimties dalykams. Žinoma, vertinant 
kiekybiniu požiūriu, kiekvieno individo įgimtos agresijos lygis, 
kaip ir visa kita, kas yra paveldima, yra skirtingas, tačiau bū- 
dingas visiems žmonėms. Daug didesnes variacijas tarp skir- 
tingų individų lemia skirtingos jų patirtys tuomet, kai jie buvo 
naujagimiai, - ar jiems kažkas padėjo įveikti šią be galo sudė- 
tingą fazę, ar ne. Tokios skirtingos patirties nulemtos variaci- 
jos iš tiesų begalinės. Be to, kūdikiai, kurie šioje fazėje sulaukė 
visokeriopos pagalbos, klinikiniu aspektu dažniausiai yra labiau 
agresyvūs nei tie, kurių priežiūroje šios fazės metu buvo atlikta 
esminių klaidų, - pastariesiems agresija yra kažkas, ko jie nesu- 
geba aprėpti arba kažkas, ką palaikyti jie sugeba tik patys būda- 
mi agresijos objektais. 

Visa tai skatina imtis perrašyti agresijos ištakų teoriją, nes 
beveik viskas, ką kiti psichoanalitikai yra rašę šia tema, buvo 
formuluojama neatsižvelgiant į tai, kas yra aptarinėjama šiame 
skyriuje. Formuluojant tradicinę agresijos ištakų teoriją, remtasi 
principu, jog agresija yra reakcijos į realybės principą rezultatas, 
tuo tarpu aš teigiu, kad atvirkščiai — tai destruktyvusis impulsas 
padeda pagrindus sukurti išorinei realybei. Tai yra mano tezės 
pagrindas. 

Leiskite dabar minutėlę apžvelgti tikslią puolimo ir išliki- 


mo vietą santykių hierarchijoje. Absoliutus sunaikinimas yra ko- 

kybiškai kitoks ir daug primityvesnis reiškinys. Absoliutus su- 
naikinimas reiškia, kad nėra „jokios vilties“, „kateksis“ išnyksta, 
nes sąlygojimo refleksas neduoda jokių rezultatų. Kita vertus, 
puolimo koncepcija, apibrėžiant ją per agresijos kaip susidūrimo 
su realybės principu teoriją, yra daug įmantresnė ir sudėtingesnė 
bei linkusi priskirti vėlesniam laikotarpiui tą naikinimo procesą, 
kurį aš čia postuluoju. Objekto naikinimo procese, apie kurį čia 
pasakoju, pykčio nėra, nors galima teigti, jog egzistuoja džiaugs- 
mas, kylantis iš to, kad objektas atlaiko ataką. Nuo tos akimirkos, 
arba, tiksliau, prasidėjus šiai fazei, objektas yra nuolatos naiki- 
namas individo fantazijose. Ši objekto savybė - „būti nuolatos 
naikinamu“ — padeda individui pajusti objekto išlikimo realybę, 
sustiprina jutimus ir suteikia objektui pastovumo. Dabar objek- 
tas jau gali būti panaudotas. 

Baigdamas norėčiau pasakyti pastabą apie naudojimąsi ir 
panaudojimą. „Naudojimasis ir panaudojimas“ nereiškia „iš- 
naudojimo“. Mes, psichoterapeutai, puikiai suvokiame, ką reiš- 
kia būti panaudotiems, kitaip sakant naudingiems - mes beveik 
visuomet galime įžvelgti gydymo proceso pabaigą, net jei ji būtų 
tik už keleto metų. Dauguma į mus besikreipiančių pacientų šią 
problemą jau seniai išsprendę: jie geba naudotis objektais, moka 
naudotis mumis kaip psichoterapeutais, lygiai taip, kaip na- 
muose jie naudojasi savo tėvais ar broliais ir seserimis. Vis dėlto, 
kai kuriems iš pacientų mūsų reikia tam, kad išmokytume juos 
mumis pasinaudoti. Jiems tai yra analitinio pobūdžio užduotis. 
Siekdami patenkinti tokių pacientų poreikius, mes turime gerai 
įsisavinti tai, ką aš čia pasakojau apie mūsų išgyvenimą jų des- 
trukcijos akivaizdoje. Tokiais atvejais mes dirbame pasąmoninių 


bandymų sunaikinti psichoterapeutą fone, ir mes tą naikinimą 


160 | ŽAIDIMAS IR REALYBĖ 


turime išgyventi, kitaip mūsų laukia dar vienas niekuomet nesi- 


baigiantis psichoterapijos seansas. 


Santrauka 


Objektinis santykis gali būti aprašytas vien iš subjekto perspek- 
tyvos. Norint aprašyti objekto panaudojimą, reikia atsižvelgti į 
paties objekto pobūdį. Šiame skyriuje aš siūliau aptarti priežastis, 
kodėl, mano nuomone, gebėjimas panaudoti objektą yra sudėtin- 
gesnis nei gebėjimas užmegzti objektinį santykį ir kodėl objek- 
tinis santykis galimas ir su subjektyviu objektu, tačiau objekto 
panaudojimas reiškia, kad objektas yra išorinės realybės dalis. 

Galime stebėti štai tokią seką: (1) Subjektas užmezga santy- 
kį su objektu. (2) Objektas pamažu pereina iš būsenos, kurioje 
subjektas jį sukuria, į tokią, kurioje jis turi būti atrastas. (3) Su- 
bjektas sunaikina objektą. (4) Objektas išgyvena sunaikinimą. (5) 
Subjektas gali panaudoti objektą. 

Objektas visuomet yra sunaikinamas. Naikinimo procesas 
tampa tarsi pasąmonės fonu, prieš kurį reiškiasi subjekto meilė 
realiam objektui — t. y. objektui, kuris yra už visagalės subjekto 
kontrolės zonos ribų. 

Šios problemos tyrimai apima ir tezę apie pozityvią naikini- 
mo reikšmę. Naikinimas ir po jo sekantis objekto išlikimas patal- 
pina objektą už zonos, kurioje egzistuoja vien tik subjekto projek- 
ciniais mechanizmais sukurti objektai. Taip sukuriamas bendros 
realybės pasaulis, kuriame subjektas gali naudotis objektais ir iš 


į 


kurio subjektas sulaukia atsako „ne aš“ materijos forma. 

VII 


KULTURINIO PATYRIMO 
VIETA 


Begalinių pasaulių jūros krante susitinka vaikai ir šoka krykštaudami. 


Tagorė 


Šiame skyriuje norėčiau panagrinėti temą, kurią prabėgomis 
pradėjau aptarinėti vieno Britanijos psichoanalitikų bendruome- 
nės surengto banketo, skirto paminėti Freudo darbų Standartinio 
leidimo užbaigimui (Londonas, 1966 spalio 8), metu. Siekdamas 


atiduoti savo duoklę Jamesui Strachey'ui, aš kalbėjau: 


„Freudo minties topografijoje nebuvo vietos kultūriniams reiš- 
kiniams. Ji suteikė naują prasmę vidinei psichinei realybei, o tai, 
savo ruožtu, suteikė naują prasmę tikriems ir grynai išoriniams 
reiškiniams. Bandydamas nurodyti kelią, kuriuo reikia eiti ieškant 
vietos, kur kultūrinė patirtis būtų reikšminga, Freudas vartojo 
terminą „sublimacija“, tačiau jis nieko neužsiminė apie tai, kokia 


vieta kultūrinei patirčiai priklauso žmogaus psichikoje.“ 


Dabar norėčiau toliau išplėtoti šią idėją ir pabandyti atrasti tin- 
kamą pozityvų teiginį, kurį galima būtų kritiškai išnagrinėti. 
Vartosiu savo paties žodžius. 

Ši Tagorės citata visuomet mane intrigavo. Būdamas paau- 
glys, aš neturėjau žalio supratimo, ką ji galėtų reikšti, tačiau ji ma- 


nyje atrado savo vietą, ir jos pėdsakai neišnyko iki dabar. 


“ Pirmą kartą pasirodė Tarptautiniame psichoanalizės žurnale, Nr. 48, dalis 3 (1967). 

Kai tapau Freudo pasekėju, iš karto supratau, ką ši citata 
reiškė. Jūra ir krantas reiškia niekuomet nesibaigiantį aktą tarp 
vyro ir moters, ir iš šios jų sąjungos pasirodo vaikas, kuris turi la- 
bai mažai laiko iki tol, kol pats savo ruožtu taps suaugusiu arba 
tėvu. Tuomet, būdamas pasąmoninio simbolizmo sekėju, aš žino- 
jau (mes visuomet žinome), kad jūra yra motina, o vaikas gimsta 
ant kranto. Kūdikiai iškyla iš jūros ir yra „išspjaunami“ į žemę, 
kaip kad pranašas Jona iš banginio pilvo. Taigi dabar, vaikui gi- 
mus, ir motinai su vaiku mokantis pažinti vienas kitą, krantas 
tapo motinos kūnu. 

Tuomet pastebėjau, kad šiam mano aprašymui teko panau- 
doti gana sudėtingą koncepciją apie motinos ir kūdikio santykius 
ir kad galbūt galima atrasti nesudėtingą ir infantilų požiūrį, ku- 
ris skirtųsi nuo motinos ir stebėtojo - kitaip sakant, galbūt būtų 
naudinga ištirti kūdikio požiūrį. Ilgą laiką mano protas buvo 
nežinios būklėje, ir ši būklė pamažu kristalizavosi į mano perei- 
namųjų reiškinių koncepciją. Tuo tarpu aš žaidžiau su „menta- 
linių reprezentacijų“ koncepcija ir bandžiau šias reprezentacijas 
aprašyti per vidinėje psichinėje realybėje randamus objektus ir 
reiškinius. Taip pat tuo metu aš tyrinėjau projekcinių ir intro- 
jekcinių mentalinių mechanizmų poveikį. Tačiau galiausiai su- 
vokiau, kad žaidimas kaip reiškinys nepriklauso nei vidinei psichinei 
realybei, nei išorinei realybei. 

Čia aš priėjau prie pagrindinio šio skyriaus klausimo: jei 
žaidimas nevyksta nei viduje, nei išorėje — tai kur tuomet jis vyksta? Šis 
klausimas artimas pagrindinei idėjai, kurią išsakiau savo straips- 
nyje „Gebėjimas būti vienam“ (1958b), kur argumentavau, jog iš 
pat pradžių vaikas sugeba būti vienas tik kieno nors kito akivaiz- 


doje. Tačiau šiame straipsnyje aš neplėtojau idėjos apie bendrą 

vaiko ir to kažkieno, kieno akivaizdoje jis yra vienas su savimi, 
santykių pagrindą. 

Mano pacientai (ypač tuomet, kai yra paskendę regresi- 
niuose atsiminimuose ir yra priklausomi nuo transferencijos ar 
svajonių apie transferenciją) išmokė mane, kur reikia ieškoti at- 
sakymo į klausimą: kur vyksta žaidimas? Toliau bandysiu tai, ko 
išmokau per savo kaip psichoanalitiko praktiką, apibendrinti į 


vientisą teorinį argumentą. 


Anksčiau aš esu teigęs, kad stebėdami, kaip kūdikis naudojasi 
pereinamuoju objektu, savo pirmąja „ne aš“ nuosavybe, mes esa- 
me pirmojo vaiko simbolio panaudojimo ir pirmojo jo žaidimo 
liudininkai. Viena esminių mano pereinamųjų reiškinių teorijos 
dalių yra mūsų pasižadėjimas, kad niekuomet neužduosime vai- 
kui klausimo: ar tai tu sukūrei šį objektą, ar tik radai jį volio- 
jantis? Kitaip sakant, pereinamųjų reiškinių ir objektų poveikis 
priklauso nuo požiūrio, kurį susikuriame juos stebėdami. 

Objektas yra kūdikio sąjungos su motina (ar motinos da- 
limi) simbolis. Šio simbolio padėtį nustatyti yra sudėtinga. Ji 
yra tame taške laiko ir erdvės atžvilgiu, kai motina pereina iš 
padėties, kurioje ji (žiūrint kūdikio akimis) ir kūdikis yra viena, 
prie to, kad kūdikis ima ją suvokti ir patirti kaip objektą, kuris 
yra pajuntamas ir pastebimas, o ne sukuriamas paties kūdikio. 
Objekto panaudojimas, tokiu atveju, simbolizuoja sąjungą tarp 
dviejų atskirų reiškinių —- motinos ir vaiko - jų atsiskyrimo vietos ir 
laiko atžvilgiu proceso pradžioje?“ 

Pačioje šios idėjos svarstymo pradžioje susiduriame su šio- 
kia tokia komplikacija, todėl būtina pastebėti, kad, norint, jog kū- 


“ Kalbant apie objektų panaudojimą, tenka viską perteikti supaprastintai, tačiau mano pir- 


minio straipsnio pavadinimas buvo „Pereinamieji objektai ir pereinamioji reiškiniai“ (1951). 

dikio naudojimasis objekto į ką nors peraugtų (t. y., kad tai taptų 
kažkuo daugiau nei tiesiog veiksmu, kurį gali atlikti kiekvienas 
be smegenų gimęs kūdikis), kūdikio mintyse arba asmeninėje 
psichinėje realybėje turi jau egzistuoti objekto atvaizdo užuo- 
mazgos. Tačiau tam, kad mentalinė vidinio pasaulio reprezenta- 
cija išlaikytų savo svarbą, kitaip sakant, kad vidiniame pasaulyje 
būtų palaikomas objekto atvaizdas, turi egzistuoti ir būti priei- 
nama atsiskyrusi nuo kūdikio ir reali motina, išmananti vaiko 
priežiūros technikas. 

Tikriausiai būtų naudinga visa tai performuluoti taip, kad 
laiko faktoriui būtų suteikiamas tinkamas svoris. Motinos egzis- 
tencijos jutimas trunka x minučių. Jei motinos nėra šalia ilgiau 
nei x minučių, jos atvaizdas ima nykti, o tuo pačiu nyksta ir kū- 
dikio gebėjimas panaudoti objektą kaip jų su motina sąjungos 
simbolį. Vaikas labai išgyvena, tačiau situacija pagerėja, kai už 
x + y Minučių motina sugrįžta. Per x + y minučių vaikas nepa- 
sikeitė. Tačiau per x + y minučių vaikas patyrė Hraumą. Praėjus 
x + y + Zz minučių, motinos sugrįžimas nebegali grąžinti vaiko iš 
pakitusios jo būklės. Trauma reiškia, kad vaikas išgyveno gyveni- 
mo tęstinumo nutrūkimą, todėl primityvios jo gynybos sistemos 
pagrindinė užduotis tampa bet kokiu įmanomu būdu išvengti to 
„Nneįsivaizduojamo nerimo“ ar aštraus sumišimo būklės sugrįži- 
mo, kuri susijusi su užgimstančios ego struktūros dezintegracija. 

Reikia remtis prielaida, jog didžiajai daugumai kūdikių 
niekuomet netenka patirti netekties, kuri truktų x + y + Zz mi- 
nučių. Tai reiškia, kad didžioji dauguma vaikų nesinešioja su 
savimi visą gyvenimą suvokimo, atėjusio pamišimo būklėje. Pa- 
mišimas čia reiškia paprasčiausiai pabaigą kažko, kas galėjo eg- 


zistuoti nenutrūkstamos asmeninės egzistencijos metu. „Atsigavęs“ 

po x + y +Zz minučių trukusios netekties, kūdikis turi pradėti vėl 
iš naujo visam laikui netekęs pagrindo, teikiančio tęstinumą su 
asmeninėmis ištakomis. Šis tęstinumas įmanomas tik tuomet, jei 
egzistuoja atminties sistema, pagal kurią atsiminimai gali būti 
sistemizuojami. 

Nuo x + y + z laipsnio netekties kūdikiai dažniausiai gy- 
domi lokalizuotu motinos lepinimu, kuris skirtas ego struktūrai 
atstatyti. Šis ego sistemos atstatymas atkuria kūdikio gebėjimą 
naudotis sąjungos simboliu, kas leidžia kūdikiui numatyti ir net- 
gi gauti naudos iš išsiskyrimo. Būtent tai aš ir bandau ištirti - išsis- 
kyrimą, kuris iš tikrųjų nėra išsiskyrimas, bet tam tikra sąjungos 
forma.?/ 

Man bevystant šias idėjas penktojo dešimtmečio pradžioje, 
Marion Milner (vieno pokalbio metu) labai reikšmingu momen- 
tu sugebėjo išaiškinti tą nepaprastą svarbą, kuri randama dvie- 
jų užuolaidos kraštų sąveikoje ar ąsočio, kuris pastatomas prieš 
kitą ąsotį, paviršiuje (palyg Milner, 1969). 

Reikia pastebėti, kad tie reiškiniai, kuriuos aš čia aprašinė- 
ju, neturi kulminacijos taško. Ši savybė juos skiria nuo instinktais 
paremtų reiškinių, kuriuose nepažabojamas elementas atlieka 
pagrindinį vaidmenį ir kur pasitenkinimas tiesiogiai susijęs su 
kulminacinio taško pasiekimu. 

Tačiau šie reiškiniai priklauso tai realybei, kuri, mano tvir- 
tinimu, reiškiasi per objektinio santykio patirtį. Galima įsivaiz- 
duoti „elektros signalą“, padedantį įžiebti reikšmingą ir intymų 


“ Merrel Middlemore (1941) tarpusavyje susipynusiose žindančios motinos ir kūdikio poros 
technikose įžvelgė begalinę potenciją. Ji buvo labai netoli to, ką aš bandau čia perteikti. Gau- 
su medžiagos, kurią galima stebėti ir tyrinėti apie šį kūnišką santykį, kuris gali egzistuoti 
(bet gali ir neegzistuoti) tarp kūdikio ir motinos, ypač jei savo stebėjimuose (tiesioginiuose 
ar psichoanalitiniuose) mes būsime atviri mąstyti ne vien oralinio erotizmo, pasitenkinimo 
ar frustracijos ir t. t. terminais. 

kontaktą, - ši savybė būdinga įsimylėjėlių santykiams. Tokie 
reiškiniai, priklausantys žaidimų zonai, yra be galo įvairūs ir 
nuolatos kintantys bei kontrastuoja su stereotipiniais reiški- 
niais, kurie siejami arba su kūno funkcijomis, arba su aplinkos 
sąlygomis. 

Psichoanalitikai, kurie deramai stengiasi pabrėžti instink- 
tais paremtos patirties ir reakcijų į frustraciją svarbą, nesugeba 
aiškiai ir užtikrintai konstatuoti to nepaprasto intensyvumo, 
kuris reiškiasi per nekulminacines patirtis, vadinamas žaidimu. 
Pradėdami, kaip kad mes darome, nuo neurotinių negalavimų ir 
ego gynybos sistemų, susijusių su nerimu, kylančiu iš instinktais 
paremto gyvenimo, mes imame mąstyti apie sveikatą kaip apie 
mūsų ego gynybos sistemų būklę. Sakome, kad esame sveiki, jei 
šios sistemos yra lanksčios ir t. t. Tačiau mes retai pasiekiame tą 
momentą, kai galime pradėti gyvenimą apibūdinti kitais būdais 
nei vien konstatuodami ligą ar ligos nebuvimą. 

Kitaip sakant, mes dar nepradėjome gilintis į klausimą, 
apie ką yra pats gyvenimas. Mūsų psichotiški pacientai verčia mus 
atkreipti dėmesį į tokią iš pažiūros paprastą problemą. Dabar 
jau Žinome, kad kūdikis pradeda būti, jausti, kad gyvenimas 
yra tikras ir kad jį verta gyventi ne tuomet, kai jo instinktai yra 
patenkinami. Tiesą pasakius, instinktų patenkinimas pradžioje 
yra tik dalinė funkcija, kuri vėliau tampa pagunda, jei individas 
neturi giliai įsišaknijusio gebėjimo išgyventi visuminę patirtį 
ir pereinamuosius reiškinius. Asmuo turi būti pranašesnis už 
savo instinktus, kitais žodžiais tariant, jojikas turi valdyti žirgą, 
o ne būti žirgo valdomas. Šioje vietoje tiktų Buffono posakis: 
„Le style est !homme mėme““. Kalbėdami su žmogumi, mes kar- 


* Pranc. „Stilius yra pats žmogus“. 

tu kalbamės su jo kultūrinių patyrimų visuma. Visuma sudaro 
vienetą. 

Aš čia pavartojau terminą „kultūrinis patyrimas“ kaip idė- 
jos apie pereinamuosius reiškinius ir žaidimo procesą tąsą, nebū- 
damas tikras, kaip galėčiau imtis apibrėžti žodį „kultūra“. Svar- 
biausias žodis šame junginyje iš tiesų yra patyrimas. Sakydamas 
„žodinė kultūra“ aš galvoju apie paveldėtas tradicijas. Galvoju 
apie kažką, kas priklauso bendrajam Žmonijos fondui, prie kurio 
palaikymo prisideda individai ir grupės ir iš kurio visi mes gali- 
me semtis jei tik turime kur padėti tai, ką jame randame. 

Čia daug kas priklauso nuo dokumentavimo metodo. Ne 
paslaptis, kad didžioji dalis ankstyvųjų civilizacijų patirties 
buvo prarasta, tačiau mituose, kurie yra žodinės tradicijos pro- 
duktas, liko sukaupti kultūriniai žmonijos lobiai, bylojantys 
apie žmonijos kultūros istoriją, trunkančią jau šešis tūkstančius 
metų. Toks istorijos pasakojimo būdas - per mitus - išlieka ir 
šiandieną, nepaisant visų istorikų pastangų siekti objektyvumo, 
kurio pasiekti jiems niekuomet nepavyks, nors jie ir privalo visą 
laiką stengtis. 

Jaučiu, kad pasakiau užtektinai, kad susidarytumėte įspūdį 
apie tai, ką žinau ir ko nežinau apie žodį „kultūra“. Tačiau kaip 
šalutinis klausimas mane labai domina tai, kad jokioje kultūri- 
nėje srityje nėra įmanoma būti originaliu, nesiremiant tradicijomis. Ir 
atvirkščiai: niekas iš kultūros autorių negali pakartoti to, kas jau 
buvo išreikšta, nebent tai būtų gerai pritaikyta citata — plagijavi- 
mas kultūrinėje srityje yra pati baisiausia nuodėmė. Sąveika tarp 
originalumo ir tradicijos, kaip išradingumo pagrindo, man yra 
dar vienas sąveikos tarp atskirumo ir sąjungos pavyzdys, ir labai 


įdomus pavyzdys. 

Norėčiau šiek tiek plačiau išplėtoti temą apie kūdikio anks- 
tyviausias patirtis — apie tą laikotarpį, kai užgimsta įvairiausi 
gebėjimai, kuriems atsirasti leidžia nepaprastai jautrus motinos 
prisitaikymas prie savo kūdikio poreikių, kuris tampa galimas 
dėl visiško motinos susitapatinimo su kūdikiu. (Aš čia kalbu 
apie tas raidos stadijas, kai kūdikis dar neturi mentalinių mecha- 
nizmų, kurie netrukus taps jam prieinami sudėtingai gynybos 
sistemai susikurti. Dar kartą kartoju: turi praeiti šiek tiek laiko 
nuo ankstyviausiųjų patirčių, kad kūdikis šiek tiek subręstų ir 
išsiugdytų sudėtingesnę sistemą.) 

Ši teorija neturi nieko bendro su tuo, ką mes galime pa- 
sakyti apie neurozės etologiją ar neurotiškų pacientų gydymą, 
nei su Freudo struktūrine minties teorija, paremta ego, id ir su- 
perego sąvokomis. Tačiau tai, ką aš čia dėstau, turi įtakos mūsų 
nagrinėjamam klausimui: kas yra gyvenimas? Įmanoma pagy- 
dyti pacientą ir neturėti nė menkiausios nuojautos, kas jį ar ją 
verčia gyventi toliau. Labai svarbu yra atvirai pripažinti, kad 
neurotinio negalavimo nebuvimas gali būti prilyginamas svei- 
katos būsenai, tačiau ne gyvenimui. Psichotiški pacientai, kurie 
nuolatos svyruoja tarp noro gyventi ir noro negyventi, verčia 
mus šią problemą ištirti giliau — tai yra problema, būdinga ne 
vien neurotikams, bet visiems žmonėms. Aš toliau tvirtinu, kad šie 
reiškiniai, kurie mūsų šizoidiniams ir ribiniams pacientams yra 
gyvybės ar mirties klausimas, yra būdingi visų mūsų kultūri- 
nėms patirtims. Šios kultūrinės patirtys padeda sukurti žmoni- 
jos rasės tęstinumą, peržengiantį asmeninės egzistencijos ribas. 
Aš darau prielaidą, kad kultūrinės patirtys yra tiesioginė Žžaidi- 
mo tąsa - žaidimo tų, kurie savo gyvenime apie žaidimus dar 


nebuvo girdėję. 

Pagrindinė tezė 


Toliau pateiksiu pagrindinę savo tezę. Aš tvirtinu, kad: 


1. 


Kultūrinės patirties vieta yra potencialioje erdvėje tarp indivi- 
do ir aplinkos (pradžioje - objekto). Tą patį galima pasakyti 
apie žaidimą. Kultūrinė patirtis prasideda nuo kūrybiško 
gyvenimo, pasireiškiančio per žaidimą. 

Kiekvieno individo gebėjimas pasinaudoti ta erdve priklau- 
so nuo gyvenimiškų patyrimų, kurie patiriami ankstyviausio- 
se individo egzistencijos stadijose. 

Kūdikis nuo pat pradžių patiria maksimaliai intensyvius 
išgyvenimus potencialioje erdvėje tarp subjektyvaus objekto ir 
objektyviai suvokiamo objekto, tarp to, kas yra paties kūdikio 
tęsinys, ir to, kas priklauso „ne aš“ kategorijai. 

Kiekvienas kūdikis šioje srityje turi savo mėgstamiausią ar 
nemėgstamiausią išgyvenimą. Priklausomybė yra maksi- 
mali. Potenciali erdvė atsiranda tik tuomet, jei kūdikis jau- 
čia pasitikėjimą — šis pasitikėjimas susijęs su priklausomybe 
nuo motinos figūros ar aplinkos elementų, ir yra ne kas kita 
kaip pasąmonėje įsitvirtinusi priklausomybė. 

Tam, kad galėtume tyrinėti žaidimą, o paskui ir individo 
kultūrinį gyvenimą, pirmiausia turime ištirti, kas nutinka 
su potencialia erdve tarp bet kurio kūdikio ir žmogiškos 
(todėl klystančios) motinos figūros, kuri dėl savo meilės 


geba visiškai prisitaikyti. 


Pamatysime, kad į šią erdvę žiūrint kaip į ego sistemos dalį, ši 


dalis nepriklauso kūniškam ego, kuris remiasi kūno funkcionavi- 


mu, bet yra pagrįsta kūniškais išgyvenimais. Sie išgyvenimai yra 

susiję su objektiniu santykiu ir nėra iš esmės nepažabojami, bet 
priklauso tam, ką galima būtų pavadinti ego sąsajomis, vykstan- 


čiomis ten, kur nuoseklų perėmimą pakeičia asociacijos. 


Tęsiant argumentą 


Taigi kaip jau minėjau, yra būtina ištirti, kas nutinka potencialiai 
erdvei, kuri gali įgyti didžiulę reikšmę psichiniam besvystančio 
žmogaus gyvenimui arba gali jos ir neįgyti. 

Kas atsitinka, jei motina, pradėjusi nuo visiško prisitaikymo, 
palaipsniui ima prarasti šį gebėjimą? Tai yra problemos esmė, 
kurią būtinai reikia išnagrinėti, nes ji tiesiogiai veikia mūsų, kaip 
psichoanalitikų, technikas mums dirbant su pacientais, kurie re- 
gresuoja dėl savo priklausomybės jausmo. Paprastai, jei išgyveni- 
mai šioje jautrioje srityje yra pozityvūs (jie prasideda labai anksti, 
o paskui kyla iš naujo vėl ir vėl), kaip kad dažniausiai ir būna, kū- 
dikis patiria intensyvų, netgi kankinantį malonumą, kuris sieti- 
nas su kūrybišku žaidimu. Nėra jokių iš anksto paruoštų žaidimo 
taisyklių, todėl viskas yra kūrybiška, ir nors Žaidimas priskiria- 
mas objektinių santykių sričiai, viskas, kas vyksta žaidimo metu, 
kūdikiui yra asmeniška. Visi fiziniai žingsniai yra kūrybiškai išto- 
bulinami ir pažymimi ženklu „pirmą kartą gyvenime“. Ar sukly- 
siu, sakydamas, kad tai ir yra tikroji žodžio „cathect“ reikšmė? 

Matau, kad įžengiau į Fairbairno (1941) pasiūlytos „objekto 
ieškojimo“ koncepcijos (kaip priešpriešos „pasitenkinimo ieško- 
jimo“ koncepcijai) sritį. 

Būdami pašaliniai stebėtojai mes galime matyti, kad viskas, 
kas vyksta žaidimo metu, jau yra atlikta anksčiau, buvo pajausta 


anksčiau, buvo užuosta anksčiau, ojeigu kalbame apie konkrečius 

motinos ir kūdikio sąjungos simbolius (pereinamuosius objek- 
tus), visi šie objektai yra pasisavinami, o ne sukuriami. Tačiau 
kūdikiui (jei motina gali parūpinti tinkamas sąlygas) kiekviena jo 
kūdikiško gyvenimo detalė yra kūrybinio gyvenimo pavyzdys. 
Kiekvienas objektas yra „atrastas“ objektas. Jeigu tik kūdikiui 
suteikiama galimybė, jis neišvengiamai ims gyventi kūrybiškai ir 
naudotis realiais objektais savo kūrybiškumui išreikšti. Jei tokia 
galimybė kūdikiui nėra suteikiama, tuomet vaikas neturi erdvės, 
kurioje jis galėtų Žaisti ar išgyventi kultūrinę patirtį — iš to seka, 
kad jis neturi galimybės užmegzti ryšį su kultūriniu paveldu ir 
dėl to negalės prisidėti prie kultūrinio Žmonijos fondo. 

„Nuskriaustasis vaikas“ dažniausiai bus labai neramus ir 
neturės gebėjimo žaisti bei turės labai ribotą gebėjimą patirti 
kultūrinių išgyvenimų. Šis pastebėjimas skatina mus imtis tirti 
netekties pasekmes tą akimirką, kai prarandama kažkas, kas iki 
tol buvo patikima. Tiriant praradimo ankstyvosiose stadijose po- 
veikį, reikia atkreipti dėmesį į šią tarpinę, arba potencialią, erdvę 
tarp subjekto ir objekto. Priklausomybės santykio žlugimas ar 
objekto praradimas vaikui reiškia Žaidimo erdvės ir reikšmingo 
simbolio praradimą. Esant palankioms sąlygoms, potenciali er- 
dvė prisipildo paties kūdikio kūrybingos vaizduotės produktais. 
Esant nepalankioms sąlygoms, kūrybiško objektų panaudoji- 
mo būti negali, arba jis yra gana neapibrėžtas. Kitur (Winnicott, 
1960a) esu aprašęs, kaip yra pradedamas ginti nuolankus neti- 
krasis „aš“, kai tuo tarpu tikrasis „aš“, turintis potencialą kūry- 
biškai panaudoti objektus, yra slepiamas. 

Ankstyvo nusivylimo aplinkos patikimumu atvejais, egzis- 
tuoja dar vienas pavojus: potenciali erdvė gali prisipildyti objek- 


tų, kuriais į ją įsileido kažkas kitas, o ne kūdikis. Atrodo, jog kad 

ir kas patektų į šią erdvę iš kažko kito, o ne kūdikio, yra linkę būti 
persekiojamo pobūdžio, todėl kūdikis neturi jokios galimybės tai 
atmesti. Psichoterapeutai turi saugotis, kad, sukūrę pasitikėjimo 
atmosferą ir tarpinę erdvę, kurioje galima Žaisti, nesugadintų 
visko pripildydami ją savomis interpretacijomis, kurios iš esmės 
kyla iš jų pačių kūrybiškos vaizduotės. 

Fredas Plautas, psichoterapeutas ir Jungo pasekėjas, parašė 


straipsnį (1966), iš kurio aš čia ir pacituosiu: 


„Gebėjimas sukurti atvaizdus ir konstruktyviai juos panaudoti 
naujoms struktūroms suformuoti - kitaip nei sapnai ir fantazijos — 


priklauso nuo individo gebėjimo pasitikėti.“ 


Žodis „pasitikėti“ šiame kontekste yra nuoroda į tai, ką turiu 
omenyje kalbėdamas apie patirtimi paremto pasitikėjimo for- 
mavimą maksimalios priklausomybės laikotarpiu, prieš tai, kai 
individas išmoksta džiaugtis ir pasinaudoti išsiskyrimais ir ne- 
priklausomybe. 

Mano manymu, atėjo laikas psichoanalitinei teorijai atiduo- 
ti duoklę šiai trečiajai erdvei, kurioje iš Žaidimo proceso gimsta 
kultūrinė patirtis. Psichiškai nesveiki žmonės reikalaute reika- 
lauja, kad mes daugiau apie tai sužinotume, o be to, šios srities 
ištyrimas būtinas tam, kad galėtume geriau įvertinti Žmonių gy- 
venimus, o ne vien sveikatą. (Kitos dvi erdvės yra vidinė psichi- 


nė realybė ir realusis pasaulis su jame gyvenančiais individais.) 


Santrauka 


Tiek teorijoje, tiek ir praktikoje, aš bandžiau atkreipti dėmesį į 


trečiąją erdvę, kurioje vyksta žaidimo procesas, kuris vėliau virs- 


ŽAIDIMAS IR REALYBĖ 


173 


ta kūrybiniu gyvenimu, o dar vėliau perauga į žmogaus kultūrinį 
gyvenimą. Ši trečioji erdvė yra priešpriešinama asmens psichinei 
realybei ir realiam pasauliui, kuriame individas gyvena ir kuris 
gali būti suvokiamas objektyviai. Ši labai svarbi patyrimo erdvė 
egzistuoja potencialioje zonoje tarp individo ir aplinkos, kuri tuo 
pačiu metu skiria ir jungia kūdikį su motina, kai motinos meilė, 
žmogiško patikimumo pavyzdys, suteikia kūdikiui pasitikėjimo 
motina ir aplinkos faktoriais jausmą. 

Reikėtų atkreipti dėmesį, kad ši potenciali erdvė, arba zona, 
yra labai nepastovus faktorius ir priklauso nuo individo. Tuo tar- 
pu kitos dvi erdvės - asmeninė arba psichinė realybė ir realusis 
pasaulis - yra palyginti pastovios, nes viena yra nulemta biolo- 
gijos, o kita yra bendra visų nuosavybė. 

Potenciali zona tarp kūdikio ir motinos, tarp vaiko ir šei- 
mos, tarp individo ir visuomenės ar pasaulio, priklauso nuo 
patyrimo, kuris veda pasitikėjimo link. Individas ją gali laikyti 
šventa ir neliečiama, nes būtent čia jis turi galimybę patirti, ką 
reiškia gyventi kūrybišką gyvenimą. 

Tuo tarpu neteisingas šios zonos panaudojimas gali sukelti 
patologinę būseną, kurioje individas užgriozdinamas persekio- 
jamo pobūdžio elementais, kurių jis niekaip negali atsikratyti. 

Iš viso to, tikiuosi, jau galima matyti, kaip svarbu psicho- 
analitikui pripažinti šią erdvę, vienintelę erdvę, kurioje gali už- 
gimti Žaidimas, erdvę, kurioje tęstinumą pakeičia asociacijos ir 
kurioje užgimsta pereinamieji reiškiniai. 

Noriu tikėti, kad bent pradėjau atsakinėti į savo paties už- 


duotą klausimą: kurioje vietoje glūdi kultūrinė patirtis? 


VIII 


VIETA, KURIOJE 
GYVENAME 


Čia norėčiau ištirti tą vietą — jei vietą suvoksime kaip kažką abs- 
traktaus — kurioje mes dažniausiai esame tuomet, kai patiriame 
tai, ką vadiname gyvenimu. 

Savo vartojama kalba parodome natūralų susidomėjimą 
šiuo klausimu. Būdamas maišatyje, aš galiu arba bandyti iš jos 
išlipti, arba pabandyti viską sudėlioti taip, kad, bent jau kurį lai- 
ką, žinočiau, kur esu. Arba aš galiu jausti, jog esu jūroje, ir imtis 
orientuoti savo laivą uosto link (audros metu tiks bet kuris uos- 
tas), ir tuomet, kai jau būsiu ant sausos žemės, ieškotis namo, 
kuris būtų pastatytas ant uolos, o ne ant smėlio. Savo naujuo- 
siuose namuose, kurie (nes esu anglas) yra pilyje, aš būsiu tarsi 
devintame danguje. 

Neperkraudamas kasdienės kalbos, aš galbūt čia kalbu apie 
tai, ką veikiu išoriniame (arba bendrame) pasaulyje, o galbūt aš 
tiesiog sėdžiu sau ant grindų ir, spoksodamas į vieną tašką, išgy- 
venu vidinę ar mistinę patirtį. 

Pavartoti žodį „vidinis“ tokiame kontekste - psichinei rea- 
lybei apibūdinti - ir tuo pačiu tvirtinti, kad egzistuoja vidinis pa- 
saulis, kuriame, mums vystantis emociškai ir kaip asmenybėms, 
kaupiasi asmeniniai lobiai (arba šviečia skurdas), tikriausiai yra 


gana modernistiška. 


Buvusio skyriaus temos nauja formuluotė, skirta kitai ir kitokiai auditorijai. 


ŽAIDIMAS IR REALYBĖ 


175 


Pagal šį aprašymą egzistuoja dvi vietos, arba dvi erdvės: 
individo viduje ir jo išorėje. Tačiau ar tai yra viskas? 

Kalbant apie Žmonių gyvenimus, yra žmonių, kurie yra 
linkę paviršutiniškai atsižvelgti vien tik į elgseną bei į sąlygotus 
refleksus ir sąlygotumą apskritai - tai veda link to, ką vadiname 
bihevioristine terapija. Tačiau dauguma mūsų nenori apsiriboti 
vien tik elgsenos ar paviršutiniškai matomo ekstravertiško gy- 
venimo stebėjimais, ypač kai kalbame apie Žmones, kurie, nori 
jie to ar ne, yra skatinami pasąmonės elgtis vienaip ar kitaip. Ir 
atvirkščiai, yra tokių, kurie didžiausią dėmesį skiria „vidiniam“ 
gyvenimui ir kurie yra įsitikinę, kad ekonominės sąlygos ar netgi 
badas nėra reikšmingi, jei lyginsime juos su mistiniais išgyveni- 
mais. Pastarosios kategorijos atstovams begalybė gali būti atrasta 
tik savojo „aš“ šerdyje, tuo tarpu bihevioristams, kurie yra linkę 
mąstyti išorinės realybės terminais, begalybės paieškos reiškia 
keliones toliau mėnulio, link žvaigždžių, į paties laiko pradžią ar 
pabaigą - laiko, kuris neturi nei pabaigos, nei pradžios. 

Aš bandau pataikyti kažkur tarp šių dviejų kraštutinumų. 
Pažvelgę į savo gyvenimus tikriausiai pamatysime, kad didžiąją 
savo laiko dalį mes praleidžiame ne kažkaip elgdamiesi ar pa- 
skendę giliose kontempliacijose, o kažkur kitur. Aš klausiu: kur? 


O toliau pabandysiu pasiūlyti atsakymą. 


Tarpinė zona 


Psichoanalitiniuose darbuose ir toje gausybėje literatūros, ku- 
rioje jaučiama Freudo įtaka, pastebima tendencija koncentruotis 
arba į asmens gyvenimą, atsižvelgiant į jo santykį su objektais, 


arba į vidinį individo gyvenimą. Asmens, kurį bandoma apibrėž- 

ti per objektinius santykius, gyvenime pripažįstamos dvi būse- 
nos: įtampos būsena, verčianti jį siekti instinktų patenkinimo 
arba mėgavimosi būsena. Siekiant užbaigtumo, dar reikėtų pri- 
dėti išstumimo koncepciją ir visus įmanomus sublimacijos me- 
chanizmus. Jeigu po susijaudinimo neseka pasitenkinimas, as- 
muo patiria frustracijos sukeliamą diskomfortą, kuris gali apimti 
kūniškų funkcijų sutrikimus ir kaltės ar palengvėjimo jausmą, 
kylantį suradus atpirkimo ožį ar persekiotoją. 

Kalbant apie mistinius išgyvenimus, psichoanalizės litera- 
turoje paprastai matome žmogų, kuris miega ir sapnuoja, arba, 
jei nemiega, tuomet išgyvena kokį nors procesą, giminingą sa- 
pnavimui, nors jis ir išlieka visą laiką budrus. Šiame procese gali 
reikštis visos nuotaikos, kokias tik galima įsivaizduoti, o pasą- 
monės fantazijos svyruoja nuo idealizavimo iš vienos pusės iki 
baimę keliančio visko, kas yra gera, sunaikinimo iš kitos. Tai 
savo ruožtu skatina kraštutines nuotaikas nuo pakilios iki bevil- 
tiškos, nuo geros fizinės savijautos iki liguistos būsenos ir noro 
nusižudyti. 

Tai gali pasirodyti gana supaprastinta ir iš tiesų iškreipta 
gausios literatūros apžvalga, tačiau aš čia ir nesiekiu pateikti nie- 
ko išsamaus, tiesiog noriu atkreipti dėmesį, kad tai, kas rašoma 
psichoanalitiniuose darbuose, nepasako to, ką mes norėtume 
sužinoti. Pavyzdžiui, ką mes darome, kai klausomės Bethoveno 
simfonijos, lankomės paveikslų galerijoje, skaitome „Trotilą ir 
Kreidą“ lovoje ar žaidžiame tenisą? Ką daro vaikas, kai jis Žai- 
džia ant grindų motinos globoje? Ką daro grupė paauglių, kai 
lankosi popmuzikos koncerte? 

Svarbu atsakyti ne vien į klausimą „ką mes darome?“ Būti- 


na užduoti ir dar vieną klausimą: kur mes esame (jei iš viso kur 

nors esame)? Mes jau susipažinome su vidine ir išorine erdvė- 
mis, tačiau mums reikia trečios koncepcijos. Kur mes esame, kai 
darome tai, Ką mes iš tiesų darome gana reikšmingą savo gy- 
venimo dalį, kitaip sakant, kai mėgaujamės tuo, ką darome? Ar 
sublimacijos koncepcija iš tiesų gali viską paaiškinti? Ar galime 
gauti kokios naudos, nusprendę pasidomėti, ar egzistuoja indi- 
vido erdvė, kuri negali būti apibrėžta vien terminais „vidinis“ ir 
„Išorinis“? 

Lionelas Trillingas (1955) savo paskaitoje, skirtoje paminėti 


Freudui, sakė: 


„[Freudas] apie šį žodį [kultūra] atsiliepia su pagarba, tačiau tuo 
pat metu neįmanoma nepastebėti, kad, klausantis jo atsiliepimų 
apie kultūrą, neretai girdėti ir susierzinimo ar net nepritarimo gai- 
da. Todėl Freudo santykį su kultūra reikėtų apibūdinti kaip prieš- 
taringą.“ 


Mano manymu, šioje paskaitoje Trillingas kalba apie tą patį trū- 
kumą, kurį aš čia plėtoju, nors ir vartodamas labai skirtingus Žo- 
džius. 

Reikia pastebėti, kad, kalbėdamas apie labai rafinuoto su- 
augusio Mėgavimąsi gyvenimu ar grožiu, ar abstrakčia Žmonijos 
išmone, aš tai sugretinu su kūrybišku kūdikio gestu, kai jis siekia 
motinos burnos ir čiupinėja jos dantis, tuo pat metu žiūrėdamas 
jai į akis ir matydamas ją kūrybiškai. Žvelgiant iš mano pozicijų, 
žaidimas natūraliai veda kultūrinio patyrimo link ir netgi sudaro 
jo pagrindą. 

Dabar, jei mano argumentavimas buvo nors kiek įtikinamas, 
vietoje dviejų, mes turime trejas žmogaus būkles, kurias galime 


palyginti tarpusavyje. Žvelgdami į šias tris žmogiškos būklės va- 

riacijas, mes matome, kad yra vienas labai ryškus bruožas, kuris 
kultūrinį patyrimą (ir žaidimą) skiria nuo kitų dviejų. 

Pirmiausia, žvelgiant į išorinę realybę ir individo sąlytį su 
ta išorine realybe per objektinius santykius ir objektų panaudo- 
jimą, galima pastebėti, kad toji išorinė realybė yra pastovi. Be 
to, instinktyvūs gebėjimai, leidžiantys individui užmegzti objek- 
tinius santykius ir naudotis objektais, yra pastovūs kiekvienam 
individui, nors ir gali kisti priklausomai nuo vystymosi fazės ar 
amžiaus, taip pat nuo to, kokią laisvę individas turi pasinaudoti 
savo instinktyviais impulsais. Priklausomai nuo detaliai psicho- 
analitinėje literatūroje aprašytų taisyklių, mes galime būti dau- 
giau ar mažiau laisvi. 

Toliau pabandykime pažvelgti į vidinę psichinę realybę, kuri 
būdinga kiekvienam individui, jei tik jis pasiekia tam tikrą bran- 
džios integracijos laipsnį ir turi visuminį „aš“, kas reiškia, kad 
individui egzistuoja vidus ir išorė bei šias erdves skirianti mem- 
brana. Čia vėl galima pastebėti šiokį tokį pastovumą, susijusį su 
paveldimumu, asmenybės sąranga ir pasąmonėje inkorporuotais 
aplinkos faktoriais bei projektuojamais asmenybės veiksniais. 

Priešingai nei pastarosios dvi erdvės, trečioji erdvė, tei- 
kianti individui veiksmų laisvę ieškant trečiojo gyvenimo kelio 
(paremto kultūriniu patyrimu ir žaidimu), yra labai skirtinga, 
priklausomai nuo individo. Taip yra todėl, kad ši trečioji erdvė 
yra individualaus asmens (kūdikio, vaiko, paauglio, suaugusio) patyri- 
mo jam duotoje aplinkoje produktas. Šioje srityje galima rasti ne- 
pastovumą, kuris nėra būdingas nei vidinei psichinei realybei, 
nei išorinei, arba bendrai realybei. Šios trečiosios erdvės apimtis 
gali būti minimali arba maksimali, priklausomai nuo išgyveni- 


mų visumos. 

Čia ir dabar mane domina būtent šis nepastovumas, kurio 
reikšmę aš ir bandysiu toliau išsiaiškinti. Tuo tikslu aš sieksiu 
ištirti tą erdvę, kuri kiekvienam individui pasaulyje yra skir- 
tinga ir kurioje tariamai gali „vykti“ kultūrinis patyrimas (Žai- 


dimas). 


Potenciali erdvė 


Siūlau apsvarstyti, kiek vertinga yra idėja, kad kūrybiškas žaidi- 
mas ir kultūrinis patyrimas, įskaitant ir pačią sudėtingiausią jo 
apraišką, prasideda potencialioje erdvėje tarp kūdikio ir motinos. 
Čia aš kalbu apie hipotetinę erdvę, kuri egzistuoja (bet negali 
egzistuoti) tarp kūdikio ir objekto (motinos ar motinos kūno da- 
lies) toje fazėje, kai kūdikis išsižada objekto kaip netapataus su 
juo pačiu, kitaip sakant, pabaigoje tos fazės, kurioje jis ir objektas 
buvo viena. 

Iš stadijos, kurioje jis ir motina yra viena, kūdikis turi per- 
eiti į kitą stadiją, kurioje jis savąjį „aš“ turi atskirti nuo motinos, 
o motina tuo tarpu turi mažinti savo prisitaikymo prie kūdikio 
poreikių lygį (viena vertus dėl to, kad jai pačiai reikia atsigauti 
nuo pernelyg aukšto identifikacijos su savo kūdikiu laipsnio, kita 
vertus dėl to, kad ji ima jausti naują kūdikio poreikį, kad motina, 
atsiskyrusi nuo jo, taptų atskiru kūnu ir reiškiniu). 

Šis procesas tapatus tai pavojaus zonai, kuri anksčiau ar vė- 
liau pasiekiama kiekvieno psichiatrinio gydymo metu: pacientas 
dėl psichoterapeuto patikimumo, jo gebėjimo prisitaikyti prie 
paciento poreikių ir noro padėti, pasijutęs saugus ir gyvybingas, 
pajunta poreikį išsilaisvinti ir siekti autonomijos. Kaip kūdikio 


ir motinos atveju, pacientas negali tapti savarankišku, jei tera- 

peutas nėra pasiruošęs jo paleisti, tačiau tuo pačiu į kiekvieną 
terapeuto žingsnį tolyn nuo būklės, kurioje jis ir pacientas buvo 
viena, žiūrima labai įtartinai, todėl egzistuoja nuolatinė nelaimės 
grėsmė. 

Šioje vietoje reikėtų prisiminti, kad pavyzdyje apie berniu- 
ką ir jo liguistą susidomėjimą virve (Pirmas skyrius) aš minė- 
jau, kad virvė du objektus tuo pat metu gali jungti ir skirti. Tai 
paradoksas, kurį aš priimu tokį, koks jis yra, nesistengdamas 
jo išspręsti. Kūdikio gebėjimas atskirti savąjį „aš“ nuo objektų 
kupino pasaulio įmanomas tik tuomet, jeigu tarp jų egzistuoja 
erdvė - potenciali erdvė, kuri pripildoma būtent taip, kaip kad aš 
aprašiau. 

Kalbant apie žmones, galima būtų teigti, kad tikro išsisky- 
rimo būti negali — gali būti tik išsiskyrimo grėsmė, o tai, ar ši 
grėsmė sukels maksimalią ar minimalią traumą, priklauso nuo 
išgyvenimų, patirtų per pirmuosius išsiskyrimus. 

Kodėl, tuomet galima būtų paklausti, išsiskyrimas tarp 
subjekto ir objekto, tarp kūdikio ir motinos bent iš pažiūros ab- 
soliučia dauguma atvejų iš tiesų įvyksta, suteikdamas naudos 
abiems pusėms? Ir visa tai nepaisant to, kad išsiskyrimas yra ne- 
įmanomas? (Tenka priimti paradoksą.) 

Atsakymas galėtų būti toks: kūdikis, remdamasis gyve- 
nimiška patirtimi, išsiugdo tam tikrą pasitikėjimą motinos ar 
motinos figūros patikimumu; arba (kalbant apie psichoterapiją) 
pacientas pajunta, kad psichoterapeuto rūpestis kyla ne iš abi- 
pusės priklausomybės, bet iš terapeuto gebėjimo susitapatinti 
su pacientu ir įsivaizduoti — „jei aš būčiau tavo vietoje...“ Kitaip 
tariant, tiek motinos, tiek ir psichoterapeuto meilė reiškia ne tik 


priklausomybės poreikių patenkinimą, bet ir galimybės kūdi- 

kiui ar pacientui pereiti nuo priklausomybės prie savarankišku- 
mo suteikimą. 

Vaikas gali būti maitinamas meile, tuo tarpu vien priežiūra 
be meilės ir asmeniškumo nepadės užauginti savarankiško vai- 
ko. Ten, kur yra pasitikėjimu ir patikimumu grįstas santykis, eg- 
zistuoja ir potenciali erdvė, kuri gali tapti begaline atsiskyrimo 
erdve ir kurią bet kuris kūdikis, vaikas, paauglys ar suaugęs gali 
kūrybiškai užpildyti žaidimu, kuris laikui bėgant perauga į mė- 
gavimąsi kultūriniu paveldu. 

Šios vietos, kurioje egzistuoja žaidimas ir kultūrinis patyri- 
mas, išskirtinis bruožas yra tai, kad joje viskas priklauso nuo tikrų 
išgyvenimų, o ne paveldėtų polinkių. Vienas kūdikis savo atsis- 
kyrimo nuo motinos metu sulaukia švelnios ir rūpestingos prie- 
žiūros, todėl gali mėgautis begaline žaidimų erdve, tuo tarpu 
kito kūdikio išgyvenimai šios fazės metu tokie nemalonūs, kad 
iš jo atimama galimybė vystytis, nebent tik per introversijos ar 
ekstraversijos procesus. Pastaruoju atveju potenciali erdvė neturi 
jokios reikšmės, nes niekuomet nebuvo pasitikėjimo, kylančio iš 
motinos ar motinos figūros patikimumo, todėl negalėjo būti ir 
nesuvaržytos savirealizacijos. 

Kalbant apie kūdikio (vaiko, paauglio ar suaugusio), ku- 
riam pasisekė kiek labiau, išgyvenimus, atsiskyrimo metu pats 
atsiskyrimo klausimas nekyla, nes potencialioje erdvėje tarp kū- 
dikio ir motinos vyksta kūrybiškas žaidimas, natūraliai išaugan- 
tis iš nesuvaržytos būklės. Būtent čia yra formuojami simboliai, 
kurie skirti nusakyti ir išorinio pasaulio reiškinius ir konkretų 
asmenį, į kurį yra žiūrima. 

Kitų dviejų erdvių reikšmė dėl to, ką aš pristačiau kaip tre- 


čiąją erdvę, nė kiek nesumažėja. Jei mes esame iš tiesų klausian- 

čios ir žmogiškos būtybės, turime būti pasiruošę, kad vieni mūsų 
pastebėjimai būtų užgožti kitų. Individų santykyje su pasauliu 
instinktų patenkinimas iš tiesų yra svarbus, ar tai būtų atlieka- 
ma tiesiogine, ar sublimuota forma. Be to, mes puikiai žinome, 
kokie svarbūs asmenybės vystymuisi yra gilus miegas ir sapnai, 
mąstymas ir laisvas bei nenuoseklus minčių srauto reiškimas. 
Nepaisant to, žaidimas ir kultūrinis patyrimas užima ypatingą 
vietą: šie procesai junga praeitį, dabartį ir ateitį, jie užpildo tam 
tikrą erdvę ir laiką. Jie reikalauja ir sulaukia koncentruoto ir sąmo- 
ningo mūsų dėmesio, sąmoningo ir apgalvoto, tačiau pernelyg 
nepersistengiant. 

Motina prisitaiko prie savo kūdikio ir vaiko poreikių - kū- 
dikio ir vaiko, kurio asmenybė ir charakteris palaipsniui vys- 
tosi ir auga — ir šis prisitaikymas daro ją patikimą. Kūdikis, o 
vėliau ir augantis vaikas, kuriam lemta patirti ir išgyventi šį 
patikimumą, pamažu įgyja pasitikėjimo jausmą. Kūdikio pasi- 
tikėjimas motinos, o tuo pačiu ir kitų Žmonių bei daiktų, pati- 
kimumu, suteikia jam galimybę atskirti tai, kas yra „ne aš“ nuo 
savojo „aš“. Tačiau tuo pat metu, galima sakyti, kad atsiskyrimo 
išvengiama, užpildant potencialią erdvę kūrybišku žaidimu, 
simbolių panaudojimu ir visu tuo, kas galiausiai sudaro kultū- 
rinį gyvenimą. 

Nemažai Žmonių turi pasitikėjimo problemų, kurios dėl po- 
tencialios erdvės suvaržymų riboja asmens gebėjimą Žaisti. Taip 
pat yra nemažai Žmonių, kurių Žaidimų ir kultūrinio patyrimo 
pasaulis yra nuskurdęs nepaisant jų apsiskaitymo ir erudicijos, 
nes tie žmonės, kurie kūdikystėje ir vaikystėje buvo svarbiausi, 
nesugebėjo tinkamu jų asmenybės vystymosi metu įdiegti kultū- 


rinių elementų. Savaime suprantama, kad suvaržymų gali kilti ir 

dėl už vaiką atsakingų asmenų kultūrinės erudicijos trūkumo ar 
menko kultūrinio paveldo pažinimo. 

Iš viso to, kas buvo rašoma šame skyriuje, peršasi išvada, 
kad pirmiausia yra būtina išsaugoti kūdikio ir motinos ar kū- 
dikio ir tėvo santykį ankstyvosiose kiekvieno berniuko ar mer- 
gaitės raidos stadijose tam, kad galėtų atsirasti potenciali erdvė, 
kurioje vaikas dėl pasitikėjimo šiuo santykiu galėtų kūrybiškai 
žaisti. 

Antra, yra būtina, kad kiekvienas suaugęs, atsakingas už 
bet kurio amžiaus vaiko priežiūrą, pasirūpintų, kad vaikui būtų 
prieinami kultūrinio paveldo elementai, kurie atitiktų individu- 
alius jo gebėjimus, emocinį amžių ir vystymosi stadiją. 

Todėl yra naudinga įsivaizduoti egzistuojant trečiąją žŽmo- 
gaus gyvenimo erdvę, kuri nepriklauso nei individo vidui, nei 
išorinei ir bendrai realybei. Toks tarpinis gyvenimas vyksta po- 
tencialioje erdvėje, tarsi paneigdamas visas idėjas apie atstumą 
ir atsiskyrimą tarp motinos ir kūdikio bei visas iš šio reiškinio 
kylančias pasekmes. Kiekvieno individo potenciali erdvė yra la- 
bai skirtinga, tačiau jos pagrindą visuomet sudaro kūdikio pasi- 
tikėjimas motina, patiriamas kūdikio per pakankamai ilgą laiko 
tarpą kritiškos stadijos, kai jis ima atskirti tai, kas yra „ne aš“ nuo 
savojo „aš“, metu, pačioje pradinėje autonomiško „aš“ atsiradi- 


mo fazėje. 


IX 


MOTINOS IR ŠEIMOS 
MĖGDZŽIOJIMO VAIDMUO 
VAIKO FORMAVIMOSI 
PROCESE“ 


Individualaus emocinio formavimosi procese veidrodžio pirmta- 
kas yra motinos veidas. Toliau sieksiu aptarti normalią šio reiškinio 
išraišką ir su juo susijusią patologiją. 

Mane neabejotinai paveikė Jacgueso Lacano straipsnis „Vei- 
drodinė stadija“ (1949). Šiame straipsnyje jis kalba apie veidro- 
džio panaudojimą kiekvieno individo ego formavime. Tačiau 
Lacanas nemini nieko apie motinos veidą kaip veidrodį, o būtent 
tai aš ir Žadu aptarti šiame skyriuje. 

Kalbu tik apie kūdikius, kurie turi regėjimą. Platesnio šios 
teorijos pritaikymo, įtraukiant kūdikius, turinčius prastą regėji- 
mą ar iš viso jo neturinčius, paieškos turės būti paliktos vėles- 
niam laikui. Nepagražinta tezė skamba taip: ankstyvosiomis 
žmogaus kūdikio emocinio formavimosi stadijomis esminį vai- 
dmenį atlieka aplinka, kuri, žvelgiant kūdikio akimis, dar nėra 
atskira nuo kūdikio. Ilgainiui prasideda atskyrimo to, kas yra 


1 


„Ne aš“ nuo savojo „aš“ procesas, ir šio proceso tempas priklau- 


3 - . >. da “ snd va S . . 
“ Išleista P. Lomas (red.), Šeimos padėtis: psichoanalitinis simpoziumas (1967). Londonas: Ho- 


garth Press ir Psichoanalizės institutas. 

so nuo individualaus kūdikio ir jo aplinkos. Esminiai pokyčiai 
įvyksta tuomet, kai motina yra pradedama objektyviai suvok- 
ti kaip aplinkos dalis. Jei kūdikis neturi Žmogaus, kuris atliktų 
motinos vaidmenį, tuomet formavimosi procesas tampa be galo 
komplikuotas. 

Leiskite man kiek galima suprantamiau perteikti aplinkos 


funkcijas. Jos yra: 


1. Laikymas 
2. Lietimas 


3. Objekto pateikimas 


Kūdikis gali reaguoti į šias aplinkos sąlygas, tačiau pagrindi- 
nis rezultatas yra maksimali asmeninė kūdikio branda. Šioje 
stadijoje Žodis „branda“ apima visas įmanomas „integracijos“ 
reikšmes, taip pat ir psichosomatinius ryšius bei objektinius 
santykius. 

Kūdikis yra laikomas ir liečiamas - jei egzistuoja šios iš- 
ankstinės sąlygos, aplinka jam pateikia objektą tokiu būdu, kad 
nebūtų pažeistas jo teisėtas visagalybės pojūtis. Dėl to vaikas gali 
objektą panaudoti, ir jam nereikia jausti, kad šis objektas yra su- 
bjektyvus ir sukurtas paties kūdikio. 

Visa tai vyksta pačioje gyvenimo pradžioje ir iš to kyla ta 
begalinė painiava, kuri vadinama emocine ir mentaline kūdikio 
ar vaiko raida.“ 

Kažkuriuo metu kūdikis ima žvalgytis. Galbūt prie krūties 
prigludęs kūdikis žiūri visai ne į krūtį. Labiau tikėtina, kad jis to- 
kiu atveju žiūrės į motinos veidą (Gough, 1962). Ką kūdikis jame 


40 k ž š iš B r 5 = Žas Ž as 4 a 
Jei domina tolesnės ir detalesnės diskusijos šių idėjų klausimu, siūlau perskaityti mano 


straipsnį pavadinimu „Teorija apie tėvų ir kūdikių santykius“. 

mato? Tam, kad gautume atsakymą, vertėtų pasinaudoti mūsų 
psichoanalitinių pacientų patirtimi. Jie prisiminimuose grįžta 
prie pačių ankstyviausių išgyvenimų, tačiau, kitaip nei kūdikiai, 
geba juos išreikšti žodžiais (kai jie jaučia, kad gali tai padary- 
ti), nepažeisdami trapumo to, kas vyksta ikiverbalinėje stadijoje, 
nėra išreikšta žodžiais, ir negali būti verbalizuota, nebent tiktai 
poezijoje. 

Ką mato kūdikis, žiūrėdamas į motinos veidą? Mano įsiti- 
kinimu, paprastai kūdikis ten mato save. Kitais žodžiais tariant, 
motina žiūri į kūdikį, ir tai, kaip ji atrodo yra tiesiogiai susiję su 
tuo, ką ji mato. Labai nesunku visa tai palaikyti savaime supranta- 
mu reiškiniu. Viskas, ko aš prašau, - tai nelaikyti to, ką motinos, 
besirūpinančios savo vaikais, natūraliai atlieka gerai, savame 
suprantamu dalyku. Savo nuomonei pagrįsti galiu pateikti pa- 
vyzdžių apie motiną, kuri atspindi savo pačios nuotaiką, arba — 
dar blogiau - motiną, kuri atspindi savo pačios gynybos sistemų 
nelankstumą. Ką mato kūdikis tokiu atveju? 

Žinoma, nieko negalima pasakyti apie pavienius atvejus, 
kai motina nesugeba pateikti tinkamo atsako. Vis dėlto nema- 
žai kūdikių yra pasmerkti ilgainiui patirti, ką reiškia, kai jiems 
nėra grąžinama tai, ką jie duoda. Jie žiūri, bet nemato savęs. Tai 
sukelia tam tikras pasekmes. Visų pirma, ima atrofuotis jų pačių 
kūrybiški gebėjimai, ir jie yra priversti vienu ar kitu būdu ieškoti 
savo atspindžių kitur aplinkoje. Jiems tai gali pavykti, pasinau- 
dojus kokiu nors kitu metodu, o akli kūdikiai visuomet turi ieš- 
koti, kaip rasti savo atspindį per kitus pojūčius. Iš tiesų, motina, 
kurios veidas nėra išraiškingas, atsaką gali pateikti kokia nors 
kita forma. Dauguma motinų geba reaguoti tuomet, kai kūdikį 


ištinka bėda ar jis tampa agresyvus, ir ypač tuomet, kai kūdikis 

serga. Antra, vaikas pamažu pripranta prie minties, kad tai, ką 
jis mato, yra motinos veidas. Tuomet motinos veidas nustoja būti 
veidrodžiu. Taip objektyvus suvokimas užima apercepcijos vie- 
tą, objektyvus suvokimas ima reikštis vietoje to, kas galėjo būti 
reikšmingų mainų su pasauliu pradžia —- abipusis procesas, kurio 
metu savęs praturtinimas keičiasi vietomis su reikšmės atradimu 
matomų daiktų pasaulyje. 

Žinoma, šioje sistemoje galima aptikti pusinių stadijų. Kai 
kurie kūdikiai nepraranda vilties ir tyrinėja objektą bei daro 
visa, kas yra įmanoma, kad surastų prasmę objekte, kuriame 
ji neabejotinai turėtų būti, jei tik įmanoma būtų ją pajusti. Kiti 
kūdikiai, iškankinti motinos santykinės nesėkmės, studijuoja 
besikeičiantį motinos veidą ir bando nuspėti jos nuotaikas, kaip 
kad mes prognozuojame rytojaus orus. Kūdikis greitai išmoks- 
ta atlikti prognozę: „Šiuo metu yra saugu pamiršti motinos 
nuotaiką ir elgtis spontaniškai, tačiau kai tik motinos veidas 
pasikeis ir jos nuotaika paims viršų, asmeniniai mano porei- 
kiai turi tapti mažiau svarbūs, kitaip mano asmenybė gali likti 
užgauta.“ 

Artėjant patologijos link, toliau seka nuspėjamumas, kuris 
yra pavojingas ir gali pertempti kūdikio gebėjimą numatyti įvy- 
kius. Tai gali sukelti chaoso pavojų, ir kūdikis ims ruoštis pasi- 
ir apsiginti. Tokį kūdikį, jam užaugus, veidrodžiai ir tai, ką jie 
gali jam pasiūlyti, visuomet glumins. Jei motinos veidas neduos 
kūdikio jokio atsako, tuomet veidrodis bus kažkas, į ką jis žiūrės, 

Grįžtant prie normalios įvykių eigos, kai vidutinė mergaitė 


veidrodyje studijuoja savo veidą, ji bando save įtikinti, kad jame 

mato motinos atvaizdą ir kad motina gali ją matyti dėl to, kad 
tarp jų egzistuoja nenutrūkstamas ryšys. Kai berniukai ir mergai- 
tės, užvaldyti antrinės narcisizmo būklės, žiūri tam, kad pamaty- 
tų grožį ir įsimylėtų — tai jau įrodymas, kad egzistuoja abejonės 
dėl motinos meilės ir susirūpinimo tęstinumo. Todėl vyras, kuris 
įsimyli patį grožį, labai skiriasi nuo vyro, kuris myli merginą ir 
dėl to ji jaučia, kad ji graži ir mato tai, kas joje gražu. 

Užuot piršęs savo idėją, aš verčiau pateiksiu keletą pavyz- 
džių, kurie padės skaitytojui geriau apmąstyti mano siūlomą 


požiūrį. 


Pavyzdys Nr. 1 


Pirmiausia aš noriu papasakoti apie savo pažįstamą moterį, kuri 
yra ištekėjusi ir užauginusi tris šaunius sūnus. Taip pat ji visą gy- 
venimą buvo tikras ramstis vyrui, kuris dirbo kūrybišką ir svarbų 
darbą. Tačiau, nors tai nuo visų puikiai slėpė, ši moteris visuomet 
buvo per žingsnį nuo depresijos. Jos vedybiniam gyvenimui rimtą 
grėsmę kėlė tai, kad kas rytą ji pabusdavo apimta gilaus sielvarto. 
Ir ji nieko negalėjo dėl to padaryti. Su paralyžiuojančia depresija 
kiekvieną dieną ji kovodavo vis taip pat: kai ateidavo laikas keltis, 
ji pakildavo iš lovos, nusiprausdavo, apsirengdavo ir „užsidėdavo 
kaukę“. Tuomet ji pasijusdavo išgijusi ir pasiruošusi susidūrimui 
su pasauliu ir savo šeimyninėmis pareigomis. Galiausiai šiai ne- 
paprastai protingai ir atsakingai moteriai, ištiktai nelaimės, išsi- 
vystė chroniška depresinė būsena, kuri ilgainiui virto chroniška ir 


luošinančia fizine negalia. 


Čia galime stebėti pasikartojančią tendenciją, kuri atitinka kie- 
kvieno Žmogaus socialinę ir klinikinę patirtį. Šiame pavyzdyje 


kiek išpūsta tai, kas yra visiškai normalu. Sio išpūtimo užduo- 

tis yra pasiekti, kad veidrodis pastebėtų ir pritartų. Ši moteris 
turėjo būti motina sau pačiai. Jei ji būtų susilaukusi dukters, jai 
be abejonės būtų atėjęs palengvėjimas, tačiau duktė tikriausiai 
būtų kentėjusi dėl motinos neužtikrintumo, susijusio su jos pa- 
čios motinos požiūriu į ją. 

Skaitytojas tikriausiai jau galvoja apie Francį Baconą. Aš 
kalbu ne apie tą Baconą, kuris sakė: „Gražus veidas yra nebylus 
prakeiksmas“ ir „Geriausia grožio dalis yra ta, kurios paveikslas 
perteikti negali“, bet apie visų nekenčiamą, išradingą ir be galo 
įdomų mūsų laikų menininką, kuris nesiliauja tapęs reikšmingai 
iškraipytų žmonių veidų. Žvelgiant iš šio skyriaus perspektyvos, 
šių dienų Francis Baconas mato save motinos veide, tačiau tas 
veidas — jo ar jos - kažkoks iškrypęs, o tai veda iš proto tiek jį, 
tiek ir mus. Nežinau nieko apie šio menininko asmeninį gyveni- 
mą ir miniu jį čia todėl, kad nepaminėti Francio Bakono, kalbant 
apie veidą ir savitumą, yra tiesiog neįmanoma. Bacono veidai 
man atrodo gerokai atitolę nuo faktinio pasaulio, ir žvelgdamas 
į veidus jis skausmingai nori būti pastebėtas, kas paprastai ir su- 
daro kūrybiško stebėjimo pagrindą. 

Matau, kad, postuluodamas istorinį procesą (individo vi- 
duje), kurio tikslas yra būti pastebėtam, aš apjungiu apercepciją 


su percepcija: 


Kai Žiūriu, aš esu matomas - taigi, egzistuoju. 

Dabar galiu Žiūrėti ir matyti. 

Dabar jau žiūriu kūrybiškai į tai, ką galiu suvokti, remda- 
masis ankstesne patirtimi, aš suvokiu. 

Iš tiesų, aš stengiuosi nematyti to, ko nėra ir neturėčiau ma- 


tyti (nebent esu pavargęs). 

Pavyzdys Nr. 2 


Pacientė pasakoja: „Vakar vakare aš nuėjau į kavinę, ir mane labai 
nustebino, kokie skirtingi veikėjai ten renkasi.“ Tuomet ji apibūdi- 
no keletą iš tų veikėjų. Reikia paminėti, kad šios pacientės išvaizda 
iš tiesų stulbinanti, ir, jei tik sugebėtų tuo pasinaudoti, galėtų būti 
bet kurios grupės žvaigžde. Tuomet aš jos paklausiau: „Ar kas 
nors pažiūrėjo į Jus?“ Gerai pagalvojusi, ji pripažino, kad ji sulau- 
kė šiek tiek dėmesio, tačiau buvo su draugu ir jautė, kad žmonių 
žvilgsniai buvo nukreipti į jį, o ne į ją. 

Tuomet mes kartu su paciente trumpai peržvelgėme jos anks- 
tyvosios kūdikystės ir vaikystės istoriją ir tai, ar ji sulaukė, kad į 
ją būtų žiūrima taip, kad ji pasijustų egzistuojanti. Tiesą pasakius, 
jos išgyvenimai šioje srityje buvo iš tiesų apgailėtini. 

Šis klausimas pamažu užsimiršo ir pasimetė tarp kitų nagri- 
nėjamų temų, tačiau tam tikra prasme visi šios pacientės psichoa- 
nalizės seansai sukosi vien apie tai, kaip ji visą laiką troško „būti 
matoma“ tokia, kokia iš tiesų yra, ojos gydyme taip pat bene svar- 
biausias dalykas yra tai, kad į ją nukreipti žvilgsniai būtų švelnūs 
ir subtilūs. Ši pacientė yra labai jautri tapybos ir visų vizualinių 
menų vertintoja, o grožio stoka gali sugriauti jos asmenybę, nes 
grožio stoka verčia ją jaustis siaubingai (sužlugdytai ir nuasme- 


nintai). 


Pavyzdys Nr. 3 


Papasakosiu vieną iš savo tyrimo atvejų — atvejį moters, kuri pe- 
rėjo be galo ilgą psichoanalizės procesą. Jau būdama garbaus am- 
žiaus, ji pagaliau sugebėjo atrasti tikrumo jausmą, tačiau, kaip kad 
paklaustų cinikas, koks viso to tikslas? Tačiau ji įsitikinusi, kad 
dėl to stengtis buvo verta, o aš pats, dirbdamas su ja, nepaprastai 


daug sužinojau apie ankstyvuosius reiškinius. 

Šios psichoanalizės metu ne kartą buvo grįžtama prie infan- 
tilios priklausomybės temos. Minėtos pacientės aplinkos istorija 
daugeliu aspektų buvo nerimą kelianti, tačiau didžiausią neigia- 
mą įtaką jai turėjo motinos depresija. Prie to teko sugrįžti galybę 
kartų ir man, kaip psichoanalitikui, teko didžiąja dalimi „išstum- 
ti“ motiną iš pacientės gyvenimo tam, kad ji galėtų pasireikšti 
kaip asmenybė.*! 

Tik dabar, mano darbui su šia paciente artėjant link pabaigos, 
ji man atsiuntė savo auklės portretą. Jau seniau buvau gavęs mo- 
tinos portretą ir turėjau galimybę smulkiai išnagrinėti motinos 
gynybos sistemos nepalaužiamumą. Buvo akivaizdu, kad motina 
(pacientės teigimu) pasirinko depresišką auklę tam, kad galėtų 
pati išlaikyti ryšį su savo vaikais. Jei auklė būtų buvusi linksma ir 
gyvybinga, ji automatiškai būtų „pavogusi“ vaikus iš depresiškos 
motinos. 

Ši pacientė neturėjo to, kas yra būdinga daugumai moterų — 
susidomėjimo veidu. Paauglystėje jei neteko išgyventi savęs ste- 
bėjimo veidrodyje fazės, o dabar ji žiūri į veidrodį tik tam, kad 
primintų sau, jog ji panaši į „seną raganą“ (pačios pacientės žo- 
džiais tariant). 

Tą pačią savaitę pacientė ant knygos viršelio pamatė mano 
nuotrauką. Ji parašė man laišką, prašydama jame didesnės nuo- 
traukos kopijos, kad galėtų išnagrinėti visus „šio antikinio peiza- 
žo“ bruožus. Aš nusiunčiau jai nuotrauką, kurios ji prašė (ji gyve- 
na toli, ir mes matomės labai retai), ir pridėjau savo interpretaciją, 
paremtą tuo, ką stengiuosi pasakyti šiame skyriuje. 

Pacientė buvo įsitikinusi, kad ji tiesiog prašo portreto vyro, ku- 
ris jai yra tiek padėjęs (iš tiesų padėjau nemažai). Tačiau tai, ko jai 
iš tiesų reikėjo, buvo patikrinti, ar kai kurie mano susiraukšlėjusio 


“ Vieną iš šio atvejo aspektų aš esu aptaręs savo straipsnyje pavadinimu „Metapsichologi- 
niai ir klinikiniai regresijos su psichoanalitine struktūra aspektai“ (1954). 

veido bruožai iš tiesų turėjo sąsajų su griežtais jos motinos ir au- 
klės veidais. 

Aš jaučiau, kad tai, ką žinau apie veidus, buvo labai svarbu, 
ir todėl sugebėjau išskaityti pacientės poreikį atrasti veidą, ku- 
ris galėtų atspindėti ją pačią, ir tuo pat metu įžvelgti tai, jog dėl 
raukšlių mano veidas nuotraukoje savo griežtumu priminė jos 
motinos. 

Šios pacientės veidas, tiesą pasakius, yra be galo geras, ir, kai 
ji to nori, ji gali būti be galo užjaučiančia ir supratinga asmenybe. 
Ji gali sau leisti rūpintis kitų Žmonių reikalais ir jų bėdomis, tačiau 
tik ribotą laiko tarpą. Kaip dažnai ši jos savybė sugundė Žmones 
patikėti, kad ji yra žmogus, kuriuo galima iš tiesų pasitikėti! Vis 
dėlto, tiesa yra tokia, kad mano pacientė, kai tik pajunta, kad ji yra 
įsipainiojusi, ir ypač kai kalbama apie kieno nors kito depresiją, ji 
automatiškai pasitraukia šalin, susirango lovoje su buteliu pašo- 


nėje ir ima gydyti savo sielą. Tik čia ji yra pažeidžiama. 


Pavyzdys Nr. 4 


Kai visa tai, kas yra šiame skyriuje, jau buvo užrašyta, vienos 
psichoanalizės sesijos metu pacientė atskleidė naujų faktų, kurie 
labai susiję su tuo, apie ką aš čia rašau. Ši moteris be galo susirūpi- 
nusi savo asmenybės raidos stadija. Šios konkrečios sesijos metu ji 
paminėjo eilutes „Veidrodėli veidrodėli,...“ ir tuomet ištarė: „Argi 
nebūtų siaubinga, jei vaikas, pažvelgęs į veidrodį, nieko jame ne- 
pamatytų?“ 

Visa kita buvo pasakojimas apie aplinką, kurią jai motina su- 
kūrė, kai ji buvo kūdikis. Iškilo toks vaizdinys: motina arba arti- 
mai bendrauja su kūdikiu, arba kalba su kuo nors kitu, dėl ko vė- 
liau kūdikis, žiūrėdamas į motiną, matė ją kalbant su kažkuo kitu. 


Tuomet pacientė pradėjo pasakoti, kaip jai patiko Francio Bacono 

kūryba ir svarstyti, ar paskolinti man knygą apie šį menininką. 
Ji užsiminė apie vieną detalę iš knygos. Francis Baconas „sako, 
kad jam patinka, kai jo piešiniai slepiasi už stiklo, nes tuomet, kai 
žmonės žiūri į paveikslą, jie mato ne vien paveikslą - jie jame gali 
pamatyti pačius save“? 

Po to pacientė ėmė kalbėti apie „Veidrodžio stadiją“, nes ji pui- 
kiai išmano šį Lacano darbą, tačiau ji negalėjo matyti ryšio tarp 
veidrodžio ir motinos veido taip, kaip jį matau aš. Nesiruošiau už- 
siminti jai apie šį ryšį, nes pacientė buvo tokioje stadijoje, kurioje ji 
pati turėjo atlikti savo atradimus, o per anksti pateikta interpreta- 
cija tokiomis aplinkybėmis gali sugriauti paciento kūrybiškumą ir 
būti traumuojančia patirtimi todėl, kad tai trikdytų brandos pro- 
ceso eigą. Ši tema ir toliau išlieka svarbia pacientės psichoanalizė- 


je, nors pasirodo dažniausiai skirtingomis formomis. 


Toks greitas Žvilgsnis į tai, kaip kūdikis ir vaikas mato save mo- 
tinos veide, o vėliau ir veidrodyje, leidžia mums naujai pažvelgti 
į psichoanalizę ir psichoterapiją. Psichoterapija tai nėra gudrių ir 
tinkamų interpretacijų pateikimas - apskritai paėmus, tai didžią- 
ja dalimi yra grąžinimas pacientui to, ką jis su savimi atsineša. 
Psichoterapija yra tarsi veidrodis, kuris atspindi tai, kas jau yra 


ir gali būti pamatyta. Man patinka taip mąstyti apie savo darbą, 


“ Žr. Francis Bacon: Catalogue raisonnė and documentation (Alley, 1964). Knygos įžangoje Johnas 
Rothensteinas rašo: 

„... Žiūrėdami į Bacono paveikslą, mes žiūrime į veidrodį ir matome jame savo pačių 
skausmus ir vienatvės, nesėkmės, pažeminimo, senatvės, mirties ir gresiančios neįvardintos 
katastrofos baimes. 

Jo apsisprendimas įstiklinti savo piešinius taip pat susijęs su priklausomybės nuo atsitik- 
tinumo pojūčiu. Šis apsisprendimas susijęs su faktu, jog stiklas piešinius tam tikra prasme 
išskiria iš aplinkos (lygiai kaip jo saulutės ir baliustrados padeda išskirti subjektus iš pa- 
veikslo aplinkos), be to, stiklas apsaugo, tačiau svarbiausia šio apsisprendimo dalis yra jo 
įsitikinimas, kad atsitiktinis atspindžių žaidimas sustiprins jo paveikslų poveikį. Girdėjau jį 
sakant, kad jo piešiniai, ypač tamsiai mėlyni, įgyja visiškai naują perspektyvą, kai stebėtojas 
stikle mato savo paties atvaizdą.“ 

kaip ir galvoti, kad, jei aš tai atliksiu gerai, tuomet pacientas ar 
pacientė atras save pačius ir galės egzistuoti bei jaustis realūs. 
Pajusti savo realumą yra svarbiau nei egzistuoti — tai reiškia at- 
rasti būdą, kaip egzistuoti kaip asmenybei, kaip užmegzti san- 
tykį kaip asmenybei, reiškia atrasti savąjį „aš“, kuriame galima 
pasislėpti ir atsipalaiduoti. 

Tačiau nenorėčiau, jog pasirodytų, jog šią užduotį - atspin- 
dėti tai, ką atsineša pacientas, aš laikau lengva. Ji iš tiesų nėra 
lengva ir be galo vargina emocionaliai. Tačiau mes sulaukiame 
savo atlygio. Net tais atvejais, kai mūsų pacientai neišgyja, jie yra 
dėkingi mums už tai, kad bandome matyti juos tokius, kokie jie 
yra, ir tai jiems suteikia gilų pasitenkinimą. 

Tai, ką aš laikau motinos vaidmeniu - atiduoti vaikui jo 
savąjį „aš“, - ir toliau išlaiko svarbą vaiko ir šeimos gyvenime. 
Natūralu, kad, vaikui augant, brandos procesai tampa vis sudė- 
tingesni ir gausėja tapatinimosi objektų, todėl vaikas tampa vis 
mažiau ir mažiau priklausomas nuo motinos ar tėvo - ar kitų 
žmonių, su kuriais vaiką sieja tėviški ar broliški santykiai, - ge- 
bėjimo atspindėti jo savitumą (Winnicott, 1960a). Vis dėlto jei 
šeima išlieka tvirta ir rūpinasi vaiku ilgą laiko tarpą, kiekvienam 
vaikui yra naudinga turėti galimybę matyti savo atspindį indi- 
vidualiuose šeimos narių veiduose ar šeimoje kaip vienete. Šalia 
viso to savo vaidmenį gali atlikti ir paprasti namuose iškabinėti 
veidrodžiai —- tuomet vaikas turi galimybę stebėti, kaip tėvai ar 
kiti šeimos nariai žvelgia į šiuos veidrodžius ir mato juose savo 
atspindžius. Tačiau reikėtų atminti, kad veidrodžių reikšmė yra 
grynai metaforinė. 

Tai yra vienas iš būdų, kaip šeima gali prisidėti prie vieno iš 


jos individualių narių asmenybės augimo ir turtinimo. 

A 


NUO PRIGIMTINIŲ 
IMPULSŲ NEPRIKLAUSANTYS 
TARPUSAVIO RYŠIAI IR 
KRYZMINIS TAPATINIMASIS 


Šiame skyriuje aš noriu palyginti du vienas kitam prieštaraujan- 
čius teiginius, kurių kiekvienas savaip apibūdina komunikaciją. 
Yra galybė tarpusavio komunikacijos būdų, tačiau jų klasifikacija 
yra bereikšmis darbas, nes klasifikacija tiesiog sukuria dirbtines 
ribas tarp kategorijų. 

Pirmajame pavyzdyje, kurį noriu pateikti, papasakosiu apie 
terapeutinę konsultaciją su mergaite, esančia ankstyvos paau- 
glystės stadijoje. Po šios konsultacijos sekė nuodugni psichoana- 
lizė, po trejų metų davusi rezultatų, kuriuos galima būtų pava- 
dinti sėkmingais. Priežastys, dėl kurių nusprendžiau pateikti šį 
pavyzdį, vis dėlto labiau susijusios su tuo faktu, kad tokio pobu- 
džio aprašymas leidžia pavaizduoti psichoterapeutą, atliekantį 
veidrodžio vaidmenį, nei su psichoanalizės rezultatais. 

Po šio atvejo aprašymo norėčiau pateikti teorinę formuluotę, 


atspindinčią komunikacijos per kryžminį tapatinimąsi svarbą. 

Bendras komentaras apie terapiją 


Pacientai su ribotomis introjekcinio ir projekcinio tapatinimosi 
galimybėmis gali sukelti nemažai problemų psichoterapeutui, 
nes šiam tuomet belieka tai, kas vadinama atvaizdavimu ir trans- 
ferencija, o šie reiškiniai yra paremti instinktais. Tokiais atvejais 
didžiausia terapeuto viltis yra padidinti paciento kryžminio ta- 
patinimosi galimybių spektrą, o tai pasiekiama ne per interpre- 
tacinį darbą, bet per tam tikras patirtis analitinėse sesijose. Tam, 
kad sukeltų šias patirtis, psichoterapeutas turi atsižvelgti į laiko 
faktorių, o momentalių terapijos rezultatų tikėtis tikrai negalima. 
Interpretacijos, kad ir kokios jos būtų taiklios ar savalaikės, nega- 
li pateikti reikiamų atsakymų. 

Šioje psichoterapeuto darbo stadijoje interpretacijos yra ne 
kas kita, kaip konsultacijų metu patirtų išgyvenimų momentinė 
verbalizacija, o interpretacijos kaip užgimstančio sąmoningu- 
mo verbalizacijos koncepcija čia nelabai tinka. 

Reikia pripažinti, kad nėra aiškios priežasties, kodėl šį pa- 
vyzdį aš būtinai turėjau įtraukti į knygą apie pereinamuosius 
reiškinius. Vis dėlto yra nemažai tyrimų iš ankstyvo funkcio- 
navimo, pasireiškiančio prieš susiformuojant individo mecha- 
nizmams, kuriems tirti jau gali būti pritaikyta psichoanalizės 
teorija, srities. „Pereinamųjų reiškinių“ terminas gali būti var- 
tojamas visoms tokio tipo funkcionavimo grupėms nusakyti, ir 
galbūt būtų naudinga atkreipti dėmesį į tai, kad egzistuoja galy- 
bė įvairiausių mentalinio funkcionavimo tipų, kurie turi didžiu- 
lę reikšmę tiriant šizoidinio tipo psichopatologijas. Be to, būtent 
šie mentalinio funkcionavimo tipai turi būti išstudijuoti, norint 


pateikti bent patenkinamą ataskaitą apie žmogaus individo as- 

menybės raidos pradžios etapą, 0 su šiais reiškiniais tiesiogiai 
siejasi tokie Žmogaus kultūrinio gyvenimo aspektai kaip menas, 


filosofija ir religija. 


POKALBIS SU PAAUGLE 
Terapinė konsultacija“ 


Konsultacijų metu Sarai buvo šešiolika. Ji turėjo keturiolikos 
metų brolį ir seserį, kuriai buvo devyneri. Jos tėvai nebuvo išsi- 
skyrę. 

Abu tėvai kartu atvežė Sarą iš savo namų kaime, aš juos 
visus tris kartus mačiau gal kokias tris minutes, ir per tą laiką 
mes spėjome atgaivinti nutrūkusius ryšius. Aš nieko neužsimi- 
niau apie vizito tikslą. Tuomet tėvai pasitraukė į laukimo salę. 
Įteikiau tėvui savo namo raktus ir paaiškinau, kad neturiu jokio 
supratimo, kiek laiko man gali tekti praleisti su Sara. 

Aš specialiai nusprendžiau praleisti nemažai detalių iš 
mūsų pirmojo susitikimo, kai Sarai buvo dveji metukai. 

Šešiolikmetė Sara turėjo neryškaus atspalvio tiesius plau- 
kus iki pečių, ji atrodė fiziškai sveika ir gražiai nuaugusi pagal 
savo amžių. Ji vilkėjo juodą sintetinės medžiagos paltą ir atro- 
dė kaip paprasta ir neįmantri paauglė iš kaimo. Ji yra protinga 
mergina ir turi neblogą humoro jausmą, tačiau iš esmės yra labai 
rimta. Ji nuoširdžiai apsidžiaugė, kad mūsų santykiai prasidės 
ne nuo ko kito, o nuo žaidimo. 

„Koks tai žaidimas?“ 

“ Klinikinis pavyzdys visuomet apima didelę dalį informacijos, kuri nėra tiesiogiai susi- 


jusi su aptariama tema, nebent jis būtų griežtai redaguotas ir tokiu būdu praradęs auten- 
tiškumą. 

Aš papasakojau jai apie keverzonių žaidimą, kuriame nėra 


jokių taisyklių.* 
Piešinys Nr. 1: Mano nesąmoninga keverzonė. 
Piešinys Nr. 2: Antras mano bandymas. 


Sara pasakojo, kad jai patinka mokykla. Kad ji pas mane apsi- 
lankytų norėjo jos mama ir tėtis, bet taip pat ir mokykla. Ji tarė: 
„Man atrodo, kad aš pas Jus buvau, kai man buvo dveji, nes man 
nepatiko tai, kad gavau naują broliuką. Tačiau aš to neatsimenu. 
Man atrodo, kad galiu atsiminti tik labai nedaug.“ 

Ji pažvelgė į Piešinį Nr. 2 ir tarė: „O galima piešti iš bet ku- 
rios pusės?“ 

Ar atsakiau: „Nėra jokių taisyklių.“ Tuomet ji iš mano ke- 
verzonės padarė užverstą medžio lapą. Man šis piešinys patiko 


ir aš užsiminiau apie elegantiškus jos vingius. 


Piešinys Nr. 3: Jos. Ji tarė: „Padarysiu, kad Jums būtų kuo sun- 
kiau“. Ji nupaišė keverzonę ir dar tyčia pridėjo papildomą liniją. 
Iš linijos aš padariau lazdą, o visa kita paverčiau į griežtais me- 
todais dėstančią mokyklos mokytoją. Ji tarė: „Ne, tai ne mano 
mokytoja. Ji visiškai į ją nepanaši. Tai galėtų būti mokytoja iš 


ankstesnės mano mokyklos, kuri man labai nepatiko.“ 


Piešinys Nr. 4: Mano. Ji pavertė keverzonę žmogumi. Ilgi plaukai 
buvo berniukiški, bet veidas galėjo būti bet kokios lyties, paaiš- 


kino ji. 


“* Nėra prasmės pateikti čia pačių piešinių, tekste jie vadinami Piešinys Nr. 1, Piešinys Nr. 2 
ir t. t. Panašių šios komunikacijos technikos pavyzdžių ieškokite knygoje Terapeutinės konsul- 
tacijos vaikų psichiatrijoje (Winnicott, 1971). 

Piešinys Nr. 5: Jos. Aš paverčiau keverzonę šokėja. Pradinė ke- 
verzonė atrodė geriau nei rezultatas, kurio pasiekiau savo ban- 


dymais piešti. 


Piešinys Nr. 6: Mano. Ji greitai keverzonę pavertė žmogumi, ku- 
ris laiko nosį atrėmęs į teniso raketę. Aš paklausiau: „Tau nepa- 


tinka šis žaidimas?“, o ji atsakė: „Ne, žinoma, kad patinka.“ 


Piešinys Nr. 7: Jos. Sąmoningai apgalvotas piešinys, kaip ji pati 
pripažino. Aš jį paverčiau paukščiu. Ji parodė man, ką pati būtų 
su juo padariusi: apvertusi lapą būtų nupiešusi vyrą su aukšta 


skrybėle ir sunkia apykakle. 


Piešinys Nr. 8: Mano. Ji pavertė keverzonę sena išklerusia muzi- 
kos tribūna. Jai labai patinka muzika ir ji dainuoja, tačiau negroja 


jokiu instrumentu. 


Piešinys Nr. 9: Čia ji pademonstravo iš tiesų sudėtingą keverzo- 
jimo techniką. Pabaigusi šį piešinį tarė: „Jis atrodo be galo suvar- 


žytas, o ne laisvas ir besiskleidžiantis.“ 


Šiuo piešiniu ji perdavė pagrindinę žinią. Žinoma, aš turėjau būti pa- 
siruošęs suvokti tai kaip Žinią ir leisti jai toliau išplėtoti idėją, kurią 
ta Žinia perteikė. 

(Nėra reikalo skaitytojui pristatyti tolimesnių šio susitikimo 
detalių, tačiau aš pateiksiu visą pokalbio medžiagą todėl, kad ši 
medžiaga yra prieinama, ir palikti nuošalėje tai, kas liko, būtų to- 
lygu iššvaistytai galimybei pažvelgti į paauglės atsiskleidimą pro- 


fesinio kontakto kontekste.) 


Aš paklausiau: „Tai juk tu, ar ne?“ 


Ji tarė: „Taip. Kaip matote, aš šiek tiek kuklinuosi.“ 

Aš tariau: „Juk tai natūralu: tu manęs nepažįsti ir nežinai, 
kodėl čia atėjai ar ką mes čia darysime ir...“ 

Ji toliau noriai tęsė šį žaidimą, kol galiausiai tarė: „Galima 
būtų tęsti ir tęsti - keverzonės visiškai nėra spontaniškas Žaidi- 
mas. Aš visą laiką bandau padaryti įspūdį, nes neturiu pasitikėji- 
mo savimi. Aš tokia buvau amžių amžius. Nepamenu, kad kada 
būčiau buvusi kitokia.“ 

Aš tariau: „Juk liūdna, ar ne?“ — taip norėdamas parodyti, 
kad aš išgirdau tai, ką ji sakė, ir kad man tai, ką ji pasakė, sukėlė 


kažkokių jausmų. 


Sara jau buvo užmezgusi su manimi ryšį ir buvo pasiryžusi at- 


skleisti save tiek sau, tiek ir man. 


Ji kalbėjo toliau: „Tai kvaila, netgi labai. Aš visą laiką bandau pri- 
versti Žmones mane mėgti, gerbti mane, stengiuosi niekados ne- 
apsikvailinti. Tai savanaudiška. Jei tik pabandyčiau, galima būtų 
tai pataisyti. Žinoma, nieko čia blogo, jei bandau pralinksminti 
žmones ir jie ima juoktis. Tačiau aš tik sėdžiu ir galvoju apie tai, 
kokį įspūdį aš palieku. Aš vis nesiliauju to dariusi — vis noriu 
sulaukti triukšmingo pasisekimo.“ 

Aš tariau: „Bet čia ir dabar tu taip nesielgi.“ 

Ji atsakė: „Ne, todėl kad tai nėra svarbu. Jūs tikriausiai esate 
čia tam, kad nustatytumėte, kas yra ne taip, todėl Jūs sudarote 
man galimybę viso to nedaryti. Jūs norite išsiaiškinti, ar kas nors 
man yra ne taip. Mano manymu, tai tėra fazė, brendimo proceso 
dalis. Aš nieko dėl to negaliu padaryti ir net nežinau kodėl.“ 

Aš paklausiau: „Kaip tu įsivaizduoji save savo svajonėse?“ 

„Oi, įsivaizduoju save kaip ramią, susikaupusią, nerūpes- 


tingą, sėkmingą ir be galo patrauklią, liekną, su ilgomis ranko- 

mis ir kojomis bei ilgais plaukais. Aš nemoku labai gerai piešti 
(tuo metu bandydama nupiešti piešinį Nr. 10), bet aš įsivaizduoju 
save nerūpestingai žingsniuojančią ir mojuojančią rankine. Savo 
svajonėse aš nesu drovi ar savimi nepasitikinti“. 

„Savo svajonėse tu esi vyras ar moteris? 

„Paprastai aš esu mergaitė. Nesvajoju apie tai, kad esu ber- 
niukas. Nenoriu būti berniuku. Esu turėjusi minčių apie tai, kas 
būtų, jei būčiau berniukas, bet niekados to nenorėjau. Žinoma, 
vyrai savimi labiau pasitiki ir turi daugiau įtakos, be to, jie gali 
toliau nueiti.“ 

Mes peržvelgėme priešinį Nr. 6, ir ji tarė: „Panašu, kad jam 
karšta, o lauke saulėta diena. Jis yra pavargęs ir ilsisi, atrėmęs 
nosį į raketės tinklą. Arba užvaldžiusi gili depresija.“ 

Aš paklausiau apie tėvą. 

„Tėtis visiškai savimi nesirūpina - jis galvoja tik apie dar- 
bą. Taip, aš jį myliu ir be galo juo žaviuosi. Tarp mano brolio 
ir kitų Žmonių egzistuoja siena. Jis simpatiškas, draugiškas ir 
malonus. Bet slepia tai, kas yra jo mintyse, arba apie tai kalba 
labai nerūpestingai. Jis žavingas, labai juokingas ir protingas. 
Jei turi problemų, pasilaiko jas sau. Aš esu jo priešingybė. Galiu 
įsiveržti į kieno nors kambarį šaukdama „oi, kokia aš nelaimin- 
ga“ ir visa kita.“ 

„Ar gali taip elgtis su savo motina?“ 

„Taip, bet mokykloje aš galiu pasinaudoti savo draugais. 
Berniukais labiau nei mergaitėmis. Turiu labai gerą draugę, kuri 
yra lygiai tokia pati kaip aš, tik vyresnė. Ji, atrodo, visuomet gali 
pasakyti: „Aš jaučiausi lygiai taip pat, kaip prieš metus.“ Berniu- 
kai nieko nesako, jie neaiškina man, kokia aš kvaila. Jie malonūs 


ir geriau viską supranta. Matote, jiems nereikia įrodyti, kad jie 

yra vyrai. Geriausias mano draugas yra Deividas. Jis gana de- 
presuotas. Jis jaunesnis už mane. Aš turiu galybę draugų, tačiau 
tik keletas iš jų yra tikri, kuriais aš galiu pasitikėti, ir Žinau, kad 
jie yra ištikimi.“ 

Šioje vietoje aš paklausiau apie sapnus. 

„Didžiąja dalimi jie man kelia baimę. Vienas iš jų nuolatos 
kartojasi.“ 


Aš paprašiau jos nupasakoti tą sapną. 


(11) Pasikartojantis sapnas. „Aplinka gana tikroviška ir primena 
namus. Aukšta gyvatvorė, už jos - rožių darželis, siauras ta- 
kelis. Mane vejasi vyras, aš bėgu. Viskas nepaprastai ryšku. 
Kelias klampus. Pasukusi už kampo, imu jausti, kad bėgu 
sirupu. Tokioje situacijoje neatrodau labai žavingai.“ 

Vėliau ji pridūrė: „Jis didelis ir juodas (bet ne negras). Jis kelia 

negerą nuojautą. Aš imu panikuoti. Ne, tai nesusiję su seksu. Ne- 


žinau, kas tai yra.“ 


(12) „Kitas sapnas yra iš to laiko, kai buvau dar maža, galbūt 
šešerių. Veiksmas vyko mūsų namuose. Piešiu jį iš šono, 
bet sapne veiksmas vyko ne iš šono. Šioje vietoje kairėje yra 
gyvatvorė, kuri pereina į namą. Už jos yra medis. Aš įbėgu 
vidun ir virtuvės spintelėje randu raganą. Tai tarsi vaiko 
pasaka. Ragana rankoje laiko šluotą, o kitoje — žąsį. Ji pra- 
eina pro mane ir pažvelgia atgal. Tai labai įtemptas sapnas. 
Viskas aplinkui zvimbia. Tai tyla zvimbia. Tikiuosi išgirsti 
kokį garsą, bet nieko neišgirstu. Spintelėje yra didžiulė bal- 
ta žąsis, bet ji per didelė tokiai mažai spintelei, ji niekaip ten 


negalėjo sutilpti. 

„Kelias link gyvatvorės (kuri pereina į namą) buvo į pakal- 
nę. Aš be galo mėgau tą kalvą ir leistis ja žemyn, nes ji be galo 
stati, ir tu prarandi pusiausvyrą ir imi dardėti žemyn. Po kiekvie- 
no raganos žengto žingsnio laiptelis po jos kojomis pradingdavo, 
todėl aš negalėjau nusileisti žemyn ar pabėgti nuo jos.“ 

Aš paminėjau, kad tai galbūt galėtų būti jos įsivaizdavimas 
apie jos ir motinos santykius. 

Ji tarė: „Galbūt taip ir galėtų būti. Tačiau tikriausiai viską 
galima puikiai paaiškinti. Tuo metu aš ištisai meluodavau savo 
motinai. (Aš vis dar meluoju, tačiau dabar bandau save laiku pa- 


gauti.)“ 


Čia ji kalba apie disociaciją. Be to, gali būti, jog taip išreiškiamas 


jausmas, jog ji buvo apgauta. 


Paklausiau jos, ar ji kartais vagiliaudavo, ir ji atsakė: „Ne, tai nie- 
kados nebuvo problema.“ 

Ji vėl pateikė pavyzdžius apie tai, kaip tuo metu ji meluo- 
davo. Visi jos melai buvo susiję su namų ruošos darbais: „Ar iš- 
valei savo kambarį? Ar nušveitei grindis?“ ir t. t. „Aš visą laiką 
melavau, kad ir kaip mano mama stengėsi suteikti man šansą 
prisipažinti, kad meluoju. Mokykloje taip pat meluodavau - apie 
atliktus darbus. Aš nemėgstu sunkiai dirbti. Matote, praeitą se- 
mestrą aš buvau laiminga. Tačiau šį semestrą aš esu nelaimin- 
ga. Man atrodo, kad per greitai augu. Na, galbūt ne per greitai, 
bet augu. Matote, mano racionalus ir logiškas mąstymas vystosi 
daug sparčiau nei mano emocijos. Emociškai man reikia pasivyti 
kitus.“ 

Aš paklausiau, ar jai jau prasidėjo menstruacijos, ir ji atsakė: 


„O taip, prieš amžių amžius.“ 

Šioje vietoje Sara pasakė kai ką, kas, atrodė, jai buvo labai 
svarbu, kai ji tai sakė, ir, visai gali būti, tai buvo arčiausiai to, 
ką galima būtų vadinti jos padėties apibendrinimu. Ji pasakė: 
„Negaliu paaiškinti. Jaučiuosi taip, lyg sėdėčiau ar stovėčiau ant 
bažnyčios bokšto. Aplinkui nėra nieko, kas sulaikytų mane nuo 
kritimo, ir jaučiuos visiškai bejėgė. Aš vos sugebu išlaikyti pu- 
siausvyrą.“ 

Čia aš priminiau jai, kad, nors ji to ir negalėjo prisiminti, ji 
labai pasikeitė, kai jos motina, kuri iki tol ją natūraliai ir gražiai 
laikydavo ant rankų ir maitino, nebegalėjo to daryti, kai jai tebu- 
vo metai ir devyni mėnesiai - ir tai todėl, kad motina buvo trečią 
mėnesį nėščia. (Buvo dar vienas nėštumas, kai jai buvo šešeri ar 
septyneri.) Atrodė, Sara tai priėmė visiškai normaliai, tačiau ji 
tarė: „Tai daugiau nei vien tai. Kad ir kas mane vytųsi, tai nėra 
vyras besivejantis mergaitę, tai yra kažkas, kas vejasi mane. Tai 


susiję su žmonėmis, kurie yra už manęs.“ 


Šioje vietoje konsultacijos pobūdis pasikeitė ir Sara pavirto į aki- 
vaizdžiai ligotą Žmogų, turintį paranojinio tipo psichiatrinį sutri- 
kimą. Sara tapo priklausoma nuo tam tikrų privalumų, kuriuos ji 
atrado profesionalioje situacijoje, be to, parodė daug didesnį pa- 
sitikėjimą manimi. Ji galėjo pasitikėti manimi, kad traktuosiu jos 
būseną kaip ligą ar nelaimės signalą, ir nesielgsiu taip, kad paro- 


dyčiau, jog jos liga man kelia baimę. 


Ji buvo visiškai pasinėrusi į tai, ką norėjo man pasakyti, ir kal- 
bėjo toliau: „Žmonės gali juoktis. Todėl aš turiu susigriebti laiku 
vadovaudamasi protu ir logika, nes kai iš tavęs juokiamasi už 
nugaros, iš tiesų skauda.“ 


Paprašiau jos papasakoti patį skaudžiausią nutikimą. 

„Kai man buvo apie vienuolika metų ir pradėjau eiti į pa- 
skutinę mokyklą, man labai patiko pradinė mokykla [čia ji apra- 
šė visus gėlių krūmus mokykloje ir visa kita, kas jai patiko, taip 
pat ir mokyklos direktorę], tačiau vidurinėje mokykloje vyravo 
snobiškumas, piktavališkumas ir veidmainystė.“ Su giliu jausmu 
ji ištarė: „Aš jaučiausi menkavertė ir jaučiau fizinę baimę. Bijojau, 
kad mane kas nudurs, pašaus ar pasmaugs. Labiausiai bijojau 
būti nudurta. Tarsi tau kas būtų priklijuota prie nugaros, o tu to 
nė nežinotum.“ 

Tuomet, pakeitusi balso toną, ji paklausė: „Ar mes bent kiek 


judame į priekį?“ 


Regis, tam, kad galėtų tęsti, jai reikėjo padrąsinimo. Aš, žinoma, 


neturėjau jokio supratimo, kas galėtų būti ar nebūti toliau. 


„Blogiausia buvo tuomet, kai (na, dabar gal jau ir neatrodo taip 
blogai) aš kažkam patikėjau šį tą labai asmenišką. Aš absoliučiai 
tais žmonėmis pasitikėjau ir priklausiau nuo jų, kad jie neatsi- 
suktų prieš mane, kad užjaustų mane ir būtų supratingi. Tačiau 
matote, jie pasikeitė, ir daugiau jų mano gyvenime nebeliko.“ Ji 
pridūrė: „Šlykščiausia, kai verkiu ir negaliu nieko rasti.“ Tuomet 
ji pasitraukė iš pažeidžiamumo pozicijų ir tarė: „Na, bet tai nie- 
ko, aš galiu su tuo susitvarkyti. Bet šlykščiausia, kai esu prislėg- 
ta - tuomet būnu labai neįdomi. Tuomet tampu liūdna ir linkusi 
į savistabą, ir visi, išskyrus mano geriausią draugę ir Deividą, 


traukiasi nuo manęs šalin.“ 
Būtent čia jai reikėjo mano pagalbos. 
Aš tariau: „Depresija reiškia kažką, kažką pasąmoningą. [Su 


šia mergaite aš lengvai galėjau vartoti šį žodį.] Tu negali pakęs- 

ti neva patikimų Žmonių, kurie staiga pasikeičia ir nustoja būti 
supratingais ir patikimais, o galbūt netgi tampa baudžiančiais ir 
kerštingais. Užuot jautusi neapykantą žmogui, kuris buvo pati- 


kimas ir pasikeitė, tu panyri į depresiją.“ 
Panašu, kad tai padėjo. 


Ji kalbėjo toliau: „Man nepatinka Žmonės, kurie mane skaudi- 
na“, ir pradėjo plūsti moterį iš mokyklos, leisdama sau būti ne- 
logiška ir išreikšti savo jausmus net tuomet, jei jie buvo pagrįsti 


iliuzija ar haliucinacijom. 


Galima sakyti, kad ji, iš naujo išgyvendama ir vaizdžiai perteikda- 
ma, bandė papasakoti man apie maniakišką priepuolį, kurį buvo 
patyrusi mokykloje ir apie kurį aš nieko nežinojau. Dabar man 
darėsi aišku, kodėl ji buvo išsiųsta namo ir kodėl jai pasiūlyta ap- 


silankyti pas mane. Viskas vyko taip: 


„Mokykloje yra tokia moteris, kurios aš paprasčiausiai negaliu 
pakęsti, nemėgstu jos labiau, nei kad galiu nupasakoti žodžiais. 
Ji pasižymi visomis baisiausiomis savybėmis, kurias aš galiu len- 
gvai permatyti, nes visomis jomis pasižymiu ir aš. Ji galvoja vien 
apie save. Ji susikoncentravusi į save ir tuščiagarbė - ir tai vėlgi 
galėčiau pasakyti ir apie save. Ji šalta ir kieta ir šlykšti. Ji tarsi visų 
motina, rūpinasi skalbiniais ir sausainiais bei kava ir panašiai. Ji 
neatlieka savo darbo. Ji sėdi sau ir linksmina vyriškos lyties jau- 
nus bendradarbius, geria cheresą [alkoholį gerti mokykloje už- 
drausta] ir rūko juodas rusiškas cigaretes. Visa tai ji daro akiplė- 
šiškai, sėdėdama kambaryje, kuris iš tiesų yra mūsų svetainė. 
„Taigi aš paėmiau į rankas peilį. Aš ėmiau mėtyti jį į duris. 


Jei tik būčiau pagalvojusi, kokį garsą tai gali sukelti. Ir, žinoma, 

tuomet į kambarį įeina ši moteris. „Ką?! Gal visiškai išprotė- 
jai?“ Aš stengiausi elgtis mandagiai, bet ji ištempė mane iš ten 
kartodama, kad aš tikriausiai išsikrausčiau iš proto. Todėl man 
teko sugalvoti melą, ir niekas daugiau, išskyrus Deividą, o nuo 
šiol ir Jus, nežino, kad tai melas. Nors ji kartojo „aš tavimi neti- 
kiu“, man pavykoją įtikinti.“ (Ji pamelavo, kad neva bandžiusi 
sutaisyti durų rankeną, aš abejoju ar kas nors ja iš tikrųjų pa- 
tikėjo.) 

Tai dar nebuvo viskas, ir ji susijaudinusi pasakojo toliau: 
„Aš mūvėjau tokią kepurę [ji apibūdino kepurę], o ta moteriškė 
įėjusi sušuko: „Nusimauk tą kvailą kepurę!“ Aš atsakiau: „Nenu- 
simausiu, kodėl turėčiau?“ Ji tarė: „Nes aš taip pasakiau. Tuojau 


11 
! 


pat ją nusimauk!“ Tuomet aš ėmiau klykti ir ilgai nenustojau.“ 


Čia aš prisiminiau, kad, kai jai tebuvo metai ir devyni mėnesiai 
ir ji iš normalaus vaiko tapo ligotu - jos motina jau trečią mėnesį 
laukėsi, ir šis faktas ją akivaizdžiai trikdė, - ji taip pat ėmė klykti 
ir labai ilgai nenustojo. Tuomet buvau susidomėjęs Saros atveju, 
ir, žvelgdamas į prieš keturiolika metų darytus užrašus, kuriuose 
buvo aprašyta man papasakota istorija, aš buvau tikras dėl savo 


pozicijos. 


Sara toliau pasakojo apie tą moterį: „Matote, giliai viduje ji jau- 
čiasi tokia pat nesaugi kaip ir visi kiti. Ji suriko: „Kodėl gi tau 
neklykus dar garsiau?“, tarsi norėdama mane išprovokuoti. Tai- 
gi aš ėmiau klykti dar garsiau. Tai buvo visa ko pabaiga. Matote, 
ji labai sena.“ 

Aš paklausiau: „Keturiasdešimties?“ 

Ji atsakė: „Taip.“ Ir kalbėjo toliau: „Aš skundžiausi dėl viso 


to, ką ji daro mūsų kambaryje, kaip mes turime pasibelsti (į savo) 

duris, kaip ji nuolatos skundžiasi: „Jūs niekuomet neateinate 
manęs aplankyti, tik tuomet, kai norite kavos su sausainiais“ 


(kas yra visiška tiesa).“ 


Ši medžiaga atskleidžia dviprasmiškumą, kylantį iš regresinių ir 
progresinių mechanizmų pasirinkimo galimybės, kas galiausiai 
veda į nepriklausomybę. 

Svarbi dalis to, kas vyko toliau, liko neužrašyta, nes aš tiesiog 


neturėjau galimybės užsirašinėti. 


Visa tai, kas nutiko, mes labai rimtai aptarėme. Aš paminėjau, 
kad jai (Sarai) turėtų labai palengvėti, nes ji gavo galimybę iš- 
reikšti visą savo neapykantą, tačiau tai dar nebuvo viskas. Tiesa 
yra ta, kad jai neapykantą kelia ne toji moteris, kuri nori ją iš- 
provokuoti, bet toji, kuri yra supratinga ir patikima. Tai tos mo- 
ters reakcija į provokaciją jai kelia neapykantą. Tai tarsi motina, 
kuri yra be galo gera, bet staiga pasikeičia ir nustoja buvusi gera, 
sugriauna visas iliuzijas — ir visa tai tiesiogiai susiję su tuo mo- 
mentu, kai Sara labai pasikeitė dėl to, kad pasikeitė jos motina 
būdama šeštą mėnesį nėščia. 

Sara vis nepamiršdavo man paminėti, kad tikroji jos motina 
buvo daugiau, nei kad galima būtų tikėtis iš motinos. 

Aš pasakiau jai, kad tai Žinau, tačiau pirminis staigus iliuzi- 
jų sugriovimas įdiegė jai įsitikinimą, kad, jeigu jos gyvenime pa- 
sirodo geras Žmogus, jis neišvengiamai pasikeis ir bus jos neap- 
kenčiamas, tik (visa tai aš jai sakiau garsiai) Sara negali įsisavinti 
tos neapykantos ir to, kaip ji pati imasi sunaikinti gėrį žmonėse. 
Šioje vietoje aš prakalbau ir apie save, sakydamas: „Štai aš esu 
čia ir buvau tau naudingas, tačiau, Žinant tavo elgesio modelį, 


tikėtina, kad tu lauki, kol aš pasikeisiu ir išduosiu tave.“ 

Iš pradžių man pasirodė, kad Sara nesuprato mano užuo- 
minos apie tai, kaip ji vis tikisi iš Žmonių, kad šie ją išduos, tačiau 
ji pademonstravo man, kad puikiai viską suprato, papasakoda- 
ma savo istoriją su vienu berniuku. Tas berniukas buvo labai ža- 
vingas. Sara galėjo juo visiškai pasitikėti. Jis niekuomet jos nenu- 
vylė ir labai ją mylėjo ir vis dar myli. Tačiau jos kupina nevilties 
asmenybė bandė sugriauti šiuos santykius. Ji bandė jo nemėgti, 
tačiau jis ir toliau ja žavėjosi. Po dviejų mėnesių tokio tampymo- 
si jis ištarė: „Mes daugiau nebesimatysime, bent jau kurį laiką. 
Tai nepakenčiama.“ Sara liko šokiruota. Jis pasišalino ir jų santy- 
kiai subyrėjo į šipulius. Ji buvo tikra, kad tai ji buvo kalta dėl šių 
santykių pabaigos, nes visuomet buvo įsitikinusi, kad jie baigsis, 
nors ir kitaip - kad jis staiga ims ir pasikeis. 

Aš užsiminiau, kad tai būtų pasikartojimas, kurio ji be galo 
bijo, tačiau tuo pat metu ir laukia, nes jis yra tapęs jos asmenybės 
dalimi, ir kad jis tiesiogiai susijęs su tuo, kad jos tėvas ir motina 
be galo ją mylėjo, o tuomet motina, kai Sarai tebuvo metai su 
puse, pastojo. Kai jai buvo metai ir devyni mėnesiai, tiesiog nebe- 
galėjo susidoroti su motinos pasikeitimais, todėl ilgainiui išaugo 
įsitikinimas, kad visa, kas yra gera, būtinai pasikeis ir privers ją 
nekęsti ir tai sunaikinti. 

Sara, regis, visa tai labai gerai suvokė ir nusiramino. Tuo- 
met ji ėmė kalbėti apie tai, kaip jos motina jai aiškino, kad tai 
tebuvo fazė ir kad ji turinti nustoti gyvenusi diena iš dienos ir 
susikurti gyvenimo filosofiją. 

Toliau ji kalbėjo apie nuostabųjį Deividą. Jis tikras cinikas. 
„Nors man cinizmas, tiesą pasakius, ne visiškai patinka“, sakė 
ji. „Negaliu jo suvokti. Aš iš prigimties pasitikiu žmonėmis. Tik 


mane kamuoja ši depresija. Deividas man pasakojo apie egzisten- 

cializmą, ir tai mane prislėgė labiau, nei kad galėčiau nusakyti. 
Mama paaiškino, kaip žmonės ima galvoti, kad jie atrado savo 
gyvenimo filosofiją, o paskui ją išmeta lauk ir viską pradeda iš 
naujo. Aš noriu pradėti iš naujo. Nenoriu būti daržove. Noriu būti 


mažesnė savanaudė, noriu tapti dosnesne ir supratingesne.“ 


Jos įsivaizduojamas idealas labai skyrėsi nuo to, ką ji matė tyrinė- 


dama save. 


Aš tariau: „Gerai, bet noriu, kad tu žinotum, jog aš galiu matyti 
tai, ko tu negali — galiu matyti tai, kad tavo pyktis yra nukreiptas 
į gerąją, o ne į blogąją moterį. Geroji moteris virsta bloga.“ 

Ji atsakė: „Tai mano motina, ar ne? Bet motina šiuo metu 
man be galo gera.“ 

Aš tariau: „Taip. Atrodo, kad tu niekaip negali atsiminti, kad 
sapne sunaikinai savo gerąją patikimą motiną. Tavo užduotis yra 
pergyventi santykius su žmonėmis net tuomet, kai atsitinka kas 
nors negero, kai tampi pikta ir griūva tavo iliuzijos - ir pamatysi, 
kad kažkokiu būdu viską įmanoma pergyventi.“ 

Man atrodė, kad mes šią sesiją tuo ir baigėme, tačiau Sara 
vis dar kažko lūkuriavo ir tuomet paklausė: „Bet kaip aš galėčiau 
užkirsti kelią šiems ašarų protrūkiams?“ Ji paaiškino man, kad, 
kalbėdama su manimi, ji ilgą laiką verkė, susilaikydama nuo ti- 


krų ašarų, nes „kitaip nebūčiau galėjusi šnekėti.“ 


Sara patyrė išgyvenimą, kuriame dalyvavau ir aš. Atrodė, kad jai 


kiek palengvėjo, nors ir buvo labai pavargusi. 


Galiausiai ji paklausė: „Na, tai ką man daryti? Šį vakarą trau- 
kiniu aš grįšiu į mokyklą ir kas tada? Jei nesistengsiu, aš būsiu 


pašalinta, būsiu bloga Deividui ir savo draugams. Bet...“ 

Tuomet aš ją pertraukiau: „Na, visa tai išsiaiškinti yra daug 
svarbiau nei išmokti istoriją ar kitas pamokas, tai kodėl gi tau 
nepasilikus namie iki šio semestro galo? Ar tavo mama galėtų 
tave prižiūrėti?“ 

Ji pasakė, kad, jos manymu, tai puiki mintis, ir ji, žinoma, 
apie tai jau buvo pagalvojusi. Mokykla galėtų jai atsiųsti užduo- 
tis, ir, būdama ramioje namų aplinkoje, ji galėtų apmąstyti visa 
tai, apie ką mes čia kalbėjome. 

Taigi, Sarai sėdint šalia, aš susitariau su motina, kad ši pa- 
laikys ją namuose. 

Galiausiai Sara tarė man: „Manau, kad be galo Jus išvargi- 


41 


nau. 


Aš iš tiesų jaučiau, kad Sara pasiekė kažką reikšmingo ir kad ji su- 
gebės išnaudoti artimiausius du mėnesius namuose ir, kitą kartą 


apsilankius pas mane per atostogas, jau bus šį tą pasiekusi. 


Rezultatas 


Šios terapinės konsultacijos rezultatas buvo toks, kad Sara su- 
sidomėjo psichoanalitiniu gydymu. Užuot grįžusi į mokyklą, 
ji pasinėrė į psichoanalizę ir labai noriai bendradarbiavo per 
kitus tris keturis gydymo metus. Galiu pasakyti, kad šio gydy- 
mo pabaiga buvo natūrali ir manau, kad jį galima laikyti sėk- 
mingu. 

Kai jai buvo dvidešimt vieneri, Sara gerai mokėsi universi- 
tete ir gyventi jai puikiai sekėsi, kas rodė, kad jos nebekankina 
paranojiški įsitikinimai, kurie seniau vertė sugadinti visus gerus 


santykius. 

Išvada 


Galėčiau pakomentuoti savo paties elgesį šios sesijos metu. Di- 
džioji dalis verbalizacijos, kaip kad paaiškėjo vėliau, buvo ne- 
reikalinga, tačiau reikia atminti, kad tuo metu aš nežinojau, jog 
tai nebuvo vienintelė proga, kai galėsiu padėti Sarai. Jei būčiau 
žinojęs, kad toliau ji išeis pilną psichoanalitinio gydymo kursą, 
aš būčiau pasakęs daug mažiau, išskyrus tas vietas, kai turėjau 
patikinti ją, kad girdžiu, ką ji sako, ir kad užfiksavau tai, ką ji jau- 
tė, ir savo reakcija pademonstravau, kad galiu padėti jai kovoti 
su jos nerimu. Jei būčiau tai žinojęs, būčiau buvęs panašesnis į 


žmogišką veidrodį. 


TARPUSAVIO RYŠIAI IR 
KRYZMINIS TAPATINIMASIS“ 


Dabar aptarsiu tarpusavio ryšius ir tai, kaip jie yra veikiami ge- 
bėjimo naudotis projekciniais ar introjekciniais mentaliniais me- 
chanizmais ar to gebėjimo nebuvimo. 

Laipsniškas objektinio santykio ugdymas yra svarbus pa- 
siekimas individo emocinės raidos srityje. Vienos kraštutinybės 
atveju objektinis santykis yra paremtas instinktais. Objektinio 
santykio koncepcija tokiu atveju apima platų išstūmimo ir sim- 
bolizmo mechanizmų panaudojimo spektrą. Kita kraštutinybė 
yra tokia būsena, kuri, mūsų spėjimu, gali egzistuoti individo 
gyvenimo pradžioje, kai objektas dar nėra atskirtas nuo subjekto. 
Tai yra būklė, kuriai apibūdinti gali būti vartojamas „susiliejimo“ 
terminas tais atvejais, kai į ją yra grįžtama iš atsiskyrimo būklės, 


45 Tv1 > aš iš : + 2 Ė , Žž ; sių Glass 
Išleista pavadinimu “La interrelacion en terminus de identificaciones cruzadas“ leidinyje 


Revista de psicoanalists, Tomo 25, Nr. 3/4 (1968). Buenos Airės. 

tačiau galima spėti, kad pačioje pradžioje yra bent jau teorinė 
stadija, einanti prieš „ne aš“ atsiskyrimą nuo „aš“ (palyg. Milner, 
1969). Šiai būklei nusakyti kartais yra vartojamas terminas „sim- 
biozė“ (Mahler, 1969), tačiau man atrodo, kad šis terminas per- 
nelyg gerai prigijęs biologijos moksluose, kad būtų tinkamas ir 
šioje srityje. Žvelgiant stebėtojo akimis, pirminėje susiliejimo sta- 
dijoje taip pat egzistuoja objektinis santykis, tačiau reikia atminti, 
kad šioje pradinėje būklėje objektas yra „subjektyvus objektas“. 
Šį terminą — „subjektyvus objektas“ — aš pavartojau skirtumui 
tarp to, kas yra kūdikio stebima, ir to, kas yra jaučiama, nusakyti 
(Winnicott, 1962). 

Individo emocinės raidos procese kažkuriuo metu yra pa- 
siekiama stadija, nuo kurios apie individą galima pasakyti, kad 
jis yra vientisa asmenybė. Kalbant mano terminais, ši stadija va- 
dinasi „aš esu“ (Winnicott, 1958b) ir (kad ir kaip ją vadintume) 
yra svarbi dėl individo poreikio, prieš imantis ką nors daryti, 
pasiekti buvimo būklę. „Aš esu“ turi eiti prieš „aš darau“. Kitu 
atveju „aš darau“ individui neturi jokios reikšmės. Visuotinai 
sutariama, kad šios raidos stadijos pasireiškia labai ankstyvame 
amžiuje, ir yra priklausomos nuo motinos ego, todėl ankstyvo- 
siomis stadijomis jų stiprumas kyla iš motinos gebėjimo prisitai- 
kyti prie kūdikio poreikių. Kitur aš bandžiau parodyti, kad šis 
prisitaikymas nėra vien instinktų patenkinimas ir kad mąstant 
apie jį visuomet reikia pirmiausia nepamiršti laikymo ir lietimo 
terminų. 

Palaipsniui, jei raidos proceso eiga yra normali, vaikas 
tampa autonomišku ir gali prisiimti atsakomybę už save nepri- 
klausomai nuo lengvai prisitaikančio ego. Žinoma, pažeidžia- 


mumas išlieka, ir, esant dideliam nusivylimui aplinka, indivi- 

das gali prarasti gebėjimą išlaikyti integraciją ir nepriklauso- 
mybę. 

Ši stadija, kurią vadinu „aš esu“ stadija, yra labai artimai 
susijusi su Melanie Klein (1934) depresinės pozicijos koncep- 
cija. Šioje stadijoje vaikas gali ištarti: „Štai esu aš. Tai, kas yra 
mano viduje esu aš, o tai, kas yra mano išorėje - nesu aš.“ 
Žodžiai „vidus“ ir „išorė“ čia vartojami kalbant tiek apie sie- 
lą, tiek ir apie kūną, ir aš darau prielaidą apie patenkinamo 
psichosomatinio ryšio egzistavimą, kas, savaime aišku, taip 
pat tiesiogiai susiję su sveiku vystymusi. Dar yra proto klau- 
simas, kurį reikia svarstyti atskirai, ypač tuomet, kai jis at- 
siskiria nuo sielos ir kūno ir tampa savarankišku reiškiniu 
(Winnicott, 1949). 

Kiekvienas individualus berniukas ar mergaitė turėtų gebė- 
ti šioje stadijoje susikurti vidinės psichinės realybės sistemą, ir ši 
vidinė realybė yra nuolatos lyginama su pavyzdžiais iš išorinės, 
arba bendros, realybės. Taip pat formuojasi naujas gebėjimas 
užmegzti objektinį santykį —- santykį, kuris remiasi mainais tarp 
išorinės realybės ir pavyzdžiais iš asmeninės psichinės realybės. 
Šis gebėjimas atsispindi tuomet, kai vaikas kūrybinio žaidimo 
metu naudojasi simboliais, ir tuomet, kaip kad aš bandžiau pa- 
demonstruoti anksčiau, kai vaikas ima naudotis kultūriniu po- 
tencialu, kuris jam yra prieinamas tiesioginėje socialinėje aplin- 
koje (žr. VII skyrių). 

Dabar pažvelkime į dar vieną labai svarbų šiai fazei bū- 
dingą pokytį — tai yra introjekcijos ir projekcijos mechanizmais 
pagrįstų ryšių susiformavimą. Šie ryšiai glaudžiau susiję su 
prisirišimų, nei kad su instinktais. Nors šios idėjos, apie kurias 


kalbu, gali būti kildinamos iš Freudo, mano dėmesį į jas atkrei- 

pė Melani Klein, kuri sėkmingai atskyrė projekcinį tapatinimąsi 
nuo introjekcinio ir labai aiškiai pabrėžė šių mechanizmų svarbą 
(Klein, 1932, 1957). 


Atvejo studija: 
keturiasdešimtmetė moteris, netekėjusi 


Norėčiau pateikti keletą detalių iš vienos psichoanalizės sesijos 
tam, kad lengviau būtų suvokti šių mechanizmų svarbą. Nėra 
reikalo pristatinėti šios pacientės — užtenka tiesiog pasakyti, 
kad jos gyvenimą labai skurdino jos negebėjimas „atsidurti 
kito Žmogaus kailyje“. Ji arba vengė kitų Žmonių, arba bandė 
užmegzti objektinį santykį, kuris buvo paremtas tik instinktais. 
Tokiai jos būklei atsirasti buvo galybė potencialių priežasčių, 
tačiau svarbiausia yra tai, kad ji gyveno pasaulyje, kuris visą 
laiką buvo iškraipytas jos nesugebėjimo domėtis tuo, ką jaučia 
kitas žmogus. Šalia to dar galima paminėti, kad ši pacientė ne- 
sugebėjo pajausti, kad kiti žmonės gali suprasti, kokia ji yra ar 
ką ji jaučia. 

Reikia suvokti, kad, kai kalbame apie tokį pacientą kaip 
ši - kuris gali puikiai funkcionuoti ir atlikti savo darbą, išsky- 
rus tuos retus atvejus, kai pasijunta toks prislėgtas ar prislėgta, 
jog ima linkti link savižudybės, - tokia būklė paprastai susifor- 
muoja kaip individo gynybos sistema, o ne prigimtinis neveiks- 
numas nuo kūdikystės. Kaip kad dažnai nutinka psichoanali- 
zėje, tam, kad galėtume susidaryti vaizdą apie pirminę būklę, 
tenka studijuoti mechanizmus pagal tai, kaip jie yra panaudo- 
jami labai sudėtingai gynybos sistemai palaikyti. Kai kuriose 


srityse mano pacientė galėjo jausti didžiulę empatiją ar užuo- 


216 | ŽAIDIMAS IR REALYBĖ 


jautą, pavyzdžiui, labiausiai nuskriaustiems planetos gyvento- 
jams. Ši kategorija, žinoma, apėmė visas grupes, kurios buvo 
žeminamos kitų grupių, tarp jų ir moteris. Giliai savo esybe ji 
jautė, kad moterys yra pažemintos ir laikomos trečiąja klase. 
(Šalia to, ši pacientė turėjo atskilusį savo asmenybės vyriškąjį 
elementą, todėl jos realiame gyvenime vyrams vietos nebuvo. 
Ši atskilusių priešingos lyties asmenybės dalelių tema yra iš- 
ties reikšminga, tačiau kadangi tai nėra pagrindinė šio skyriaus 
tema, čia ją paliksime nuošalyje — plačiau ji nagrinėta V šios 


knygos skyriuje.) 


Keletą savaičių prieš šią sesiją buvo ženklų, rodančių, kad paci- 
entė ėmė suvokti savo projekcinio tapatinimosi negalią. Kartais ji 
imdavo įrodinėti — ir gana agresyviai, tarsi bandydama užkirsti 
kelią bet kokiems prieštaravimams, - kad nėra jokios prasmės gai- 
lėtis tų žmonių, kurie yra mirę. „Galima gailėtis tų, kurie liko čia, 
Žemėje, jei mirusysis jiems buvo mielas, tačiau miręs yra miręs 
ir tuo viskas pasakyta.“ Tai buvo labai logiška, o mano pacientei 
logika buvo svarbiausia. Bendra panašių požiūrių visuma vertė 
mano pacientės draugus jaustis, jog kažko jai trūksta, nors ir ne- 
galėjo to niekaip įvardinti, - todėl mano pacientės draugų ratas 
buvo gana ribotas. 

Sesijos, kurią čia aprašinėju, metu pacientė užsiminė apie mir- 
tį vyro, kuriam jautė didžiulę pagarbą. Ji suvokė, kad kalbėjo ne 
apie ką kitą, o apie savo psichoanalitiko, t. y. mano, galimą mirtį 
ir jos skausmą dėl to, jog parado tą dalį manęs, kurios jai vis dar 
reikėjo. Galima buvo jausti, kad ji suvokė, kad jos poreikis, kad 
psichoanalitikas gyventų vien todėl, kad jai iš jo kažko vis dar rei- 
kia, yra kažkuria prasme beširdiškas (palyg. Blake, 1968). 

Tuomet mano pacientė prasitarė, kad ji norėtų pravirkti ir nesu- 


stojamai verkti, nors tam ir nebuvo aiškios priežasties. Pastebėjau, 


ŽAIDIMAS IR REALYBĖ 217 


kad, tai pripažindama, ji tuo pačiu pripažįsta, kad negali verkti. Ji 
atsakė tokiais žodžiais: „Negaliu čia verkti, nes yra ribotas sesijos 
laikas ir negaliu jo švaistyti.“ Tuomet ji pratrūko: „Viskas yra di- 
džiulė nesąmonė!“ - ir ėmė raudoti. 

Taip baigėsi viena sesijos fazė, ir pacientė ėmė man pasakoti 
savo sapnus, kuriuos buvo užsirašiusi. 

Vienas berniukas iš mokyklos, kurioje ji dirbo mokytoja, plana- 
vo palikti mokyklą ir susirasti darbą. Ji paminėjo, kad tai buvo 
dar viena priežastis sielvartauti — tai jai buvo tolygu vaiko prara- 
dimui. Šioje srityje projekcinis tapatinimasis per paskutiniuosius 
vienerius ar dvejus psichoanalizės metus įgijo nepaprastai didelę 
reikšmę. Ji ėmė tapatintis su vaikais, kuriuos mokė, ypač tais, ku- 
rie turėjo neeilinių gabumų. Jų pasiekimai buvo jos pasiekimai, o 
jei jie nuspręsdavo palikti mokyklą - tai buvo visiška tragedija. 
Nejautrus elgesys su šiais vaikais, su kuriais ji tapatinosi, ypač jei 


tai buvo berniukai, ją žeidė tiesiogiai. 


Štai taip pamažu pacientės gyvenime atsirado sritis, kurio- 
je projekcinis tapatinimasis tapo įmanomas, ir nors kliniškai 
buvo galima pastebėti, kad šis tapatinimasis buvo gana mania- 
kiško pobūdžio, tai vis tiek buvo labai vertinga savybė, kurios 
vaikai paprastai tikisi iš mokytojos. Svarbiausia buvo tai, kad 
šie mokiniai nustojo jai buvę trečios klasės piliečiai, nors pagal 
tai, kokį mokyklos vaizdą ji buvo susidariusi ir atsižvelgiant į 
tai, kaip, jos akimis, kiti darbuotojai elgėsi su vaikais, jie būtent 
tokie ir buvo. 

Tai buvo pirmas kartas viso ilgo psichoanalizės proceso 
metu, kai aš turėjau galimybę, pasinaudojęs psichoanalizės me- 
džiaga, konstatuoti projekcinio tapatinimosi egzistavimą. Savai- 


me suprantama, techninio termino aš nepavartojau. Sis berniu- 

kas, kuris figūravo sapne ir kuris planavo susirasti darbą užuot 
siekęs pabaigti mokyklą, mano pacientei (ir jo mokytojai) simbo- 
lizavo kažką jos pačios asmenybėje. Iš tiesų jis simbolizavo ne ką 
kita, o pacientės atskilusią vyriškąją asmenybės dalį (tačiau, kaip 
kad jau minėjau, ši svarbi detalė plačiau nagrinėjama remiantis 


kito atvejo studija). 


Dabar pacientė buvo pasiruošusi kalbėti apie kryžminio tapati- 
nimosi procesą ir, pažvelgusi atgal į netolimą praeitį, prisiminti 
situacijas, kuriose jos elgesys, Žvelgiant iš šalies ir nežinant jos 
projekcinio ir introjekcinio tapatinimosi gebėjimo trūkumo, galė- 
jo pasirodyti be galo beširdiškas ir bejausmis. Tiesą pasakius, ji 
save suvokė kaip ypač ligotą žmogų, kuris nusipelno visokeriopo 
dėmesio „visiškai nepaisant“ (kaip sakė ji pati, žvelgdama į save 
naujomis akimis) kito asmens situacijos.“ Šioje vietoje ji labai tiks- 
liai pavartojo Žodį „susvetimėjimas“, nusakydama jausmą, kuris 
visuomet ją apimdavo dėl kryžminio tapatinimosi trūkumo. Ji nu- 
ėjo dar toliau, paminėdama, kad didele dalimi pavydą, kurį jautė 
savo draugei (simbolizavusiai brolį ar seserį), sukėlė ne kas kitas, 
kaip šios pozityvus gebėjimas gyventi ir komunikuoti kryžminio 
tapatinimosi pagalba. 

Tuomet mano pacientė papasakojo apie tai, kaip vieną kartą ji 
stebėjo egzaminą, kuriame buvo tikrinami vieno iš jos mokinių 
meniniai gebėjimai. Jis nupiešė nuostabų piešinį ir tuomet viską 
ištrynė. Jai tai stebėti buvo neapsakomai skaudu, ir ji puikiai Ži- 
nojo, kad kai kurie iš jos kolegų tokiu atveju įsikištų, kas, savaime 
suprantama, prieštarautų egzamino vykdymo etikai. Stebėti, kaip 
yra ištrinamas geras piešinys, ir neturėti jokių galimybių jį išgel- 
bėti buvo didžiulis smūgis jos narciziškumui. Jos susitapatinimas 


40 . "— - - . . + p ve. "E 
Kalbant neurozės analizės terminais, tai buvo sąmoningas sadistinis veikimas, tačiau šioje 


vietoje šis terminas vra visiškai nereikalingas. 

su berniuku ir naudojimasis juo kaip gyvenimo išraiška buvo toks 
stiprus, kad jai buvo neapsakomai sunku prisiversti pažvelgti į 
šią situaciją berniuko akimis, kuriam paveikslo ištrynimas gal- 
būt buvo visiškai prasmingas veiksmas, nes galbūt jam neužteko 
drąsos taip gerai pasirodyti ir sulaukti pagyrimų, o galbūt jis nu- 
sprendė, kad tam, kad išlaikytų egzaminą, jis turi pateisinti egza- 
minuotojų lūkesčius, o tai reikštų jo paties vidinio „aš“ išdavystę. 


Galbūt jam tiesiog reikėjo susimauti. 


Čia susidūrėme su mechanizmu, kuris galėjo pacientę priversti 
pasielgti blogai egzamino metu, tačiau kuris leido jai įžvelgti 
vaikų vidinius konfliktus, simbolizuojančius ją pačią, ar bent 
jau jos vyriškąjį ar vadovaujantįjį elementą. Šiuo konkrečiu 
atveju, apie kurį pasakoju, mano pacientė beveik visiškai be 
terapeuto, t. y. mano, pagalbos sugebėjo suvokti, kad šie vaikai 
gyveno ne vien dėl jos, nors jausmai jai sakė ką kita. Kartais ji 
jautėsi gyvenanti tik per vaikus, į kuriuos ji projektavo save 
pačią. 

Išnaginėję, kaip šis mechanizmas suveikė mano pacientės 
atveju, galime suprasti, kaip, kalbant apie kai kurias Kleinistines 
ekspozicijas šia tema, vartojami terminai leidžia manyti, kad pa- 
cientas ar pacientė iš tikrųjų veikia kito Žmogaus, gyvūno ar net- 
gi psichoterapeuto elgesį. Ryškiausiai tai pasireiškia tuomet, kai 
pacientą apima depresinė nuotaika, tačiau šios nuotaikos jis iki 
galo neišgyvena todėl, kad savo depresinių fantazijų medžiagą 


sugeba perkelti į psichoterapeutą. 


Kitas sapnas buvo apie mažą vaiką, kuris yra iš lėto nuodijamas 
vaistininko. Jis buvo tiesiogiai susijęs su pacientės vis dar jaučia- 
ma priklausomybe nuo vaistų terapijos, nors priklausomybė nuo 


vaistų jos atveju užima antraeilį vaidmenį. Ji negali užmigti be 

pagalbos ir, kaip ji pati pasakė, nors neapkenčia vaistų ir daro vis- 
ką, kad tik jų išvengtų, blogiau už vaistų vartojimą gali būti tik ta 
būklė, kuri ateina tuomet, kai ji negali užmigti ir kitą dieną turi 
kovoti su miego trūkumu. 

Tolesnė šios sesijos, kuri buvo ilgo psichoanalizės proceso dalis, 
medžiaga toliau rutuliojosi aplink tą pačią temą, nušvitusią nauja 
šviesa. Šalia kitų asociacijų, pacientė pacitavo Gerardo Manley'aus 


Hopkinso eilėraštį: 


Aš ramus lyg sietas 

Smėlio laikrodyje prie sienos 

Greitas ir paskendęs judesy, esu tekėjimas lėtas, 

Viskas renkasi ir nyksta kritime. 

Aš lygus lyg vanduo šuliny, balansuoju, kad neišeičiau iš krašto 
Bet pririštas virve visados krentu iš aukšto 


Paukščio sparnai ir plunksnos, ir venos... 


Pagrindinė mintis buvo ta, kad pacientė buvo visiškai priklau- 
soma nuo kažkokios jėgos — žemės traukos, dreifavimo - ma- 
lonės ir negali pati nieko kontroliuoti. Dažnai ji tą patį jaučia, 
galvodama apie psichoanalizės procesą ir terapeuto priimamus 
sprendimus dėl sesijų laiko ar trukmės. Čia mes galime stebėti, 
kaip suvokiamas gyvenimas, kuriame kryžminio tapatinimo- 
si procesas neegzistuoja, o tai reiškia, kad psichoterapeutas (ar 
Dievas, likimas) per projekcinį susitapatinimą, kitaip sakant, per 
gebėjimą suvokti paciento poreikius, negali nieko pasiūlyti. 
Toliau mano pacientė perėjo prie kitų gyvybiškai svarbių 
reikalų, kurie nesusiję su konkrečių mūsų nagrinėjamu kryžmi- 
nio tapatinimosi klausimu, tačiau susiję su nepermaldaujama 
kovos tarp moters ir atskilusios jos vyriškosios asmenybės dalies 


prigimtimi. 


ŽAIDIMAS IR REALYBĖ 


221 


222 


Ji jautėsi taip, tarsi būtų buvusi kalėjime, užrakinta, nesu- 
gebanti nieko kontroliuoti, tarsi būtų smėlis smėlio laikrodyje. 
Paaiškėjo, kad ši atskilusioji vyriškoji jos asmenybės dalis buvo 
suformavusi tam tikrą projekcinio susitapatinimo techniką, kuri 
leido jai per šios asmenybės dalies gebėjimą persikelti į mokinius 
ir kitus žmones. Tačiau, palyginus su vyriškąja dalimi, moteriš- 
kosios jos pusės nesugebėjimas užmegzti projekcinio susitapa- 
tinimo santykio atrodė dar akivaizdesnis. Ši pacientė be jokių 
sunkumų gali visuomet suvokti save kaip moterį, tačiau ji žino ir 
visą laiką žinojo, kad moteris yra „trečiaklasis pilietis“, kaip kad 
ji visą laiką žinojo, kad to niekaip nepakeisi. 

Dabar ji galėjo pajausti joje glūdinčią dilemą, arba mote- 
riškojo „aš“ ir vyriškojo elemento atsiskyrimą, ir tai privertė 
ją pakeisti požiūrį į savo motiną ir tėvą bei pamatyti jų santy- 
kį kaip mylinčių sutuoktinių ir tėvų porą. Bandydama atkurti 
išdilusius gerus prisiminimus, pacientė staiga vėl pajuto, kaip 
jos veidas paniręs į motinos skarą, kas byloja apie vienumos ir 
susiliejimo su motina būklę, ir, bent jau teoriškai, apie pirminę 
būklę prieš objektui atsiskiriant nuo subjekto, arba prieš tai, kai 
objektas imamas suvokti objektyviai kaip visiškai atskiras ir išo- 
rinis reiškinys. 

Buvo dar keletas prisiminimų, kurie padėjo sutvirtinti tai, kas buvo pa- 
siekta šios sesijos metu - prisiminimų apie gerą aplinką, kurioje ji, paci- 
entė, buvo ligota asmenybė. Jai visuomet reikėjo išnaudoti nesėkmingus 
aplinkos faktorius, turinčius etiologinę reikšmę. Pacientė papasakojo, 
koks palengvėjimas ją užplūsdavo tuomet, kai ji, būdama maža mergai- 
tė, išvysdavo savo tėvus pasibučiuojant. Dabar ji naujai ir daug giliau 
suvokė to veiksmo prasmę ir netgi įtikėjo už šio veiksmo slypinčių jaus- 


mų nuoširdumu. 

Šioje sesijoje galima buvo tiesiogiai stebėti gebėjimo užmegz- 
ti projekcinio susitapatinimo santykių užgimimą ir raidą ir tai, 
kaip šis naujas gebėjimas atneša galimybę užmegzti naujo pobū- 
džio ryšį su žmonėmis, kokio ši pacientė nesugebėjo užmegzti 
visą gyvenimą. Kartu atėjo naujas suvokimas, kaip šio gebėjimo 
stoka nuskurdino ankstesnį jos santykį su pasauliu, o ypač - tar- 
pusavio bendravimą. Reiktų pridurti, kad kartu su šiuo nauju 
gebėjimu jausti empatiją per transferenciją taip pat išryškėjo pa- 
cientės negailestingumas ir gebėjimas formuluoti didelius rei- 
kalavimus psichoanalitikui, remiantis prielaida, kad šis, tapęs 
išoriniu ir atskiru reiškiniu, pats savimi pasirūpins. Pacientė jautė, 
kad psichoterapeutas turėtų džiaugtis dėl to, kad ji išsiugdė go- 
dumo, kuris yra tolygus meilei, jausmą. Psichoterapeuto funkcija 
yra išgyventi. 

Ši pacientė labai pasikeitė. Nepraėjus nė dviem savaitėm, ji 
netgi paminėjo, kad gailisi savo motinos (kuri buvo mirusi), nes 
ši nebegalinti nešioti visų tų papuošalų, kuriuos paliko mano 
pacientei ir kurių ji negalėjo nešioti. Mano pacientė beveik ne- 
prisiminė, dar visai neseniai tvirtinusi, kad negalima gailėtis 
mirusių Žmonių, kas, remiantis šalta logika, yra visiškai teisin- 
ga. Dabar ji ėmė gyventi kūrybingai, panoro gyventi ir nešioti 
motinos paliktus papuošalus tam, kad ši per ją galėtų pajusti 


gyvenimą. 


Kaip pokyčiai susiję su terapijos procesu? 


Kyla klausimas, iš kur atsirado šie pacientės gebėjimų pokyčiai? 
Aišku bent tiek, kad juos sukėlė ne interpretacijos, paremtos 


mentalinio mechanizmo veikimo analize. Sakau tai, nors mano 

pateiktoje klinikinėje medžiagoje galima aptikti vieną tiesioginio 
pobūdžio verbalinę užuominą - mano įsitikinimu, tuomet, kai aš 
leidau šią prabangą, darbas jau buvo atliktas. 

Šiuo atveju psichoanalizės procesas buvo išties ilgas: keletą 
metų jį vykdė mano kolega, o paskui aš pats dar trejus metus 
dirbau su šia paciente. 

Būtų teisinga pastebėti, kad psichoterapeuto gebėjimas nau- 
dotis projekciniais mechanizmais, kurie tikriausiai atveria dau- 
giausia durų dirbant psichoanalitinį darbą, palaipsniui pereina į 
introjekcinius. Tačiau tai dar ne viskas, ir tikrai ne esmė. 

Šiuo, kaip ir kitais panašiais atvejais, pastebėjau, kad paci- 
entams reikalingos grįžimo prie priklausomybės transferencijoje 
fazės, kurios suteikia galimybę išgyventi visapusišką prisitaiky- 
mą prie poreikių, paremtą psichoterapeuto (motinos) gebėjimu 
susitapatinti su pacientu (jos kūdikiu). Esant tokiam išgyvenimui 
pacientas tiek susilieja su psichoterapeutu (motina), kad gali iš- 
gyventi ir užmegzti ryšį ir be projekcinio ar introjekcinio tapati- 
nimosi mechanizmų pagalbos. Tuomet ateina laikas skausmin- 
gam procesui, kurio metu objektas yra atskiriamas nuo subjekto, 
O psichoterapeutas taip pat atskiriamas nuo paciento ir yra patal- 
pinamas už šios visagalės kontrolės zonos ribų. Psichoterapeuto 
gebėjimas išgyventi griaunamąjį procesą, kuris lydi šiuos poky- 
čius, leidžia atsirasti naujam reiškiniui, t. y. paciento gebėjimui 
pasinaudoti psichoterapeutu ir taip užgimsta naujas kryžminiu 
susitapatinimu paremtas santykis (žr. VI skyrių). Pacientas da- 
bar jau gali savo vaizduotėje atsidurti psichoterapeuto kailyje, 
psichoterapeutui (tuo pat metu) yra įmanoma ir patariama per- 
eiti į paciento kailį, prieš tai, savaime suprantama, užsitikrinus, 


kad jis pats tvirtai stovi ant žemės. 

Pageidautinas visų šių procesų rezultatas yra transferenci- 
jos pobūdžio raida, kurią toliau skatina besitęsiantis psichoana- 
lizės procesas. 

Psichoanalizėje yra plačiai nagrinėjama instinktų veikimo 
ir jų sublimacijos principai. Svarbu atminti, kad kai kurie labai 
svarbūs objektinio santykio mechanizmai nėra tiesiogiai veikia- 
mi impulsų. Šioje knygoje pateikti pavyzdžiai leidžia perteikti, 
kaip priklausomybės ir prisitaikymo procesai panaudojami ry- 
šiams užmegzti kūdikio santykyje su tėvais. Taip pat nepamir- 
šau paminėti, kad didžiąją mūsų gyvenimo dalį praleidžiame 
megzdami kryžminiu susitapatinimu pagrįstus ryšius. 

Dabar norėčiau plačiau pakalbėti apie tą tėvystės ir moti- 
nystės sritį, kuri tiesiogiai siejasi su rūpinimusi maištaujančiais 


paaugliais. 


XI 
ŠIUOLAIKINĖS PAAUGLIŲ 
RAIDOS IR KONCEPCIJOS 

IR JŲ ĮTAKA AUKŠTOJO 
MOKSLO SISTEMAI" 


PIRMINIAI PASTEBĖJIMAI 


Mano požiūris į šią be galo plačią temą kyla iš ypatingos mano 
patirties. Mano pateikiamos pastabos, žinoma, nulipdytos iš psi- 
choterapinio požiūrio molio. Kaip psichoterapeutui, man natū- 


raliai į galvą pirmiausia šauna tokie klausimai, kaip: 


Individo emocinė raida; 

Motinos ir tėvo vaidmuo; 

Šeima kaip natūrali aplinka vaikystės poreikiams skleistis; 
Mokyklų ir kitų grupių, kurios gali būti suvokiamos kaip šeimos 
institucijos tąsa, vaidmuo ir išsilaisvinimas nuo šeimoje nustatytų 


elgesio normų; 
Ypatingas šeimos vaidmuo tenkinant paauglio poreikius; 
Paauglio nesubrendimas; 


Palaipsninis paauglio subrendimas; 


“ Pristatyta 21-0 Metinio Britanijos studentų sveikatos asociacijos susitikimo Niukaslyje prie 


Temzės 1968 liepos 18 d. metu vykusiame simpoziume. 


226 ŽAIDIMAS IR REALYBĖ 


Individo siekis tapatintis su tam tikromis grupėmis ir visuomene, 
neprarandant asmeninio spontaniškumo; 

Visuomenės struktūra, žodis „pasaulis“ kaip kolektyvinis daikta- 
vardis, visuomenė, kaip susidedanti iš individualių vienetų, ar šie 
būtų subrendę ar ne; 

Politikos, ekonomikos, filosofijos ir kultūros abstrakcijos kaip au- 
gimo procesų kulminacija; 

Pasaulis kaip šimtų milijonų vienas ant kito sukrautų individualių 


elgesio modelių krūva. 


Pagrindinė judėjimo kryptis yra augimo procesas, kuris kiekvie- 
no individo yra paveldimas. Kaip išankstinė sąlyga čia daroma 
prielaida apie patenkinamą aplinką, kuri kiekvieno individo 
augimo ir vystymosi proceso pradžioje yra būtina sąlyga. Eg- 
zistuoja genai, kurie apsprendžia elgesio modelius ir paveldė- 
tą augimo ir brandos vystymosi tendenciją, ir vis dėlto emocinė 
raida negali vykti be tinkamų, ar bentjau patenkinamų, aplinkos 
sąlygų. Reiktų atkreipti dėmesį, kad žodis „tobulas“ čia visiškai 
netinkamas - tobulumas priskirtinas mašinoms, o netobulumai, 
kurie lydi žmogaus aplinkos bandymus prisitaikyti prie jo porei- 
kių, yra esminė šios aplinkos savybė. 

Visa tai remiasi individualios priklausomybės idėja. Iš pradžių 
priklausomybė būna beveik absoliuti, paskui ji palaipsniui ir 
tvarkingai keičiasi ir pereina į santykinę priklausomybę, o dar 
vėliau — į nepriklausomybę. Nepriklausomybė niekuomet nebū- 
na absoliuti, ir individas, suvokiamas kaip autonomiškas viene- 
tas, iš tiesų niekuomet nėra nepriklausomas nuo savo aplinkos, 
nors neretai subrendęs individas gali jaustis laisvu ir nepriklau- 


somu, kas suteikia jam džiaugsmo, kylančio iš jausmo, jog jis turi 

asmeninę tapatybę. Kryžminio tapatinimosi procesai trina aiškią 
liniją tarp „aš“ ir „ne aš“. 

Viskas, ką aš iki šiol padariau, tai išvardinau keletą skyrių 
enciklopedijos apie žmonių visuomenę, kuri reiškiasi kaip am- 
žinai verdantis individualaus augimo, suvokiamo kolektyviai 
ir pripažįstamo kaip dinamiško, katilas. Aš čia galiu aptarti tik 
ribotą šios temos dalį, todėl labai svarbu, kad visa tai, ką pasaky- 
siu, būtų suvokiama žmonijos kontekste - žmonijos, kurią gali- 
ma suvokti labai skirtingai ir į kurią galima žiūrėti per skirtingus 


teleskopo galus. 


Liga ar sveikata? 


Kai tik ateina laikas palikti apibendrinimus ir pereiti prie kon- 
kretesnių dalykų, turiu apsispręsti ką išmesti, o ką palikti. Pa- 
vyzdžiui, yra klausimas apie asmens psichiatrinius susirgimus. 
Visuomenė apima visus individualius jos narius. Visuomenės 
struktūra yra kuriama ir palaikoma tų jos narių, kurie yra psi- 
chiškai sveiki. Nepaisant to, joje turi gyventi ir tie, kurie serga. 


Pavyzdžiui, visuomenė apima ir: 


Nebrandžius asmenis (nepasiekusius brandos amžiaus); 


Psichopatus (psichopatija yra galutinis netekties produktas: psi- 
chopatai, jei jie turi viltį, privalo priversti visuomenę pripažinti jų 
netekties faktą: ar tai būtų geras ir jų mylimas objektas, ar patenki- 
nama struktūra, kuri galėtų padėti atlaikyti spontaniško judėjimo 


keliamą įtampą); 


Neurotikus (kankinamus pasąmoninių stimulų ir ambivalentišku- 


mo); 

Maniakinės depresijos aukas (svyruojančius tarp savižudybės ir 
kokios nors alternatyvos, kuri gali apimti ir aukščiausius pasieki- 
mus, kokius tik galima įsivaizduoti); 

Šizoidinius ligonius (kurie turi savo gyvenimus ir darbus, kitaip 
sakant, yra gerai įsitvirtinę, ir yra individai, turintys ir jaučiantys 
savą tapatybę ir gyvenimo realumą); 

Šizofrenikus (kurie, bent jau ligos fazėmis, negali jausti realybės 
ir kurie gali (geriausiu atveju) ko nors pasiekti tik tuomet, jei jie 


gyvena kitų gyvenimus). 


Prie visų šių kategorijų, turėtume pridėti dar vieną, ir tikriausiai 
pačią kebliausią, nes prie jos galima priskirti daugelį Žmonių, už- 
imančių autoritetingas ir atsakingas pareigas — tai paranojikai, 
arba tie, kurie yra valdomi tam tikros mąstymo sistemos. Ši siste- 
ma turi sugebėti visuomet viską paaiškinti, kitaip (ligotam indi- 
vidui) visos idėjos tuojau pat susimaišo ir jį ar ją užvaldo chaoso 
ir bet kokios nuspėjamumo galimybės praradimo jausmas. 

Bet kokio psichiatrinio susirgimo aprašyme pastebimas 
persidengimas. Žmonių tiesiog neįmanoma gražiai ir tvarkingai 
sugrupuoti pagal jų psichiatrinių susirgimų kategorijas. Dėl to 
chirurgams ir kitų sričių gydytojams psichiatrija taip sunkiai per- 
kandama. Jie sako: „Jūs turite ligą, o mes turime (arba po metų 
ar dvejų turėsime) vaistą.“ Nė vienas psichiatrijos atvejis tiksliai 
neatitinka jam priskiriamos etiketės, o ypač tokios etiketės kaip 
„Normalus“ ar „sveikas“. 

Galėtume į visuomenę žvelgti per ligos prizmę ir tai, kaip 
ligoti jos individai vienaip ar kitaip patraukia dėmesį ir kaip vi- 
suomenė tampa spalvingesnė susirgimų, kurie vis dėlto užsimez- 
ga individuose, grupių egzistavimo. Arba galime savo dėmesį 


sutelkti į tai, kaip šeimos ir kiti socialiniai vienetai gali paruošti 

psichiškai sveikus individus, tačiau kartais nutinka taip, kad so- 
cialinis vienetas, kuriam individas kažkuriuo metu priklauso, jį 
deformuoja ir ima laikyti nebereikalingu. 

Aš renkuosi kitokį požiūrį į visuomenę. Renkuosi vertinti 
visuomenę sveikatos, o ne ligos terminais, kitaip sakant, vertinti tai, 
kaip ji, padedama psichiškai sveikų jos narių, geba nuolatos aug- 
ti ir atsinaujinti. Sakau tai net žinodamas, kad kartais psichiškai 
nesveikų žmonių skaičius grupėje gali būti gerokai per didelis, 
ir sveikieji visuomenės elementai, net pasitelkę visą bendrą savo 
turimą sveikatą, negali jų išlaikyti. Tuomet pats socialinis viene- 
tas gali tapti psichine auka. 

Todėl renkuosi Žiūrėti į visuomenę taip, tarsi ji būtų sudėta 
iš psichiškai sveikų asmenų. Net ir tokiu atveju visuomenei ne- 
trūks problemų! Patikėkite, tikrai netrūks! 

Atkreipkite dėmesį, kad aš nevartoju žodžio „normalus“. 
Šis žodis pernelyg susijęs su paviršutinišku mąstymu. Tačiau aš 
tikiu, kad egzistuoja toks dalykas, kaip psichinė sveikata, o tai 
reiškia, kad jaučiuosi teisus, jei, studijuodamas visuomenę (kaip 
kad yra darę daugelis kitų), laikau ją kolektyvinių pastangų siek- 
ti individualaus augimo ir asmeninio išsipildymo įsikūnijimu. 
Norėčiau pasiūlyti tokią aksiomą: kadangi nėra tokios visuome- 
nės, kuri egzistuotų kaip individų sukurta ir palaikoma bei nuo- 
latos rekonstruojama sistema, negali būti ir asmeninio išsipildy- 
mo be visuomenės, ir negali būti visuomenės, kuri būtų kas kita 
nei bendra ją sudarančių individų augimo procesų visuma. O 
mes turime nustoti ieškoję pasaulio piliečio, ir būti patenkinti, jei 
mums pavyktų atrasti šen ar ten žmonių, kurių socialinis viene- 
tas išsiplėstų už vietinės bendruomenės, nacionalizmo ar religi- 


nės bendruomenės ribų. Iš esmės mums reikia priimti kaip faktą 

tai, kad psichiškai sveikų Žmonių sveikata ir galimybės siekti as- 
meninio išsipildymo priklauso nuo jų ištikimybės apibrėžtai visuo- 
menės daliai, net jei tai būtų vietinis boulingo klubas. Ir kodėl gi 
ne? Jei mes visur ieškosime Gilberto Murray'aus — tuomet mus 


tikrai užplūs sielvartas. 


Pagrindinė tezė 


Pozityvistinis mano tezės teiginys iš karto atskleidžia tuos mil- 
žiniškus pokyčius, kurie per pastaruosius penkiasdešimt metų 
vyko pakankamai geros motinystės svarbos pripažinimo srityje. 
Čia turiu omenyje ir tėvus, bet tėvai turės man atleisti, nes ben- 
drą elgseną su kūdikiais ir jų priežiūrą toliau aš vadinsiu tiesiog 
„Motinyste“. „Tėvystės“ vaidmuo visuomet išryškėja kiek vėliau 
nei kad „motinystės“. Palaipsniui tėvas, kaip vyriškos giminės 
atstovas, tampa labai svarbiu veiksniu. Po to eina šeima, kurios 
pagrindas yra tėvo ir motinos sąjunga ir atsakomybės už tai, ką 
jie padarė kartu ir ką mes vadiname nauja gyvybe, arba kūdikiu, 
pasidalijimas. 

Leiskite man plačiau aptarti motinos vaidmenį. Mes jau 
žinome, kad labai svarbu yra tai, kaip kūdikis yra laikomas ir 
liečiamas, taip pat svarbu tai, kas rūpinasi vaiku — ar tai yra jo 
motina, ar kas nors kitas. Pagal mūsų vaiko priežiūros teoriją, 
priežiūros tęstinumas yra pagrindinis vystymuisi palankios 
aplinkos bruožas, ir mes galime matyti, tik esant palankios aplin- 
kos tęstinumui, priklausomybės santykyje esantis kūdikis gali 
pradėti formuoti savo gyvenimo tęstinumą, o ne vien reaguoti į 
nenuspėjamus veiksnius ir kaskart viską pradedant iš naujo (pa- 
lyg. Milner, 1934). 


ŽAIDIMAS IR REALYBĖ 


231 


232 


Šioje vietoje galima būtų pasitelkti Bowlby'io (1969) įžval- 
gas apie tai, kaip dvejų metų vaiką gali paveikti reakcija į mo- 
tinos praradimą (net jeigu jis laikinas), jei ši netektis trunka il- 
giau nei kad vaikas geba išlaikyti gyvą motinos paveikslą - šios 
įžvalgos yra visuotinai pripažįstamos, nors ir retai kada iki galo 
panaudojamos, tačiau pagrindinė už jų slypinti idėja yra daug 
platesnė ir apima visą priežiūros tęstinumo klausimą, kuris ima 
reikštis vos kūdikiui gimus - tai yra dar prieš tai, kai kūdikis ima 
objektyviai suvokti motiną kaip atskirą asmenį. 

Dar vienas pastebėjimas: mums, vaikų psichiatrams, rūpi ne 
vien tik sveikata. Gerai būtų, jei tą patį galima būtų pasakyti apie 
psichiatriją apskritai. Mums rūpi ta pilnatvė ir džiaugsmas, ku- 
riuos gali suteikti sveikata ir kurių negali patirti psichiškai nesveikas 
žmogus, net jei genai byloja apie vaiko asmenybės išsipildymą. 

Žvelgdami į lūšnynus ir skurdą dabar mes ne tik baisimės, 
bet ir stengiamės atminti, kad kartais kūdikiui ar mažam vaikui 
lūšnynuose gyvenanti šeima gali pasiūlyti „geresnę“ ir vysty- 
muisi palankesnę aplinką nei kad dideliame name gyvenanti šei- 
ma, kurios nekamuoja didžiosios problemos.'* Be to, mes dabar 
jau žinome, kad yra verta atkreipti dėmesį į esminius skirtumus, 
egzistuojančius tarp skirtingų socialinių grupių, kai kalbama 
apie socialiai priimtinus papročius. Pavyzdžiui, palyginkime pa- 
protį suvystyti kūdikį į vystyklus su beveik visuotinai Didžiojoje 
Britanijoje priimtinu požiūriu, jog kūdikiui turi būti leidžiama 
laisvai tyrinėti aplinką ir spardytis. Koks šioje šalyje bendras po- 
žiūris į čiulptukus, į nykščio čiulpimą ir kitus autoerotinius už- 
siėmimus? Kaip žmonės reaguoja į šlapimo ir išmatų nelaikymą, 


L Gyvenamo ploto trūkumas, badas, parazitai, nuolatinis fizinių ligų ir nelaimių pavojus bei 


geranoriškos visuomenės sukurti įstatymai. 


ŽAIDIMAS IR REALYBĖ 


būdingą ankstyvajam amžiui, ir kokią tai turi įtaką jų požiūriui 
į susilaikymą? Ir taip toliau. Suaugusieji vis dar bando atsipirk- 
ti už Karaliaus Trubio" fazę bandydami suteikti savo kūdikiams 
teisę atrasti savo pačių asmeninę moralę - tai mes galime aiš- 
kiai matyti stebėdami, kaip tėvai reaguoja į indoktrinaciją ir kaip 
neretai tai gali pereiti į kraštutinumus, kai kūdikiams leidžia- 
ma absoliučiai viskas. Gali būti, kad didžiausias skirtumas tarp 
baltaodžio ir juodaodžio Amerikos piliečio yra visai ne jų odos 
spalva, ojų požiūris į maitinimą krūtimi. Neįmanoma įvertinti to 
pavydo, kurį iš buteliuko maitinami baltaodžiai piliečiai jaučia 
juodaodžiams, kurių dauguma žįsta motinos krūtį. 

Galbūt pastebėjote, kad mane domina pasąmoninių motyvų 
reiškinys — ši koncepcija apskirtai nėra labai populiari. Man rei- 
kalingų duomenų neįmanoma surinkti paprašius užpildyti an- 
ketą. Jokia kompiuterio programa negali įvertinti individų, arba 
bandomųjų triušių, pasąmoninių motyvų. Būtent šioje vietoje 
tie, kurie savo gyvenimus praleidžia atlikinėdami psichoanalizę, 
turėtų garsiai reikalauti sveiko proto ir smerkti tą nesveiką do- 
mėjimąsi paviršiniais reiškiniais, kurie sudaro kompiuterizuotų 


tyrimų, taikomų žmonėms tirti, pagrindą. 


Dar daugiau maišaties 


Dar vienas maišaties šaltinis yra gražiai skambantis įsitikinimas, 
kad jei mamytės ir tėveliai teisingai užaugins savo kūdikius ir 
vaikus, tuomet bus mažiau problemų. Visiškas melas! Tai labai 
susiję su pagrindine mano nagrinėjama tema, nes aš teigiu, kad, 
žvelgdami į paauglystės etapą, kai pradeda ryškėti priežiūros 
kūdikystės ir vaikystės etapais rezultatai, galime pastebėti, jog 


* Naujosios Zelandijos sveikatos reformos sumanytojas - vert. past. 

kai kurios šiandieninės problemos kyla ne iš kur kitur, o iš to, kas 
laikoma teigiamais modernaus auklėjimo aspektais, ir iš moder- 
naus požiūrio į individo teises. 

Jei darysite viską, ką tik galite, kad tik puoselėtumėte savo 
atžalos asmenybės raidą, jums gali tekti sulaukti stebinančių re- 
zultatų. Jei jūsų vaikams iš viso pavyks save atrasti, jie nenusira- 
mins tol, kol neatras visų savo pusių - tarp jų, šalia tų elementų, 
kuriuos galima būtų pavadinti meile ir atsidavimu, jie norės at- 
rasti ir agresiją bei destrukciją keliančius elementus. Šiuos ieš- 
kojimus lydės varginanti kova, kurią jums teks kaip nors išgy- 
venti. 

Su kai kuriais vaikais jums gali pasisekti: jūsų priežiūra ir 
pagalba gali duoti greitų rezultatų ir padėti jiems greitai išmokti 
naudotis simboliais, žaisti, svajoti ir būti kūrybiškais. Tačiau net 
tokiu atveju kelias link to gali būti labai nelygus. Bet kuriuo atve- 
ju jūs neabejotinai darysite klaidų, ir tos klaidos bus katastrofiš- 
kos, o jūsų vaikai bandys priversti jus pasijusti kaltais už visas 
nesėkmes, net jei jūs nebūsite dėl jų kalti. Jūsų vaikai gali papras- 
čiausiai pasakyti: aš niekad neprašiau, kad mane gimdytumėt. 

Jūsų atpildas bus stebėti, kaip po truputį auga konkretaus 
berniuko ar mergaitės asmeninis potencialas. Jei jums pavyks, 
turite būti pasiruošę pavydui, kurį jausite savo vaikams dėl ge- 
resnių galimybių asmenybei vystytis, nei kad turėjote jūs. Pasi- 
jusite įvertinta, jei vieną dieną jūsų dukra paprašys pasirūpinti 
savo kūdikiu, tuo parodydama, kad, jos manymu, jūs tai galite 
daryti visai neblogai. Arba pajusite pasitenkinimą, jei jūsų sūnus 
buvęs kiek jaunesnis. Atpildas visuomet bus netiesioginis. Ir, sa- 


vaime suprantama, niekas niekados už nieką jums nepadėkos. 

MIRTIES IR NUŽUDYMO VAIDMUO 
PAAUGLYSTĖS PROCESE“ 


Dabar peršoksiu prie šių klausimų ir to, kaip jie veikia tėvų vai- 
dmenį, kai jų vaikams prasideda lytinis brendimas ir paauglys- 
tės kančios. 

Nors nemažai yra išleista straipsnių apie šiai dekadai bū- 
dingas individualias ir socialines problemas, kai tik paaugliams 
leidžiama laisvai išreikšti save, atsiranda vietos naujiems komen- 
tarams apie tai, kas sudaro paauglystės fantazijų turinį. 

Paauglystėje berniukai ir mergaitės nerangiai ir su klai- 
domis žengia tolyn nuo vaikystės ir nuo priklausomybės ir ap- 
graibomis siekia suaugusio statuso. Augimas ir vystymasis nėra 
vien paveldima savybė - tai labai sudėtingas procesas, kuris yra 
glaudžiai susipynęs ir priklausomas nuo vystymuisi palankios 
aplinkos. Jei šeima yra šalia ir gali būti paaugliui naudinga, šiuo 
laikotarpiu jis naudosis ja kiek išgalėdamas. Jei šeimos nėra ar 
ja negalima niekaip pasinaudoti, arba ji yra atmetama (negatyvi 
nauda), tuomet, tam, kad paauglystės procesai taptų nors kiek 
labiau suvaldomi, individas ima ieškoti mažų socialinių viene- 
tų, kuriems galėtų priklausyti. Lytinio brendimo etapu gresia tos 
pačios problemos kaip ir ankstyvosiose gyvenimo fazėse, kai tie 
patys vaikai buvo dar palyginus nekenksmingi kūdikiai. Verta 
paminėti, kad, jei jums sekėsi išgyventi ankstyvąsias stadijas ir 
vis dar sekasi, tai nereiškia, kad jūs galite pasikliauti, jog ir to- 
liau viskas puikiai klosis. Turėtumėte tikėtis, kad iškils proble- 
mų. Kai kurios problemos yra tiesiog neišvengiama šių vėlesnių 
fazių dalis. 


14 . . . . . . "E . . . . 
Pirmą kartą pasirodė kaip straipsnis pavadinimu „Paauglystės procesas ir asmeninės konf- 


rontacijos poreikis“ Pediatrics žurnale, Nr. 44, No. 5, 1 dalis (1969). 

Ne pro šalį būtų palyginti paaugliams būdingas idėjas su 
vaikiškomis. Jei ankstyvuosius vystymosi etapus lydi gana san- 
tūri mirties idėja, paauglystėje ji virsta nužudymo idėja. Net tuo- 
met, kai lytinio brendimo etapas klostosi be didesnių krizių, gali 
tekti susidurti su ūmiomis auklėjimo ir vadovavimo problemo- 
mis, nes užaugti reiškia užimti tėvų vietą. Tokia yra tiesa. Pasąmo- 
ninėse fantazijose suaugimas visuomet yra agresyvus veiksmas. 
O vaikas yra nebe vaikiško dydžio. 

Šioje vietoje tiktų apžvelgti vaikų žaidimą, pavadinimu „Aš 
esu pilies karalius“. Šis žaidimas atspindi tiek berniukų, tiek ir 
mergaičių vyriškąjį elementą. (Žaidimo tema galėtų būti sufor- 
muluota ir taip, kad atspindėtų mergaičių ir berniukų moteriš- 
kąjį elementą, tačiau čia aš negaliu to padaryti.) Šis žaidimas pri- 
klauso ankstyvajai latentinei fazei, o lytinio brendimo metu jis 
ima reikštis realiose gyvenimiškose situacijose. 

„Aš esu pilies karalius“ yra pareiškimas apie asmens bū- 
seną. Jis rodo individualios emocinės raidos laimėjimus. Taip 
išreikšta pozicija reiškia visų konkurentų mirtį ir viešpatavimo 
užtikrinimą. Kaip elgiamasi laukiamos atakos atveju, rodo toli- 
mesnė eilutė „o tu - purvinas nenaudėlis“ (arba „lenkis, purvi- 
nas nenaudėli“). Pasakyk, kas tavo priešas, ir žinosi, kur tu stovi. 
Galiausiai purvinas nenaudėlis nuverčia karalių ir pats tampa 
karaliumi. Savo knygoje Iona ir Piteris Opiesai (1951) užsimena 
apie šį eilėraštuką. Jie teigia, kad šis Žaidimas iš tiesų yra neapsa- 
komai senas, ir minimas jau Horacijaus (20 m. pr. Kr.), kuris mini 


tokį vaikų dvieilį: 


Rex erit recte faciet; 


Oui non faciet, non erit. 

Nereiktų manyti, kad žmonių prigimtis labai pasikeitė. Atvirkš- 
čiai, reiktų ieškoti to, kas yra amžina efemeriškuose dalykuose. 
Šias vaikų žaidimo eilutes reiktų išversti į paauglių ir visuome- 
nės pasąmoninės motyvacijos kalbą. Kad vaikas taptų suaugu- 
siu, jis tai gali pasiekti tik per kito suaugusiojo lavoną. (Tikiuosi 
neturiu skaitytojui aiškinti, kad aš čia kalbu apie pasąmonines 
fantazijas, kurios sudaro žaidimo pagrindą.) Žinoma, aš puikiai 
žinau, jog visiškai įmanoma, jog kai kurie berniukai ir mergai- 
tės šią augimo fazę pergyvena, išlaikydami gerus santykius su 
savo tėvais ir nekeldami maišto namuose. Tačiau verta atminti, 
jog maištą nulemia ne kas kita, o laisvė, kurią jūs suteikėte vaikui 
auklėdami jį ar ją taip, jog jis ar ji galėtų reikštis kaip asmenybė. 
Kai kuriais atvejais labai tinka posakis: „Pasėjai vaiką - pjausi 
bombą.“ Tiesą pasakius, šis posakis tinka visais atvejais, nors 
galbūt ne visuomet taip ir atrodo. 

Apskritai pasąmoninėse fantazijose, kurios yra neišven- 
giama lytinio brendimo ir paauglystės etapo dalis, visuomet fi- 
gūruoja kieno nors mirtis. Nemažai galima pasiekti per žaidimo, 
išstūmimo ar kryžminio susitapatinimo procesus, tačiau kiekvie- 
no konkretaus paauglio psichoterapijos sesijų medžiaga rodo (ir 
aš čia kalbu kaip psichoterapeutas), kad brendimo ir suaugusiojo 
statuso įgijimo procesas negali apsieiti be mirties ir asmeninio 
triumfo. Tėvams ir globėjams tai yra pakankamai nelengva. Pati- 
kėkite manimi, nelengva yra ir patiems paaugliams, kurie gėdi- 
jasi žmogžudystės ir savo triumfo, esančių neišvengiamo šio be 
galo svarbaus brandos etapo dalimi. Ši pasąmonės tema išoriškai 
gali pasireikšti per savižudišką impulsą ar netgi patį savižudy- 
bės aktą. Tėvai gali padėti tik labai nedaug: geriausia, ką jie gali 


padaryti — tai išlikti, išlikti sveiki, nepasikeitę ir neišdavę jokių 

svarbių savo principų. Tai jokiu būdu nereiškia, kad jie patys ne- 
gali augti ir vystytis. 

Dalis paauglių taps nelaimingų atsitikimų aukomis ar pa- 
sieks brandą per seksą ir santuoką, galbūt netgi patys tapdami 
tėvais. To galbūt ir pakanka. Tačiau vis tiek kažkur giliai toliau 
vyksta užslėpta kova tarp gyvenimo ir mirties. Galima teigti, kad 
situacijai tikrai kažko trūksta, jeigu ginklų susidūrimo išvengti 
pavyksta pernelyg lengvai. 

Visa tai veda prie pagrindinio ir labai sudėtingo klausimo — 
tai yra paauglio nesubrendimo. Subrendę suaugusieji turi tai gerai 
įsisavinti ir labiau nei kada nors iki to ar po to tikėti savo pačių 
subrendimu. 

Norėčiau pastebėti, kad visa tai perteikti taip, kad nebū- 
tų neteisingai suprasta, yra be galo sudėtinga - juk kalbos apie 
nesubrendimą labai lengvai gali pasirodyti žeminančios. Tačiau 
kažko pažeminti aš tikrai nesiekiu. 

Bet kurio amžiaus vaikui (tarkime, šešerių) staiga gali tekti 
prisiimti atsakomybę, dažniausiai dėl vieno ar abiejų tėvų mir- 
ties ar iširus šeimai. Toks vaikas pirma laiko turi suaugti ir jis 
neišvengiamai praranda spontaniškumą ir nerūpestingumą bei 
žaidimo impulsą. Vis dėlto, kur kas dažniau tokioje padėtyje 
tenka atsidurti paaugliui — jis ar ji staiga suvokia turįs ar turinti 
sprendimo teisę ar netgi yra vieni už kažką šeimoje atsakingi. 
Žinoma, netikėtai pasikeitus aplinkybėms (jei, pavyzdžiui, jūs 
mirštate ar jus užklumpa finansiniai vargai), jūsų berniukui ar 
mergaitei neišvengiamai teks prisiimti atsakomybę anksčiau lai- 
ko: galbūt reikės pasirūpinti mažesniais vaikais ar padėti jiems 
mokytis, o galbūt tam, kad šeima išgyventų, vaikas turės susiras- 


ti darbą. Tačiau yra visiškai kitaip, jei tėvai be aiškios priežasties 

tiesiog nusprendžia perkelti atsakomybę ant vaiko pečių - tiesą 
pasakius, žvelgiant vaiko akimis, tai gali būti suvokiama kaip iš- 
davystė kritiniu momentu. Kalbant žaidimo - labai gyvenimiško 
žaidimo - terminais, jūs nusprendžiate pasiduoti kaip tik tą aki- 
mirką, kai jie jau pasiruošę jus nužudyti. Ar kam nors nuo to ge- 
riau? Bent jau paaugliui, kuris tampa vienu iš atsakingų šeimos 
narių, tai tikrai ne. Tokiu būdu prarandamas iš nesubrendimo 
kylantis kūrybiškumas ir noras kažko pasiekti. Maištavimas pra- 
randa bet kokią prasmę, ir per anksti žaidimą laimėjęs paauglys 
patenka į savo paties spąstus: jis turi tapti diktatoriumi ir stotis 
ant bačkos, kad būtų nužudytas ne savo vaikų, o bendraamžių 
brolių ar seserų. Be abejonės, jis siekia juos kontroliuoti. 

Tai yra vienas iš pavyzdžių, kai visuomenė renkasi ne- 
kreipti dėmesio į pasąmoninius motyvus savo pačios nelaimei. 
Juk psichoterapeutų surinktą medžiagą derėtų panagrinėti ir so- 
ciologams bei politikams, taip pat ir paprastiems suaugusiems 
žmonėms - kitaip sakant, šiems suaugusiems derėtų panagrinėti 
ir pritaikyti šias įžvalgas savo įtakos sferose, jei jiems ne visuo- 
met tai pavyksta pritaikyti asmeniniuose gyvenimuose. 

Svarbiausia, ką čia noriu pasakyti (dogmatiškai, kad būtų 
trumpiau), yra tai, kad paaugliai yra nesubrendę. Nesubrendimas 
yra būtinas sveiko paauglystės proceso elementas. Yra tik vienas 
būdas nesubrendimui išgydyti - ir tai yra laiko tėkmė ir augimas, 
kuris ateina bėgant laikui. 

Nesubrendimas yra labai vertinga paauglystės pasaulio da- 
lis. Jame slypi patys įdomiausi kūrybiško mąstymo elementai, 
nauji ir švieži jausmai bei idėjos apie naują gyvenimą. Visuome- 
nei reikalingi sukrėtimai, kuriuos sukelia tų, kurie dar nėra at- 


sakingi, ambicijos ir siekiai. Jei suaugusieji pasiduoda, paauglys 

tampa suaugusiu pirma laiko ir neteisingu keliu. Mano patari- 
mas visuomenei būtų toks: vardan paauglių ir jų nesubrendimo, 
neleiskite jiems pagreitinti procesų ir pasiekti apgaulingos bran- 
dos, siūlydami jiems nepriklausančią atsakomybę, net jei jie už 
tai aršiai kovos. 

Priėmę išlygą, kad suaugusieji nepasiduos, paauglių siekius 
atrasti savo pačių likimą ir kelią galima laikyti pačiu įdomiau- 
siu aplink mus besiskleidžiančio gyvenimo elementu. Paauglių 
idėjos apie idealią visuomenę dažniausiai būna labai įdomios ir 
įkvepiančios, tačiau labai svarbu atminti, kad paauglystės esmė 
yra nesubrendimas ir atsakomybės nebuvimas. Tai yra pats šven- 
čiausias paauglystės elementas, kuris tetrunka vos keletą metų, 
ir kiekvienas individas, pasiekęs brandą, jį praranda. 

Aš nuolatos bandau sau priminti, kad paauglystės būseną 
išgyvena visuomenė, o ne konkretus berniukas ar mergaitė, ku- 
rie, deja, per keletą metų tampa suaugę ir pernelyg greitai yra 
įstatomi į kokį nors naują rėmą, užleisdami vietą naujiems kū- 
dikiams, vaikams ir paaugliams, kad šie svajotų ir kurtų naujo 
pasaulio vizijas. 

Per augimo procesą pasiekiama branda yra asmens trium- 
fas. Tie paaugliai, kurių branda yra apgaulinga ir paremta pavir- 
šutinišku suaugusiųjų mėgdžiojimu, triumfo nepasiekia. Už šio 


teiginio slypi šiurpą keliantys faktai. 


Nesubrendimo esmė 


Būtina bent jau trumpai apžvelgti nesubrendimo esmę. Nerei- 
kėtų tikėtis iš paauglio ar paauglės, kad jie suvoktų savo ne- 


subrendimą ar kad žinotų, kokie yra nesubrendimo bruožai. 

Nereikia visko puikiai Žinoti ir mums. Svarbiausia yra tai, kad 
kas nors atsakytų į paauglio keliamus iššūkius. Kas turėtų į juos 
atsakyti? 

Pripažįstu, kad mane apėmęs jausmas, jog vien kalbėdamas 
apie tai aš įžeidžiu subjektą. Kuo lengviau mes viską perteiksi- 
me žodžiais, tuo mažiau ko nors pasieksime. Įsivaizduokite, kas 
būtų, jei paaugliui kas nors ištartų: „Įdomiausia tavo asmenybės 
dalis yra tavo nesubrendimas!“ Tai yra geriausias pavyzdys, kaip 
nereikėtų atsakyti į paauglio keliamus iššūkius. Frazė „atsakyti 
į paauglio keliamus iššūkius“ rodo sugrįžimą prie sveiko proto, 
nes suvokimas yra pakeičiamas konfrontacija. Šioje vietoje žodis 
„konfrontacija“ reiškia, kad suaugęs Žmogus gina savo požiūrį 
ir teisę turėti savo nuomonę, kuri gali turėti arba neturėti kitų 


žmonių palaikymą. 


Paauglystės potencialas 


Pažvelkime į tai, kokių dalykų paaugliai dar nėra pasiekę. 
Lytinės brandos sukelti pokyčiai gali pasirodyti skirtingu 
metu, net tuomet, kai kalbam apie sveikus vaikus. Berniukai 
ir mergaitės negali nieko padaryti, kaip tik laukti šių pokyčių. 
Šis laukimas visiems kelia gana nemažą įtampą, bet didžiausią 
įtampą jaučia tie, kurie ima bręsti vėliau. Todėl jie gali imti mėg- 
džioti anksčiau pradėjusius bręsti bendraamžius, o tai veda prie 
apgaulingos brandos, paremtos susitapatinimu, o ne vidiniu au- 
gimo procesu. Bet kuriuo atveju seksualiniai pokyčiai nėra vie- 
ninteliai pokyčiai. Vyksta ir fizinio augimo pokyčiai, paauglys 
ima įgauti realios jėgos ir dėl to gali kilti realus pavojus, kuris 
smurto sąvokai suteikia visiškai nauja reikšmę. Kartu su fizine 


jėga vystosi ir sumanumas bei praktinis pažinimas. 

Tik pamažu, bėgant laikui ir įgiję daugiau gyvenimiškos 
patirties, berniukai ir mergaitės gali prisiimti atsakomybę už 
visa tai, kas vyksta jų asmeninių fantazijų pasaulyje. Iki tol, 
kol jie sugebės tai padaryti, išlieka didelis polinkis į agresi- 
ją, kuris gali pereiti į savižudišką formą. Kitu atveju, agresija 
gali pereiti į siekį būti persekiojamiems, kas yra ne kas kita 
kaip bandymas išsilaisvinti iš įkyrių iliuzijų sistemos kelia- 
mos beprotybės. Kai iliuzijose ima dominuoti persekiojimo 
idėja, atsiranda polinkis jį išprovokuoti, siekiant pabėgti nuo 
beprotybės ir iliuzijų. Vienas psichiškai nesveikas berniukas 
(ar mergaitė) su stipriai susiformavusia iliuzijų sistema gali 
duoti pradžią grupinei mąstymo sistemai, kuri, savo ruožtu, 
vestų prie išprovokuoto persekiojimo epizodų. Kai priimama 
viliojanti ir supaprastinta persekiojimo pozicija, logikai vietos 
nebelieka. 

Tačiau sunkiausia individui yra įveikti tą įtampą, kuri kyla 
iš pasąmoninių fantazijų apie seksą ir konkurenciją, susijusią su 
seksualinio objekto pasirinkimu. 

Paauglys ar paauglė, kaip ir berniukas ar mergaitė, kurių 
augimo procesas dar nėra pasibaigęs, dar negali prisiimti atsako- 
mybės už žiaurumą ar kančią, už žudymą ir nužudytuosius - už 
tai, kas vyksta pasaulio scenoje. Tai šioje stadijoje apsaugo indi- 
vidą nuo kraštutinės reakcijos į savo asmeninę latentinę agresiją, 
kitaip sakant, nuo savižudybės (kuri yra patologinis atsakomy- 
bės už visą blogį, kuris tik yra ar gali būti įsivaizduotas, prisiė- 
mimo atvejis). Panašu, kad latentinis paauglio kaltės jausmas yra 
neapsakomai didelis, ir prireikia ne vienerių metų, kol individas 
sugeba atrasti savyje egzistuojančią gėrio ir blogio pusiausvyrą 


ir pamato, kad šalia neapykantos ir destrukcijos jo „aš“ pasižymi 

ir gebėjimu mylėti. Šia prasme branda ateina kiek vėliau gyveni- 
me, 0 iš paauglio nereikėtų tikėtis, kad jis matys toliau nei kita 
fazė, kuri apima trečiojo dešimtmečio pradžią. 

Kartais yra laikoma, kad berniukai ir mergaitės, kurie, kaip 
kad yra sakoma, „keliauja iš lovos į lovą“ ir turi lytinių santykių 
(o kartais ir vieną ar keletą nėštumų), jau yra pasiekę lytinę bran- 
dą. Tačiau jie patys gerai Žino, kad tai nėra tiesa, ir dėl to jie ima 
nekęsti sekso. Jis pernelyg lengvai pasiekiamas. Seksualinė bran- 
da neįmanoma be pasąmoninių fantazijų apie seksą, ir individas 
pats galiausiai turi išmokti priimti tai, kas iškyla jo mintyse, ir 
pereiti šias fazes: objekto pasirinkimą, objekto pastovumą, sek- 
sualinį pasitenkinimą ir seksualinį artumą. Be to, kaltės pojūtis, 
lydintis šias pasąmonines fantazijas, taip pat yra visiškai norma- 


lus ir būdingas reiškinys. 


Konstravimas, taisymas, atkūrimas 


Paauglys dar negali žinoti, kokį pasitenkinimą gali kelti dalyva- 
vimas projekte, kuriam įgyvendinti yra būtinas patikimumas. 
Paauglys dar negali Žinoti ir to, kaip atliekamas darbas dėl savo 
socialinio įnašo gali sumažinti asmeninės kaltės pojūtį (kurį ke- 
lia pasąmoniniai agresyvūs impulsai, taip pat tiesiogiai susiję su 
objektiniu santykiu ir meilės jausmu), o kartu ir vidinę baimę bei 


savižudiškus impulsus ar polinkį į nelaimingus atsitikimus. 


Idealizmas 
Vienas įdomiausių paauglių bruožų yra jų idealizmas. Jie dar 
nėra visiškai pasidavę iliuzijų griovimo procesui, todėl yra lais- 
vi kurti idealistinius planus. Meno studentai, pavyzdžiui, Žino, 


menas gali būti dėstomas gerai, todėl jie reikalauja, kad visiems 

būtų dėstomas gerai. Kodėl gi ne? Faktas, į kurį jie pamiršta at- 
sižvelgti, yra tas, kad yra tik keletas žmonių, kurie geba gerai 
dėstyti meną. Kiti studentai mato, kad fizinės sąlygos yra ne ko- 
kios ir galėtų būti pagerintos, dėl to jie ima šaukti. Surasti tam 
pinigų yra kitų reikalas. „Na“, sako jie, „tereikia atsisakyti gyny- 
bos programos ir išleisti jai skirtus pinigus naujiems universite- 
tų pastatams pastatyti!“ Paaugliui nėra būdinga turėti ilgalaikę 
perspektyvą - ji daug natūralesnė yra tiems, kurie yra nugyvenę 
ne vieną dešimtmetį ir jau artėja link senatvės. 

Viskas čia yra sutirštinta iki absurdo. Čia nepaminėta, kokį 
svarbų vaidmenį atlieka draugystė. Nepaminėta ir pozicija, ir pa- 
dėtis tų, kurie renkasi gyvenimą be santuokos, arba renkasi san- 
tuoką daug vėliau gyvenime. Taip pat nuošalyje paliekama es- 
minė biseksualumo problema, kuri pamažu išsisprendžia, tačiau 
niekuomet iki galo, bent jau kalbant heteroseksualiais terminais 
apie objekto pasirinkimą ir objekto pastovumą. Be to, nemaža 
dalis to, kas susiję su kūrybiško žaidimo teorija, nėra kvestionuo- 
jama ir laikoma savaime suprantama. Nereikia pamiršti ir kultū- 
rinio paveldo: negalima tikėtis, kad, pasiekę paauglystės amžių, 
berniukas ar mergaitė apie Žmonijos kultūrinį paveldą žinotų 
daugiau nei galbūt patį faktą. jog toksai dalykas egzistuoja - jau 
vien tai pasiekti žmogui reikia ilgai ir vargingai dirbti. Šiandie- 
niniai berniukai ir mergaitės, kai jiems bus šešiasdešimt metų, 
neatsikvėpdami bandys atsigriebti už prarastą laiką, knaisioda- 
miesi po civilizacijos lobius ir jų šalutinių produktų visumą. 

Svarbiausia yra suvokti, kad paauglystės etapas yra daug 
daugiau nei vien tik fizinė branda, nors ji ir yra šio etapo pagrin- 
das. Paauglystė reiškia augimą, o šis augimo procesas reikalauja 


laiko. O kol vyksta šis augimo progresas, atsakomybę prisiimti turi 

tėvai ar globėjai. Jei tėvai ar globėjai atsakomybę perduoda pa- 
augliui, šis turi atlikti didžiulį šuolį apgaulingos brandos link ir 
taip jis praranda pačią didžiausią vertybę: laisvę formuluoti savo 


idėjas ir elgtis taip, kaip liepia impulsai. 


Santrauka 


Trumpai tariant, labai smagu, kad vis daugiau ir aktyviau kalba- 
ma apie paauglystės etapą, tačiau paaugliški siekiai, vis stipriau 
jaučiami visame pasaulyje, turi būti teisingai traktuojami ir per 
konfrontaciją jiems turi būti suteiktas naujas realumo jausmas. 
Kad paaugliai galėtų gyventi ir būti gyvybingi, reikia suaugu- 
siųjų. Konfrontacija yra nebaudžiamojo pobūdžio sutramdymas, 
joje nėra kerštingumo elementų, tačiau ji yra savaip stipri. Svei- 
ka atminti, kad šiandieniniai studentų keliami neramumai ir jų 
išraiška yra mūsų požiūrio į kūdikių ir vaikų priežiūrą, kuriuo 
mes taip didžiuojamės, produktas. Leiskime jaunuoliams keisti 
visuomenę ir mokyti suaugusiuosius, kaip naujomis akimis pa- 
žvelgti į pasaulį, tačiau, kai augantis berniukas ar mergaitė meta 
būti malonu. 

Pasąmoninėse fantazijose sprendžiami gyvybės ir mirties 


klausimai. 

Žmogaus vystymosi procese yra stadija, kurioje objektyvumas 
ir suvokimas dar neegzistuoja. Šioje pradinėje teorinėje stadijoje 
kūdikis gyvena subjektyviame ir abstrakčiame pasaulyje. Perė- 
jimas nuo pirminės stadijos prie objektyvaus suvokimo stadijos 
yra lemiamas ne vien įgimto ar paveldėto augimo proceso - jam 
reikalinga bent jau minimaliai vystytis palanki aplinka. Šis pro- 
cesas yra svarbi individo kelionės nuo visiškos priklausomybės 
link nepriklausomybės dalis. 

Šiame atotrūkyje tarp išgalvojimo ir objektyvaus suvoki- 
mo yra gausu medžiagos, kurią būtų verta išstudijuoti. Pradinė 
mano prielaida yra paradokso, kurį reikia priimti, o ne bandyti 
išspręsti, egzistavimas. Šis paradoksas, kuris yra esminė mano 
teorijos dalis, turi būti priimamas ir nekvestionuojamas tam tikrą 


laikotarpį kiekvieno kūdikio vystymosi procese. 

